Carmen Oprişor 


LITERATURA MEDIEVALĂ: 
ANTOLOGIE DE TEXTE 


Editura Universităţii „Lucian Blaga“ din Sibiu 
2016 


Descrierea CIP a Bibliotecii Naţionale a României 
OPRIŞOR, CARMEN 

Literatura medievală : antologie de texte / Oprişor 
Carmen. - Sibiu : Editura Universităţii "Lucian Blaga" din 
Sibiu, 2016 

Conţine bibliografie 

ISBN 978-606-12-1176-0 


82.09"04/14" 


Tiparul executat la 
Compartimentul de multiplicare al 
Editurii Universităţii „Lucian Blaga” din Sibiu 
Str. Lucian Blaga nr. 2A, Sibiu 
editura Q ulbsibiu.ro 
claudiu.fulea Q ulbsibiu.ro 
Telefon: 0269 210 122 


LITERATURA ROMÂNĂ DIN 
PERIOADA MEDIEVALĂ 


Cum mai răspunde literatura din perioada de început 
orizonturilor de aşteptare ale cititorului din ziua de astăzi? Ce 
aspecte i-ar mai putea stârni curiozitatea şi ce anume i-ar 
menţine treaz interesul lecturii? Răspunsul îl aflăm chiar în 
cuprinsul paginilor acestor cărţi scrise de cei dintâi cărturari 
români. Atât cititorul neavizat cât şi specialistul mai găsesc 
încă numeroase motive să se simtă atraşi de literatura 
veacurilor trecute. Mai întâi, ni se oferă o vastă frescă a unor 
vremuri despre care istoria ne aduce informaţii fie prea seci, fie 
insuficiente pentru cine şi-ar dori să reconstituie atmosfera sau 
culoarea de epocă dintr-un anumit moment al perioadei 
medievale. Apoi, în letopiseţele din Moldova sau din 
Muntenia, cronicari cu un netăgăduit talent literar ne-au lăsat 
portrete ale unor oameni care trec dincolo de cadrul istoric şi 
devin adevărate personaje. Acestea ne uimesc prin 
impresionanta cantitate de viață pe care o degajă şi prin prin 
dramatismul unor acțiuni sau replici care nu doar că îi 
individualizează, dar îi şi transformă în eroi memorabili pe care 
colectivitatea nu i-a lăsat pradă uitării. 

Parcurgând paginile vechilor texte, descoperim 
problemele pe care societatea de atunci se vedea nevoită să le 
înfrunte, dar, mai presus de acest aspect, vedem şi care au fost 
soluţiile adoptate, unele surprinzătoare, pentru depăşirea unor 
momente de criză. Modul în care oameni din varii categorii 
sociale au reacţionat în faţa unor evenimente, de cele mai multe 
ori, dureroase, ne dezvăluie ce mentalitate şi-a format acest 
popor de-a lungul veacurilor şi care au fost factorii care au 
contribuit la modelarea profilului nostru spiritual. Scrierile 
acestei perioade, deşi au dezvoltat un discurs preponderent 

religios sau istoric, cu excepţia romanului lui Dimitrie 
Cantemir, care a fost cea dintâi operă beletristică de la noi, ne 
oferă suficiente exemple menite să ne arate cauzele care ne-au 
făcut să evoluăm într-o anumită direcție, să adoptăm anumite 
atitudini şi să optăm pentru anumite valori spirituale. 

Dincolo de evenimentele istorice sau de îndemnurile de 
a trăi după normele moralei creştine pe care le aflăm în cronici 
sau în predicile învăţaţilor noştri mitropoliți, există pagini pline 
de viaţă cuprinzând aspecte inedite pe care scriitorii acelor 
vremuri nu s-au ferit a le transpune în operele lor, într-o formă 
deosebit de îngrijită a limbii române, limbă care, pe tărâm 
literar, se afla abia la începuturi. 

Într-o perioadă de mare instabilitate, când provinciile 
româneşti erau amenințate din toate părțile, fie de jafuri 
făptuite de tătari, de leşi sau de alte cete de tâlhari, fie de 
înfruntările sângeroase dintre familiile boierilor şi, mai presus 
de toate, de atacurile nesfîrşite ale otomanilor care încercau să- 
şi întindă stăpânirea şi peste Europa, viața oamenilor stătea, la 
tot pasul, sub semnul primejdiilor. 

Într-un atare context, înțelegem neliniştea lui Miron 
Costin care socotea timpurile în care trăia drept unele în care 
„imbla oamenii cu capul amână”. Aşa se explică de ce operele 
lui Costin sau Cantemir sunt dominate de un sentiment de 
melancolie dureroasă, şi de ce una dintre temele cultivate în 
scrierile lor a fost meditaţia asupra timpului şi asupra 
efemerității acțiunilor omenești. 

Şi totuşi, în spațiul nostru cultural, identificăm, 
începând cu secolul al XVI-lea, o dezvoltare a sentimentului 
conștiinței naționale, fapt care îi face pe cărturarii şi pe 
conducătorii vremii să pună în valoare acele elemente care țin 
de tradiția naţională. Astfel, istoria începe să fie din ce în ce 
mai apreciată pentru capacitatea ei de a sintetiza datele care 
indică evoluția neamului nostru şi de a nu lăsa uitării 
înfăptuirile înaintaşilor. Dan Horia Mazilu susținea că interesul 

pentru tot ceea ce înseamnă trecutul propriului popor reprezintă 
„O formă de manifestare a ideii de apartenenţă a prezentului la 
cursul istoriei”. 

Istoria este percepută de umaniştii români drept o 
nesecată sursă de pilde şi modele care pot forma şi îndrepta 
caracterele oamenilor. Istoria are, în primul rând, un rol 
educativ, iar acest lucru este foarte bine subliniat de Grigore 
Ureche. Istoria ne arată de unde venim, ne face să ne înţelegem 
rostul în lume şi ne învață cum să ne construim viitorul. De 
aceea, consideră primii cronicari români, cunoaşterea ei este 
prioritară, iar faptele strămoșilor din vremea antică şi până în 
contemporaneitate ne arată cum s-a format identitatea noastră 
națională. 

Chiar dacă activitatea cărturărească este greu de 
înfăptuit într-o ţară încă neașezată și aflată sub nenumărate 
amenințări, primii noştri cronicari se dăruiesc scrisului pentru 
că recunosc culturii scrise capacitatea de a înregistra 
evenimentele care ne-au marcat destinul istoric. 

Nicolae Manolescu aprecia că scrierile în limba 
română, începând cu Letopisețul lui Ureche şi Cazania lui 
Varlaam ar fi primele opere care prezintă şi un interes literar, 
nu numai documentar. Analizând ceea ce s-a scris la noi, ca de 
altfel şi în alte părți, în perioada medievală, Manolescu 
identifică patru genuri de bază: este vorba de textele oratorice, 
de proza istoriografică, de proza erudită sau savantă şi de proza 
de ficțiune. Despre aceasta din urmă ne spune că „o 
descoperim în aşa zisele cărți populare, traduse cu începere din 
secolul XVI, citite şi răscitite, ca şi Psaltirea lui Dosoftei ori 


! Dan Horia Mazilu, Introducere la volumul Cronicari moldoveni. Grigore 
Ureche. Miron Costin. Ion Neculce. Antologie, introducere, comentarii, 
dosare critice, glosar şi bibliografie de Dr. Dan Horia Mazilu. Bucureşti, 
Editura Humanitas, 1997, p.5 

Cazania lui Varlaam, de către multe generații”, aceasta 
„pătrunzând adânc în imaginaţia artiştilor moderni”. 


Antim Ivireanul ni se dezvăluie ca un rafinat orator 
care a ridicat această disciplină la nivel de artă. Ceea ce 
impresionează la el este amestecul efuziunii lirice cu 
imprecaţia şi cu dojana care poate să fie când tăioasă, când 
blândă, chiar părintească. 

Textele predicilor sale dezvăluie un suflet sensibil care 
a rezonat la durerile celor năpăstuiți. Antim nu a rămas 
indiferent la opresiunile pe care le suferea ţara în acele vremuri 
când se găsea sub controlul otomanilor. El nu a încetat nicio 
clipă să denunțe jafurile şi nedreptăţile, fie că erau săvârșite de 
asupritorii păgâni, fie de boierii pământeni sau de domnitor. 
Însă, chiar dacă tonul predicilor sale este liric sau mustrător, 
didahiile sale ne relevă un registru stilistic bogat, fapt ce 
dovedeşte calitatea literară deosebită a acestor texte. Caracterul 
liric al unor fragmente din predicile lui Antim se naşte din 
dezvăluirea sentimentelor de durere şi resemnare pe care le 
trăiește un spirit covârşit de frământările şi instabilitatea epocii 
lui: 

„Lumea aceasta iaste ca o mare ce să turbură, întru 
care niciodată n-au oamenii odihnă, nici linişte. Corăbiile 
între valuri sunt împărăţiile, crăiile, domniile şi oraşele, 
mulțimea norodului, politiile, supușii, bogaţii şi săracii, cei 
mari şi cei mici (...) Vânturile cele mari ce umflă marea sunt 
nevoile cele ce ne supără totdeauna. Valurile ce luptă corabiia 
sunt nenorocirile carele se întâmplă în toate zilele. Norii ce 
negresc văzduhul, fulgerile ce orbesc ochii, tunetile ce 
înfricoşază toată inima vitează sunt întâmplările cele de multe 
feliuri,  neaşteptatele pagube,  înfricoşările  vrăjmașilor, 


? Nicolae Manolescu, Istoria critică a literaturii române. Vol I. Bucureşti, 
Editura Minerva, 1990, p.32 

supărările, necazurile ce ne vin de la cei din afară, jafurile, 
robiile, dările cele grele şi nesuferite carele le lasă Dumnezeu 
şi ne încungiură, pentru ca să cunoască credința noastră şi să 
ne vază răbdarea”. 

Atari imagini uimesc prin plasticitatea lor, iar Antim 
deţine harul de a da concreteţe lucrurilor abstracte. Sfera 
comparaţiilor pe care le găsim în textele lui depăşeşte cu mult 
domeniul strict teologic. Inteligent şi cultivat, Antim era un 
bun cunoscător al filosofiei antice, întrucât îi pomeneşte pe 
Aristotel, Democrit, Anaxagoras şi pe mulți alții. Ca interpret, 
el îşi dovedește rafinamentul atunci când ne lasă să vedem cum 
datele divine sau învățătura părinților bisericii ori a vechilor 
filosofi îi slujeşte în a demonstra, într-un limbaj accesibil 
tuturor, cum pot fi biruite slăbiciunile omenești, ori câtă putere 
poate omul primi de la Dumnezeu pentru a depăşi greutățile pe 
care i le impun viața şi mediul social. Antim nu uită să 
amendeze mai ales relele care le vin oamenilor din partea 
stăpânirii. Pe cei care se lasă seduşi de putere, asuprindu-i pe 
cei umili, Antim nu îi iartă, arătându-se necruţător şi la adresa 
ipocriziei celor bogaţi. 

Florin Faifer demonstra superioritatea predicilor lui 
Antim Ivireanu în raport cu vechile cazanii ale lui Varlaam. 
Criticul aprecia capacitatea celui dintâi de a înfrânge 
„stereotipiile tipice” din discursurile speculative dogmatice. 

„La Antim, subtilitatea exegezei, interpretarea alegorică 
şi dezlegarea pe ici, pe colo, inedită a unor porţiuni mai dificile 
constituie într-un fel o bravură teoretică, dar și un preludiu 
pentru incursiunea fără înconjur sau printr-o spirală de 
metafore şi alegorii, spre peisajul de o concreteţe izbitoare al 


vieţii sociale (şi, aluziv politice), al epocii”. 


? Florin Faifer, (aprecieri critice în volumul) Antim Ivireanu. Opere. 
Didahii. Ediţie de Gabriel Ştrempel. București, Editura Minerva, 1997, 
p.451 

Pe lângă calităţile sale de analist şi interpret, aspecte 
unde Antim a dovedit şi cât poate fi de inovator, el arată 
rigurozitate şi în ceea ce priveşte construcția predicilor. În 
calitate de teolog cu temeinice învățături, a cunoscut şi a 
respectat structura canonică a unui astfel de text. Astfel, „după 
exordium, care urmărește cu abilităţi convenționale captarea 
atenției şi bunăvoinței, naratio enunță ex abrupto sau pe 
ocoloite o temă, talonată uneori de contratemă, cu 
acompaniamentul unor  laitmotive, în argumentatio, 
predicatorul îşi desfăşoară foita de cuvântător, pentru ca în 
recapitulatio vocea să coboare domol, îmbiind la rugăciunea 
pioasă, purificatoare sau — alt refren al retoricii de amvon — 
lansând părinteşte calde îndemnuri”. 

În ceea ce priveşte arta persuasiunii, predicile lui Antim 
sunt greu de egalat. Există numeroase pagini în care oratorul 
încearcă să-i facă pe ascultătorii săi să uite din necazurile 
apăsătoare pe care le înfruntă în viața de zi cu zi, ori să le 
aducă alinarea în momente de mare durere, cum este cazul 
înmormântării unei femei din societatea înaltă, care a părăsit 
mult prea devreme această lume. 

Enunţul de la care porneşte: „Nu plângeţi, că n-au 
murit, ci doarme” are mai mult decât rolul de a le consola pe 
rudele rămase în viață, el reprezintă punctul de plecare în 
eşafodajul unei argumentări în care Antim elogiază fericirea 
vieții de apoi de care orice bun creștin trecut la cele veşnice se 
va bucura. 

Paleta diversificată de comparații, seria enumerativă în 
crescendo, dispunerea antinomică a imaginilor sunt doar câteva 
dintre strategiile retorice cu efec garantat asupra publicului din 
vreme, dar şi asupra cititorilor de mai târziu. 

„Si de vreme ce aici, după adormirea cea firească, să 
întoarce iară omul la osteneli, la scârbe, la supărări, la 


* Ibidem, p.450-451 


patemi, acolo, după adormirea cea de pe urmă, care o numim 
noi a morţii, trece din scârbă la bucurie, din stricăciune întru 
nestricăciune, din orașul lacrămilor la locul veseliei, din 
turburarea vieții la adăpostirea cea lină a mântuirii, din 
patimile Eghipetului la pământul cel fericit al făgăduinţei, din 
robia lumii, la mântuirea ceriului, din petrecerea omenească 
în ceata fericiţilor îngeri, ce altă norocire iaste mai mare decât 
aceasta? Ce altă adormire mai dorită, decât adormirea 
morții?” 

Iscoditor, chiar vituperant atunci când sancţionează 
grele păcate omeneşti, Antim poate fi şi profund liric, cum se 
întâmplă în Cazania la Adormirea Preasfintei Născătoarei de 
Dumnezeu, în delicatul portret alcătuit Sfintei Fecioare. Pentru 
a pune în valoare cucernicia şi curăţenia acesteia, Antim alege 
o serie de metafore şi comparații dispuse într-o adevărată proză 
poematică dominată de cuvintele „aleasă iaste”, plasate în 
anaforă, într-un fragment care emoționează mai ales prin 
plasticitatea expresiei. Comparațiile şi metaforele prin care o 
unicizează pe cea care l-a născut pe lisus sunt cu mare grijă 
alese; mai întâi, începe cu enunţarea elementelor ce se află în 
planul astral (soare, lună, revărsatul zorilor) pentru ca, mai 
apoi, să coboare în planul terestru. 

Şi aici, termenii care intră în alcătuirea comparaţiilor 
sunt meniți să îi definească în sinteză virtuțile Preasfintei 
Fecioare : „Aleasă iaste, că iaste izvor (s.n.) carele cu 
curgerile cereștilor bunătăți adapă sfânta biserică şi tot 
sufletul creștinesc. (...) iaste o grădină încuiată dintru care au 
ieşit floarea cea neveștejită şi fântână pecetluită din care au 
curs izvorul vieții, Hristos”. 


Cei trei mari cronicari moldoveni au dovedit un adânc 
respect pentru informaţia scrisă şi pentru adevărul istoric, fiind 
conştienţi de rolul educativ al letopisețelor. Fiecare dintre 
scriitorii noștri umaniști își asumă responsabilitatea scrisului, 

arătând cât de importantă era aflarea adevărului şi transmiterea 
acestuia generaţiilor care vor veni. A însemna cursul istoriei, a 
înregistra evenimentele care au marcat parcursul evolutiv al 
unui neam reprezintă o etapă superioară în procesul de 
dezvoltare a acelui popor. A cunoaște şi a trage învățăminte de 
pe urma faptelor din trecut, consideră cronicarii noştri, arată cât 
de mult şi-a dezvoltat acel popor cultura şi cât de mult și-a 
modelat individualitatea. 

Într-unul din textele introductive scrise de Grigore 
Ureche, intitulat Cartea ce să chiamă Letopiseţ, ce într-însa 
spune cursul anilor şi descălecarea Țării Moldovei şi viața 
domnilor, autorul subliniază importanţa pe care o are scrisul în 
istoria unui popor. Cele consemnate în cărţile de istorie trebuie 
„să rămâie feciorilor și nepoților, să le hie de învăţătură”. 

Primul nostru cronicar mărturiseşte dificultățile pe care 
le-a întâmpinat în culegerea de informaţii, în filtrarea acestora 
şi, mai ales, în decantarea adevărului de balast. El este 
preocupat să lase atât neamului său cât şi străinilor care vor 
dori să cerceteze istoria noastră informaţii solide, bine 
documentate și lipsite de partizanat. 

Miron Costin îşi arată prețuirea pentru realizările 
înaintaşului său care deplângea lipsa unei tradiţii, recunoscând 
dificultatea demersului lui Grigore Ureche. 

Miron Costin încearcă să acopere cu date şi perioada de 
început din istoria românilor, de la cel dintâi descălecat. Și la 
Costin domină conştiinţa scriitorului responsabil care nu vrea 
să lase ca evenimentele istoriei ţării sale să se prăvălească în 
uitare: „Că sosiră asupra noastră cumplite acestea vremi de 
acmu, de nu stăm de scrisori, ce de griji şi suspinuri (...) Deci 
priimește în această dată, atâta din truda noastră, cât să nu să 
uite lucrurile și cursul ţării de unde au părăsit a scrie 
răposatul Ureche vornicul”. 

În opinia Elvirei Sorohan, Letopisețul conţine „viziunea 
unui meditativ asupra oamenilor făptuitori de evenimente şi de 

10 


istorie. Cugetarea implică totdeauna o atitudine în care 
vibrează, aproape dureros, în confruntarea cu o lume 
războinică, coarda cea mai intimă a gânditorului”5. 

La Miron Costin, evocarea se îmbină cu memorialul, 
datele istorice sunt pigmentate şi cu detalii în care ni se oferă 
scene vii, de un dramatism intens, dezvăluind comportamentul 
unor domnitori, cum ar fi, de pildă, Ștefan Tomşa sau Vasile 
Lupu. 

În cronica lui Ion Neculce predomină caracterul 
memorialistic al naraţiunii. Înzestrat cu harul povestirii, 
Neculce scrie o cronică încărcată de fapte senzaţionale, de 
picanterii şi amănunte pitorești care fac deliciul cititorului. 
Neculce îşi deschide letopiseţul cu o Predoslovie în care insistă 
asupra rolului educativ al scisului: 

„Cu cât vă veți îndemna a citi pe acest letopiseț mai 
mult, cu atâta veți şti a vă feri de primejdii și veți fi mai 
învățați a da răspunsuri la sfaturi, ori de taină, ori de oştire, la 
domni și la noroade de cinste”. 

Atitudinea scriitorului față de cele evocate este când 
una de revoltă, când una înduioşată, ironia fiind, de multe ori, 
mascată de afișarea unei voite naivități. După cum susținea G. 
Călinescu, portretul atinge la Neculce „dimensiunea 
caricaturalului”. Din şirul de domnitori români şi străini, cei 
greci sunt total antipatizaţi de autor. Astfel, un Dumitraşco 
vodă era etichetat drept „un om bătrân, grec ţarigrădean de 
neamul lui, nestătător la voroavă, tălpiz, amăgitor, geambaş de 
cei de la Fener din Țarigrad”. 

Însă cotele ridicolului sunt atinse atunci când este 
evocat un episod din viaţa amoroasă a acestuia: „De bătrân 
dinți în gură n-ave, iară dimineaţa îi încleie de-i pune în gură, 
iar seara îi descleie cu încrop și-i pune pe masă”. 


” Elvira Sorohan, Prefăţă la volumul: Miron Costin Letopisețul Țării 
Moldovei. laşi, Junimea, 1984, p. VIII 

Unui asemenea personaj hidos nu i se iartă tupeul cu 
care sfidează bunul simţ, întrucât îşi „ținea la vedeală” o 
amantă tânără şi frumoasă pe care o plimba alături de doamnele 
de la curte, în timp ce soţia lui se afla la Istanbul. 


În cronicile muntene, caracterul partizan al acestora 
este primul lucru care ne atrage atenţia. Vedem cum autorii țin 
partea familiei boiereşti din care provin, iar pamfletul şi 
imprecaţia sunt cele mai rafinate forme prin care răbufnește ura 
sau dezaprobarea faţă de acţiunile cuiva din tabăra opusă. 
Cronica scrisă de Radu Popescu dovedeşte, poate, în cea mai 
mare măsură, talentul literar al acestui reprezentant al familiei 
Bălenilor. Antipatia adâncă pe care o poartă Cantacuzinilor se 
datorează faptului că domnitorul Șerban Cantacuzino ordonase 
uciderea lui Hrizea vistiernicul, tatăl scriitorului, nu înainte ca 
acesta să fi fost torturat crunt. Radu Popescu şi familia sa au 
suferit persecuții și din partea lui Brâncoveanu, care l-a și 
marginalizat, oferindu-i numai slujbe mărunte. Din pricina 
neînțelegerilor dintre cele două familii, nu este de mirare că îl 
găsim pe Radu Popescu implicat într-un complot împotriva lui 
Brâncoveanu, faptă pentru care a fost nevoit să petreacă ceva 
vreme în închisoare. Abia pe timpul domniei lui Nicolae 
Mavrocordat, cronicarul a mai deținut funcții importante şi a 
scăpat de persecuții. 

Autorii acestor cronici de partidă boierească nu își 
ascund resentimentele și se acuză reciproc de cele mai venale 
fapte în acea parte din istorie în care sunt relatate evenimentele 
care privesc cele două familii. Caracterul partinic nu ne 
împiedică, însă, de la a recunoaște calitățile expresive ale 
narațiunii din operele lor. 

În cronica lui Radu Popescu, spre exemplu, descoperim 
unele dintre cele mai savuroase pagini cu caracter de pamflet 
din istoria noastră literară. Învăţat rafinat şi ironist plin de 
talent, Radu Popescu ne-a dat unele dintre cele mai 

impresionante şi mai bine realizate portrete în negru, atunci 
când îi înfăţişează pe Brâncoveanu sau pe alți membri din 
tabăra Cantacuzinilor. 

Radu Popescu îi creionează postelnicului Costandin 
Cantacozino, după îi aflăm numele în text, un portret de 
intrigant şi trădător, care şi-a meritat sfârșitul tragic. 

„Acolo în oastea lui Grigorie-vodă, cum zic unii, s-au 
făcut neşte amestecături, adecă Șărban logofătul, feciorul lui 
Costandin postelnicul Cantacozino şi oarecare den fraţii lui, ce 
era acolo, şi Mareş şi Creţulescul, să fie umblat între căpitani 
și între slujitori de îndemna să meargă să pârască pă Grigorie- 
vodă la viziriul, de făcătoriu de rău, de hain şi de altele, și pă 
urmă să ceară domn la viziriul pă Șărban logofătul, ” 

Aceste vorbe calomnioase ajung și la domnitor, care dă 
poruncă să îi aducă pe acei boieri înaintea sa, mustrându-i într- 
o scenă din care nu lipsesc accentele dramatice: 

„Ce rău le-au făcut? Au nu i-au boierit cu mari boierii, 
au nu i-au miluit cu mile mari?” În faţa acuzațiilor care li se 
aduc, boierii îl denunţă pe postelnicul Cantacuzino drept 
principalul vinovat de toate instigările pe care le auzise şi 
domnitorul. Pe lângă toate acestea, se mai primesc de la doi 
caimacami informaţii cum că postelnicul ar fi umblat pe 
marginea turcească, denigrându-l pe domnitor şi lăudându-se 
în faţa mai multor oameni că „el l-au popit pă Grigorie-vodă şi 
iar el îl va despopi”. 

Domnitorul reacționează cu mânie în faţa atâtor acuzaţii 
şi dă ordin ca postelnicul să fie dus la Mănăstirea Snagovului 
unde, în „trapezare” l-au legat de stâlpul cel mare și l-au 
sugrumat, lăsând apoi familia să îi ridice trupul a doua zi şi să 
îl îngroape la Mărgineni. 

În schimb, în Letopiseţul cantacuzinesc, în care domină 
tonul de lamento, postelnicului i se creează o aură de martir. 
Stoica Ludescu, presupusul autor al acestei cronici, crede că 
soarta nefericită a acestui boier este datorată intervenției 

forțelor răului. De fapt, dacă parcurgem cu atenție acest 
letopiseţ al familiei Cantacuzinilor, nu se poate să nu observăm 
concepția maniheică asupra evenimentelor lumii. În general, tot 
ceea ce este nefast, aducător de rele şi suferinţe, se produce din 
pricina imixtiunii diavolului, pizmașul neamului omenesc. Într- 
un atare context, postelnicul nu este decât o victimă care a 
căzut în ghearele trădării, domnitorul dând crezare pârelor a doi 
boieri pe care cronicarul îi numește metaforic două vase rele. 

Imaginea configurată aici lui Costandin Cantacuzino 
diferă total de portretul pe care îl găsim la Radu Popescu. Acest 
om ne apare ca o persoană plină de virtuți care moare ca o 
victimă a intrigilor celor din jur. 

„Diavolul, pizmaşul neamului omenesc, văzând pre 
Costandin postelnicul că să porneşte spre fapte bune, făcând 
multe milostenii întâi pre la mănăstiri, pre la săraci şi pre 
streini îi priimiia și-i căuta şi Dumnezeu încă-i ajuta şi-i 
adăugea în toată casa lui cu tot binele sfinții sale. lar diavolul 
tot îl cerca, după cum îi iaste obiceaiul lui, să-l prinză în 
clucsa lui. Și nicicum nu putea de el să să lipească. Atuncea 
diavolul găsi două vase rele, unul rumânesc, altul grecesc, 
anume Stroe vornicul Leurdeanul şi Dumitrașco  vel-vistierul 
Țarigrădeanul. (...) Ei făcură sfat drăcesc în taină, cu doamna 
Mariia a lui Grigorie-vodă (...) făcând pâră mare asupra 
ticălosului Costandin, cum el umblă pre la turci, pre marginea 
Dunărei de-l pâraște că iaste hain (...) şi cum opreşte țara să 
nu dea bir. (...) Și Costandin nimic de acelea n-au fost vinovat, 
nici n-au știut nimic. ” 

Acest episod ne demonstrează cât se poate de elocvent 
caracterul polemic şi partinic al acestor cronici, în care autorii 
îşi arată pe față ura pe care o poartă taberei adverse. 

Forţa imprecațiilor, virulența pamfletelor, „diatriba 
pătimașă, meșteşugit tensionată, propoziția moralizatoare 
rostită mereu în numele „binelui public” (şi al comunității), ca 
şi izvorul subteran, incontrolabil, cu verificate capacități 

maculatorii, sunt laolaltă întrebuințate pentru construirea unor 
imagini concludente ŞI constituirea concluziilor 
convingătoare”. 


Dimitrie Cantemir s-a afirmat ca un mare om de 
cultură care a sintetizat mentalitatea lumii medievale, dar, prin 
strălucirea minţii sale, a adus în discuţie probleme de care se 
vor ocupa abia generaţiile următoare. De pildă, el îşi manifesta 
convingerea că numai un monarh luminat poate să ducă ţara 
înspre mai bine şi să aducă prosperitate supușilor săi, în vreme 
ce tiraniile sunt destinate prăbușirii. Cât priveşte evoluția unor 
popoare în istorie, Cantemir a fost printre primii care a 
anticipat prăbuşirea imperiului otoman. 

Sub aspect literar, pe Dimitrie Cantemir îl remarcăm ca 
fiind primul autor al unei creaţii cu caracter exclusiv beletristic. 
Este vorba de primul roman de la noi, Istoria ieroglifică. Prin 
această operă în totalitate literară, Cantemir a depășit modelul 
scrierilor cronicăreșşti, inovând atât sub aspect ideologic cât şi 
sub acela al expresivităţii. În roman, simbolicul şi alegoricul 
continuă să fie principalele forme de expresie. În spiritul 
gândirii medievale, el ne propune o lume „saturată de sens”, 
aşa cum o descrie Jacques le Goff. În mai multe din scrierile 
sale, cum sunt Divanul, Istoria ieroglifică sau Imaginea de 
nedescris a ştiinţei sacre, răzbate „umanismul de rezonanță 
îndepărtat orientală, modelat de influența Occidentului 
contemporan””. 

Prin felul cum își apreciază contemporanii şi acțiunile 
lor, prin modul în care înțelege să apere principii pentru care 
vor lupta iluminiștii sau gânditorii de mai târziu, Camtemir și-a 


* Dan Horia Mazilu, O istorie a blestemului. Iaşi, Editura Polirom, 2001, p. 
247 
7 Adriana Babeţi, Bătăliile pierdute. Dimitrie Cantemir. Strategii de lectură. 
Timişoara, Editura Amarcord, 1998, p.99-100 

devansat cu mult epoca. În roman, scriitorul denunță o 
societate plină de vicii căreia 1 se opune cu hotărâre. Elvira 
Sorohan vedea în negativismul său împins până la „limita 
extremă” o formă de critică socială pe care abia la Caragiale o 
vom mai întâlni. Accentele dezaprobatoare se îmbină cu 
melancolia provocată de decepţiile suferite de autorul însuși, 
căruia, nu de puţine ori, îi sunt înșelate aşteptările. Numai că 
personajul său, datorită superiorității lui morale, nu îşi poate urî 
semenii. El nu poate, însă, să se detaşeze complet de durerile 
unei lumi din care şi el face parte. Imaginaţia lui „este animată 
de un vector afectiv şi unul pretins etic,” deoarece scriitorul 
baroc contemplă o lume aflată în destrămare prin filtrul unei 
sensibilități profunde. De aceea, dezaprobarea, dezamăgirea, 
tristețea sau însingurarea nu pot să înece valul de căldură care, 
totuşi, se revarsă peste o lume atât de zbuciumată. Autorul îşi 
proiectează propriul „portret interior” în roman, „descoperă 
mecanismele sociale și politice ale lumii balcanice” pe care le 
interpretează ironic, într-o manieră „realistă, de tip 
prebalzacian”, în fragmente în care „nu mai relatează 
informativ, ci analitic”. 

Pe spaţii întinse, cel care vorbeşte este Inorogul, pe care 
Elvira Sorohan îl definea inspirat drept un „inadaptat 
învingător”. Pe el îl aflăm meditând asupra puterii 
înțelepciunii, asupra universului puterii, asupra deşertăciunii şi 
fragilitățui lumii sale. 

Modernitatea acestui roman este vizibilă şi sub aspectul 
procedeelor narative, dintre care Elvira Sorohan evidenția 
prezenţa introspecţiei, „refacerea unor procese psihologice” sau 


* Elvira Sorohan, Cantemir în Cartea hieroglifelor. Bucureşti, Editura 
Minerva, 1978, p.63 
? Ibidem, p.65 

„monologul personajului cu sine”, prin care scriitorul 
„mimează uneori o autoanaliză la persoana aa 

Personajele Istoriei ieroglifice sunt, cele mai multe, 
negative. Ele ne apar ca fiind minate de patimi, de lăcomie, de 
ură sau de răzbunare. Pentru realizarea unor asemenea scopuri 
meschine, cum ar fi dobândirea averilor şi a puterii, personajele 
își canalizează întreaga energie. Majoritatea lor stau sub 
semnul răului şi doar Inorogul se opune unei astfel de lumi, 
figura lui păstrându-şi pe tot parcursul romanului atributele 
luminii. El îşi dovedeşte superioritatea atât prin inteligența lui 
care o depăşeşte cu mult pe cea a celorlalte persoane cât şi prin 
bunătatea lui fără margini. 

În episodul în care este inserat visul Hameleonului, 
superbă mostră de literatură onirică, Inorogul sare în ajutorul 
celui mai mare dușman al său şi, datorită puterii vindecătoare a 
cornului său, îl salvează de la moarte. Inorogul, cu înfățișarea 
lui hipomorfă, trăieşte sub semnul rațiunii și intuim că sub 
masca acestuia se ascunde scriitorul însuşi. Însă nici puterea 
spiritului, nici altruismul său nu îl pot feri de răutatea Corbului 
şi a celor care se oferiseră să îl slujească. În roman, Inorogul 
este singurul personaj coborât de pe tărâm mitologic. El 
locuieşte în vârful unui munte, într-o poiană greu accesibilă, 
izolarea sa constituind încă un indiciu care întăreşte ideea 
distanțării lui de celelalte personaje înfățișate sub chipul unor 
patrupede sau păsări terestre, captive păcatelor pământești. 

Aflat mereu în căutarea Binelui, a Adevărului, 
încrezător în puterea Spiritului, Inorogul cade ușor victimă 
intrigilor necurmate ale Corbului, care şi-a găsit în Hameleon 
cel mai fidel ajutor. Cei doi urmăresc să îl captureze şi să îl 
împiedice de a-şi mai exercita vreo putere. Inorogul este, însă, 
un vizionar. El concepe o lume în care guvernarea să-i aparțină 
unui domn luminat, în vreme ce Corbul este descris ca 


10 Ibidem, p. 60 

întruchipare a tiranului absolut care se ghidează după 
principiul: „Așe voiu, așe poruncesc, aşe să se facă!” 

În spirit baroc, autorul a realizat două antiteze 
puternice, una între Inorog şi Corb, alta între Inorog și 
Hameleon. În primul caz, scriitorul a dorit să opună două 
modele de guvernare: domnia idealizată, luminată, gândită de 
Inorog, se opune tiraniei Corbului. În al doilea caz, bunătății 
infinite a Inorogului se opune răutatea, ticăloşia şi lăcomia 
nesfârşită a Hameleonului. 

Dacă la nivelul construcţiei ne impresionează 
arborescenţa romanului, la nivelul discursului, rafinamentul 
retoric ne reține atenţia. Tuturor personajelor le este 
caracteristică locvacitatea, ele vorbesc în plide, concep alegorii 
sofisticate pentru a fi cât mai persuasive, țes intrigi, țin 
discursuri meșteşugite, toate acestea în scopuri mărunte, pentru 
a-şi proteja interesele. Această lume pestriță se 
autocaracterizează prin discurs, orice personaj pare a căpăta 
consistență atâta timp cât se rostește. Discursurile savant 
regizate trădează plăcerea povestitorului oriental, dar şi 
rafinamentul occidental al celui care priveşte lumea ca pe un 
„theatru” în care se perindă o serie nesfârşită de măști care ne 
relevă fețele multiple ale universului uman. 

După cum arată cei mai avizaţi comentatori ai cărții, 
precum Manuela Tănăsescu, Ion Istrate, Elvira Sorohan și alții, 
scriitorul se arată extrem de preocupat de realizarea artistică. 
Nici cursul evenimentelor şi nici aspectul de veridicitate nu 
constituie elemente prioritare. Autorul ne spune la un moment 
dat că, „Ja simcea groasă ca aceasta, prea aspră piatră, multă 
și îndelungată ascuţitură să-i fi trebuit am socotit”, unde prin 
simcea înţelegem că este vorba de limba asupra căreia, 
recunoaște el, este nevoie de multă trudă pentru a o șlefui. 

Dan Horia Mazilu aprecia felul în care „cartea s-a 
născut printr-o neistovită «inventio», făcându-se pe sine şi 

fabricându-și (iarăşi în chip aparte) limba”!!, efort pe care îl va 


depune în epoca luminilor şi lon Budai Deleanu pentru 
finalizarea neegalatei sale epopei, Tiganiada.  „Deprinderea 
ritoricească” mărturiseşte existența unei altfel de conştiinţe 
literare. Cantemir intuiește caracterul gratuit al actului 
scrisului. 

Istoria ieroglifică rămâne o carte de marcă în evoluţia 
culturii noastre pentru că aduce numeroase elemente novatoare 
pe tărâm literar. Întâlnim în romanul cantemirian cele dintâi 
imagini ale spațiului marin și exotic, ca şi primele pagini de 
literatură onirică. Nu lipsesc elemente pe care le găsim încă din 
cultura populară, cum sunt bocetul, descântecul sau blestemul, 
acesta din urmă dezvăluindu-ne viziunea hiperbolică a 
scriitorului barochist, cu vădită înclinaţie spre gigantesc. 

Blestemul rostit de Inorog după ce a fost capturat în 
urma intrigilor puse la cale de Hameleon, relevă o imagine 
apocaliptică realizată cu mare fineţe, care exercită o mare 
putere emoţională asupra cititorului: 

„Munţi crăpaţi, copaci vă despicați (...) Clătească-se 
ceriul, tremure pământul, aerul trăsnet, mării plesnet, potop de 
holbură (...) Soarele zimţii să-și reteze, luna, siindu-se, să se 
ruşineze, stelele nu scânteieze, nici Galateea să nu lumineze. 
Tot dobitocul ceresc glasul să-și sloboadă, fapta nevăzută, 
plecându-se, să vadă, Cloșca puii risipească, Lebăda Lira să- 
şi zdrobească, Leul răcnească, Taurul mugească, Aretele 
fruntea să-şi slăbească, Racul în coajă neagră să se 
primenească (...)” 


l! Dan Horia Mazilu, Prefaţă la volumul Istoria ieroglifică în douăsprezece 
părți împărțită, așijderea cu 700 de sentenţii frumos împodobită, iară la 
sfârşit cu a numerelor străine tâlcuitoare scară. Text ticluit şi adversaria de 
G. Pienescu. Prefaţă de Dan Horia Mazilu. Postfaţă de Aureliu Goci. 
București, Editura 100+1 Gramar, 2001, p.IX 

Ceea ce urmează acestui blestem este o diatribă 
împotriva Hameleonului, pe care tot Inorogul o rostește, într-o 
„retorică impecabilă”, pigmentată „cu mărci de amară 
imprecaţie”, după aprecierile lui Dan Horia Mazilu: 

„O, Hameleoane, jiganie spurcată, Hameleoane, o, câte 
vopsele ai pe piele, atâtea pedepse să-ţi dea sub piele puterile 
cerești!  (...)  Hameleoane, fundul  răutăţilor şi vârful 
vicleşugurilor,  Hameleoane, mreaja dracului şi painjina 
Tartarului, (...) cine pustiul te-a învățat a grămădi răutate 
peste răutate şi păcat peste păcat? ” 

Şi în aceste fragmente, discursul este artistic conceput, 
îmbinând „formulările depreciatorii” cu „imprecaţiile”, toate 
denunţând acele „predispoziţii malefice infatigabile”!? ale celui 
care nu se poate opri din a face rău. 

Rafinamentul stilistic este un alt element care 
impresionează într-un moment când în literatura noastră nu 
existau modele în ceea ce privește creația beletristică. Frazele 
sunt maiestuoase, exprimarea este, în mai multe situații, 
sentenţioasă, ironică, nelipsite fiind şi paginile cu caracter de 
pamflet. 

În ansamblu, concluziona Nicolae Manolescu, această 
carte „seamănă mai degrabă cu o alegorie foarte ingenioasă, 
animată de un uriaş duh comic şi totdată benignă satiric, o 
scriere în același timp naivă şi sofisticată, elementară și 
rafinată”. 

Finalul cărţii este, totuși, unul luminos. Autorul, sfidând 
loviturile sorții şi ale istoriei, ne propune un univers în care 
Binele este cel care triumfă, iar dezbinările şi ura iau sfârșit. 
Corbul își recunoaște o parte din vină şi acceptă să îi plătească 
Inorogului bani şi să îi restituie familiei sale moșiile. 
Împăcarea, însă, rămâne o utopie, dacă ne raportăm la planul 


1? Ibidem, p. XXIX 
15 Nicolae Manolescu, op. cit., p.73 

realului, aceasta funcționează doar ca o compensație în 
universul ficţiunii. 

Calitatea Istoriei ieroglifice de roman modern este de 
netăgăduit. În primul rând, scriitorul se dovedeşte a fi fost un 
vizionar care a pledat pentru o lume mai bună, mai umană în 
care, aşa cum ar spune Mircea Iorgulescu, firescul să nu mai 
apară ca o excepție. Inorogul este un personaj singular, dar și 
un însingurat. Înzestrat cu adâncă înţelepciune şi cu infinită 
bunătate, este singurul personaj care continuă să se 
autoiluzioneze, după cum apreciază Dan Horia Mazilu. Deși 
superior celorlalți, Inorogul este un izolat pe tărâm social, în 
vreme ce învingătorii își întemeiază reuşitele pe intrigi şi 
ticăloşii. 

Nu în ultimul rând, prezența unei conștiințe literare, 
depăşirea unor forme de discurs care circulau în epocă, 
varietatea mijloacelor de expresie şi profunzimea 
semnificaţiilor fac din acest roman o creaţie extrem de 
valoroasă a literaturii române. 


Carmen Oprişor 

DOSOFTEI 
PSALTIREA ÎN VERSURI 


Textele au fost selectate din volumul: 
Dosoftei, Psaltirea în versuri. 
Ediție, postfață, tabel cronologic, referințe critice de 
Aureliu Goci. 
Editura 100+1 GRAMAR, București, 1998 


CATISMA 7. Psalomul lui David. 46. 
Acesta psalom cu glas apostolesc îndamnă pre toţi păgânii 
cătră cunoştinţa binelui lui Dumnezău, 
cu mulțămită de bucurie întru ce i-au priimit la credinţă. 
Toate popoarele. 


Limbile să salte 

Cu cântece nalte, 

Să strige-n tărie 

Glas de bucurie. 
Lăudând pre Domnul, 
Să cânte tot omul. 
Domnul este tare, 
Este-mpărat mare 
Preste tot pământul 
Şi-ş ţâne cuvântul. 
Supusu-ne-au gloate 
Şi limbele toate, 

De ni-s supt picioare 
Limbi de pre supt soare. 
Alesu-ş-au şie 

Parte de moşie 

Țara cea dorită, 
Carea-i giuruită 
Lui Iacov iubitul, 
Ce-i ţâne cuvântul, 
Mila să-ş arate 
Cea de bunătate 
Spre noi, ticăloşii, 
Precum ne spun moşii. 
Pre vârvuri de munte 
S-aud glasuri multe 
De bucine marc. 
Cu naltă strigare. 
Că s-au suit Domnul 
Să-l vază tot omul. 
Cânlaţi în lăute, 
In zâcături multe. 
Cântat pre-mpăratul, 
Că nu-i ca dâns altul 
Să domnească-n lume, 
Cu svântul său nume, 
Cântaţ să-nţăleagă 
Preste lume largă. 
Că Dumnezău poate 
Pre limbi preste toate, 
De le îmblânzeşte 
Şi le-mpărăţeşte. 
Scaunul dă rază 
Unde va să şază 
Domnul din direapta, 
Să-mpărţască plata, 
Pre boieri, pre gloate, 
Pre limbile toate. 
Şi cine să-nalță 
Din hire sămaţă, 

I-a vede tot omul 
Cum i-a certa Domnul. 


Psalomul lui David. 47. 
Acesta psalom spune de oraşul Ierusalimului, cum sănaţă la 
cinste 
pentru-mpărăţiia Domnului Hristos, şi pentru războiul şi 
biruirea. 
Mare este Domnul şi lăudat foarte. 


Domnul este mare, 
Laudat și tare. 
Mai cu de-adins este 
Lăudat cu veste 
De-a lui bunătate, 
În svânta cetate 
Din măgură svântă, 
Ce stă fără smântă, 
Cetate frumoasă 
De piatră vârtoasă, 
Bine-ntemeiată, 
De Domnul gătată; 
În ţară-i vestită 
Câtu-i de tocmită. 
Muntele Sionul 
Ce ş-au ales Domnul 
Despre miazănoapte 
Dă raze cât poate. 
Pre coaste de munte 
Cu uliţe multe, 
Cetatea cea mare 
Craiului cel tare, 
Cu curţ desfătate, 
Cu pânzele nalte. 

Strajea nu-i lipseşte, 
Domnul o-ntăreşte. 
Craii şi-mpăraţâi 
Ce fac sfat cu alţâi 
Să strice cetatea, 
Să-i ia bunătatea, 
Când ei să adună, 
Domnul îi detună. 
Şi-i cuprinde frică, 
De nu pot nemică, 
Cât stau de să miră 
A ce să-nglotiră. 
Domnul le dă spaimă 
Cu munci fără samă, 
Ca maică când fată 
De este-nspăimată, 
Ca vase pre mare 
Când le ia vânt tare, 
De le dă de stâncă 
Şi le răzdrumică. 
Auzât-am veche 
'Ntr-auz de ureche 
Poveste trecută, 
Ş-acmu vedem multă, 
Că Dumnezău toate 
Câte va, le poate. 
Cu lănci de departe 
Pre pizmaşii bate. 
Şi cetatea svântă 
Stă fără de smântă, 
N-are greutate 
Nice de o parte, 
Că o-ntemeiază 
Domnul, să să-ncrează, 

Şi-i tinde-mprotivă 
Mână milostivă, 

Cât are tot omul 
Milă de la Domnul. 
Şi svântul lui nume 
Trece preste lume, 
Svânta lui direaptă 
Direaptă dă plată. 
Muntele Sionul 
S-aibă de la Domnul 
Bucurie plină 

'N inemă senină 

De giudeţ ce-i face, 
Şi-n zâle de pace 

Să iasă-mpreună 
Toţ cu voie bună 
Împregiur cetate 
Ce-i cu ziduri nalte, 
Hiica jidovască 
Turnuri să-ş prăvască, 


Şi-ntr-alt rând de lume 
De svântul tău nume 
Toţ să povestească. 

Să te proslăvască. 

Să te şti tot omul 

Că tu ne eşti Domnul, 
Şi câţ să vor naşte 

Cu tine s-or paşte. 

Psalomul lui David. 48. 
Acesta psalom ne-nvaţă a ne sprejeni de lume şi de-nşelăciune, 
să nu ne lăcomim de dânsă, ca de un lucru de sminteală. 
Auziţi acestea, toate neamurile. 


Ascultaţ acestea, toate 
Năroade, neamuri şi gloate. 
Să-mi înţăleagă cuvântul 
Omul de pre tot pământul. 
Bogătaşii depreună 
Cu mişeii când s-adună, 
Să vă spui de-nţâlepciune 
Cu-nţăles de-nvăţuri bune, 
Şi auzul să vă tindeţ, 
Pildele să le deprindeţ, 
S-ascultaţ fără de price, 
Să-nţălegeţ ce voi zâce. 
Să te temi de zî cumplită. 
Să nu-ţ dea de călcîi smântă. 
Cela ce ai bogăţâie, 
Să nu stai în sâmeţâic, 
Nice s-aibi nedejde-n frate, 
Sau în om, la greutate. 
Şi cu ce schimb va da omul. 
Să să schimbe de la Domnul? 
Cu preţ de răscumpărare 
Sufletului, de pierzare?* 
Fi-i-va truda nencetată, 
Că la iad nu va fi plată. 
Acolo n-a vedea moarte, 
Să gândească că-l va scoate. 
Că măiestrul încă moare, 
Ca tot omul de supt soare. 
Şi nebunul cu buiacul 

Vor peri de pre tot veacul. 
Ş-averea de dânş rămâne 
De o iau rude streine. 
Cât să vor scoate din casă, 
Numele li s-a uita-să, 
Li s-a uita şi mormântul, 
Cât i-a-mpresura pământul, 
Ceia ce nu-ş fac pre lume 
De bunătăţ s-aibă nume. 
Ce folos este de cinste 
Omului fără de minte, 
Ce-ş dă firea omenească 
Pre fire dobitocească, 
De merge fără sâială 
Pre calea cea de sminteală? 
Nu cunoaşte că-l va duce 
Dezmierdăciunea cea dulce 
De va da ca oaia-n râpă, 
Şi moartea l-va sorbi-n pripă. 
Iară direpțâi, dând rază. 
Vor prăvi cum duc să piarză 
Pre păcătos şi buiacul, 
Să-ş petreacă-n iad tot veacul, 
De la slavă să să rază 
Şi cinstea toată să-ş piarză. 
Ce mă rog, Dumnezău svinte, 
Să-m iei sufletul aminte 
Şi să mă cuprinz cu milă, 
Să nu-m facă răul sâlă. 
Iară tu, oame mișşele, 
Să nu dai de gânduri rele, 
Când vez pre păgân că creşte 
Şi casa lui să lăţeşte. 
Că deaca moare, el piere, 

Cu slava lui, cu avere. 

Cu dâns nemică nu duce 
Dintr-averea lui cea dulce, 
Că-ntr-această lume-n viaţă 
I-i sufletul în dulceaţă. 

Şi cine i să-mbunează, 

I-i drag pre-acela să-l vază. 
Cine-i spune-n dereptate, 
De-acela fuge departe, 
Că-1 deprins pre cale largă 
Cătră perire de-aleargă 

Şi să trage pre moşie 
La-ntunerec de vecie. 

Ce folos este de cinste 
Omului fără de minte, 
Ce-ş dă hirea omenească 
Pre hire dobitocească? 


Psalomul lui Asaf peveţul, dat de David, 49. 
Cuprinde prorocie de în văţătura cea tocmită a Domnului 
Hristos şi de 
venirea svinţiii sale cea dedaori, şi de stricarea jărtvei legii 
vechi. 

Dumnezeul dumnezeilor. Domnul a grăit. 


Domnul domnilor grăieşte. 

Toată lumea să clăteşte, 

Şi pre tot Dumnezău strigă 

De supt soare să să strângă. 

Şi va aduna pământul, 

Să-i auză toţ cuvântul. 

Din Sion te vei ivi-te 

Cuvios, Dumnezău svinte. 

Când vei veni cu pohoaie, 

Nimărui n-ii veghea voaie. 
Denainte-ţ foc s-a-ncinge, 
Şi greşiţii toţ vor plânge. 
Vei chema ceriul cu tine 
Şi tot svinţii, cum să vine, 
De vei giudeca pământul, 
Precum ţ-ai răspuns cuvântul. 
Direpţâi să vor alege 
Dintre cei fără de lege. 
Cu cuvântul tău cel dulce 
Pre toţ svinţii ț-vor aduce. 
Ce ţ-au ţânut legământul, 
De-au dat lege-n tot pământul. 
Atunci ceriurile toate 
Vor răspunde preste gloate 
De giudeţ ce le vei face 
'N dereptaţe şi cu pace. 
Aşe ne grăieşte Domnul, 
Şi să-l auzâm tot omul, 
Să-l ascultăm fără price 
Cătră Izrail când zâce, 
De ne spune mărturie 
Pre giurământ cu tărie: 
«Nu ti-i altul fără mine 
Dumnezău, şi să cauţ bine, 
Că nemică nu-ţ dau vină 
Pentru jărtva de fănină, 
Nice te-nfruntez de sfară 
De mânecuş şi de sară. 
Jărtvele ț-văz ce-s de grase, 
Denaninte-mi cându-s arse. 
Nu-ţ voi lua de la casă 
Viţăl, nice vacă grasă, 
Nice ţap hrănit din turmă, 

Nice-ntăi, nice pre urmă. 

Hiara codrilor cea multă 

Toată de mine ascultă. 

Am şi dobitoace multe, 

Şi de zâmbri-am cirez multe. 

Pasări încă am cu cârduri, 

De să ţân de hrană-n câmpuri. 

Am şi ţarine destule, 

De-m sunt slugile sătule. 

Şi când mi-a trebui pâine, 

N-oi veni să cei la tine, 

Că-m este lumea pre mână 

Cu de tot cu de ce-i plină. 

Nu-ţ cei pecie de vacă, 

Nice de viţăl, să-m placă. 

Sângele de tap nu-m place, 

Şi tu ştii ce jărtvă-i face. 

Sa jărtveşti Domnului slavă, 

Nefăcând multă zăbavă, 

Când ai grije, şi-m dă ştire, 

Că-ţ voi fi cu izbăvire. 

S-aib de tine mulțămită 

Şi priinţă neclătită». 

Păcătosului grăieşte 

Dumnezău şi-l dojeneşte: 

«Cc-m spui tu de dereptate, 

Şi de dânsa stai departe? 

De a mele graiuri svinte 

Nu ţi-i grije, nici aminte. 

Spui altora să să sâmţă, 

Şi tu stai lără sâinţă. 

Legea mea o iei cu gura 

Şi urăşti învăţătura. 

De cuvântul mieu ţi-i greață, 

Şi ți-i răutatea-n faţă». 

Eşti cu furii în soţâie, 

Cu curvarii în frăţâie. 
Limba-ţ este mincinoasă, 

Şi gura lăuduroasă. 

Şezând, grăieşti rău de frate, 
Ca să-l bagi la greutate, 

Ce ţi-i născut dintr-o maică; 
Şi Dumnezău cum să-ţ tacă? 
Ț-pare-n mintea cea zlobivă 
Că ţi-i Domnul deprotivă. 
Nu ştii că te va-nfrunta-te 
Dumnezău pentru păcate 

Şi ţi le va pune-n faţă, 

De-ţ va fi mai multă greață. 
Pentr-aceea să-nţăleagă 

Toţ cu inema cea-ntreagă, 
Pre Domnul să nu-l uite, 

Şi va cădea-n mâni cumplite, 
Şi nu va li cine-l scoate, 
Să-l apuce de la moarte. 
Faceţ jărtvă lăudată, 

S-aveţ de la Domnul plată 
Şi calea să vă arate, 

Să scăpaţ de greutate. 

La peveţul cel mare, psalomul lui David, 50 
Acesta psalom s-au fapt când greşisă David cu Uriasă de o 
îngrecă şi 
Fece samă lui Urie, de i-o şi luă şie, şi-l dojeni prorocul Natan 
CU 
cuvântul lui Dumnezău, şi căindu-să să rugă aşe lui 
Dumnezău. 
Miluieste-mă, Dumnezeule. 


Fie-ţ milă, Doamne, de mă iartă, 

Cu milostivirea cea bogată, 

Şi pentru a ta ieftinălate 

Să mă curăţăşti de răutate. 

Şi mai cu de-adins de rău mă spală 

Şi mă limpezeşte de greşală. 

Că eu îm ştiu a mea fărălege 

Şi răul mieu nainte-mi ce merge. 

Ție ţ-am greşitu-ţ, Doamne svinte, 

De-am făcut răutăţ denainte. 

Cuvintele tale te-ndireaptă 

La giudeţ să-nvinci, când vei da plată. 

Iacă-s zămislit în strâmbătate, 

Aplecat de maică-mea-n păcate. 

Ce tu, Doamne, iubeşti dereptalea, 

De-ţ arăţ pre mine bunătatea, 

Şi cu taine ce nu să pot spune 

Mi-ai arătat a ta-nţălepciune. 

Cu izopl tu mă ocropeşte 

Şi mă scaldă de mă curăţeşte, 

Să hiu spălat şi alb ca omeţii, 

Să mă bucur şi eu cu direpţii 

De veşti bune şi preacuvioase, 

Şi să-m bucuri mişelele oase. 

Doamne, nu-ţ întoarce svânta față 

De greşele ce-am făcut, cu greață. 
Şi de câte-am lucrat fără lege, 
Cu milostivirea ta le şterge. 
Inemă curată tu-m zideşte 
Şi duh dirept în zgău îm noieşte. 
Nu mă urni din svânta ta faţă, 
Şi duhul tău cel svânt ce mă-nvaţâă 
Să nu-l depărtez de cătră mine, 
Ce să-m dai bucurie cu bine, 
Cu svânta ta, Doamne, mântuinţă. 
Şi să-m dai şi duh de biruinţă, 
Ca să-nvăţ pre cei fără de lege 
Către căile tale s-alerge, 
Să să-ntoarcă de pre răutate 
Cătră a ta svânta bunătate. 
Şi mă scoate, Doamne, de la sânge, 
Cu mântuinţa ta de mă strânge. 
Şi cu adevara ta-mpreună 
Limba mea să-ş facă voaie bună. 
Şi buzele mele, Doamne svinte, 
Să-m deşchiz, şi rostul să te cânte, 
Să dea veste fără de sâială 
În lot locul de svânta [ta] fală. 
Că de-ai pofii Jărtvă, ţ-aş aduce, 
Ce jărtvele de ars nu-ţ par dulce. 
Lui Dumnezău jărtva ceea place 
Cu sufletul înfrânt ce s-a face. 
Inema cea zdrobită şi frântă 
La Dumnezău nu va li de smântă. 
Şi cu a ta, Doamne, bună vrere 
Sionului să-i faci mângâiere, 
S-aibă de toate părţâle pace, 
Pană zidiuri nalte să vor face 
Pregiur lerusalim cetate, 

Să scripască dar şi bunătate. 
Atunci Jărtve direpte ţ-vom face, 
Colaci şi prinoase, cumu-ţ place, 
Vin şi pâine, unt şi cu grâu dulce, 
Şi viţăi pre oltari ţ-vom aduce. 


Psalomul lui David, 51. 
Aicea să arată lucrurile lui Antihrist şi împroliva lui 
îngrozâtură, 
şi direpților mângâiere. 
Ce te făleşti întru răutate, puternice? 


Direptul să va cruța ca un maslin, 
Iară strâmbul să va tăia ca un spin. 


Ce te lauz, cela ce eşti tare, 
Cu mânia ce sloboz din nare, 
De faci toată zua răutate 
Şi-n limba ta scorneşti strâmbătate? 
Ca dintr-un brici ascuţât pre cute, 
Faci vicleşug şi-nşelăciuni multe. 
Toată strâmbătatea ţ-este dragă, 
Şi de cuvânt dirept tu prinz tagă. 
Iubeşti a-mpresura cu cuvântul 
Şi cu limba să-nşeli tot pământul. 
Ce Dumnezău te-a strica cu totul 
Şi te-a rumpe de unde ţi-i locul. 
Că te-a săpa de la rădăcină, 
De nu ţi s-a mai şti de trupină, 
Nice te vei vedea-n ţară dulce, 
Că la viaţa ceea nu ti-or duce, 
Ce vei fi strein de svânta ţară, 
De ţi s-or uita toţ de ocară 
Şi cu frică râzând îţ vor zâce: 

«lată-ţ, oame, c-ai stătut cu price. 
De n-ai cerşut la Domnul putere, 
Ce te-ai sămeţâtu-te-ntr-avere, 
Răzămându-te-n deşertăciune 

Şi scăpându-te de-nţălepciune». 
Iară eu îţ dvoresc înaint, 

Ca un măslin rodit. Doamne svinte, 
Că nu-ţ lipsăsc din svânta ta casă 
Cu făgadă şi cu jărtvă grasă, 
Nedejdiuind, Doamne, -ntr-a ta milă. 
Preste veci sâ-m fii vântă şi sâlă. 
Şi-ţ mulţămăsc că-m dedeş răbdare 
Cătră numele tău pre-aşezare. 

Şi de mine svinţii îş vor face 
Bucurie pre viaţă de pace. 


Psalomul lui David, 52. 
Zis-a cel nebun întru inima sa: «Nu este Dumnezeu!» 


În inemă-ş zâce cel fără de minte, 
Precum i să place, deşerte cuvinte. 
Zâce că nu este Dumnezău să vază 
Şi să ia aminte cine ce lucrează. 
Că toţ să spurcară, unde-i vez ţi-i greață. 
Nu ti-i cuteza-te să le cauţ în faţă. 
Atunce ce-ţ pare când va veni Domnul 
Din ceri să ia sama ce lucrează omul, 
Când nu va fi nime să poată-nţălege, 
Când s-or înmulţi-să cei fără de lege, 
Când de cătră Domnul toţ să vor abate, 
Când vor fi netrebnici ne-având bunătate? 
Că nu-i pănă-ntr-unul nice să-nţăleagă 
Ceia ce fac rele cu inemă largă, 
Mâncând pre creştinii ca pre neşte pâine, 

Ca să-i concenească de astăz, de mâine. 
Că nice de Domnul nu-ş aduc aminte, 
Pană le-a veni-le spaimă cu fierbinte. 
Când să vor vedea-să petrecând cu pace, 
Le va veni veste precum nu le place. 
Fugindu-ş de umbră să hălăduiască, 

Îi va-mproşca Domnul ca să-i răsâpască. 


Cu multă urgie oasele le-a frânge, 

Vor fi de ocară şi nu s-or mai strânge, 
Că vor cădea-n câmpuri goale şi mâncate 
De muşini, de pasări, de gadini spurcate. 
Vor fi de mustrare şi de grea ocară, 

Că vor fi de Domnul defăimaţ în ţară. 
Dă, Dumnezău svinte, de Sion să vie, 

În creştinătate a ta-mpărăţâie, 

Şi-ţ întoarce prada carea ţi-i robită, 

Să-ş vie la urmă-n ţara cea dorită. 

Să vază liacov, să să veselească, 

Cu creştinătatea să te proslăvască. 


In mai marii peveţălor înţălesul lui David. Psalmul 53. 
Când mearsără zifenii la Saul de-i spusără că sătuleşte David 
la dânşii. Învață prorocul pre omul cel dirept la vreme 
de scârbă să ştie lăuda pre Dumnezău. 
Dumnezeule, întru numele tău mântuieşte-mă. 


Doamne, mă spăseşte 

Cu svântul tău nume, 

Fă-mi giudeţ pre lume 

Şi-ntreg mă fereşte. 

Cu a ta putere, 

Grije când am multă, 

Tu, Doamne, mi-ascultă 

Ruga din tăcere. Că să rădicară 
Asupră-mi păgânii 

Şi cu toţ streinii, 

De mă-mpresurară. 

Şi nu-ţ au de frică, 
Când svântul tău nume, 
Ce-i vestit în lume, 
L-iau într-o nemică. 
Ce mie mi-ivântă 
Domnul sufleteşte, 
De sunt şi trupeşte 
Întreg, fără smântă. 
Cine mi-s cu scârbă 
Le va veni răul 

Din tot de-adevărul 
Şi le-a cădea-n gârbă. 
Veste preste lume, 
Doamne, îţ voi face 
Cu jărtve de pace, 
Svântului tău nume. 
Că mi-i cu ferice 
Când tu mă vei scoate 
Din scârbele toate, 

Să n-aibă să-m strice. 
Pizmașii, să-m caute, 
Şi-ntr-a lor cădere, 
Stând fără scădere, 
Să-i văz de departe. 


În sfârşit, cântec psalom de înviere, 65. 
Strigaţi Domnului, tot pământul. 


Strigaţ lui Dumnezău, toţ din ţară, 
Cântaţ să s-auză păn-afară 

Numele lui cel svânt, şi-i daţ slavă, 
Daţi-i cinste fără de zăbavă. 
Zâceţ cătră Domnul: «Ce-s de nalte 
Lucrurile tale şi-nfricate! 
Când ieş cu mulţâme de putere, 
Pizmaşii tăi toţ stau cu tăcere. 
Şi pământul ţie tot să-nchină, 
Cu cântare şi cu faţă lină, 
Şi să roagă svântului tău nume, 
Ce-i vestit de cinste preste lume». 
Venit de vedeţ, cui i să pare, 
Câtu-i Domnul de straşnic de tare, 
Că-ntrece toţ oamenii cu svatul. 
Şi marea o-ntoarce cu uscatul. 
Şi prin văi îş trece oastea lesne, 
De le-agiunge apa pre la glezne, 
Şi de dânsul toţ au bucurie, 
Că-ş domneşte vecii cu tărie. 
Şi ochii lui prăvăsc preste gloate, 
De văd lumea şi limbile toate. 
Pentr-aceea toţ să să păzască, 
Şi greşiţii să nu să mândrească. 
Iară voi, păgâni, fără de price 
Lui Dumnezău să-i zâceţ ferice 
Şi să-i strigaţ cinstea preste gloată, 
Să-i răsune slava-n lumea toată. 
Că mi-au pusu-mi sufletul în viaţă 
Şi piciorul mi-au ferit de greață. 
Când ne cercai, Doamne,-n strecătoare, 
De ne-ardeai c-argint în herbătoare, 
Ne băgai picioarele prin laţe 
Şi scârbele ne puneai în braţe. 
Că ne-ai suit păgânii în ceafă, 
Cu rău ce ne fac şi ne cer leafă. 

Ce tu, Doamne, cu lesne ni-i trece 
Prin pară de foc, prin apă rece, 

Şi cătră odihna ne vei duce, 

La răpaos şi la sălaş dulce. 
Pentr-aceea îţ voi întra-n casă 

Cu făgadă şi cu jărtvă grasă. 

Şi rugile ce ţ-am giuruite 

Le voi da-le să nu să uite. 

Cu rostul mieu ce-am zâs la nevoaie 
Ț-voi aduce cu drag şi cu voaie 
Jărtve de ars cu măduhă grasă 

Şi tămâie, cu mieori de-acasă. 

Şi cu tauri, vătui ţ-voi aduce. 

Vin şi pâine, unt şi [cu] grâu dulce. 
Şi vă strângeţ de-auzâţ tot omul 

Să vă spui s-aveţ teamă de Domnul, 
De cât bine mi-au-făcut şi-m face, 
Şi-m fereşte sufletul cu pace. 

Cătră dâns de-am strigat, având scârbă, 
Mi-au iuşuratu-mi greul din gârbă. 
De supt limbă i-am nălţat cuvântul 
Şi s-au auzâţ în lot pământul. 

Că eu de-am iubit vro strâmbătate, 
Domnul să nu-m caute-n greutate. 
Pentr-aceasta Dumnezău m-ascultă 
Şi mă scoate din grijea cea multă. 
Blagoslovit să fii, Doamne svinte, 
Că nu-m lepez mişele cuvinte, 

Nice mila ţ-opreşti despre mine, 
Lăudat să fii, cum ţi să vine. 

In Sfârşit întru cântări, psalmul lui David. 66. 
Dumnezeule, milostiveşte-te spre noi şi ne binecuvântează. 


Doamne, tu te-ndură şi ne ură-n viaţă, 
De-ţ străluminează pre noi svânta față. 
Şi ne miluieşte să-ţ cunoaştem paşii 

Pre pământ ce-i merge să ne-nfrângi pizmaşii. 
Să-ţ mărturisască năroade şi gloate 

Ce-ai făcut izbândă, şi limbile toate. 

Şi păgânătatea s-aibă voaie bună, 

Că-n direptul giudeci pre tot depreună. 
Şi limbile toate li-i deşchide cale 

Pre pămânl să ţâie poruncile tale. 

Şi gloate[le] toate să-ţ mărturisască 

Ție, Doamne svinte, şi să-ţ mulțămască 
De biuşug de roade ce ş-au dat pământul, 
Că ne-ai urat bine, Doamne, cu cuvântul. 
Năroc şi ferice ne-ai dat fără samă. 

Şi limbile toate să-ţ aibă de teamă. 


Psalmul cântării lui David. 67. 
Pentru rădicarea lui Hristos şi căderea pizmaşului. Prorocul 
cu nădejde 
pofteşte învierea Domnului Hristos, cu care să să surpe 
neprietinii. 
Să se scoale Dumnezeu. 


Domnul să să scoale, să-i fugă de ştire 

Toţ pizmaşii noştri şi să să răşchire. 

Să fugă departe de svânta lui față 

Cine nu-l iubeşte şi-i caută cu greață. 

Fum cu sterevie faţa să le arză, 

Şi ca de foc ceară, răstopiţ să cază, 

Şi toţ pizmătarii de-a lui față svântă 

Aşe să despieie şi să cază-n smântă. 

Iară pre direpţii Domnul să le facă 

S-aibă de tot bine, viaţă să le placă. 

Şi cu bucurie să să desfeteze, 

Nemică de-a lumii să nu-i întristeze. 

Cântaţ cum să cade Domnului pre nume 

Şi să-i faceţ cale când vine pre lume, 

De va să să suie preste scăpătate, 

Cu svântul său nume şi cu bunătate. 

Faceţ bucurie de svânta lui față, 

Iară pizmătarii să-i cuprinză greață. 

Săracilor Domnul le este părinte, 

Văduvelor este giudeţ de mainte. 

De la locul cel svânt unde lăcuieşte, 

Tutinderea-n lume el oblăduieşte. 

Şi pre toţ îi creşte şi-i face cu casă, 

Cu sfat de la dânsul să vor aşeza-să. 

Domnul ce sloboade pre cei din prinsoare, 

Pre ceia ce-s chişavi da-le-va strânsoare, 

I-a pune movile ca şi în pustie, 

Să şază mormânturi pentru gingăşie. 

Din vremea aeeea când tu, Doamne svinte, 

Te milostivisă-ş de-ţ luai aminte 

Gloata ta cea svântă şi-i erai povaţă 

Prin pustietate, de-mbla fără greață. 

Tremura pământul de-a ta strălucoare 

Şi s-aprindea ceriul de vărsa sudoare. 

Muntele Sinaiul fumăga cu pară, 

De svânta ta faţă, şi lumina-n ţară. 

Că tu, Doamne svinte, ţ-dedeseş cuvântul 

Atunci cu Izrail să stea cât pământul, 

Să-ţ fie moşie, şi i-ai datu-i ploaie 

'N vreme secetoasă, de vărsa pohoaie, 

Să-nverzască câmpii, s-aibă vita hrană, 

Să nu flămânzască mişei preste iarnă. 
De-a ta bunătate s-aibă bişug mare, 
Poruncile tale să le strige tare. 
Şi să prinză veste toţ de-a ta izbândă, 
Când va sta-mpăratul să-mparţă dobândă. 
Iubitul pre steaguri cu multă frâmseţe 
V-ampărţi pre cete lefe cu blândeţe. 
Şi tu, oaste svântă, n-ii hi ca mainte, 
Să te culci afară la tăciuni herbinte. 
Ce vei dormi-n casă, de ti-i desfăta-te 
'N sân de porumbiţă, -ntr-aripi argintate. 
După ceafă aur cu lucoare verde 
Ţ-va slobozi raze, de nu ti-i încrede. 
Ț-va stoli-mpăraţâi, cel din ceri, cu slavă, 
De-i coperi munţâi fără de zăbavă. 
Ca-n Selmon când cade omătul de-albeşte, 
Aşe toată ţara cu tine s-a-nveşte. 
Muntele cel mare ce-au pogorât Domnul, 
Munte eu grăsâme de-l ştie tot omul, 
Muntele Vasanul, muntele de lapte, 
Ce-are pregiur sine multe măguri nalte. 
Toţ munţi aceştia vor râhni Sionul, 
Măgura cea mică ce-a lăcui Domnul. 
Ş-au ales într-însă loc să-ş puie cortul, 
Că-n noi va petrece Dumnezău cu totul. 
Când va veni Domnul de-a face căutare, 
Vei vedea atunce ce-i de oaste mare. 
Vei vedea carâta unde şede Domnul, 
Că n-are putere să-i ia sama omul. 
Mii şi leghioaie, şi sute nescrise, 
Fără ce-are Domnul, şi oşti ce-s ne-atinse. 
Şi-ncătro purcede, unde i-i cuvântul, 
Are călărime repede ca vântul. 
Şi Domnul dintr-însă departe dă rază, 

Nu pot sta pizmaşii să cate să-l vază. 
Văzut-ai Sinaiul când ardea cu pară, 
Când stai de departe de-l vedeai de-afară. 
Că te lua groază de urlete multe 
Şi de glas de bucin ce să vedea-n munte. 
N-ii păţi c-atunce să te îngrozască, 
C-acmu vine Domnul să te miluiască. 
Să te ia cu sine din plean, din şerbie. 
Să te suie-n ţară, să-ţ dea-mpărăţâie. 
Prin dare puţână ce ţ-au luat Domnul, 
Ț-va da bogăţâie de-a râhni tot omul, 
Te va-mbia-n casă şi te-a aşeza-te 
'N sălaş cu odihnă, de ti-i deslăta-te. 
Bună cuvântare s-aibi, Dumnezău svinte, 
Zi de zi să-ţ crească slava ca mainte. 
Că-n războiul nostru stăm fără de frică, 
De toi de năvală nu gândim nemică, 
Ce facem putere cu a ta izbândă, 
De ni să sporeşte nainte dobândă. 
Că tu, Doamne svinte, cu lesne ni-i scoate 
Cu a ta vârtute de la prag de moarte. 
Iară pre pizmaşii vei lovi din frunte, 
Di-or sta ca pologii capete căzute. 
Vârv de păr din vină nu li s-a ierta-să, 
Ce cu vârv măsura le vor da cea rasă. 
N-or putea să scape nice-n vârv de munte, 
Că din Bazan Domnul i-a prăvăli iute 
Şi-i va băga-n mare de-i vor vedea fundul, 
Să le zacă-n mestec oasele cu prundul. 
Vei brodi prin sânge ca şi de mainte, 
Ce limpiia cânii, de vei ţânea minte. 
Cându-ţ mergea Domnul la război în frunte, 
De sta polignite stârvurile crunte, 
Ieşiia atunce tot omul să vază 

Pre-mpăratul nostru război ce lucrează. 

Când să-ntoarce-acasă îi mergea nainte 

Boierii şi curtea şiraguri tocmite, 

Prin cântări de şiruri de giocuri de fete, 

De le da-mpăratul dar fără scumpete. 

Din cetele toate, din năroade mare 

Veniia la Domnul bună cuvântare, 

Şi din toată viţa cea izrailească 

Să cânte pre Domnul şi să-l proslăvască. 

Micu-i Veniamin şi puţân cu ceata, 

Ce-i la război iute şi ager cu spata. 

Boierii Iudei, ce mergea din frunte, 

Zavilon, Neftalim, cei cu steaguri multe, 

Şi cu toţ boierii, când ieşiia-n oaste, 

Împungea pizmaşii cu suliţa-n coaste. 

Mergea fără frică şi fără de greață, 

Că tu, Doamne svinte, le erai povaţă. 

Deci porunceşte cu svânta ta sâlă, 

Şi să să-ntăreaseă pre noi a ta milă 

Care-ai făcut, Doamne, şi veste să-ţ iasă 

Preste Ierusalim, din svânta ta casă. 

Daruri împăraţâi ție să-ţ aducă, 

De-frică să-ţ aibă şi hiara de luncă. 

Taurii cei coarneş să să spământeză, 

Şi vacile grase să nu să cuteză 

Să să mai rădice să ne împresoare, 

Strecuraţ c-argintul să calce-n picioare. 

Ce tu, Doamne svinte, păgâni ce cer svadă 

Să-i răşchiri departe şi să-i dai în pradă. 

De pre la Eghipet rugători să-ţ vie, 

S-apuce nainte de la Tiopie, 

Şi tot împăraţâi ce sunt preste lume 

Să vie să cânte svântului tău nume. 

Şi să-ţ cânte, Doamne, când te vei sui-te 

Pre din sus de ceriuri, despre răsărite, 
Să-ţ slobozăşti glasul şi să-ţ dai cuvântul, 
Să tremure lumea şi cu tot pământul. 
Să-ţ trimiţă slavă, Doamne, cu credinţă, 
Să-ţ cânte creştinii cu prea cuviinţă. 
Când de preste nuori, Doamne, ti-i ivi-te 
Minunat cu svinţii ce ti-i pogori-te 

În creştinătate, şi să ne dai sâlă, 

Domnul lui Izrail, cu svânta ta milă. 

Că ţie să cade bună cuvântare, 

De-a ta-mpărăţâie ce-i cu aşezare. 


Psalomul lui David, 68. 
Patimile de la jidovi ce un răbdat Domnul. 
Mântuieşte-mă, Dumnezeule, că au intrat. 


O, Dumnezău svinte, tu mă scoate 
De pohoi de ape, toi de gloate, 
Ce-m vine la suflet, şi de gloduri 
Cu pâcle adânce, fără poduri. 
Că sunt încungiurat de adâncuri, 
De mă trage vivorul la smârcuri. 
Strigând mi-au venitu-mi ameţală, 
Mi-au amurţât limba-n osteneală. 
Ochii să tâmpiră de zăbavă, 
Dorind, Doamne, de svânta ta slavă. 
Şi pizmaşii miei stau împrotivă, 
Fără număr, cu ceată zlobivă. 
Perii capului mieu covârşiră, 
Asupra mea când stau de să-nşiră. 
Fără vină mă dederă platnic, 
Şi tu, Doamne, mă ştii de sunt pradnic, 
Şi greşelele m-ştii de grămadă, 
Că de tine nu-mi este tăgadă. 

Pentr-aceea mă rog, Doamne svinte, 
Şi de mine să-ţ fie aminte, 
Să nu ducă direpţii ruşine 
Şi necinste-n ceva pentru mine, 
Că eu pentru tine duc ocară 
Şi mustrare ce-mi vine din ţară, 
Cu răceală ce-m iese pre față, 
Cât de mine li-i fraţâlor greață. 
Ce-s cu mine născut dintr-o maică 
Vor de sine strein să mă facă. 
Că eu, Doamne, prin svânta ta casă 
Petrec pizmă şi mustrare deasă. 
Şi cându-m postesc mişelul suflet, 
Duc ocară ce nu-m este-n cuget. 
Iară când mă-mbrac în strecătoare, 
Le sunt de batgioc în sărbătoare. 
Ceia ce beau la crâşme mă cântă 
Şi pre la port mă iau în prohită. 
Iară eu cătră tine cu rugă 
Mă rog, Doamne, că sunt a ta slugă. 
Şi-m cerc vreme să mi-aflu-ndemână 
De la tine să iau milă plină. 
Şi să mi-asculţ, Doamne, -ntr-adevară, 
Să nu mă laş să hiu de ocară, 
Nice să laş să m-afunde tina, 
Ce să rădici de pre mine vina. 
Şi să scap de cine mi-s cu greață 
Şi de genuni adânci, line-n faţă. 
Vivorul apei să nu mă tragă, 
Să mă-nghiţă genunea cea largă, 
Nice smârcul buza să-ş deşcheie 
Să mă soarbă şi să să încheie. 
Ce să mi-asculţ, Doamne, -n greutate, 
Că-ţ este mila cu bunătate. 

Şi cu ale tale ieftineţe 
Să caut cătră mine cu blândeţe. 
Să nu-ţ ascunz a ta svânta faţă 
Despre mine, Doamne, cu vro greață, 
Ce-ţ sunt slugă, şi-n mişelătate 
Să mi-auz de sârg cu bunătate. 
Mişelul să-m iei suflet aminte 
Şi să-l izbăveşti, Dumnezău svinte. 
Pentru pizmaşii miei tu mă scoate, 
Că tu-m cunoşti mustrările toate. 
Pâşcăiala m-ştii şi de ocară, 
De pizmaşii ce-m supără-n țară. 
Sufletului mustrare-i soseşte 
Şi mişelăciune-i prisoseşte. 
Aşteptam cineva să mă plângă 
La nevoaie ce sunt şi la tângă 
Să mă mângâie, şi n-avea nime 
Să să găsască din omenime. 
Şi mă hrăniră-n foame cu here 
Ceia ce i-am hrănitu-i cu miere. 
Şi-n sete cu oţăt m-adăpară, 
Să le fie masa de ocară. 
Să să puie-nainte-le cursă, 
Ce-m dederă oţăt pentru mursă. 
Să-ş ia plata şi să să smintească, 
Şi-ntunecăciunea să-i orbască. 
Să nu vază când vor da de scârbă, 
Să-i zgârcească răutatea-n gârbă. 
Şi să-i verse Domnul cu mânie, 
Să-i agiungă undă cu urgie, 
Să le fie curţâle pustie, 
Şi casele de dânş să rămâie, 
Nime-ntr-înse să n-aibă să şază, 
Să şuire cine-a-ntra să vază. 

Că pre cela ce i-ai dat certare 
Alergară să-l bată mai tare. 
Şi mă preste rane usturară, 
Preste-adaos mai mult mă mustrară. 
Dă-le şi lor adaos pre vină, 
Pre greşală certare deplină. 
Şi să nu-ţ încapă-n dereptate, 
Ce să le raz numele din carte. 
Cu direpţii să nu-i scrii la viaţă, 
Şi să li să puie vina-n faţă. 
Iară eu, într-a mea lângegiune, 
Te am, Doamne, de vindecăciune. 
Şi ţ-voi lăuda cinstitul nume, 
Doamne svinte, cu cântec pre lume, 
Şi cu laudă te voi mări-te, 
Pentru ca să-ţ placă, Doamne svinte, 
Decât viţăl tânăr, când răsare, 
De-i cresc coarne şi gemănări tare. 
Să mă vază mişeii, să salte 
Cu veselii, cu cântece nalte. 
Cercaţ pre Dumnezău fără greață, 
Să vă custe sufletele-n viaţă. 
Că mişeilor Domnul le-ascultă 
Şi-i sloboade din grijea cea multă. 
Şi ferecaţâi săi nu-i defăimă, 
Ce le trimite veşti bune-n spaimă. 
Lăudaţi-l, ceriuri şi pământuri, 
Cu dealuri, cu şesuri şi cu câmpuri, 
Şi mările vesele să salte, 
Cu unde s-arunce valuri nalte. 
Câte-ntr-înse să mişcă ş-au viaţă, 
Să să veselească cu dulceaţă. 
Că Dumnezău au dat mântuinţă 
Sionului, să n-aibă sâinţă. 

Şi cetăţâle toate s-or face 

'N jidovime şi vor sta cu pace. 
Să lăcuiască-şi să petreacă, 

Şi urice pre dansă să-ş facă. 
Slugile tale ce-s cu credință 
Să-ş descalece-ntr-însă sămânță, 
Ce iubiră preasvântul tău nume 
Decât binele tot de pre lume. 


În sfârşit, [Psalomul 69] 
David, pentru pomenire Domnului: 
Izbăveşte-mă, Dumnezeule, spre ajutorul meu. 


Doamne,-ntr-agiutori să-m iei aminte, 
Să mi-auz de sârg, Dumnezău svinte. 
Cine-m cearcă răul, rău să paţă, 

Să-i lovască răceala din faţă. 

Să să-ntoarcă de sârg cu ocară 

Ceia ce mă pâşcăiesc în ţară. 

Şi direpţii s-aibă voaie bună, 

Să să veselească depreună. 

Şi toţ ceia ce te, Doamne, cearcă, 
Bucurie deasă să nu-i treacă. 

Şi să-ţ aibă pururea a zâce: 

«Mărit să fii, Doamne, cu ferice!» 

Şi ceia ce-ţ iubăsc de izbândă, 

Să le vie pururea dobândă. 

Iara eu, ce sunt mişel şi meser, 

Să ies, Doamne, de la tine vesel. 
Că-m eşti agiutori şi sprejineală, 

Şi vin, Doamne, fără de pesteală. 

CATISMA 10. Psalomul lui David, 70. 
Aflat la ficiorii lui lonadav, carii fură întăi robiţ. 
Nesămnat deasupra de la evrei. 

Spre tine, Doamne, am nădăjduit. 


Cătră tine, am nedejde, 
Doamne, cându-s în primejde. 
Şi să nu-m vie sminteală, 
Preste veci să duc stideală. 
Şi cu a ta dereptate 
Să mă scoţ din greutate. 
Şi te pleacă de mi-ascultă, 
Să mă scoţ din grije multă. 
Să-m hii Domn şi sprejineală, 
Şi stâncă despre năvală, 
Şi razăm, şi năzuinţă, 
Şi să-m hii şi mântuinţă. 
Să mă scoţ de mâna strâmbă 
Şi să-m iei răul din gârbă. 
Că tu-m eşti, Doamne, răbdare, 
Doamne, cu nedejde tare. 
De la vrâstă de pruncie 
Îm eşti razăm şi tărie. 
Din maică-mea din mătrice 
M-ai închegat, şi ţ-voi zâce 
Cântare nepărăsâtă, 
Că sunt a mult de prohită. 
Ce tu-m eşti agiutori tare, 
Şi-m vei împlea de cântare 
Rostul, de ţi-oi lăuda-te, 
De slavă, de bunătate 
Şi de mare cuviinţă, 
Toată zua cu credinţă, 
Nu mă urni-n bătrâneţe 

Dintr-a tale ieftineţe. 
Când vârtutea mi s-a stânge, 
Mă rog, Doamne, de m-ii strânge. 
Şi de ceata cea zlobivă, 
Ce ţi să pune-mprotivă, 
De-m străjiuiesc bietul suflet 
Şi mă grăiesc cu rău cuget, 
Să dea-n goană după mine, 
Zicând că-s urnit de tine: 
«Bine că ne-au venit toană, 
Blămaţ să-l luăm în goană, 
Să-l apucăm fără gloate, 
Că de-acmu nu-i cine-l scoate». 
Ce mă rog, Dumnezău svinte, 
Să le scurtez din cuvinte 
Şi să le dai război iute, 
Să-m fu agiutori din frunte, 
Să le pui răceala-n faţă, 
Şi de spate să-i ia greață. 
Şi să pieie cu ocară, 
Să le margă vestea-n ţară. 
Aceia ce mă vinează 
Şi mă pârăsc să mă piarză, 
Cu ruşine să să-mbrace 
Şi să n-aibă-ncătro face. 
Carii cearcă să mă prinză, 
Răutatea să-i cuprinză. 
Iară eu hie-n ce vreme 
Lângă tine nu m-oi teme, 
Ce ţ-voi adaoge cântec, 
Din zuori de când mă mânec. 
Şi rostul mieu preste ţară 
Îț va striga de-adevară. 
Toată zua cu priință 

Ț-va spune de mântuinţă, 

Că cu scrisul n-am vârtute 

Să iau sama de oşti multe. 

Ce ţ-voi întra cu tăcere, 

Doamne, -n svânta ta putere, 

Că de ce ţ-voi țânea minte, 

De-adevărate cuvinte 

Dintr-a ta svântă scriptură, 

Ce mi-au dat învăţătură, 

De la vârstă cuconească, 

Şi de-acmu să să vestească. 

Ce ţ-voi spune de ciudese, 

De minuni, de semne dese. 

Şi-n vârstă de cărunteţe, 

Şi pană la bătrâneţe, 

Să nu mă laş, Doamne svinte, 

Neluat de tine-aminte, 

Pană când voi putea spune 

De braţul tău, de minune, 

Preste rude să să tinză 

Şi de veste toţ să prinză 

De sâla ta de cea svântă, 

De-adevară fără smântă, 

Doamne, şi până la nalturi, 

De să ştie-n toate laturi, 

Ce mi-ai făcut minuni mare. 

Cine-i ca tine de tare 

Şi să-ţ hie deprotivă 

'N hire bună, milostivă? 

Când te-ai arătat cu scârbă, 

Mi-ai lăsat răul în gârbă. 

Ce iarăş mi-ai datu-mi viaţă, 

Când te-ai întors cu dulceaţă. 

Şi m-ai scos de la prăpaste, 
53 


Ce-m vinisă cu năpaste, 
Ivindu-te cu mărire, 

De m-ai scos de la perire. 
Că te-ai întors cu priinţă, 

De mi-ai trimis mângâinţă. 
Şi din prăpaste adâncă 

M-ai scos şi m-ai pus pre stâncă. 
Pentr-aceea, Doamne svinte, 
Îţ voi ţânea şi eu minte 

Şi te voi lăuda-n gloate, 
Prin năroadele prin toate. 
Cu vase ce-s de cântare, 
Adevara ta cea mare, 
Şi-ntr-alăute cu strune 

Ţ-voi cânta cu viersuri bune. 
Cu svinţia ta eşti Domnul 
Lui Izrail ş-a tot omul. 

Şi mi s-a bucura rostul 

Cu suflet[ul] mieu cu totul, 
Pentr-a ta răscumpărare, 
Cântându-ţ dulce cântare. 

Şi limba mi s-a deprinde 
Toată zua grăind pilde 

De svânta ta adevară, 

Şi toţ pizmaşii din ţară 

Să le pui răceală-n gârbă, 
Aceia ce-m cearcă scârbă. 

CAZANIE LA ADORMIREA PREASFINTEI 
NĂSCĂTOAREI DE DUMNEZEU 


Pohta şi dragostea ce văz la această cinstită şi sfântă 
adunare mă îndeamnă şi neştiind a vorbi, măcar că vorba mea 
nu iaste vrednică niciodată ca să îndulcească cu vreun mijloc 
auzirile ascultătorilor, iar încăş domnul Hristos, carele au 
săturat cu 5 pâini 5.000 de suflete şi au îndreptat sărăciia şi 
neputinţa ucenicilor lui cu bogăţia darului său, acelaş şi 
înaintea dragostei voastre, prin mijlocul vorbelor mele cele 
neritoricite va întinde masă duhovnicească. 

De multe ori au stătut în socoteala mea, că doară aş putea 
afla ceva nou să zic întru cinstea şi lauda preasfintei 
Născătoarei de Dumnezeu şi pururea Fecioarei Mariei, dară 
n-am putut afla nimica. Nu doară că nu sânt cuvinte multe şi de 
multe feliuri de vorbe a să grăi întru lauda mărirei ei, ci pentru 
că fiind mintea mea turburată de norul neșştiinţii şi mai vârtos 
întunecată de socoteala dumnezeeştilor / şi prealuminatelor ei 
daruri, îmi înfruntez şi-mi ticăloşesc nevredniciia şi neştiința 
învăţăturii mele. Că de vreme ce cei învăţaţi şi pedepsiţi întru 
bunătăţi stau de să miră de mărirea ei, dară eu, cel neînvăţat şi 
departe de toate bunătăţile, ce voiu face? 

Drept aceia dară, îmi caut şi făr'de voia mea a conteni de 
a mai iscodi să aflu înălțimea fecioriei ei, întru care cu anevoe 

să sue gândurile omeneşti şi adâncimea darurilor ei, carele nu 
să pot vedea lesne nici cu ochii îngereşti, ci numai cu acel 
tituluş ce i s-au dat mai nainte de toți vecii de la părintele cel 
fără de început şi vecinicul Dumnezeu, prin mijlocul îngerului 
Gavriil. Acela şi eu cu cucerie şi cu multă frică îl voi zice, întru 
laurida şi cinstea ei: „Bucură-te ceia ce eşti plină de dar, 
Domnul e cu tine". Că mai mare şi mai lăudat şi mai cinstit 
tituluş decât acesta nu s-au dat din veci, nimănui, nici să va da 
până în veci, fără numai ei; că au aflat har înaintea lui 
Dumnezeu, care n-au aflat alta niciodată, după cum i-au zis 
îngerul. Iară de să va şi afla şi vreun (periergos), adecă 
prepuitoriu să zică cum că aceste cuvinte, de nu cu acest 
mijloc, iar într-alt chip s-au zis / şi la alţii, precum să vede în 
multe locuri ale Sfintei Scripturi; că întâi la al patrulea cap al 
Facerii zice pentru Avel: „Că căută Dumnezeu asupra lui şi 
asupra darurilor lui"; pentru Enoh: .„Şi fu, zice, bine plăcut lui 
Dumnezeu şi nu să afla pentru că l-au mutat pre dânsul"; pentru 
Noe: „Că au aflat har înaintea Domnului Dumnezeu şi-l păzi 
de potop"; pentru Avraam: „Că crezu, zice, pre Dumnezeu şi i 
să socoti lui întru dreptate şi-l făcu părinte a multe neamuri"; 
pentru losif: „Că era Domnul cu dânsul şi vărsă asupră-i milă 
şi-i dede lui har"; pentru Moisi, că i-au zis: „Şi cuvântul acesta 
carele ai zis tu ţi-l voiu face pentru ca ai aflat har înaintea mea 
şi te ştiu decât pre toți"; pentru David că i-au zis: „Aflat-am om 
după pofta, inimii mele, pre fiul lui lesei, carele va împlini 
toate cererile mele". 

Şi pentru ca să nu mai lungesc cu vorba, tuturor 
prorocilor şi tuturor sfinților şi celor mai înainte de lege şi celor 
după lege li s-au zis cuvinte de bucurie, prin mijlocul îngerilor 
şi li s-au dat de la Dumnezeu dar şi milă, însă acoperit. 

lară sfintei Fecioarei s-au dat cuvântul bucuriei ceii 
adevărate, care iaste mai presus decât toată mintea, / în slavă şi 
în cinste mai veselitoare, covârşind pre toţi cu darul şi cu mila 
„Bucură-te ceia ce eşti plină de dar, Domnul e cu tine”. Şi nu 

numai pentru bucuriia aceasta ce i s-au dat să fericeşte de toate 
neamurile, ce şi pentru numele ei cel preacinstit ce i s-au 
dăruit, de să numeşte Mariam. Că precum iaste numele Fiiului 
ei mai presus decât toate numele, după cum zice fericitul Pavel: 
„ŞI i-au dăruit lui nume care iaste preste tot numele", aşa şi 
numele ei iaste preste tot numele, după al lui lisus. 

Şi precum întru numele lui lisus să pleacă tot genunchiul 
celor cereşti şi celor pământeşti şi celor de supt bezne, aşa iaste 
şi ia, mai cinstită în cer decât heruvimii şi mai slăvită fără de 
asămânare decât serafimii şi pre pământ mai închinată şi mai 
fericită ca o împărăteasă a lumii, de toţi credincioşii pământului 
şi supt bezne mai straşnică şi mai înfricoşată asupra dracilor 
decât toți sfinţii; întru care nume Mariam, după a mea proastă 
socoteală, înţelegem cum că cuprinde în sine trei lucruri: una 
pentru că fiind numele acesta de trei (silaves), adecă de trei 
înjugări, să înţelege cum că au născut o faţă a Sfintei Troiţe, 
pre Fiiul şi Cuvântul lui Dumnezeu; / a dooa că are fieştecare 
înjugare câte 2 slove şi să înţelege cele doao firi ale lui Hristos, 
adecă cea dumnezeiască şi cea omenească; a treia că sânt 6 
slove de toate într-acest nume, cu carele înţelegem cele 6 taini 
mari şi preste fire, adecă blagoveştenia, naşterea, botezul, 
moartea pre cruce, înviiarea şi înălțarea la ceriu. Cu 
blagoveştenia s-au descoperit taina cea mai nainte de toţi vecii 
ascunsă; cu naşterea s-au împăcat ceriul cu pământul, adecă 
Dumnezeu cu omul; cu botezul ne-am îmbrăcat cu haina 
nestricăciunii;, cu moartea ni s-au dat viaţa; cu înviiarea ni s-au 
dat bucuriia şi cu înălțarea la ceriu, şăderia de-a dreapta lui 
Dumnezeu, Tatăl. 

Aşijderea şi în cuvintele cele de bucurie ce i-au zis 
îngerul: „Bucură-te ceia ce eşti plină de dar, Domnul e cu tine”, 
iar înţelegem numele Preasfintei Troiţe. Că în cuvântul ce zice: 
bucură-te, să înţelege Fiiul, că el iaste toată bucuriia lumii, în 
cuvântul ce zice: plină de dar, să înțelege Duhul Sfânt, prin 
care să dau toate darurile şi în cuvântul cel ce zice: Domnul e 

cu tine, să înţelege Tatăl, că el iaste Domnul a toate, văzutelor / 
şi nevăzutelor. 

Dumnezeu însă, carele numai cu un cuvânt au făcut şi au 
zidit toate lucrurile cele văzute şi nevăzute, poate cu adevărat, 
cu cea desăvârşit a lui preaputernicie, să facă stele mai 
luminoase decât acestea ce strălucesc pre ceriu şi lună mai 
iscusită decât aceasta ce ne povăţuiaşte noaptea şi soare mai 
strălucitoriu şi mai luminat decât acesta, carele stinge cu 
lumina lui toate celialalte lumini şi ceriuri mai mari şi mai largi 
în rotocolime şi pasări mai cu dulce glasuri şi flori mai cu 
multe mirosuri şi copaci nalți şi mai roditori şi vânturi mai 
sănătoase şi văzduhuri mai de folos şi hiară mai multe la număr 
şi mai de multe feliuri şi mai multe lumi decat aceasta ce 
lăcuim poate să zidească în mărime şi în meşterşug mai 
minunate; iară o zidire care să covârşască în vrednicie pre 
Maica lui Dumnezeu nu va putea să facă niciodată, măcar că 
iaste preaputernic. Pentru că precum nu iaste cu putinţă nu zic 
să socotească, ce nici cu mintea să gândească neştine o fiinţă 
mai cuvioasă şi mai / naltă decât dumnezeirea, aşa nici o zidire 
mai covârşitoare, decât aceia ce au născut pre un Dumnezeu 
carele s-au făcut om. Că pre dânsa o au ales Dumnezeu, mai 
înainte decât toată zidirea, pentru ca să-i fie lăcaş vecinic, după 
cum grăiaşte David: „Aceasta iaste odihna mea în vecii vecilor 
şi într-însa voiu lăcui, pentru că o am ales". 

Aleasă iaste, cu adevărat, ca soarele, pentru că iaste 
încununată cu toate razele darurilor dumnezeeșşti şi străluceşte 
mai vârtos întru celelalte lumini ale ceriului. 

Aleasă iaste şi frumoasă ca luna, pentru că cu lumina 
sfințeniei stinge celelalte stele şi pentru marea şi minunata 
strălucire de toate şireagurile stelelor celor de taină să cinsteşte, 
ca o împărăteasă. 

Aleasă aste ca răvărsatul zorilor, pentru că ia au gonit 
noaptea şi toată întunerecimea păcatului şi au adus în lume zioa 
cea purtătoare de viaţă. 

Aleasă iaste, că iaste izvor carele cu curgerile cereştilor 
bunătăţi adapă sfânta biserică şi tot sufletul creştinesc. 

Aleasă iaste, că iaste chiparos carele cu nălțimea 
covârşaşte ceriurile / şi pentru mirosul cel din fire s-au arătat 
departe de toată stricăciunea. 

Aleasă iaste, că iaste crin, că măcar de au şi născut între 
mărăcinii nenorocirii ceii de obşte, iar nu ş-au pierdut niciodată 
podoaba albiciunii. 

Aleasă iaste că iastie nor carele n-au ispitit nici o greime 
a păcatului. 

Aleasă iaste, pentru că iaste fecioară mai nainte de 
naştere, fecioară în naştere, fecioară şi după naştere şi iaste o 
adâncime nepricepută a bunătăților şi o icoană însuflețită a 
frumoseţilor celor cereşti. laste o grădină încuiată dintru care 
au eşit floarea cea neveştejită şi fântână pecetluită, dintru care 
au curs izvorul vieţii, Hristos. 

Pre aceasta au văzut-o Moisi în muntele Sinaei, ca un rug 
aprins şi nu ardea. 

Pre aceasta au văzutu-o Aaron, ca un toiag înflorit şi plin 
de roadă. 

Pre aceasta au văzut-o lacov, ca o scară întărită, din 
pământ până în ceriu şi îngerii lui Dumnezeu să suiia şi să 
pogorâia pre dânsa. 

Pre aceasta o au văzutu-o lezechiil ca o uşă încuiată, / 
prin care nimenea n-au trecut. 

Pre aceasta o au văzutu-o Ghedeon, ca o lână, Avvacum 
ca o dumbravă umbroasă, Daniil ca un munte şi Solomon ca un 
pat. 

Aceasta astăzi să mută de pre pământ la ceriu; lasă 
întristăciunea şi să duce la bucurie, lasă cele de jos şi priimeşte 
cele de sus; lasă cele stricăcioase şi câştigă cele nemuritoare şi 
vecinice. Astăzi îşi dă preasfânt sufletul ei în mâinile Fiiului ei 
şi cu cântări îngereşti şi apostoleşti să petrece cinstit trupul ei 
în satul Ghethsimani, spre îngropare. 

Astăzi ceriul întinde sânurile sale şi priimeşte pre ceia ce 
au născut pre cela ce nu-l încape toată zidire. 

Astăzi să minunează toate puterile cereşti, zicând una 
cătră alta: cine iaste aceasta ce să sue din pustiiu, adecă de pre 
pământ, la ceriu? Cine iaste aceasta care să iveşte ca zorile, 
frumoasă ca luna şi aleasă, ca soarile? Cine iaste aceasta ce să 
sue de pre pământ în ceriu, albită, înflorită, întru care hulă nu 
iaste? Rădicaţi porţile voastre, zic cetele cele / îngereşti, una 
cătră alta şi cu cântări de laudă priimiţi pre împărăteasa ceriului 
şi a pământului, care vine să lăcuiască den a dreapta 
împăratului Dumnezeu, cu îmbrăcăminte cu aur îmbrăcată, 
împistrită, după cum zice David, căci aceasta iaste ceia ce au 
împăcat ceriul cu pământul şi pre Dumnezeu cu omul. Aceasta 
iaste bucuriia celor drepţi şi nădejdia celor păcătoşi. 

Pre aceasta, dară şi noi, cu toţii trebue cu dragoste, cu 
cucerie, cu inimă curată şi cu cântări de laudă să o cântăm şi să 
o lăudăm, ca pre o Maică a lui Dumnezeu şi cu bucurie 
sufletească să prăznuim adormirea ei. Ce, o Maică Fecioară, 
acest norod ce stă înaintea măririi-tale, văzând înălțimea 
curăţeniei tale şi cunoscând şi ei nevredniciia şi smereniia lor, 
nu îndrăznesc, fără de mijlocitoriu ca să-ţi aducă căzuta 
închinăciune si mulțemită, pentru multele faceri de bine şi să se 
roage ca să te milostiveşti asupra lor. Pentru aceia eu, 
nevrednicul şi mult păcătosul robul tău, fiindu-le tată sufletesc, 
/ rânduit de Fiiul tău, prin mijlocul mieu să roagă cu toţii, cu 
căldură, dintru adâncul inimii zicând: stăpână de Dumnezeu 
Născătoare, împărăteasa ceriului şi a pământului, cinstea şi 
slava creştinilor, ceia ce eşti mai naltă decât ceriurile şi mai 
curată decât soarele, Fecioară prealăudată, nădejdia celor 
păcătoşi şi liniştea celor bătuţi de valurile păcatelor, caută 
asupra norodului tău, vezi moştenirea ta, nu ne lăsa pre noi, 
păcătoşii, ci ne păziaşte şi ne mântuiaşte de vicleşugurile 
diiavolului, că ne-au împresurat scârbele, nevoile, răotăţile şi 
necazurile. Dă-ne mână de ajutoriu, Fecioară, că perim. Nu te 

îndura de noi, că pre tine te avem ajutătoare şi la tine 
nădăjduim, ca cu rugăciunile tale cele prea puternice şi 
nebiruite, să îmblânzeşti, pre Fiiul tău asupra noastră, ca să-şi 
întoarcă mila sa cea bogată spre noi; şi încăş roagă cu căldură, 
ca să dea putere dintru înălțimea lăcaşului său şi 
prealuminatului nostru domn, pre carele proniia sa l-au ales şi 
l-au pus preste acest norod, ca să poată chivernisi cu / 
înţelepciune întreagă turma ce 1 s-au încredinţat, în mulţi ani 
luminat, cu fericită sănătate şi să o apere de lupii cei văzuţi şi 
nevăzuţi. Să păzească şi toată cinstita această boerime de toate 
primejdiile şi de toate vicleşugurile vicleanului şi să le dea 
dragoste, uniciune, spor şi ajutoriu întru toate; şi să ne 
învrednicească pre toţi de obşte ca să petrecem toată viiaţa 
noastră cinstită, curată şi fără de prihană, ca cu o gură şi cu o 
inimă pre dânsul de pururea să-l mărim şi ţie să zicem: 
„Bucură-te ceia ce eşti plină de dar, Domnul e cu tine”. / 


LA DUMINECA VAMEŞULUI, 
CUVÂNT DE ÎNVĂȚĂTURĂ 


Pohta cea mare şi dragostea cea curată, iar mai vârtos să 
zic, datoriia cea părintească ce am cătră dragostea voastră m-au 
îndemnat astăzi de am venit aici, pentru ca să vă cercetăm 
sufleteşte, de vreme ce m-au rânduit Dumnezeu ca pre un 
nevrednic să vă fiu păstor şi părinte sufletesc şi învăţătoriu la 
lucrurile cele ce ar fi spre (folosul mântuinţii sufletelor voastre. 
Pentru care lucru aveţi datorie cu toţii, de la mic până la mare, 
să mă ascultați la cele ce vă învăţ de bine şi de folos, că acea 
ascultare nu o faceţi mie, ci lui Hristos, după cum zice la 10 
capete ale Lucăi: „Cel ce ascultă pre voi, pre mine ascultă şi cel 
ce să leapădă de voi, de mine să leapădă”. Aşijderea şi fericitul 
Pavel zice la 13 capete cătră ovrei: „Fraţilor, plecaţi-vă 
învăţătorilor voştri şi vă cuceriți lor că priveghiază pentru 
sufletele voastre, ca cum ar fi să dea cuvânt, ca cu bucurie / 

aceasta să facă, iar nu suspinând, că nu iaste de folos voao 
aceasta”. 

Drept aceia n-am pregetat, nici am lenevit, ca să nu fac 
datorie, după porunca stăpânului şi învățătorului nostru Hristos, 
căruia mă şi rog ca să-mi dea putere să vă pociu spune ceva de 
folos; ci vă pohtim de ascultare. 

Precum un om casnic, vrând ca să samene grâu curat în 
holda lui, pune multă ncvoinţă de-l cerne şi-l curăță de 
neghină şi de altele, aşa şi sfinții părinţii noştri au pus multă 
nevoință de au cernut cu ciurul chibzuelii toată Sfânta 
Scriptură şi au ales ca nişte grâu curat din toate bunătăţile câte 
ar putea fi aceste trei bunătăţi mari: credinţa, nădejdia şi 
dragostea şi le-au sămânat în holda sfintei biserici, adecă în 
adunarea şi în inima celor credincioşi. Şi are datorie fieştecare 
creştin a le ţinea şi a le face, căci fără aceste trei bunătăţi nu 
iaste cu putinţă nici cu un mijloc să se mântuiască creştinul, 
măcar de ar zice cine ce va vrea, căci acestea sânt temeele 
creştinătăţii. Că precum nu iaste cu putinţă a trăi neştine pre 
pământ fără de hrană / trupească şi fără de îmbrăcăminte şi fără 
de somn, aşa nici fără de aceste trei bunătăţ carele sânt, precum 
am zis şi mai sus, credinţa, nădejdea şi dragostea. Ce întâi voiu 
zice puţine cuvinte pentru nădejde şi pentru dragoste, apoi voiu 
zice, pre urmă şi pentru credinţă, mai pre larg. 

Nădejdea iaste o îndrăzneală adevărată cătră Dumnezeu, 
dată în inima omului, din dumnezeiasca strălucire, ca să nu să 
deznădăjduiască niciodată de darul lui Dumnezeu, ci să fie 
încredinţat cum că va lua, prin pocăință, ertăciune păcatelor şi 
verice altă cerere, sau trecătoare, sau vecinică. Şi iaste nădejdia 
de 2 feluri: una bună şi alta rea. Bună iaste aceia când 
nădăjduiaşte cineva la Dumnezeu să se mântuiască, sau alt bine 
ce va să petreacă, că nici osteneşte, nici cheltuiaște nimic, cum 
zice David, că: „Cel ce nădăjduiaşte spre Dumnezeu mila îl va 
încungiura”. Rea este aceia când nădăjduiaște cineva la om să-i 
facă vreun bine, sau vreo îndemână la lucrurile ceste trecătoare 

ale lumii, care nădejde iaste mincinoasă şi deşartă, cum zice 
iarăş David: „Nu vă năjduiţi spre boiari, pre fiii oamenilor, la / 
cari nu iaste mântuire”. Aşijderea zice şi Solomon: „Blestemat 
să fie tot cel ce nădăjduiaște spre om”. 

Dragostea încă iaste o unire a mulţi într-una și cale cătră 
Dumnezeu şi vârf tuturor bunătăţilor, după cum o adeverează și 
fericitul Pavel la 13 capete cătră corintheni, zicând: „Decât 
credința şi decât nădejdia iaste mai mare dragostea”. Și iaste şi 
aceasta de 3 feliuri: una dumnezeiască, alta firească şi alta 
pătimitoare şi rea. Dragostea cea dumnezeiască iaste aceea ce 
zice la A dooa lege la 6 capete: „Să iubeşti pre Domnul 
Dumnezeul tău i proci”; iar cea firească iaste ceea ce iubesc 
părinții pre fii şi fiii pre părinți și fieștecare pe ruda sa şi pre 
priiatenii săi. lar pentru dragostea cea pătimitoare şi rea, nu 
vom zice nimic, pentru căci fieștecare înţelept şi temătoriu de 
Dumnezeu o cunoaște că nu e bună; și pentru aceia, lipsească 
vorba ei de la mijloc, ca să nu ne spucăm auzul. 

Credinţa iaste fiinţa celor nădăjduite şi lucrurilor celor ce 
nu văd dovediri, după cum zice apostolul Pavel: „Şi fără de 
credință nu iaste / cu putinţă nimeni să se mântuiască”, precum 
vedem aceasta la toți sfinții şi la toți drepții cei mai înainte de 
lege şi cei de după lege. Că pentru credinţa lor cea dreaptă au 
aflat har înaintea lui Dumnezeu şi au făcut minuni mari şi 
preste fire, făcând folos şi lor şi altora; şi era de pururea ochii 
lui Dumnezeu asupra lor şi cu urechile lui asculta rugăciunile 
lor, după cum zice David. 

Aşişderea şi în Sfânta Evanghelie avem, în bogate locuri, 
că cei ce mergea la Domnul Hristos, cu credință, auziia din 
gura lui: „După credinţa voastră să se facă voao” şi îndată să 
tămăduia, veri de ce boală ar fi fost. Și putem lua pildă şi de pe 
vameșul acest de astăzi, ce pomeneşte Sfânta Evanghelie, că 
bătându-şi pieptul şi zicând cu credinţă: „Doamne, fii milostiv 
mie, păcătosului” să pogori indreptat. 

Dară noi, acum că ne numim creştini, de pe ce fapte bune 
socotiți că ne vom putea arăta creștinătatea și blagocestia ce 
avem şi să fim aleşi şi despărțiți de neamurile ce zicem noi că 
sânt păgâni? Că de vom zice: „De pe credință ne înşălăm, că 
noi credință nu avem: „Că de am avea credinţă / am iubi pre 
Dumnezeu şi am păzi cuvintele lui și am face, după putință, 
poruncile lui. Că zice la loan, în 14 capete: „De mă iubeşte 
neștine, cuvântul mieu va păzi”. Iar noi, în loc de a-l iubi şi a-i 
păzi cuvintele, îl înjurăm și-i ţinem cuvintele de râs şi de 
batjocură, ca când ar fi nişte basne. lar de mă veţi întreba, în ce 
chip îl înjurăm să vă spuiu: când înjurăm de lege pre cineva, 
pre Dumnezeu înjurăm. Că v-am spus mai sus, că credinţa iaste 
numai de un fel şi toți oamenii cred în Dumnezeu, că 
Dumnezeu iaste legia și făcătoriul legii; şi pentru căci înjurăm 
legia, înjurăm pre Dumnezeu şi pentru aceia, iată dară, că n- 
avem credință. 

De vom zice de pe nădiajde, că sântem aleși din păgâni, 
nici aceasta nu o avem, căci că de am avea credință, poate 
doară că am avea şi nădiajde, că v-am spus mai sus că întâi 
iaste să crează neştine în Dumnezeu, apoi să nădăjduiască. 

De vom zice de pe dragoste, că sântem aleși din păgâni, 
nici aceia nu o avem, că zice Ioann: „De va zice cineva că 
iubeşte pre Dumnezeu şi pre fratele lui îl urăşte, mincinos iaste 
că de vreme ce nu iubește pe fratele lui, că-l vede, dar pre 
Dumnezeu, că nu-l vede / cumu-l va putea iubi?” Şi iată, dară, 
că precum zic că neavând dragoste între noi şi nepohtindu-ne 
binele unul altuia, după porunca lui Dumnezeu, n-avem nici 
credință, nici nădiajde, nici dragoste şi sântem mai răi, să mă 
ertați, decât păgânii. Că zice apostolul Pavel: „Limbile n-au 
lege şi fac ale legii”. Iară noi, având lege, facem tot împotriva 
legii şi sâtem mai păcătoşi decât toate neamurile şi decât toate 
limbile. Și puteţi cunoaşte aceasta, că iaste așa cum zic, că ce 
neam înjură ca noi, de lege, de cruce, de cuminecătură, de 
morţi, de comândare, de lumânare, de suflet, de mormânt, de 

colivă, de prescuri, de ispovedanie, de botez, de cununie şi de 
toate tainele sfintei biserici şi ne ocărâm și ne batjocorim înşine 
legia?! Cine din păgâni face aceasta, sau cine-ş măscăreşte 
legia ca noi? Oare nu înjurăm cu acestia toate pre Dumnezeu? 
Oare nu ocărâm cu acestia poruncile lui? Că el singur ne-au 
arătat şi ne-au învăţat aceste taini, ca prin mijlocul lor să ne 
curățim de păcate și să-l îmblânzim asupra noastră la scârbe şi 
la nevoi. 

Dară noi, deaca auzim pre cineva / că înjură (în 
jurăminte) de cele ce am zis, în loc de a-l certa și a-l înfrunta, 
ca pre un om făr de socoteală, noao ne pare bine şi râdem. De 
sânt acestea lucruri creștineşti, zică cine are Dumnezeu. 

Încaş, pe lângă acestea toate, mai adaugem cu răutatea că 
pre părinții noştri îi ocărâm şi-i batem; pre bătrâni îi necinstim, 
pre domni şi pre boieri îi blestemăm, pre arhierei nu-i ţinem 
într-o nimica, pre călugări îi clevetim, pre preoți îi ocărâm, 
besericile le ţinem ca nişte grajduri şi când mergem la dânsele, 
în loc de a sculta slujbele și a ne ruga lui Dumnezeu, să ne iarte 
păcatele, iar noi vorbim şi râdem şi facem cu ochiul unul altuia, 
mai rău decât pe la cârciume. Sărbătorile şi praznicile nu le 
ținem, ca o nimica, ci atuncea facem cele mai rele, de bucurăm 
pe dracul şi atuncea vindem şi cumpărăm. 

Şi în scurte vorbe, ne-am abătut cu toții din calea dreptății 
şi împreună ne-am netrebuit, după cum zice David şi nu sântem 
până întru unul a cunoaște și a cerca pre Domnul. Căci fiind 
orbiți de deşertăciunile lumeşti, nu ne bucurăm de altceva 
făr numai la lucrurile întunericului veacului acestuia; şi sântem 
porniţi cu toții spre răutăţi, ca o roată când dă la vale şi nu se 
poate opri şi sântem toţi, cu totul / ca nişte dobitoace necurate, 
tăvălindu-ne în răsfăciunile cele spurcate și de nimica. 

Şi acestea toate nu să trag dintr-alta, fără numai din 
necredința noastră; că ni s-au împietrit inimile întru răutăți, ca a 
lui Faraon şi umblăm, ca nişte cai sirepi, făr de zăbală şi făr' de 
rușine, până vom cădea într-o vreo propastie şi vom peri. Cu 

aceste fapte ne lăudăm că sântem creștini! O, vai de captele 
noastre! Şi cu creștinătatea ce avem poate că vom fi socotind 
că numai căci ne numim creştini ne vom spăsi! Ba! Ci mai 
mare osândă vom să luăm, de nu ne vom pocăi şi de nu ne vom 
lăsa de răutățile noastre. Că zice Hristos: „Nu cei ce-mi zic mie 
Doamne, Doamne, vor întra întru împărăţiia ceriului, ci cei ce 
fac voia mea”. Spuneţi-mi, rogu-vă, că eu poate că-m voiu fi 
eşit din fire, care voe a lui Hristos facem, sau care poruncă 
ținem? Eu nu poci cunoaşte altceva, făr numai un nume uscat 
şi sec, ce avem făr'de nici o faptă bună. Și încă stăm de ne 
mirăm căci nu ne face Dumnezeu pe voia noastră pentru căci 
ne numim creştini! Ba încă bine că nu ne prăpădește ca pe 
sodomitemi, că vedem depărtarea lui Dumnezeu cu ochii noștri 
şi cunoaştem că din răutățile noastre ne vin atâtea feliuri de 
boale și atâtea feliuri de morți şi alte nevoi şi scârbe, şi 
nicidecum nu ne venim în fire, ca să ne părăsim de răutățile 
noastre. 

Ci iată, că vă zic, iubiților miei şi vă învăţ cu frica lui 
Dumnezeu, ca un părinte sufletesc şi păstoriu ce vă sânt, să vă 
veniți în fire şi să vă căiți de lucrurile cele necuvioase, că 
Dumnezeu iaste milostiv şi daca va vedea întoarcerea noastră și 
pocăința cea bună, ne va erta. Că zice prin rostul Isaiei: 
„Întoarceţi-vă cătră mine şi mă voiu întoarce și eu cătră voi”. 

Şi vă poruncesc tuturor, câți sânteți cu meșterșug şi cu 
neguțătorii, veri de ce breaslă, ca de acum înainte, duminecile 
şi sărbătorile cele mari ce să numesc domneşti şi ale maicăi 
precistii şi a unora din sfinții cei numiţ, să vă închideţi 
prăvăliile şi nici să vindeţi, nici să cumpăraţi nu numai de la 
creştini, ce nici de la turci, nici de la alţii, nici să lucraţi şi 
precum zic să faceți, că nefăcând să ştiţi bine că vă voiu 
pedepsi besericește, cu pravila şi pre dereptate, nefăcîndu-vă 
nici o năpaste. Și încaș, pre carii să vor arăta semeți şi tari de 
cap şi nu să vor supune dreptății şi poruncii besericești îi vom 
pedepsi şi cu domniia./ 

Şi nimeni să nu socotească, din voi, şi să zică în inima 
lui: „Dară ce treabă are vlădica cu noi, nu-şi caută vlădiciia lui, 
ci să amestecă întru ale noastre? De n-aţi știut până acum şi de 
n-au fost nimeni să vă înveţe, iată că acum veţi şti că am treabă 
cu toți oamenii câți sânt în Ţara Românească, de la mic pînă la 
mare și până la un copil de ţâță afară din păgâni și din ceea ce 
nu sânt de o lege cu noi; căci în seama mea v-au dat stăpânul 
Hristos să vă pasc sufletește, ca pre nişte oi cuvântătoare și de 
gâtul meu spânzură sufletele voastre și de la mine va să ceară 
pre toți, iar nu de la alții, până cînd vă voiu fi păstoriu. 

Ci vă caută în scurte cuvinte să mă ascultați de veţi fi 
creştini şi de vă ţineţi ai lui Hristos, că precum nu pot fi oile 
făr' de păstoriu, așa nici norodul făr'de arhiereu şi verice va 
păsa cuiva la cele sufleteşti, alerge la mine ca la un părinte, că-l 
voiu vindeca, cu ajutoriul lui Hristos. 

Încăş poate să zică fieştecine din voi, în gândul său: dară 
noi avem nevoi grele asupra noastră şi nu putem să facem 
aceste ce zici; ci eu încă zic că iaste aşa şi crez. Numai la greul 
acela sânt / şi eu părtaş şi într-acel jug ce trageţ voi, trag şi eu; 
dară n-am putere să zic nici să gândesc aşa, căci că precum 
cere împăratul dăjdi de la noi, aşa ne cere şi Dumnezeu 
credinţă şi fapte bune. Că zice Hristos la Evanghelie: .„Daţi ale 
chesariului. Chesariului, şi ale lui Dumnezeu, lui Dumnezeu”. 
Să nu socotiți că-i va fi milă lui Dumnezeu de noi, să ne iarte 
pentru căci avem nevoi, daca nu vom face după putinţă şi 
poruncile lui, cc ne va băga de unde nu vom putea să mai eşim. 
Ci să lăsăm năravurile cele rele şi obiceele cele necuvioase, că 
doară s-ar milostivi Dumnezeu asupra noastră să ne iarte şi să 
ne chivernisească cu mila lui cea bogată, căruia mă şi rog să 
tipărească şi să pecetluiască în inimile voastre acestia câte v- 
am vorbit, ca să nu le uitaţi, ci, după putinţă de pururea să le 
faceţi şi precum înțelepţeşte pre cei orbi şi pre cei sfărâmaţi îi 
îndreptează aşa să ne întelepţească şi pre noi şi să ne îndrepteze 

pre calea cea dreaptă a mântuinţii, ca de pururea să mărim şi să 
proslăvim numele lui cel sfânt şi preasfânt. Amin. / 

(Text preluat din volumul: Antim Ivireanul, Opere. 
Didahii. Ediție de Gabriel Ștrempel, Editura Minerva, 
București, 1997, p. 20-26). 


PREDOSLOVIE LA CUVÂNTUL DE ÎNVĂȚĂTURĂ 
ÎN DUMINECA FLORILOR 


O, cât sânt de minunate semnele bucuriei, ce arată astăzi 
Ierusalimului, la întrarea Domnului Hristos! Ca pre un 
biruitoriu îl priimeşte. Toată cetatea iase întru întâmpinarea lui. 
Norodul şi mulţimea, toată rânduiala i să închină cu cucerie şi 
toată vârsta îl cinsteşte cu laude. Unii aştern hainele lor pre 
pământ ca să treacă şi alții cu frunzele copacilor îi împodobesc 
calea. Alţii merg înainte cu stâlpări şi alţii îi urma cu ramuri. 
Alţii îl slăvesc ca pre un fiiu al lui David: „Osana, fiiul lui 
David" şi alţii îl propoveduesc împărat lui Israil: „Blagoslovit 
cel ce vine în numele Domnului, împăratul lui Israil". 

Şi pentru ca să fie bucuriia mai cu mult minunată, până şi 
pruncii: cei făr'de răotate, cu ramuri în mâini şi cu laudele 
striga: .„Osana, celui dintru înălțime". / 

Dară oare de unde atâtea glasuri veselitoare? De unde 
atâtea măriri? Din ce pricină atâta bucurie la norod şi atâta 
cinste  Mântuitoriului Hristos? Ne-o spune, feții miei, 
evanghelistul Ioan la Evanghelia de astăzi, zicând: „Pentru 
aceia îl şi întimpină pre el norodul că auzise că au făcut el acest 
semn! Înviiarea cea trupească a lui Lazar au dat pricină 
norodului să facă cătră Hristos o priiminţă ncobicinuită ca 
aceasta, să alerge întru întimpinarea lui cu stâlpări, să-l 
mărească cu laude: „Osana, fiiul lui David”. 

Şi gândul cel de taină a aceştii învieri îmi dă mie pricină 
să fac astăzi, înaintea dragostei voastre, această vorbă, însa 
voiu să vă arat cui să închipuiaşte acest Lazar şi a câtă milă are 

trebuinţă, pentru ca să înviiaze, cela ce zace ca Lazar mort de 
patru zile în groapă. Ce ascultați cu dragoste, de pohtiți să vă 
folosiţi sufleteşte. / 


CUVÂNT DE ÎNVĂȚĂTURĂ ŞI DE UMILINȚĂ 
ÎN DUMINECA FLORILOR 


Nu socotesc să fie nici unul din cei ce au puţintică ştiinţă 
den Sfânta Evanghelie, carele să nu poată înţelege fără multe 
tălmăcituri, cui să închipuiaşte acest Lazar, pentru carele pre 
larg povesteşte Evanghelia lui Ioann. Ajungă să ştie cum că 
păcatul iaste moartea sufletului, pentru ca să cunoască îndată 
cum că mort ca acesta carele zace împuţit în groapă altul nu 
iaste fără numai păcătosul (carele, măcar că trăiaşte, măcar că 
vorbeşte, măcar că să bucură şi să răsfaţă pururea, iară iaste 
mort, pentru căci sufletul carele iaste partea cea mai aleasă şi 
mai stăpânitoare al sinelui său iaste mort, pentru căci îi lipseşte 
darul cel dumnezeesc, carele îi iaste viaţa cea adevărată). 

Şi dintru aceste puţine, cuvinte pre lesne au înţeles 
fieştecarele cui închipuiaşte Lazar. Dară nu ştiu de va înţelege 
aşa pre lesne şi cele pentru ale lui Lazar că, fiind mijlociri ca 
acelea, dau / pricină fieştecăruia să gândească şi să se 
minuneze. Pentru căci la acest Lazar mort vedem atâta despre 
partea lui Hristos cât şi despre partea norodului, oarecari 
despărțeli, oarecari semne alese, carele la alți morți ce-au 
inviiat Hristos nici să văd, nici vreunul din evanghelişti o 
povesteşte. 

Noi ştim cum că Hristos, afară din Lazar, au înviiat şi pe 
alți 2 morți, precum să vede la Mathei, în 9 capete şi la Luca în 
7, adecă pre fata lui Iair şi pre feciorul văduvei: pre ceia la 
Capernaum şi pre cela la Cetatea Nain; pre aceia de 12 ani şi 
pre acesta tânăr de vârstă: pre aceia singură născută şi pre 
acesta singur născut; pre aceia în casa tătâne-său şi pre acesta 
la uşa cetăţii. Şi cu toate acestea, nici la fata aceia, nici la acest 

fecior n-au făcut norodul vreo arătare, nici au eşit cu stâlpări si 
cu ramuri întru întâmpinarea lui Hristos, precum au făcut 
astăzi, la înviiarea lui Lazar. Că şi cei mici şi cei mari striga: 
„Bine e cuvântat cel cc vine în numele Domnului. Osana, celui 
dintru înălţime”. 

Dară (oare pentru ce) această despărțeală între cei doi 
morţi şi între cest de al treilea? / Nu era minuni şi acele doao, 
precum iaste şi această de a treia? Nu era acestaş Hristos ce au 
înviiat şi pre cei doi morţi, precum au înviiat şi pre acest de al 
treilea? Dară apoi pentru ce, la înviiarea lui Lazar, atâta 
bucurie, atâta cinste, atâta mărire şi la acei doi morţi numai o 
mulţemită proastă cătră Dumnezeu şi nu mai mult? Pentru ca să 
pricepem taina acestui cuvânt să cuvine să socotim pre aceşti 
morţi, nu după slova evangheliceştii istorii, ci după duh şi după 
taina gândului evanghelicesc. 

Dumnezeeştii părinți să unesc într-un gând şi zic cum că 
şi aceşti doi morţi sânt închipuiri păcătosului, precum iaste şi 
Lazar închipuire păcătosului, precum am şi mai zis. Însă câte 
trei morţii nu sânt închipuiri numai unuia singur păcătos, ci a 
multor feliuri de păcătoşi. Pentru căci alt păcătos să înţelege 
fata lui Iair şi altul feciorul văduvei şi altul Lazar. 

Fata cea moartă a lui lair, ce au murit în casă, 
închipuiaşte pre păcătosul acela care păcătuiaşte cu mintea şi 
cu voinţa, adecă carele să află în voinţă ca aceia să păcătuiască, 
dară păcatul încă nu l-au isprăvit cu lucrul / sau pentru căci nu 
i-au dat vreme îndemână, sau pentru căci n-au avut putere să 
facă acâia ce pohtiia. Închipuiaşte încă şi celuia carele, au din 
nesocotință au din nepricepere, au din pornirea tinereţelor, sau, 
precum zice dumnezeescul Theofilact, din slăbiciunea firii 
omeneşti fiind biruit, cade, făr' de veste, în cursele păcatului. 
Încăş închipuiaşte şi celuia ce au greşit adevărat, iar păcatul lui 
iaste pentru ca să zic aşa, ascuns în casă, nu s-au vădit în lume 
nici s-au făcut cunoscut la oameni. 


70 


Iar feciorul veduvei, carele să aduce în pat, afară din 
cetate, închipuiaşte păcătosului aceluia carele au săvârşit cu 
lucrul păcatul şi s-au îndulcit pre sine, sau cu lăcomiia, sau cu 
strâmbătatea, sau cu curviia şi cu altele asemenea, închipuiaşte 
încă şi celuia ce au adaos la păcatul cel dintâi şi al doilea şi, 
călcând o poruncă a lui Dumnezeu, nu s-au temut să calce şi a 
dooa şi a treia; şi aceasta nu în taină, ca cel dintâi, ci de faţă, 
făr' de ruşine şi făr' de frică, în mijlocul cetăţii şi în vederea 
tuturor oamenilor, cu scandilă de obşte şi cu paguba vecinului 
său. Al treilea mort, carele iaste Lazar, ne adeverează pre cel ce 
au îmbătrânit în păcat şi s-au obicinuit în răutate şi nu poartă 
grijă niciodată pentru mântuirea sufletului său. Toată zioa 
curveşte, preacurveşte, năpăstuiaşte, apucă, nu să ruşinează de 
oameni, nu să teme de Dumnezeu, nu ascultă învățături, nu 
priimeşte sfaturi: plâng înaintea lui săracii şi nu i să face milă 
de ei: strigă văduvele pentru căci nu le face dreptate şi nimic nu 
grijaşte; suspină vecinul, pentru căci îi ţine al său şi nu ascultă. 
Acest păcătos, nu numai că iaste îngropat în groapa păcatului, 
făr' de graiu, făr' de duh, făr' de simţire, făr' de nădejdia 
mântuirii, ce iaste încă, ca şi Lazar, legat de mâini şi de 
picioare, cu făşuri, adecă strâns tare de legăturile păcatelor lui, 
după cum zice Sfântul Duh la 5 capete ale Pildelor; 
„Fieştecarele să strânge cu şirurile păcatelor sale, făr' de a 
putea să săvârşească vreo bunătate sau vreun lucru plăcut lui 
Dumnezeu”. 

Are şi faţa lui cu giulgiu legată; fiind orbit de păcat nu 
cunoaşte ticăloasa lui întâmplare, nu vede adâncul întru carele 
să află; nu socoteşte muncile / cele de veci ce-l aşteaptă. Zace 
şi deasupra lui piatră grea, carea iaste puteria obiceiului celui 
vârtos, care obiceiu apasă şi îngreuiază sufletul lui atâta, cât 
nu-l lasă să se scoale din groapa ticăloşiei, nici lasă să răsufle. 

Deci precum pentru Lazar zicea Martha, „Doamne, iată 
pute", aşa mai cu cuviință putem să zicem şi noi cum că acest 
păcătos iaste adevărat împuţit, de vreme ce nu patru zile, ce 

săptămâni şi luni şi ani şi vremi, să află îngropat în groapa 
păcatului. 

Acum dară să vedem drept ce să face atât bucurie la 
înviiarea lui Lazar şi nu să face la înviiarea celoralalți morți 
(aceasta iaste pricina), pentru căci măcar că înaintea puterii lui 
Dumnezeu nu iaste nici un lucru cu anevocâe, sau cu neputinţă, 
iar în socoteala omenească mai cu anevoe şi mai de minune să 
vede înviiarea unui mort, pre carele l-au văzut în groapă de 
patru zile şi împuţit, precum era Lazar, decât înviiarea unui 
mort, pre carele îl ducea să-l îngroape, ca pe feciorul văduvei, 
sau altui mort, carele numai atunce, în grab' au murit, ca fata 
lui air, pentru ca să cunoască păcătosul carele / ş-au cheltuit 
toată viaţa în păcat şi au îmbătrânit în răutăți şi s-au înstreinat 
de tot din darul lui Dumnezeu şi s-au făcut slugă păcatelor şi 
rob diavolului, cât iaste de cu anevoe întoarcerea lui şi cum că 
din groapa obiceaiului celui rău nu iaste cu putinţă, niciodată, 
să iasă, fară numai cu mare osteneală, cu neasemănată pocăință 
şi cu o milă a lui Dumnezeu, mai aleasă. Şi, de vă prepuneţi la 
aceasta, socotiți rogu-vă aceia ce au făcut Hristos când au 
înviiat pre cei trei morţi şi veţi înţelege adevărul. 

La mortul cel dintâi, carele era fata lui lair, zice 
evanghelistul Mathei, cum când au mers Hristos să o înviiaze 
n-au zis un cuvânt, numai au apucat-o de mână şi s-au sculat 
fata. 

La al doilea mort, la feciorul văduvei, zice evanghelistul 
Luca, cum că s-au atins de coşciug şi numai atâta zise: 
„Voinice, ţie zic: scoală! Şi şăzu mortul”. 

Iar la al treilea, la Lazar, ce n-au zis şi ce n-au făcut 
dulcele Iisus, să-l înviiaze. Cetiţi la loan în 11 capete şi vedeţi, 
întâi zice: „Gemu cu duhul şi să turbură pre sine”. A dooa, din 
ochii lui cei dumnezeeşti au curs lacrămi: „Şi lăcrămă Iisus”. / 
A treia: „Au rădicat ochii în sus şi s-au rugat pentru dânsul lui 
Dumnezeu Tatăl: Părinte, mulțumescu-ţi că m-ai ascultat". Şi la 
cea de pe urmă, cu glas groaznic, cu carele au turburat tot 

iadul, aduse pre Lazar dintru întunerecul morţii la lumina vieții: 
„Glas mare strigă: Lazare, eşi afară. Şi eşi mortul”. 

Acum spuneţi-mi, ce închipuiaşte aceasta? Ce ne învaţă 
această mijlocire despărțită, cu care au înviiat Hristos pre cei 
trei morţi: pre cel dintâi, cu atingerea mâinii, pre al doilea cu 
un cuvânt prost şi pre al treilea cu lacrămi, cu rugăciune şi cu 
glas mare? 

Dumnezeescul Zlatoust şi sfântul Theofilact şi toți 
tâlcuitorii Sfintei Evanghelii zic cum că aceasta au vrut să ne 
înveţe Hristos, Domnul vieţii şi al morţii, că păcătosul carele 
iaste mort în darul lui Dumnezeu, pentru căci au păcătuit din 
nesocoteală şi din slăbiciunea firii, înviiază prea lesne, lasă 
păcatul şi vine în pocăință, cu atingerea dumnezeescului dar. 

Aşijderea şi celalalt, carele au căzut din dragostea lui 
Dumnezeu de doao ori şi de trei ori; iară / încă fiind tânăr în 
răutate şi acesta, cu ajutoriul lui Dumnezeu, cu învăţăturile 
Evangheliei, de nu să va căi astăzi, să va căi mâine: lasă 
răutatea şi iară să întoarce pre calea mântuinţei. 

lar al treilea, carele au îmbătrânit în păcat şi s-au 
obicinuit, în desfătări şi în deşărtăciunile cele lumeşti, în 
pohtele lui cele rele, nu iaste cu putinţă să se întoarcă prea 
lesne ci, au rămâne făr' de căinţă şi moare în păcat, de vreme 
ce, după cum zice David: „Departe e de la păcătoşi mântuirea", 
pentru căci în toată viața lui n-au cercat îndreptările lui 
Dumnezeu, sau, pentru ca să vie în căinţă trebuiaşte un ajutoriu 
tare, de sus, un cuvânt viu al lui Dumnezeu, carele să va în tot 
chipul să-l rădice din păcat, precum au rădicat şi pre Lazar din 
groapă. 

Şi de vreme ce aceasta nu să întâmplă niciodată, sau să 
întâmplă foarte rar, pentru căci nu are Dumnezeu datorie să 
mântuiască pre nimenea cu de-a sila, pentru aceasta, când să va 
întâmpla vreo minune ca aceasta şi să va căi unul ca acesta, 
învechit în păcat, când să va întâmpla să se înviiaze un mort ca 
acesta, de patru zile, să se întoarcă în casa cea părintească un 

fiiu / ca acesta preacurvariu, să se afle o oae rătăcită ca aceasta 
şi un filiar ca acesta pierdut, adevărat fiind această minune a 
milostivirii lui Dumnezeu, mare bucurie să face în ceriu şi pre 
pământ, a căriia bucurie iaste închipuirea aceasta ce s-au făcut 
astăzi în lerusalim, pentru învierea lui Lazar. Pentru căci să 
bucură Dumnezeu, să bucură îngerii, să veseleşte toată 
beserica, carea au câştigat iară pre iubitul său fiiu, a căruia era 
desăvârşit desnădăjduită mântuirea. lată dară câtă neîndemână, 
câte împiedecări şi câte împotriviri are pocăința păcătosului, 
carele au îmbătrânit în păcat. 

Dară putea-voiu crede eu, iubiții miei, cum că aici, între 
turma mea cea cuvântătoare, să fie oi ca acestia, rătăcite, Lazari 
ca aceştia, păcătoşi ca aceştia, împietriţi la inimă şi necăitori? 
Credinţa voastră cea multă nu mă lasă să o crez (aceasta). lar 
de să va întâmpla, din depărtarea dumnezeiască, să se afle 
cineva întru această nevoe ticăloasă şi vrednică de plâns, cu 
multă scârbă de inimă îmi întorc cuvântul cătră dânsul şi-i / zic, 
precum zicea Hristos cătră jidovi, pentru Lazar: „Unde l-aţi pus 
pre dânsul"? Unde ţi-ai pus, păcătosule, sufletul tău cel iscusit, 
cel frumos, cel minunat, cel vrednic? Unde ţi-ai îngropat partea 
cea mai aleasă a sinelui tău, zidirea cea mai iscusită a 
dumnezeeştii puteri, soţiia cea iubită a îngerilor? Unde iaste 
frumuseţea aceia a închipuirii cei dumnezeeşti? Unde iaste 
podoaba a darului celui dumnezeesc? Unde iaste slava? Unde 
sânt frumuseţele lui cele minunate, carele îl arăta mai luminat 
decât soarele? 

Aşa, făr' de socoteală, ai lăsat să se piarză păcatul şi să-l 
vânture, ca ţărâna vântul. Dară cum nu te milostiveşti asupră- 
ți? Cum nu-ţi plângi nenorocirea? Plânge pentru tine biserica. 
Plâng drepţii. Plânge îngerul, păzitoriul sufletului tău, pentru 
căci vede, aiave, pierzarea ta. Şi tu nu verşi o lăcrăma, nu te 
întristezi, nu vii în căinţă. O, fiiule, carele eşti mort, Lazare 
îngropatule în groapa nesimţirei, eşi afară! Vino odată în sine- 
ți. Vezi-ţi ticăloşiia ta. Lasă acel obiciaiu rău al păcatului, 

carele te-au /omorât şi te-au despărțit de Dumnezeu, carele te- 
au zidit: „întoarceţi-vă cătră mine, şi mă voiu întoarce cătră 
voi", zice Dumnezeu, prin rostul prorocului Malahiei, cătră toți 
păcătoşii. 

Adevărat, feţii miei, milostiv iaste Dumnezeu şi îndelung 
răbdătoriu şi pohteşte întoarcerea şi mântuirea tuturor: că 
pentru aceia au priimit crucea şi moartea. Ci numai un lucru 
trebuiaşte, făr' de carele nu iaste cu putinţă să vie niciodată 
păcătosul în căinţă, care lucru nici arată Hristos la înviiarea lui 
Lazar. Putea, adevărat, Mântuitoriul să înviiaze pre Lazar aşa 
precum să afla închis în mormânt, iar n-au vrut. Ci întâi au 
poruncit să rădice piatra de pre mormânt şi atunce l-au înviiat. 
Dară ştiţi pentru ce? Pentru ca să înţeleagă păcătoşii cum că de 
nu vor rădica deasupra lor piatra obiciaiului celui rău, cu 
neputinţă iaste să înviiaze şi să se căiască. „Luaţi piatra”. 
Această piatră trebue să o rădice (de pe inima sa) iubitoriul de 
argint; să dea înapoi lucrul cel strein, să nu facă strâmbătate, să 
nu jăfuiască; iar de nu, nu va înviia. 

Această piatră trebue să o rădice / iubitoriul de desfătări; 
să lase pohtele lui cele rele, voile trupului; iar de nu, nu să va 
scula. Această piatră să cuvine să rădice zavistnicul, pre 
aceasta  pizmătariul, pre aceasta trufaşul, pre aceasta 
clevetnicul. Să nu necinstească cu clevetirea pre fratele său; să 
nu hrănească vraja în inima lui; să nu voiască răutatea altuia; să 
nu să trufească asupra altora. lar de nu, nici mântuire va afla, 
nici să va scula din groapa păcatului. 

Dară ce voiu zice? Mă tem că să va prinde de la noi 
cuvântul Isaiei ce zice la al şaselea cap: „S-au îngrăşat inima 
norodului acestuia şi cu urechile greu au înţeles şi ochii lor au 
închis", şi aceasta iaste pricina. 

Când au vrut David să se lupte cu Goliath, alte arme n-au 
luat la el, fără numai o praştie şi cinci pietri din râu. Şi ce s-au 
întâmplat? Îndată cum au aruncat piatra cea dintâi, zice 
Scriptura, la întâia carte a Împăraţilor, la 17 capete, cum că au 

rănit pre streinul de fel în frunte, şi, surpându-l jos, l-au 
omorât. Goliath iaste păcatul: David, carele să luptă asupra 
păcatului / iaste propoveduitoriul Evangheliei; pietrile sânt 
cuvintele lui Dumnezeu şi praştiia iaste puteria dumnezeescului 
dar. 

Împotriva acestui Goliath, o, câți Davizi, câţi 
propoveduitori Evangheliei s-au luptat cu puterea Duhului 
Sfânt şi într-alte vremi şi în ceste de acum. Au zvârlit asupra 
păcatului nu cu un cuvânt evanghelicesc, nu cu o piatră, 
precum au făcut David, ci cu multe şi de multe féliuri de 
cuvinte şi învățături. 

Şi de vreme ce Sfânta Scriptură nu să dă lenevirii, nici 
încetează propoveduirea Evangheliei, dară ce, oare căzut-a cu 
aceasta Goliath? Oare omorâtu-s-au întru voi păcatul? Dară 
unde sânt semnele mântuirii voastre? Unde sânt semnele 
biruinţii? 

Ştiu că astăzi aţi luat, cu toţii, din mâna bisericii, 
stâlpările şi ramurile carele, pentru că sânt semnele biruinţii, 
vădesc că le-aţi luat; pentru căci într-aceste zile aţi biruit pre 
vrăjmaşii voştri, pre diavolul şi pre păcatul. 

Dară, oare, fi-va, aceasta adevărat? Măcar de ar da 
Dumnezeu, să fie aşa! O, câtă bucurie s-ar fi făcut în ceriu / 
pentru voi! Ci mă tem că voi ţineţi semnele biruinții şi 
biruitoriu iaste diavolul, pentru căci nu văz pocăință, nu văz 
ispovedanie adevărată, nu văz vreo bunătate care să veselească 
pre îngeri şi să întristeze pre diavolul. 

Însă aveţi încă, iubiții miei, vreme de mântuinţă. V-au 
rămas şi aceste zile ale patemilor celor mântuitoare, întru carele 
Fiul lui Dumnezeu ş-au vărsat preasfântul sângele său pentru 
mântuirea sufletelor voastre. Deci, întru aceste sfinte zile faceţi 
cele ce n-aţi isprăvit în toată vremea (ceastă bine priimită) a 
sfântului post, sau din nesocotință, sau din zăticneala 
vrăjmaşului. Lăsaţi jafurile. Lăsaţi strâmbătăţile, vrăjmăşiile, 
curviile şi scandilele. 

Prorocul Iona, când propoveduia pocăință în Ninevi, 
zicea cătră norod: „încă 3 zile şi Ninevi să va strica”. 
Asemenea vă zic şi eu astăzi: încă 3 zile v-au rămas: luni, marți 
şi miercuri; cine întru aceste 3 zile nu să va căi şi nu-şi va 
ispovedui păcatele, creştineşte, cu umilință şi înfrângere de 
inimă ŞI să se cuminece / la joi mari cu sfintele taine, adevărat, 
pentru unul ca acela rămâne puţinică nădejde de mântuinţă. 

Şi fieştecarele să gândească cu socoteală aceste ce zic. Şi 
Dumnezeu să lumineze pre toţi să faceţi aceia ce iaste de folos 
pentru sufletele voastre. 

Cîndu s-au întorsu craiul înapoi 


Într-aceia Albrihtu, craiul leşescu, fiindu dc inimă rea 
bolnavu, au datu semnu de întorsu înapoi, de care semnu era 
toţi bucuroşi să-l auză, să să întoarcă de la atîta flămînziciune 
la casile lor. Şi în 19 zile ale lui octomvric, Joi, s-au întorsu 
craiul de la Suceava şi s-au apucatu dc cale. Ci nu s-au întorsu 
pre calea pre unde venise, ci pre altă cale, pre unde era ţara 
întreagă, spre Codrul Cozminului. 

Simţindu decii Ştefan vodă că craiul n-au luat urma pre 
unde venise, ci spre codru, îndată au trimis după dînsul dc l-au 
pohtitu să nu ia spre aceia cale, spre codru, ci pre urmă, pre 
unde venise, că făcîndu într-alt chip, văzîndu ţara paguba ce să 
va face dc oastea leşască, nu vor răbda, ci vor vrea să-şi apere 

ale sale, de unde toate să vor aţiţa de iznoavă spre vreun lucru 
rău, carilc va strica şi pacea. Ci craiul mai bucuros fusese să 
meargă di dereptul, să iasă în ţara sa şi n-au băgatu în samă, ci 
ş-au păzitu calea spre Codrul Cozminului. De care lucru fiindu 
înhierbîntatu Ştefan vodă de războiu, socotindu că are vreme de 
a-şi răscumpărarea strîmbătatea sa dispre cela ce nu numai 
pacea cea veche o au călcat-o, care avusese domnii Moldovei 
cu craii leşăşti, ce şi jurămînlul şi şi pacea ce legase atuneca de 
curîndu, aşezîndu-să să să întoarcă pe urmă pre unde şi venise, 
decii îl aţiţa ajutoriul ce-i venise di pretitindirilea şi oastea sa 
toată gata strînsă şi odihnită, văzîndu dobînda di pre cei 
flămînzi şi slăbiţi, au trimis înainte ca să apuce calea la Codrul 
Cozminului, să săciuiască pădurea, să o înţineaze, ca să o poată 
porni asupra oştii, daca vor întra în pădure. Iară el cu toată 
oastea au întrat după dînşii şi cu doao mii de turci. Şi a patra zi 
i-au ajunsu în pădure, joi, octomvrie în 26 de zile, luundu 
ajutoriu pre Dumnezeu şi cu ruga Preacestii și a sfântulu 
marelui mucenic Dimitrie şi lovindu-i de toate părțile şi 
oborîndu copacii cei întinaţi asupra lor, multă oaste leşască au 
peritu, unii dc oşteni, alții de ţărani, că le coprinsese ca cu o 
mreajă calea, alţii de copacii cei întinaţi. Aşa pierzîndu puşcile, 
lăsîndu steagurile care toate le-au adunatu Ştefan vodă şi ei 
cine cum au putut, în toate părțile s-au răşchiratu prin păduri, 
de au scăpat puţini afară. Şi însuşi craiul cu puţini rămăsese, 
strîngîndu-să s-au adunatu într-un ocol la sat la Cozminu. Şi de 
acolo bulucindu-să au tras spre Cernăuţi. Iară oastea lui Ştefan 
vodă cu dînşii mergîndu împreună, să bătiia şi să tăia. Ci şi acei 
puţini ce ieşisă din codru n-ar fi scăpatu, de nu s-ar fi încurcatu 
ai noştri în carăle crăeşti şi în carăle altor boieri, de le-au datu 
vreme de au ieşit. 

Şi acolea veni veste lui Ştefan vodă că vine şi altă oaste 
leşască, într-ajutoriu craiului. Atuncea au chiematu pre Boldur 
vornicul şi i-au datu lui oaste de ajunsu şi au trecut Prutul 
împrotiva acei oşti, sîmbătă sară. Şi duminecă dimineaţa, 

octovrie 29 zile, le-au datu războiu şi pre toți i-au răsipit îndată 
şi i-au topitu cu ajutoriul lui Dumnezeu şi cu norocul lui Ştefan 
vodă şi mare moarte şi tăiere s-au făcut atuncea în oastea 
leşască, la locul ce să chiiamă Lănţeştii satul. Şi nimica n-au 
ştiut craiul de venirea acei oști, nici de perirea lor. 

Şi într-aceiaş duminică, trecîndu craiul Prutul la 
Cernăuţi, iarăşi fu lovit de oastea lui Ştefan vodă, de i-au 
răsipit şi i-au tăiatu, de-abiia au scăpat însuşi craiul cu puţină 
oaste de a sa. Decii trecînd craiul spre ţara sa, pre multe locuri 
i-au lovit ai noştri, ales pre craiul, că mazurii întorcîndu-să să 
dea războiu şi să apere pre craiul şi pre cei scăpaţi dintru acel 
pojar, au datu asupra lui Boldur vornicul cel marc, pre carile îl 
trimisese Ştefan vodă împotriva acei oşti leşăşti ce veniia într- 
ajutoriu craiului şi mare moarte au făcut într-înşii. Şi la sat la 
Şipinţi puţini au scăpatu din oastea ce era strînsă pre lîngă 
craiul. Decii craiul cu multă nevoie strecurîndu-să, au tras la 
Sneatin şi de acolo au slobozit oastea pre acasă, de cîtă 
rămăsese, iară el s-au dus la Liovu. 


Nacazanie silnim, adecă certarea celor puternici 


Dumnezeu cel direptu, cela ce ceartă nedireptatea şi 
înalță direptatea, cu cîtă certare pedepseşte pre ceia ce calcă 
jurămîntul. Că acesta Olbrihtu nu spre păgîni, ci spre creştini 
vrea să facă războiul, nu da ajutoriu celuia ce nu avea odihnă 
dc turci, ci vrea să slăbască pre cela ce să lupta cu vrăjmaşii 
creştinilor, pre carile trebuia cu toţii să-l ajutorească. Ci 
Dumnezeu la atîta lipsă şi nevoie îl adusese pre cela ce mergea 
cu atîta hvală să stropşască ţara şi să o supuic, care întăi nici 
taina sa nu vrea să spuie nimăruia, ci scosese cuvîntu că merge 
să ia Chiliia şi Cetatea Albă şi încă adăogea de zicea că de ar 
şti haina sa dipre dînsul gîndul lui, o ar arunca în foc. Apoi nici 
ai săi nu-l băga în samă, ci era în zavistiia celor de casă şi de 

batjocura tuturora şi în toate chipurile îl hula, aşa şi cinstea 
din zi în zi micşorîndu-să, de inimă rea, puţin de n-au murit. 


De capetile cele de frunte ale leşilor ce s-au aflat periţi 


Aflatu-s-au la acestu războiu din capete: doi frați 
Tăncenschii şi Miculai voevodul Ruschii periți şi Gabriil din 
Moraviţa şi Herbor, aşijderea doi frați Grotovi, Huminschii şi 
Murdileu şi alţi mulți, cine poate să-i pomenească pre toți. Alții 
au căzut la legătură, cumu-i Tuncischii, Zbignev potcomori 
Cracăului, Pruhniţschi, Targoveţschii şi alții mulţi. Pre unii ai 
noştri i-au fostu spînzurîndu cîte doi de păr, că au fostu 
umblîndu pre acele vremi păroşi ca şi nemţii şi alte batjocuri 
multe le-au fostu făcîndu, de să pomeneşte şi astăzi răotatea lor 
ce au fostu păţindu. 

Iară Ştefan vodă, după izbîndă cu noroc ce au fost făcut 
la acest războiu, s-au întorsu înapoi la scaunul său, la Suceava, 
cu mare pohfală şi laudă, ca un biruitoriu şi au ziditu biserica 
pre numele sfîntului mucenicu Dimitrie, în tîrgu în Suceava, 
care trăieşte şi pănă astăzi. 

Zic unii să să fie arătat lui Ştefan vodă la acest războiu 
sfintu mucenicu Dimitrie, călare şi într-armatu ca un viteazu, 
fiindu-i întru ajutoriu şi dînd vîlhvă oştii lui, ci ieste de a şi 
crederea, de vreme ce au zidit biserică. 

Dupre aceia au datu cuvîntu Ştefan vodă a toată oastea, 
să să strîngă la Hîrlău, la zioa lui sfeti Nicolae. Şi aşa s-au 
adunatu cu toții la Hîrlău într-aceia zi şi acolo Ştefan vodă au 
făcut ospăț mare tuturor boierilor şi tuturor vitejilor săi şi cu 
daruri scumpe i-au dăruit pre ei. Şi dâcii i-au slobozitu cinesi 
pre la casa sa, dîndu-le cuvîntu ca toţi să dea laudă lui 
Dumnezeu, pentru ce că toate puterile sîntu de la Dumnezeu. 


[+] 

De moartea lui Ştefan vodă celui Bun, vă leato 7012 <1504> 


Nu multă vreme, daca s-au întorsu Ștefan vodă de la 
Pocutiia la scaunul său, la Suceava, fiindu bolnav şi slabu de 
ani, ca un om ce era într-atîtea războaie şi osteneală şi 
neodihnă, în 47 de ani, în toate părţile să bătea cu toții şi după 
multe războaie cu noroc ce au făcut, cu mare laudă au muritu, 
marţi, iulie 2 zile. 

Fost-au acestu Ştefan vodă om nu mare de stătu, mînios 
şi de grabu vărsătoriu de sînge nevinovat; de multe ori la 
ospeţe omortea fără judeţu. Amintrilea era om întreg la fire, 
neleneşu, şi lucrul său îl ştiia a-l acoperi şi unde nu gîndiiai, 
acolo îl aflai. La lucruri de războaie meşter, unde era nevoie 
însuşi să viriia, ca văzîndu-l ai săi, să nu să îndărăpteaze şi 
pentru aceia raru războiu de nu biruia. Şi unde-l biruia alţii, nu 
pierdea nădejdea, că ştiindu-să căzut jos, să rădica deasupra 
biruitorilor. Mai apoi, după moartea lui şi ficiorul său, Bogdan 
vodă, urma lui luasă, de lucruri vitejeşti, cum să tîmplă din 
pom bun, roadă bună iese. 

Iară pre Ştefan vodă l-au îngropat ţara cu multă jale şi 
plîngere în mănăstire în Putna, care era zidită de dînsul. Atta 
jale era, de plîngea toți ca după un părinte al său, că cunoştiia 
toţi că s-au scăpatu de mult bine şi de multă apăratură. Ce după 
moartea lui, pănă astăzi îi zicu sveti Ştefan vodă, nu pentru 
sufletu, ce ieste în mîna lui Dumnezeu, că el încă au fostu om 
cu păcate, ci pentru lucrurile lui cele vitejeşti, carile niminea 
din domni, nici mai nainte, nici după aceia l-au ajunsu. 

Fosta-au mai nainte de moartea lui Ştefan vodă într- 
acelaşi anu iarnă grea şi geroasă, cîtu n-au fostu aşa nici 
odinioară, şi decii preste vară au fostu ploi grele şi povoaie de 
ape şi multă înecare de apă s-au făcut. 

Au domnitu Ştefan vodă 47 de ani şi 2 luni şi trei 
săptămîni şi au făcut 44 de mănăstiri şi însuşi ţiitoriu preste 
toată ţara. 

Iară cîndu au fostu aproape de sfîrşitul său, chiemat-au 
vlădicii şi toţi sfetnicii săi, boierii cei mari şi alți toţi cîţi s-au 
prilejitu, arătîndu-le cum nu vor putea ţinea ţara, cum o au 
tinut-o el, ci socotindu din toţi mai puternicu pre turcu şi mai 
înţeleptu, au datu învăţătură să să închine turcilor. Şi decii au 
stătut la domnie fiiu-său. Bogdan vodă cel Grozav şi Orbu. 


Povestea şi tocmala altor ţări, ce sîntu pinprejur, 
cum nu să cade să nu pomenim, fiindu-ne vecini de 
aproape. Intăi, cumu-i Ţara Leşască 


Țara Leşască, sau cumu-i zicu pre limba lor Polsca 
Zemlea, adecă ţara cîmpului îi zicu, pentru loc tinsu i-au pus 
nume aşa, ci nu pentru că doară ieste cîmpie multă, că fără 
cîmpii Daşovului, cîmpu slobod şi pustiiu în Ţara Leşască nu 
să află, pentru mulţimea dc oameni, ce sîntu sate 
pretutinderilea şi tîrguri, ci numai pentru că-i locu tinsu. Pentru 
aceia îi zicu Țara Leşască, pentru că mai de demultu o au fostu 
chiemîndu-o aşa dipre numele lui Leh, fiiului lui Elisei, nepotul 
lui lavan, carile întăi acela au lăcuitu pre acelea locuri. 

Țara Lcşască ieste ţară mare dispre miazănoapte, de să 
chiiamă Borusiia şi Pomeria, iară dispre răsăritu Litva şi ţara 
Mazoviei, dispre amiiazăzi Rusiia, ce să hotăraşte dispre unguri 
cu Munţii Ungureşti, iară dispre apus Lusitaniia şi Slijiia şi 
Moraviia, toate acestea cnézii, daca le-au supus craii leşeşti 
suptu ascultarea sa, adecă Mazoviia, Rusia, Prusiia, Litva, au 
făcut tot un trup, din mădulări multe, tot o ţară şi o judecată au. 

Şi nemişii carei lc zicu şleahtă, nu aşa de crai ascultă, 
cum de lege, carele le-au făcut ei, de să judecă la scaunile 
cetăților, cineşi la ţinutul său. De acolo, cine nu va să-şi ţie de 
lege, volnicu-i fieştecine să-şi îndelunge legea la alt scaun mai 
mare, alese în doao locuri, la Liublin vara şi la Petricov iarna, 
unde zic acelor legi tribunal. Acolo, de va avea şi de crai ceva 
asupreală, fără nici o frică are voie să-l tragă la judecată, unde 

procuratorii vor răspunde pentru crai şi de va avea strimbătate, 
afla-va judeţu şi direptate. Nici pre un şleahtici nu-l va putea 
lega cineva, nici craiul singur, pănă nu-l va birui cu l6gea. 
Aceia nu dau bir nimărui, nu ascultă dc altul, nici în oaste ieste 
datoriu să meargă, fără numai de bunăvoie, numai cîndu va 
încălica craiul şi cu voia tuturora şi cu plată. 

Şi cîndu le va veni vreo nevoie de undeva, aceia ieste 
datoriia lui crai, ca să dea ştire la ţinuturi, să să strîngă la zi, 
care le va arăta. Şi daca să vor strînge şi vor sfătui de lucrul ce 
le vor da ştire, ei vor alege soli şi vor trimite la săimu, unde să 
vor împreuna cu toți solii ținuturilor, de vor sfătui de toate 
nevoile, ei deosebi şi craiul cu sfatul său deosebi. Ce vor 
isprăvi peste zi, sara să vor împreuna cu sfetnicii ce le zicu 
sinatori şi ce vor aşeza pănă a să săvîrşi săimul, că stă săimul 
şase săptămîni, de alta nu vor sfătui, numai de ce va fi pricea 
întru dînşii, pană la săvîrşitu. Iară în zioa cea dc apoi, de multe 
ori să tîmplă de nu vor putea lesne să tocmască zuoa, toată 
zioa, uneori adaogă şi noaptea, mai apoi pun şi aleg dintre 
dînşii carii vor fi cu sfat mai mare şi ce le va părea lor, pre 
aceia stă. 

La oaste nu mergu ei singuri, ci cîndu tribuieşte oaste, 
ei slobod la săim bir, de iau de pre vecinii lor, cu cît potu să-şi 
rădice treaba mare ca aceia. Numai atuneca cîndu vor vedea că 
tribuieşte, şi însuşi craiul va merge, însă numai pană la 
margini, să-şi apere ţara, iară denafară nu sîntu datori. 

Leşii sîntu oameni războinici, oameni învăţaţi de carte, 
că pentru învățătură şi a cărţii şi a vitejii nu li-i preget, nici de 
trudă, nici de chieltuială, ce încunjură ţările de învaţă, ca să 
deprinză tinereţile truda şi la bătrîneţe înţelepciunea, de care au 
nevoință mai marc. 

Leşii n-au nevoinţă să strîngă avuţie, că avuţiia şi 
strînsura o dau şi o răsipescu, lefecii mulţi ţin, după cîtu le ieste 
puterea şi mai mulţi. Nu ieste la dînşii ruşine a fi datoriu, că 
nici unul, nici cei de frunte, nu ieste să nu fie datoriu şi la 

jidovi ocincle le zălojăscu şi odoarăle lor zălojăscu la niguţători 
şi le orînduiescu altora şi mulți şi de totu le pierdu, hrănindu 
gloate după sine, că pre cel ce strînge îl numescu jidov. 
Stăpînilor cui slujăscu, sîntu cu credinţă şi pentru numele lui şi 
pentru cinstea, capul îşi pune. Pentru ruda sa şi pentru 
seminţiia, cîtu dc departe, stau cu dînsul pană la moarte. 

Au obiceaiu leşii, nu ca grecii, după sfadă şi după price, 
daca-i vor împăca, nu va ţiniia pizmă, ci la nevoia lui ca direptu 
un frate să va pune. 

Craii nu ceia ce-s moşneni crăiescu, ci pre carile îl aleg 
ei. Nici altă voie mai mare are, fără numai ce sîntu boieriile pre 
mîna lui, cui va vrea să le dea, le va da. Nici acele date nu 
poate să le ia, fără numai de viclenie spre ţară, de-i va lua întăi 
capul cu judeţu, pănă nu va muri. Pentru aceia pogorîndu 
puterea şi luundu din mîna crailor, n-au voie să facă cui va vrea 
înaljosul şi să poată aţița după pofta sa răotăţi ţării, ci pentru 
frîu să ţin fălcile lor, că ari face multe răotăți. Şi pentru aceia 
rădincîndu ei între sine răotățile sale, din puţin au crescut ţara 
mare şi să potu apăra de toţi vrăjmaşii săi. Şi de la alţii ce au 
luat, n-au datu, de la nemți Prusiia, de la Moscu nu puţină ţară 
au dobînditu: Severia şi Cernihovul şi alte ţinuturi. 

Turcii carii pre la alte ţări au izbînditu şi au luatu celăți, 
iară la leşi, de cîte ori s-au ispitit, cu ruşine s-au întorsu. Şi la 
toate lucrurile sîntu gata şi cu puterea şi cu gura gata sîntu să să 
apere şi Dumnezeu îi apără pănă acum, de poate zice fieştecinc 
că sîntu ca o fecioară neatinsă şi nesilită. Numai tătarii îi cară 
în toate zilile de grumazi, că umblă la dînşii ca la sită. 

Au leşii 2 arhiepiscopi şi 11 episcopi şi 3 episcopi la 
cneadzia Litvei, 4 la livoni, fără mitropolitul de Chiev şi alți 
episcopi ce-s pre rusi, de legea grecească, 16 voevozii dc 
scaune în Țara Leşască, 5 la Litva, 3 la prusi şi alţii cineşi pre 
la scaunile sale şi 61 de caştaleani, iarăşi boierii de scaun, iară 
starostii sîntu mai multe. 

Țara Leşască are ape mari: Visla care trece pe la Cracău 
şi să pogoară pre la Varşav şi la Torunea şi la Gdansca dă în 
Marca Albă şi şăici umblă multe pre dînsa. leste şi San apă 
mare, care dă în Visla, iară dispre Moscu Niprul, iară apă mare. 


De împărăţiia Tătărască şi de obiceiul lor şi cît loc 
coprinde Țara Tătărască 


Aicea nu multu vom pomeni de tătari, carei să află că 
sîntu limbă bătrînă şi din ceput viteji şi pănă astăzi vedem că s- 
au ţinut tot în ce au apucatu. Tartăriia sau cumu-i zicu unii Țara 
Tătărască, ieste împărăţiic mare, că nu numai ceasta ce ieste la 
Crîm, ce în toate părțile să lăţeşte şi cu putere mare, de 
coprinde loc multu, o parte mare de Evropa şi Sarmaţiia toată 
de la Asia cu Sţitiia sau Sireca, ce-i zic acum Cataio. Numele ş- 
au luat ţara de la apa ce-i zic Tartar, care cură într-acelea părți 
ce-i zic Magog. Iară lăcuitorii îşi zicu Mongul. Stă această ţară 
spre miazănoapte. Dispre răsăritu au împărăţiia cea puternică a 
Hinneai, dispre amiazăzio Indiia cu apa Ganghes, ce-i zice 
cartea noastră Fison şi apa Oxus, iară dispre apus Marea 
Caspium şi Ţara Leşască, de acolo să apropie de Moscu şi 
dispre apus cu Marea de Ghiaţă. Văzduhul aceştii ţări ieste 
neastîmpăratu, că vara acele tunete de groaznice sîntu, cît de 
frică mulţi mor din oameni şi sîntu călduri mari şi aciiaşi frigu 
şi omeţi mari şi acelea vînturi sîntu de mari, cîtu de multe ori să 
tîmplă de oprescu pre om călătoriu cu calul şi-l surpă jos, 
copacii din rădăcină oboară şi multe pagube fac. larna 
niciodată nu ploao, vara foarte puţin şi cînd ploao dc-abiia 
jilăveşte pămîntul. 

Rodeşte aceia ţară grîu, orezu şi dc altă pîine, mătase să 
face, imbir, scoarță dulce, piper, raventu, zahăr, muşcatinu, 
smoală, pre alocurea şi aur şi argintu scotu, iară vin pre puţine 
locuri să face, că la ţara Cataiia nu să face. Află-să şi stinci 
negre de piiatră de facu foc cu dînsa, deaca o sapă şi arde în loc 

de lemne pentru lipsa lemnelor; de toate dobitoacile să află 
multe. 

Află-să scris în cărțile tătarilor că împăratul lor hrăneşte 
10.000 de iepe albe, numai de mulsu lapte şi ţine 20.000 de 
vînători, că zicu că fără de samă să află pasări multe. 

Împăratu întăiu au pus dc feliul lor pre unul ce l-au 
chiematu Hanul, ca să fie judecata pre dînsul şi acestu nume 
Han, s-au chiematu în toți hanii dipre numele acestuia, cîți au 
urmatu pre urma lui, cum şi la Eghipet Faraon, apoi 
Potolomeiu, la Rîm Chesar. Şi din sămînţa lui Hanu, toţi 
sultanii s-au tras şi au lăţitu împărăţiia aceasta de la Țara 
Sinarilor pănă la Ochiianu, pănă la marea ce-i zicu Caspium. 
Pre urma lui au stătut Ioc hanu, carile au născut pre Zain hanu 
al treilea împăratu ce-l poreclescu unii Batti, acesta au prădatu 
Rusiia, Ţara Leşască, Slijiia, Moraviia, Țara Ungurească. Al 
patrulea hanu, ficiorul lui Bati, Temir Cutlu, carele îi zicu 
Tamerlanu şi să află acesta la istorie scris pentru vrăjmăşiia 
carile toată Asiia au prădatu, de au arsu pănă la Eghipetu. 
Acesta au biruitu pre Baiazit împăratul turcescu şi l-au prinsu 
viu şi în câtuşi de aur l-au băgatu şi l-au băgat în cușcă, de l-au 
purtatu prin toată Asia. Al cincilea din Temir Cutlu, fiiu-său cel 
mai mare Temir taru au stătut împăratu, carile zicu că au peritu 
la prusi în războiu, bătîndu-să cu crijacii. Al şaselea, fiiu-său 
Mahmetu ţar, al şaptelea Ahmetu tariu, acesta au născutu pre 
Şahmetu, al optulea împăratu, iar la ţara Cataiului întăi au 
împărăţitu Ținhis, al doilea Cui, al treilea Barhim, al patrulea 
Alam, al cincilea Mongu, al şaselea Cublai. 

Tătarii sîntu oameni războinici, suferitori la toate 
nevoile, nu grijăscu de avuţie, ci de izbîndă şi de foame rabdă 
cu săptămîna. Şi unde va să facă oaste de grabu şi nu-i locu 
direptu hrana să să zăbovască şi de o săptămînă mănîncă, ca să 
fie sătul, să nu flămînzască. Războiul nu ieste aşa tare cîtu-i de 
groaznicu, pentru năvala şi gîlceava şi de ar răbda multu cum 
li-i năvala, niminea nu le-ar sta înainte; ce din năvală mare, pre 

lesne dau dosul şi din fugă răşchirîndu-să, de multe ori 
poftorescu războiul şi cumu-i năvala cu groază a o sprijeni, aşa 
şi goana cu primejdie a-i goni, că din fugă să întorcu şi 
izbîndescu şi aşa lucrul ce vor să facă de grabu să apucă, că 
unde-i auzi numele, acolo îl şi vezi. 

Aceştea nu lăcuiescu în case, fără numai în oraşu mare, 
în carile de multe feliuri de oameni lăcuiescu, niguţătorescu, 
agonisescu şi în cîmpi după păşune cu dobitoacile umblă. În 
loc de case poartă cotigi, ales în Țara Tătărască cea pustie. Că 
Tartariia în multe să împarte, că ţara cea mică, carea stă cătră 
Evropa, între Nipru şi între Don să închide şi într-însă Crîmul 
ieste, unde le zicem la Pericopu. Iară Tartariia cea pustie în 
care multe oarde sîntu, întăi Zagatar, ce ieste Sţitia, între 
Emmaum şi Cataio, cu crăiia Tangut şi alte multe oarde de 
coprinde cumu-i Zavolha, Cazanul, nohaii, tumănii, shibenii, 
hiianii, cosahiianii, astinhaveanii, chirhesarii, baschirdarii, 
molgomozorii, şi altile multe sîntu, carile n-am vrut să le mai 
scriem. Ce Zavolha şi Cazanul, Vasilie cneazul Moscului le-au 
lipitu de împărăţiia lui, iar nohaii sîntu dincolo de Volha, 
împrejurul mării ce-i zic Caspium şi apa laih şi şi alte locuri ce- 
s Lăcuitori mulți şi pre multe locuri sîntu şi bogaţi, de nu să ţin 
cu prada, ca aceştiia ce-i vedem noi, ce cu agonisită. Şi ape 
multe să află şi bălți nu numai păscoase şi cu agonisită, ci într- 
unile să află atîta mărgăritariu de multu, de nu ieste nici de un 
preţu. 

Ci de acestea a tătarilor destul am pomenitu, ci iarăşi de 
altile să arătăm, că multe am avea a scrie de dînşii, că de multe 
ori am păţit şi nevoie de cătră dînşii şi nu numai noi, ce toate 
țările, cîte-s pinprejurul lor, mai apoi să nu ne arătămu istorici 
de lucrurile altor ţări. 

De împărăţiia turcilor şi de începutul lor şi de adaosul lor, 
în ce chip s-au început şi s-au înmulțitu şi s-au lăţitu la atîta 
mărire şi cinste şi tărie 


Aicea de vom scrie şi vom pomeni de începătura şi 
adaosul turcilor şi de împărăţiia lor, nu vom greşi, că să vede 
că-i fără cale ca să nu pomenim şi să nu scriem, că suptu mîna 
lor şi suptu jugul lor sîntem şerbi. 

Acestu feliu de oameni ce le zicem noi turci, carii întăi 
din tâlhari şi din oameni puţini atîta s-au lățitu şi s-au 
înmulţitu, că doao părți de pămînt coprindu, adecă Asiia şi 
Africa, s-au tinsu de au apucatu o parte mare şi din a treia, din 
Evropa, de sîntu de Dumnezeu lăsaţi certarea creştinilor şi 
groază tuturor vecinilor de prinprejur. 

Numilc acesta ce zicem noi turcu, să înţelege om ce 
ieste cu viiaţă sălbatică, iară jidovii ei îi chiamă togarma, iară 
ei îşi zicu busurmani, adecă tăiați împrejur sau buni 
credincioşi, că turci să-i cheme nu sufere, că-i de ocară la dînşii 
acesta nume, că pre limba jidovască să înţelege nemernicii 
(nemernicu sau prădătoriu). Alţi îşi zicu otomani sau 
osmanidu, dipre numele împăratului lor cel dintăi, care l-au 
chiematu Otoman. Iară începătura împărăţii lor într-acesta 
chipu să află să fie: 

Otoman împăratul lor ce dintăi au fostu tătaru, slujitoriu 
al hanului celui mare, om îndrăzneţu şi mai mare de trup decît 
alţii. Acesta de nevoie au ieşit din Țara Tătărască şi au început 
întăi la Cappadochia a ţinea drumul, avîndu cu sine numai 50 
de oameni. Şi s-au adaos după aceia unul cîte unul, pană s-au 
înglotitu unii din oameni răi adunaţi, alții şi de nevoie, să 
hălăduiască de moarte, alţii în nădejde de dobîndă. Şi aşa, după 
adaos ce făciia, întăi pre ascunsu, iară daca s-au înmulțitu, în 
vedere să apuca de pradă şi jefuia. Şi decii cu toţii s-au pornitu 
de au luat Capadochiia, Pontul, Bitinuia, Pamfilia, Țilițiia, ţări 

mari. Şi acestea s-au lucratu în anul de la zidirea lumii 6808 
<1300>. [...] 

Rămas-au fii de dînsul (ai lui Baiazid I), Calepiin, 
Moisi, Mahmet şi Mustafa. Ce Calepin de sîrgu au murit, iară 
fiiu-său Orhan de unchi-său Moisi fu omoriîtu şi Moisi de 
fratisău Mahmet. Acesta Mahmet, ara Muntenească şi 
Machidoniia au supus şi ţenchiul sau hotariul turcescu pănă la 
Marea lonicum l-au mutat şi scaunul ş-au pus la Udriiu. Şi 
după ce au ţinut împărăţia 17 ani, au muritu. 

Decii al doilea Amurat căzu la împărăție, acesta cu 
ajutoriul ce avea de la Ghenuva, trecîndu la Traţiia, au bătut 
pre unchi-său Mustafa, şi Thesalonica au fărămat, carile era 
oraşu bătrîn, tare şi plin de avuţie şi pre acele vremi Veneţiia o 
ținea. Decii au supus Chiprul, Epirul, Etolie. Cunoscîndu deciia 
că de va putea să lege prieteşug cu Gheorghie dispotul, domnul 
sîrbilor, că lucrurile lui să vor întări şi a creştinilor vor slăbi, cu 
toată nevoinţa au silit şi au luatu fata lui, să-i fie împărăteasă. 
Decii şi cu puterea socru-său şi cu a sa s-au apucat de Beligrad 
şi bătîndu cetatea au perit 7.000 dc turci. 

După moartea acestuia, stătu împărat al doilea Mehmet, 
carile au încunjuratu Țarigradul cu multă mulțime de oaste şi l- 
au luat în anii 6961 <1453>, în luna lui mai, în treizeci şi una 
de zile. În al doilea an după aceia s-au dus la Beligrad şi 
mulțime de ai săi acolo perindu şi el încă rănit, l-au părăsit. 
Deciia bulgarii au luat şi Dalmaţiia şi Rasţiia au dobînditu, 
deciia Trapezontul l-au dobîndit şi Mitelina cu alte ostroave au 
luat. Apucatu-au şi Evbeiia şi Chefea, ce o ţinea ghenuvezii. Şi 
au împărăţit 32 de ani. 

Deciia Baiazit al doilea luundu împărăţiia, războiu cu 
venețienii făcu şi le-au luat Naupactul, Methona, Dirahia şi 
toată Dalmaţiia au prădatu şi au murit otrăvit. Acesta Baiazit au 
luat Chiliia şi Cetatea Albă de la Ştefan vodă cel Bun. [...] 

Pentru Țara Ungurească de jos şi Ardealul de sus vom să 
arătăm, fiindu-ne vecini de aproape si cum au avut si ei 
crăie mare ca şi leşii 


Aicea nu vom lăsa şi de Ardeal sau Țara Ungurească, 
cumu-i zice unii, ca să nu atingem şi să nu pomenim de 
începutul lor şi de obiceiul lor, fiindu-ne vecini de aproape şi 
de multe ori năzuia domnii ţării Moldovei, de să acioa şi să 
ajutoriia de la dînşii. 

Ardealul sau Țara de jos Ungurească să chiamă Țara 
peste Munte, carea coprinde o parte de Daţiia şi piste munte. 
Direptu aceia-i zicu Țara peste Munte, căci ieste încunjurată de 
toate părţile cu munţi şi cu păduri, cum ar fi îngrădită. Zicu-i şi 
ţara de 7 oraşă, din limba nemţască, iară lăcuitorii ţării îşi zicu 
ardeleni, carii să hotărăscu cu ungurimea dispre apus, sau 
cumu-i zicu unii Panonia. lară dispre miiazănoapte să 
hotărăscu cu Țara Leşască, dispre amiazăzi cu Țara 
Muntenească, dispre răsăritu cu Moldova. Țara Ardealului nu 
ieste numai o ţară însăş, ci Ardealul să chiamă mijlocul ţării, 
care multe coprinde în toate părţile, în carea stă şi scaunul 
crăiei. Iară pre la marginea ei sîntu alte țări mai mici, carile 
toate de dinsa să ţin şi suptu ascultarea ei sîntu: întăi cumu-i 
Maramoreşul, dispre Țara Leşască şi Țara Săcuiască dispre 
Moldova şi Ţara Oltului dispre Țara Muntenească şi Țara 
Bîrsei, Ţara Haţagului, Țara Aoaşului şi sîntu şi alte horde 
multe, carile toate ascultă de Crăiia Ungurească şi să ţinu de 
Ardeal. 

În ţara Ardealului nu lăcuiescu numai unguri, ce şi sasi 
peste samă de mulţi şi romîni peste tot locul, de mai multu-i 
ţara lățită de romîni decîtu de unguri. Iară în Țara Ungurească 
de jos, unde să chiiamă Unguriia cea Mare (sau cumu-i zicu 
unii pre limba nemţască Panoniia), acolo numai unguri 
trăiescu, iară de să află şi romîni pre alocurea, încă lege 
ungurească ţin. 

Ungurii nu ţin tot o lege, ce în patru sau în cinci legi 
sîntu împărechiaţi, că unora le zic calvini, altora lotori, altora 
calandoş, ce să chiiamă pre limba lor lege direaptă, alții-i 
chiiamă verăş ianoş, carii credu în loan Botezătoriul, iară de 
Hristos nimica nu să atingu, alţii chiiamă sombotaşi, carii credu 
legea jidovască, alţii-i chiiamă papiştaşi, carii cred pănă în 
jumătate legea grecească, de aceştiia să află la Ardeal, iară la 
Unguriia cea Mare foarte prea puţini. Aceştiia au şi icoane în 
biserică şi cruci pre biserică, încă şi pre la casile lor să află 
cruci. Aceştia nici la o treabă de a bisericii nu poftescu pre 
aceialalți unguri, nici-i iubescu. Mai bucuroşi să margă la 
biserica romînească decîtu la capiştea aceloralalți unguri. 

Rumînii, cîţi să află lăcuitori la Țara Ungurească şi la 
Ardeal şi la Maramoroşu, de la un loc sîntu cu moldovenii şi 
toţi de la Rîm să trag. 

leste ţara Ardealului plină de toată hrana cîtă trebuieşte 
vieţii omeneşti, că pîine peste samă rodeşte multă, de niminea 
nu o cumpără, ci tuturora prisoseşte, vin pretutinderea, nimărui 
nu lipsăşte, miere multă şi bună, de care facu mied, aşa de bun, 
cît să potriveaşte marmaziului. [...] 

Ungurii sîntu oameni iscoditori şi necredincioşi, vicleni, 
priiteşugul nu-l ţin la loc de nevoie. Prin ţara Ardealului nu 
poate omul pre lesne să treacă fără cărți crăeşti. ŞI taina aşa o 
tinu de bine, că nici de la ţărani cuvîntu direptu nu vei afla. 
Judecata sa foarte pe direptate o judecă şi de nu-ţi iubeşti legea 
într-un loc, volnicu eşti să-ţi tragi legea la alt scaun, unde vei 
iubi. Încă şi dispre crai, de ver fi avîndu ceva asupreală şi 
nedireptate, ai voie să-ţi întrebi şi cu craiul, unde să adună toţi 
domnii la scaunul ţării, de să sfătuiescu di trebile ţării şi de vei 
avea strîmbătate, afla-vei direptate. Nici craiul are voie să 
piiarză pre vreun nemişu, fără numai de-l va dovedi de 
viclenie. [...] 

De moartea lui Bogdan vodă cel Grozavu 


Bogdan vodă cel Grozavu, ficiorul lui Ştefan vodă cel Bun, s- 
au pristăvitu în anii 7025 <1517>, aprilie în zile 18, în ceasul 
cel dintăi al nopţii, în tîrgu în Huşi, nu cu puţină laudă pentru 
lucrurile cele vitejăşti ce făciia, că nu în beţii, nici în ospeţe 
petrecea, ci ca un strejar în toate părțile priveghiia, ca să nu să 
ştirbească ţara ce-i rămăsese de la tată-său. Şi domnindu 12 ani 
şi 9 luni şi 3 săptămîni, multe lucruri bune au făcut. Şi decii cu 
mare cinste l-au îngropat în mănăstire în Putna. Iară ce va fi 
lucrat înlăuntru sau în ţară la noi, dispre partea judeţilor şi a 
direptăţii, nu aflăm, ci cunoaştem că unde nu-s pravile, din voia 
domnilor multe strîmbătăti să faac. [...] 


Cîndu au perit Arbure hatmanul cu ficiorii lui 


Într-acest an, în luna lui aprilie, în cetatea Hîrlăului, 
Ştefan vodă (este vorba de Ştefan cel Tânăr, nepot al lui Ștefan 
cel Mare, n.n.) au tăiat pre Arburie hatmanul, pe carilc zic să-l 
fie aflat în viclenie, iară lucrul adevărat nu să ştie. Numai atîta 
putem cunoaşte că norocul fie unde are zavistie, ales un om ca 
acela, ce au crescut Ştefan vodă pre palmile lui, avîndu atîta 
credință şi în tinerețile lui Ştefan vodă toată ţara otcîrmuia, 
unde mulţi vrăjmaşi i s-au aflatu, cu multe cuvinte rele l-au 
îmbucat în urechile domnu-său. Ci pururea tinerii să pleacă şi 
cred cuvintele cele rele (a puhlibuitorilor). Şi acea plată au luat 
de la dînsul, în loc de dulceaţă amar, pentru nevoinţa lui cea 
mare, că nici judecatu, nici dovedit au perit. De care lucru 
mulți înspăimîntați din lăcuitorii ţării au început a gîndi cum 
vor lua şi ei plată ca şi Arburie, că nu multă vreme după aceia, 
într-acelaşi an, au tăiat şi pe ficiorii lui Arburie, pre Toader şi 
pre Nichita. [...] 

De domniia lui Pătru vodă Rareş, ficiorul lui Ştefan vodă 
cel Bun, vă leatul 7035 <1527> ghenuarie 20 


După moartea lui Ştefan vodă cel Tînăr, strînsu-s-au boierii şi 
ţara de s-au sfătuit pre cine vor alege să puie domnu, că pre 
obiceiul ţării nu să cădiia altuia domniia, fără carile nu vrea fi 
sămînţă de domnu. Şi iscodindu unul de la altul, afla-tu-s-au 
unul de au mărturisit că au înţeles din rostul mitropolitului, 
carile s-au fostu săvîrşit mai nainte de Ştefan vodă şi fiindu 
Ştefan vodă bolnav la Hotin, au lăsat cuvîntu, ca de să va 
săvîrşi el, să nu puie pre altul la domnie, ci pre Pătru Măjariul, 
ce l-au poreclit Rareş, dipre numele muierii ce au fostu după alt 
bărbat, tîrgoveţ din Hîrlău, de l-au chiemat Rareş. Aşa pre 
Pătru aflîndu-l şi adeverindu-l că ieste de osul lui Ştefan vodă, 
cu toţii l-au rădicatu domnu, ghenuarie 20. Carile apucîndu-să 
de domnie, niminea de nădejde nu s-au scăpatu, că pace şi 
odihnă era tuturora şi ca un păstoriu bun ci străjuieşte turma sa, 
aşa în toate părțile străjuia şi priveghiia şi nevoia ca să lăţască 
ce au apucat. Că nimica după ce au dobîndit domniia n-au 
zăbovit, ci de războaie s-au apucat şi la toate îi mergiia cu 
noroc. [...] 


Războiul dintăi ce au făcut Pătru vodă cu leşii la Pocutiia 
(Este vorba dc o incursiune a lui Petru Rareş în Pocuția.) 


Într-aceia auzindu-să la craiul această pradă (incursiune 
armată) ce au prădat Pătru vodă, au trimis craiul pre hatmanul 
său, pre Tarnovschii, cu oastea. Într-aceia vreme mare semnu s- 
au arătat pre ceriu, carile multă vreme au stătut. Şi atuncea au 
trecut leşii Nistrul, spre Pocutiia şi ca să scoată pre moldoveni, 
pre carii lăsase Pătru vodă, să ţie oraşele, să fie de apărare. Şi 
în 12 locuri au avut războiu. Ci văzîndu ai noştri mulţimea 
leşilor, au trimis la domnu-său, Pătru vodă, să le vie într- 
ajutoriu, că au nevoie de oaste leşască. Şi fiind supt Obertin 

oastea leşască, de sîrgu au sosit şi Pătru vodă cu oastea sa cea 
proaspătă. Atuncea înţelegîndu hatmanul Tarnovschie de Patru 
vodă, multu au stătut în gînduri, ca să lase tabăra cu puşci cu 
tot şi el să fugă. Mai apoi, legîndu tabără, de ruşine s-au apucat 
de războiu (de care lucru, de multe ori unde piierde omul 
nădejdea, de frică mai apoi să întoarce în vitejie) şi multă 
vreme bătîndu-să, cu multă moarte dintru amîndoao părțile, 
moldovenii mai cu multe rane încruntaţi, n-au mai putut suferi, 
ci le-au datu cale şi s-au întorsu înapoi. 


Al doilea războiu, cîndu s-au bătut moldovenii cu leşii 


Iară Tarnovschii hatmanul leşăscu după izbîndă ce făcu, 
au lăsatu oastea sa la Pocutiia şi el s-au dus la craiul. Temîndu- 
să de iznoavă să nu între moldovenii să prade, au socotitu ei să 
între mai nainte să prade. Şi aşa au întratu o samă de leşi ca să 
prade, den carii puţini au hălăduit, că prinzîndu-le de veste 
moldovenii, au datu asupra lor, de i-au tăiatu şi i-au răsipit. [...] 


Cîndu au venit asupra lui Pătru vodă Suleiman împăratul 

turcescu cu toată puterea sa şi muntenii cu domnu său şi 

sultanul cu tătarii dimpreună şi Tarnovschii hatmanul cu 
oastea leşască, vă leato 7046 < 1538> septevrie 20 


Văzîndu leşii multă neîngăduinţă şi mare zarvă ce ieste 
între domnii Moldovei şi între crăiia lor şi ştiindu că ţara 
Moldovei ieste suptu mîna turcului, strînsu-s-au cu toţii, de s- 
au sfătuit să trimită soli la împărăție cu jalbă, să-şi ceară 
judecată cu Pătru vodă. Şi aleseră de trimiseră sol mare pre 
Cretcovschii caştaleanul de Brescu, ca să spuie împăratului că, 
de nu-l va rădica şi din ţară şi din domnie îl vor scoate ei cu 
oaste, că nu mai potu suferi răotățile ce s-au iscat între dînşii. 
Ci turcul după puţină vreme, înţelegîndu că leşii să rădică cu 
tărie mare asupra lui Pătru vodă şi temîndu-să ca să nu ia ţara, 

să aibă mai multă gîlceavă şi pagubă apoi cu dînşii decît cu 
Pătru vodă, de oaste au învăţatu să să grijască şi la tătari au 
trimis ca pre o vreme să între în ţara Moldovei, aşijdirea şi la 
munteni, să să găteaze de oaste. Zic că şi din ţară au mersu 
jalbă pentru dînsul pre taină la împărăție, de care lucru 
împăratul mai vîrtos socoti să-l scoată, ca să nu să lipască 
lăcuitorii la alte părți şi să închine ţara. 

Şi toate acestea pre o vreme s-au tîmplatu cîndu 
Tarnovschii hatmanul leşescu, cu mare oaste trecusă Nistrul la 
Hotin şi cetatea începusă a bate în anii 7047 <1538>, 
aşteptîndu şi pre Avgust craiul, carile au venit pană la Liov, nu 
cu puţină putere. Tătarii de altă parte umpluse ţara, de robiia şi 
ardea, turcii trecea Dunărea, mai dîntru înlăuntru boierii şi ţara 
cunoscîndu la ce vine lucrul, să sfătuia şi unul de la altul cerca 
sfat, ce vor face, ca să poată hălădui de atîta nevoi ce s-au 
aţițatu pen ţări, de s-au strînsu o grămadă de răotăţi şi răsipă 
asupra ţărilor. 

Acestea toate daca i-au venit la urechile lui Pătru vodă 
şi mai vîrtos Hîrea chielariul i-au spus cum că şi ţara să 
voroveşte să-l părăsască, multă scîrbă întră la inima lui, că 
încătro vrea întoarce oastea mai naintea, nu putea cunoaşte, că 
leşii venise cu tărie, puterea turcului mare, mulțimea şi iuţimea 
tătarilor neoprită, ce şi dinlăuntru slabi şi plin de vicleşug. Ce 
din toate ş-au ales cu ai săi de au sfătuitu ca să ajungă la lanoşu 
craiul ungurescu, să-i împace şi să întoarcă oastea asupra 
tătarilor, ca de-i va birui, pre turcu pre lesne îl va împăca. Ci 
sfatul, măcară cîtu-i de bun, un lucru ce ieste din voia lui 
Dumnezeu nu să poate schimba. Măcară ca Avgustu craiu 
leşescu l-au împăcat lanoşu craiul şi fu slobod dintr-acolo, iară 
oastea tătărască şi puterea împărăției turceşti ca un puhoiu 
degrabu ce vine acoperitu-l-au, de i-au căutat a lăsa tot şi s-au 
dat spre munţi, părăsitu de toată slujba ce avea. 

Cîndu au pribegit Pătru vodă de multe nevoi în Țara 
Ungurească 


Văzîndu Pătru vodă că-l împresoară vrăjmaşii săi de 
toate părțile şi ai săi l-au părăsit toți, lăsat-au scaunul şi s-au 
dat spre munţi, unde cunoscîndu că nici acolo nu să va putea 
amistui, au gînditu să treacă la Țara Ungurească. Şi aşa aflîndu- 
ş calea deschisă pin tîrgu, prin Piatră, au trecut pre lîngă 
mănăstirea Bistriţa şi să lăsă, ca să poată ceva odihni, deasupra 
mănăstirii în munte, văzu unde ca un roiu di pretitinderile 
încunjurară mănăstirea, ca să-l poată prinde. El cunoscîndu 
acestea, au încălicat de sîrgu pre cal şi singur au fugit să 
hălăduiască, în 18 zile ale lui septevrie. Şi întrîndu în munte, 
într-adîncu, fără drum, fără povaţă, au dat la strimtori ca acelea 
de nu era nici de cal, nici de pedestru, ci i-au căutat a lăsa calul. 
Şi aşa 6 zile învăluindu-să prin munte, flămîndu şi truditu, au 
nemerit la un rîu ce cura spre săcui. Şi mergîndu pre părîu în 
Jos, au datu priste nişte păscari, carii daca i-au luat sama, cu 
dragoste l-au priimit. Iară Pătru vodă înfricoşindu-să de dînşii, 
s-au speriiatu. Iară ei cu jurămâîntu s-au jurat înaintea lui, cumu- 
i vor fi cu direptate şi nimica să nu să teamă. Iară el le-au dat 
lor 70 de galbeni şi daca au văzut ei galbenii, cu bucurie l-au 
priimitu şi l-au dus la otacul lor, de l-au ospătat cu pîine şi cu 
peşte friptu, ospăţu păscărescu, de ce au avut şi ei. Şi daca au 
înserat, l-au îmbrăcat cu haine proaste de a lor şi cu comănac în 
cap şi decii l-au scos la Ardeal. Şi fiindu oastea ungurească 
tocmită de strajă, la margine, i-au întrebalu pre dînşii: „Ce 
oameni sînteți?" Ei au zis: „Sîntem păscari”. Şi aşa au trecut 
prin straja ungurească şi niminea nu l-au cunoscut. 

Decii păscarii l-au dus la casa unui boierin ungurescu, 
carile au fostu avîndu priiteşug mare cu Pătru vodă, ci pre 
domnu nu l-au aflatu acasă, numai pre jupîneasa lui şi pre taină 
i-au spus ei de Pătru vodă. Înţelegîndu de Pătru vodă, cu 
dragoste l-au priimit la casa sa şi i-au făcut ospăţu. ŞI un voinic 

oarecarele, ce fusese aprod la Pătru vodă, prilejindu-să întru 
acel sat, fiindu scăpatu şi el dintru acele răoțăţi, îi spuseră lui 
de păscarii ceia ce venise din munte. Şi ştiindu el că Pătru vodă 
ieste în munţi întrat şi nimica de dînsul nu să ştie și cugetîndu 
întru inima sa ca doară va putea şti ceva de domnu său, au 
mersu la păscari, ca să poată înţelege ceva, vreun cuvîntu 
dintru dînşii. Şi daca i-au văzut, îndată au cunoscut pre domnu- 
său, Pătru vodă, şi au căzut de i-au sărutat picioarile. Văzîndu 
Pătru vodă pre credincioasă sluga sa, multu s-au bucurat şi s-au 
mîngîiatu şi multe cuvinte de taină au lăsat cătră dînsul. Şi 
îmblînzindu-i-să inima, au adormit puţinei. Nici zăbavă multă 
n-au făcut, că pană a odihni Pătru vodă, iară acea jupîneasă au 
gătit leagăn cu cai şi 12 voinici într-armaţi. Şi daca l-au 
deşteptat, au şăzut în leagăn, numai cu aprodul şi au mersu pre 
locuri fără drum, pănă au sosit la casa altui boierin ungurescu, 
ce şi acela era priieten lui Pătru vodă, carile daca l-au văzut, cu 
dragoste l-au priimitu şi l-au ospătatu. Şi îndată i-au gătitu 
leagănu cu 6 cai, că loc de a să zăbovi nu era, că dindărătu 
dupre urmă prinsese de veste oastea de la straja ungurească, 
cum Pătru vodă au trecut pintre dînşii şi nu l-au cunoscut. Şi 
decii s-au pornitu după dînsul, a-l cerca, ca să-l poată ajunge 
undeva. Ci Dumnezeu, cela ce-i otcîrmuitoriu tuturor celora ce 
i să roagă cu credinţă, au acoperitu pe Pătru vodă şi i-au datu 
cale deschisă. Şi mergîndu cu nevoinţă, au sosit la Ciceu şi 
sâmbătă în răsărita soarelui, septevrie 28 de zile, au întratu 
Pătru vodă în cetatea Ciceului şi au închis porțile. Iară aceia ce- 
1 goniia dindărătu, văzîndu că au hălăduit Pătru vodă denaintea 
lor, s-au întorsu înapoi. Acolo multă plîngere şi tînguire era de 
doamnă-sa Elena şi de fii săi, de Iliiaşu şi de Ştefan şi de fiică- 
sa, Roxanda şi de alți căsaşi, pentru multă scîrbă şi nevoie ce le 
venise asupra, ştiindu din cîtă mărire au căzut la atîta pedeapsă. 
Decii Pătru vodă au întrat în biserică, de s-au închinat, 
mulțămindu lui Dumnezeu că l-au izbăvitu din mînule 
vrăjmaşilor săi. 

Iară Suleiman împăratul turcescu cu oștile sale în urma 
lui Pătru vodă, la Moldova, multă pradă şi scădere făcîndu țării 
şi călcîndu ţara, au ajunsu pănă la Suceava. [...] 


Cîndu au murit Pătru vodă, v leat 7054 <1546> 


Pătru vodă fiindu bătrîn dc zile şi căzîndu în boală grea, 
au plătitu datoriia sa, ce au fostu dator lumii şi s-au săvîrşit 
septemvrie 2, vineri, la miiazănoapte şi cu cinste l-au îngropat 
în mănăstire în Pobrata ce ieste făcută de dînsul, cu multă jale 
şi plîngere, ca după un părinte al său, carile n-au fostu mai jos 
decît alţii, ci au lăţit hotarul ţării, că pre săcui de multe ori i-au 
arsu ŞI i-au prădat şi luundu-le cetăţile şi oraşile, supt puterea 
sa i-au supus. Şi atîta groază le didease că la vremea norocului 
celui prostu, ce era şi pribeag la dînşii şi să scăpasă de domnie 
şi după ce să dusese la turci, lăsîndu-ş doamna sa cu coconii şi 
avuţiia în Ciceu, necum să să bage să-i jefuiască, ce încă i-au 
păzit şi i-au socotit pană la venirea sa al doilea rîndu. Aşijdirea 
şi cu leşii de multe ori s-au bătut şi Pocutiia încă le-au fostu 
luatu. 

Mai apoi, după atîta trudă a sa, creştineşte în țara sa s- 
au săvirşit, după ce s-au umplut domniei lui cei dintâi şi a cei 
de apoi 17 de ani. [...] 


De domniia lui Ştefan vodă, ficiorul lui Pătru vodă, fratele 
lui Iliiaşu vodă, 7059 <1551> iunie 15 zile 


După ce au părăsit Iliaşu vodă şi ţara şi legea, iară 
boierii şi lăcuitorii ţării să sfătuiră şi puseră domnu pre Ştefan 
vodă, ficiorul lui Patru vodă, în anii 7059 <1551> iunie 15, 
gîndindu-să că de n-au simănatu lui Pătru vodă cel dintăi, doară 
va face datoriia şi obiceiul părinților acesta. De care lucru şi el 
s-au apucatu cu osîrdie şi spre toți blîndu şi milostivu şi 
nevoitor spre lucruri bune, bisericilor s-au arătat cu dumnezeire 

mare, ca să poată stinge numele cel rău al frăține-său. ŞI ca să 
nu să vază ceva că ieste răsărit de la pravoslavie, toți eriticii din 
ţara sa vrea, au să-i întoarcă, să fie la o lege, au să iasă din ţară. 
Pre armeni, pre unii din bună voie, cu făgăduinţe împlîndu-i, 
pre alții cu sila i-au botezatu şi i-au întorsu spre pravoslavie, 
mulți din ţară au ieşitu la turci şi la leşi şi printr-alte ţări, vrîndu 
să-şi ție legea sa. Cu aceasta vrîndu Ştefan vodă să astupe 
faptele frăține-său, de lucruri ce făciia, cu nevoinţă siliia. Iară 
ce cerea pravoslaviia şi legea creştinească nu ţinea, că mai apoi 
nu numai lăcomiia şi asupreală făciia, ce şi curvie nespusă era 
într-însul, nu răbda de muieri cu bărbaţi, nu era fecioarile 
ncbatjocurite, nu jupînesile boierilor săi neasuprite. Mai apoi, 
de-i vrea fi a domni multu, nu vrea putea fi să nu urmeaze 
frăține-său. 


De moartea lui Ştefan vodă, ficiorul lui Pătru vodă, fratele 
lui Iliaş vodă, care au perit la Ţuţora, v leato 7060 <1552> 
septevrie 


Petrecîndu aceste nevoi rele boierii şi lăcuitorii ţării 
dispre domnu său, Ştefan vodă, n-au mai putut suferi 
fărădelegile şi răotăţile lui, ce întăi s-au sfătuit cu taină ce vor 
face, ca să să poată curăţi de dînsul. Şi sfătuindu-să, aciiaşi 
aflară sfat ca să ajungă degrabu la boierii cei pribegi, carii era 
în Ţara Leşască ieşiţi de multe nevoi. Decii, daca au avut ştire 
şi răspunsu de la dînşii, cum ei vor veni fără zăbavă, noaptea cu 
toţii s-au rădicat la podul de la Țuţora şi au tăiatu aţile cortului 
asupra lui Ştefan vodă şi cu multe rane pătrunzîndu-l, au 
muritu, după ce au domnit doi ani şi patru luni. 


Certare şi învăţătură 
Mulţi vor să zică cum au fostu boierii şi capetile ficleni, 


de au omorît pre cel mai mare, că pre cel mare Dumnezeu l-au 

lăsat şi judeţul său cel cerescu pre pămîntu i-au datu, cum 
iubeşte să vază judecătoriu blîndu în ceriu, aşa să să arate 
blîndu şi, pre pămîntu acelora ai săi şi cum nu sufere 
Dumnezeu strîimbătatea, aşa şi el să nu facă altuia. Carele poate 
să fie om ca acela, să-şi vază muierea sa silită şi batjocurită şi 
să sufere, carile nu va suspina văzîndu ficioara sa din sînul său, 
ce o au cruţat-o, să o ia şi să-şi rîză de dînsa, carile mai apoi 
slujitoriu şi boierinu va priimi să-i ia fămeia spre pofta sa cea 
nestîmpărată şi nu-i va gîndi rău? Ci vom putea da vină aceluia 
ce nu va putea suferi amarul inimii sale, că nu el, ce Dumenzeu 
îi semeţeşte pre unii ca aceia, umblători şi certători de păcate ca 
acela, ci nu ei de la sine, ci Dumnezeu i-au trimis sfirşenie, ca 
să nu să mai adaogă păcatul. Că cei buni vedem că s-au 
săvîrşitu bine şi lăudat, iară cei răi rău s-au săvirşitu. (După 
cuvîntul prorocului la Psalom 33, zicîndu: „Moartea păcătoşilor 
ieste cumplită".) [...] 


De domniia lui Alexandru vodă Lăpuşneanul, cîndu s-au 
aşezat în scaun la Suceava, vă leato 7060<1552> 


Deaca veni Alixandru vodă Lăpuşneanul în ţară şi 
însemnă pre Joldea la nas şi-l dede la călugărie, decii luo pre 
Roxanda, fata lui Pătru vodă, să-i fie doamnă lui, care era mai 
nainte să o ia Joldea. Şi cu dragoste îl priimiră boierii şi 
mergîndu pre la Hîrlău, au tras la Suceava şi au şăzut în scaun. 
Decii s-au cununat cu Roxanda şi au făcut nuntă. 

Într-acelaş an fu omor mare şi iarnă grea. Decii daca să 
aşeză Alixandru vodă la domnie, nu grijiia de alta, numai de 
pace în toate părțile şi aşezarea ţării. lară cu doamna sa, 
Roxanda, au avut doi ficiori, pe Bogdan şi pre Pătru. 

De mănăstirea Slatina şi de Pîngăraţi 


Mai apoi, domnind Alixandru vodă ţara, întru lauda lui 
Dumnezeu au zidit mănăstirea Slatina, cu multă chieltuială şi 
osîrdie şi o au sfințit-o Grigorie mitropolitul şi la sfinţenie zic 
să fie fost preoţi cu diiaconi 116. Aceasta s-au lucrat în anul 
7066 <1558> şi o au sfințit-o octovrie 14. Mai apoi şi 
Pîngăraţul au făcut, mai mult de frică, decît de bună voie, că de 
multe ori arătîndu-i-să în vis sfîntul mucenic Dimitrie, de-l 
îngroziia ca să-i facă biserică pre acel loc, s-au apucat cu toată 
osîrdiia şi o au făcut. 

Aceste poveşti ce sîntu scrise mai sus, carile spun de 
Iliaşu vodă şi de Ștefăniță vodă şi de Joldea vodă şi de 
Alixandru vodă, cronicariul cel leşescu tinde povestea mai 
deschis, iară nu aduce aminte de toate semnile pre rîndu cîte s- 
au făcut. lar letopiseţul moldovenescu măcară cară că ieste 
scris pre scurt, însă arată toate semnile pre rîndu, carile toate 
le-am tocmit prin poveste, careleş la locurile sale. [...] 


De domniia lui Dispot vodă ereticul vă leatul 7069 <1561> 
noemvrie 18 


După al noaolea an a domnii lui Alixandru vodă 
Lăpuşneanul, s-au ivit Dispot pre poreclă, iar numele i-au fost 
Heraclu Vasilicu, ce au fost de nașterea sa din ostrovul Samos, 
carile fiind italian au fostu ştiind multe limbi, frînceșşte, 
latineşte, greceşte şi nemţeşte. Acesta fiind nemerit la Țara 
Leşască şi între slujitori la războiu umblîndu, avîndu-şi viiață 
între soţii, s-au încleştat cu o samă de evangheliți (că el încă n- 
au fostu pravoslavnic) şi s-au făcut ficioru de domnu. Şi nu 
putea aievea să să apuce să vie în ţară, căci Alixandru vodă 
vieţuia bine cu leşii şi leşii avea legătura tare cu turcii pentru 
amistecături ca acestea. lară Dispot pre ascunsu cu protivnicii 
săi să gătiia şi între cazaci ş-au făcut priieteni. Acestea 

înţelegîndu starostei de la margine, au datu ştire la craiul, craiul 
au trimis cărțile sale pretitinderea, de cap îngrozindu, carile să 
va băga să treacă piste învăţătura lui şi pre Dispot să-l 
oprească la Pomoranu. Ci măcar că deodată au alinat lucrul, 
iară mai apoi Dispot de iznoavă mai bine s-au gătit, luund într- 
ajutoriu pre Albrihtu Laschii şi au întrat în ţară cu nemţii, cu 
şvezii şi cu spanioli şi cu leşi şi cazaci. 


Războiul lui Alixandru vodă Lăpuşneanul, cîndu s-au bătut 
cu Dispot vodă la Verbie, noemvrie 18, 7069 <1561> 


Alexandru vodă, daca au înţeles un lucru aşa degrab', 
cum Dispot vodă fără veste au întrat în ţară, de-l împresură cu 
oaste streină, neavîndu de ce să apuca, ca dintr-un somnu 
deșteptîndu-să, degrabu şi cu puţini negata i-au ieşit înainte la 
Jijiia. Că ţara pizmuind lui Alixandru vodă, n-au vrut să saie la 
oaste. Şi întîmpinîndu-să cu Dispot vodă la Verbie, i-au datu 
războiu, noemvrie 18 zile, în anii 7069 <1561>. Ci cei puţini di 
cei mulţi şi cei negata de cei gata n-au putut suferi, ce au dat 
dosul. Şi Alixandru vodă au fugit în Jos. 


Învăţătură şi certare 


Zic unii că şi acolea să fie fostu războiul cu viclenie, că 
cele ce piierde, fieşte cîndu nu va să afle vina sa, ci mută la 
altul, iară acestea de la Dumnezeu sînt tocmite, ca nimica să nu 
fie stătătoare pre lume, ci toate de răsipă şi trecătoare: pre cei 
de jos îi suie şi pre cei suiți îi pogoară, ca să fie de pildă şi de 
învăţătură noao, să cunoaştem că nu avem nimica pre lume, 
fără numai lucruri bune. [...] 

Cîndu au mersu Ştefan vodă Tomşa asupra domnului său, 
Dispot vodă 


Ştefan vodă Tomşa, după izbîndă cu noroc ce au bătut 
pre Vişnoveţschii, de iznoavă s-au întorsu spre Suceava. Şi 
strîngîndu ţara, au încunjurat cetatea unde era închis Dispot 
vodă şi au apropiiat puşcile, de o bătiia. Într-aceia multă 
gîlceavă şi hreamăt să auziia dinlontru, că Dispot prepuind de 
viclenie pe căpitanul pedestraşilor, anume Dervici Pătru, că s- 
au ajunsu cu Tomşa şi va să-i dea cetatea, au scos sabiia şi l-au 
omorît. Într-aceia slujitorii văzîndu năpastea şi moartea 
căpitanului lor, mare zarvă făcură şi întăi să ispitiia să omoară 
pre Dispot vodă, apoi să sfătuiră că vor zice că nu pentru 
căpitanul l-au omorît, ce au viclenit pre domnu-său şi s-au 
lăcomit de au luat bani de la Tomşa vodă. Şi aşa rupseră sfat ca 
să trimită să le jure Tomşa să fie ei slobozi, iară ei să-i deşchiză 
cetatea şi să hălăduiască ei şi de nume de viclenie să să 
curăţască. Aşa luundu adeverinţă de la Tomşa, au deșchis 
cetatea. 


De moartea lui Dispot vodă eriticul 


Dispot vodă, dacă văzu că l-au viclenitu toţi boierii şi l- 
au părăsit toţi slujitorii şi ţara s-au rădicat asupra lui şi ajutoriu 
de unde avea nădejde, de la priietinul său, de la Laschii, nu-i 
vine, aşa văzîndu perirea lui sosită la capul său, îmbrăcatu 
domneşte au ieşit afară din cetate, mai sus de Suceava, la 
Areni, unde era ţara adunată şi să închină Tomşii. Iară Tomşa 
cu multe cuvinte l-au mustrat, aducîndu-i aminte de multe 
lucruri fărădelege ce făciia, că nu numai ţara pustiieşte şi 
bisericile dizbrăca, ce şi de lege îşi ridea. Cu acestea cuvinte 
mustrîndu-l Tomşa, l-au lovit cu buzduganul şi decii toată 
oastea s-au lăsat la dînsul, unde acoperindu-l mulțimea, cu 
multe rane i-au pătrunsu trupul. Şi aşa au fost sfîrşitul lui 

Dispot vodă, după ce au domnitu trei ani, noemvric. Decii s-au 
lăsat în pedestrime, de i-au tăiat şi i-au snopit, unora le-au tăiat 
urechile şi nasurile. [...] 


A doa domnie a lui Alixandru vodă Lăpuşneanul, carile 
apoi au tăiat 47 de boieri, 7072 <1564> 


Într-aceia vreme înţelegîndu sultan Suleiman împăratul 
turcescu de atîta amestecături ce să fac în ţara Moldovei şi să 
scoală unii spre alţii, nu suferi, ci dede domniia iarăşi lui 
Alixandru vodă Lăpuşneanul. Iară Ştefan vodă, daca omori pre 
Dispot vodă la Suceava şi bătu pre Mircea vodă Ia Milcov, să 
întoarse la Iaşi şi gătind ca să trimiţă boieri şi oameni de ţară la 
împăratul, să-i ceaie steag, veniră-i olăcarii de-i dede de 
domniie veste, cum ieste dată lui Alixandru vodă şi el au venit 
la Brăila şi să găteşte ca să între în ţară. Înţelegîndu de aceasta, 
Ştefan Tomşa vodă să sfătui cu boierii săi ce vor face şi aflară 
ca să trimită să margă la Alixandru vodă oameni Juraţi de la 
țară, să-i spuie că ţara nu-l va, nici-l iubescu şi de acolo să 
treacă la împărăție şi pană nu le va veni răspunsul, să nu-l lase 
pre Alixandru vodă ca să între în ţară. 

Deaca au mersu solii Tomşii şi i-au spus, zic să le fie 
zis Alixandru vodă: „De nu mă vor, eu îi voiu pre ei şi de nu 
mă iubescu, eu îi iubescu pre dînşii şi tot voiu merge, ori cu 
voie, ori fără voie". Decii pre soli i-au oprit şi au trimis 
hochimurilc împăratului la tătari, de au acoperit țara ca un roiu, 
prădîndu şi arzîndu. De altă parte el au întrat cu turcii, şi cu 
oastea ce au avut lîngă sine. Văzîndu Tomşa vodă că împotriva 
acei puteri nu va putea sta, cu sfetnicii săi, cu Motoc vornicul şi 
Veveriţă postelnicul şi cu Spanciog spătar, au trecut în Țara 
Leşască şi s-au aşezat la Liov, după ce au domnitu 5 săptămîni. 


[a] 

După ce s-au aşezat Alixandru vodă al doilea rîndu la scaun 
şi de moartea lui Ştefan vodă Tomşa 


Alixandru vodă Lăpuşneanul daca au dobîndit scaunul 
său la laşi şi s-au aşezat al doilea rînd la domnie, scos-au 
ceauşu împărătescu pre un turc mare, de au trimis cu pîră la 
craiul leşescu, pohtindu pre viclenii săi, pre Tomşa şi pre soțiile 
lui. Craiul pentru pacea ce avea cu turcul, a doao şi pentru 
multă pîră ce-l păriia leşii pentru moartea lui Vişnoveţschi şi 
pentru sluțiia a mulți ce făcuse, au trimis pre sluga sa, pre 
Crasiţschii la Liov, de i-au tăiatu capul Tomşii şi lui Moţoc, 
vornicul şi lui Spanciog spătariul şi lui Veveriţă postelnicul, 
pre carii i-au îngropat afară din tîrgu, la mănăstirea lui sfeti 
Onofrie. Şi aşa au fost sfîrşitul Tomşii. 


Cîndu au omorît Alixandru vodă 47 de boieri 


Alexandru vodă daca s-au curăţit de toată grijă denafară 
şi au adus pre doamna sa Roxanda şi pre fii săi din Țara 
Muntenească, au vrut să să curăţască şi de vrăjmaşii săi cei din 
casă, pre carii prepusese el că pentru vicleşugul lor au fost scos 
din domnie ş-au învăţatu cu taină într-o zi lefecii săi, pe carii 
au avut streini, de i-au supus în curte cea domnească, în laşi. Şi 
i-au chiematu pre obiceiul boierilor la curte, carii făr nici o 
grijă şi de primejdie ca aceia negîndindu-să, daca au întrat în 
curte, slujitorii, după învăţătură ce au avut, închis-au poarta şi 
ca nişte lupi într-o turmă făr' de nici un păstor, au întrat într- 
înşii, de-i snopiia şi-i junghiia, nu numai boierii, ce şi slujitorii. 
Nici alegea pre cei vinovaţi, ci unul ca altul îi puneau suptu 
sabie, cădea mulțime, dipre zăbrele săriia afară, de-şi frîngiia 
picioarile. Şi au perit atuncea 47 de boieri, fără altă curte, ce nu 
s-au băgat în samă. Şi aşa după atîta nedumnezeire, îi păriia că 
ş-au răscumpărat inima. 

Nacazanie, adecă învăţătură şi certare celor mari şi 
puternici 


Pre Moldova ieste acest obiediu de pier făr' de număr, 
făr' de judecată, făr' de leac de vină, însăş păraşte, însăşi umple 
legea şi de acesta noroc Moldova nu scapă, că mai mulţi sîntu 
de le ieste drag a vărsa sînge nevinovat. Apoi zicu şi dau vina 
lăcuitorilor că sîntu vicleni. Dară cui nu ieste urît a muri, cine 
n-ar pofti să vieţuiască? Place-le lor viaţa, alții încă nu o ar 
lepăda; crezu, mai bine pentru dragostea decît de frică să-i 
slujască. lani, de s-ar învăţa cei mari de pre nişte muşte fără 
minte, cumu-ş ţin domniia, cum ieste albina, că toate-şi apără 
căscioara şi hrana lor cu acile şi cu veninul său. Iară domnul 
lor, ce să chiiamă matca, pre niminea nu vatămă, ci toate de 
învăţătura ei ascultă. Mai bine ar fi pentru blîndeţe să-l asculte 
şi să-l iubască şi cu dragoste să-i slujască, decît de frică şi de 
groază să i se plece. Că cela ce-i ieste voia să să teamă atîta 
norod di un om, trebuieşte şi el să să teamă de toţi, că tot 
vărsătoriul de sînge de frică face să-i ia spaima şi să să teamă 
toți de dînsul, ci ar putea face cu blîndeţe. Ci de acestea 
destulu-i. [...] 


De moartea lui Alixandru vodă Lăpuşneanul, 7076 <1568> 


Alixandru vodă căzu în boală grea şi-şi cunoscu 
moartea şi chiemă episcopii şi boierii şi toată curtea, de i-au 
învăţat înaintea morții şi le-au arătat moşan pre fiiu-său 
Bogdan vodă, ca să-l puie pre urma lui la domnie. Iar el, daca 
au umplut treisprăzece ani i pol a domniei sale, şi cei dintăi şi 
cei de apoi, au răposat. 

Zic unii că şi moartea lui Alixandru vodă au fost cu 
înşălăciune, că el mai nainte de moartea lui, văzîndu-să în 
boală grea ce zăcuse şi neavîndu nădejde de a mai firea viu, au 
lăsatu cuvîntu episcopilor şi boierilor, de-l vor vedea că ieste 

spre moarte, iară ei să-l călugărească. Decii văzîndu-l ei 
leşinîndu şi mai multu mort decît viu, după cuvîntul lui, l-au 
călugărit şi i-au pus nume de călugărie Pahomie. Mai apoi, 
daca s-au trezit şi s-au văzut călugăr, zic să fie zis că de să va 
scula, va popi şi el pre unii. Mai apoi episcopii şi boierii 
înţelegîndu acestu cuvîntu şi mai cu denadinsul Roxanda, 
doamnă-sa, temîndu-să de un cuvîntu ca acesta, carile era de a- 
1 şi crederea, ştiind cîtă groază şi moarte făcusă mai nainte în 
boierii săi, temîndu-să doamnă-sa să nu pată mai rău decîtu 
alţii, l-au otrăvit şi au murit. Şi cu cinste l-au îngropatu în 
mănăstirea sa, Slatina, ce ieste de dînsul zidită. 

Acestu Alixandru vodă, zic cum că au fost scoțîndu 
ochii oamenilor şi pre mulţi au sluţit în domniia lui. [...] 


De domniia lui Ion vodă, ce-i zic Armeanul, carile mai apoi 
turcii l-au rupt cu doao cămile, 7078 <1570> 


Acest Ion vodă unii zic că au fost ficior de armean, alții 
zic că au fost ficior unui Ştefan vodă. [...] 

Iar cu adevărat nu să ştie, nici-l arată al cui ficior ieste. 
Într-aceia vreme, Selim împăratul, ficiorul lui Suleiman 
împăratul turcescu, înțelegându de Bogdan vodă (Bogdan 
Lăpușneanu, n.n.) că s-au împrietenit cu leşii şi va să-şi mărite 
surorile dupre leşi şi el încă va să ia fată de leah, socoti să nu să 
cumva lepede dipre dînsul și să lipască spre aceia parte şi să 
închine ţara, mai apoi să nu aibă mai multă gîlceavă cu leşii. Ci 
mai cu deadinsul socoti să mazilească pre Bogdan vodă şi au 
trimis de au adus pre loan vodă de la Rodos şi i-au dat domniia 
la Moldova. 

Carile daca au luat steag de la împărăție, au purces spre 
țară cu oaste turcească. lar Bogdan vodă, daca au înţeles de 
venirea lui Ion vodă, îndată au trimis la boieri în Țara Leșască, 
spre care şi-i făcusă priietini, ca să-i trimiță oaste, să nu lase 
pre vrăjmașul său să între în ţară. Şi de nu vrea fi pripit şi loan 

vodă cu oastea turcească şi tătărască, nu pre lesne s-ar fi aşăzat 
la domnie, că pănă a veni ajutoriul leşescu, loan vodă au căzut 
cu oaste în țară. lar Bogdan vodă văzîndu că-l împresoară 
vrăjmașul său, i-au dat cale şi s-au dus la Hotin. 

Iară lon vodă pre postul cel mare au venit în lași și au 
şăzut în scaun în luna lui martie, în anii 7080 <1572>. Şi 
arătîndu-să groaznic ca să-i ia spaima toți, nu de alta să apuca, 
ci de cazne groaznice şi vărsări de sînge şi tăie pre lonaşco 
Zbiera în zioa de Paște şi multe cazne făciia. [...] 

MIRON COSTIN 
Letopiseţul Ţării Moldovei de la 
Aaron —Vodă încoace, de unde este părăsitu de 
Ureche, vornicul de Ţara-de-Giosu, scosu de Miron 
Costin, vornicul de Țara-de-Giosu, în oraşu în laşi, 
în anul de la zidirea lumiei 7183, iară de la naşterea 
mântuitorului lumii, lui lisus Hristos, 1675, 
meseţa ...dni 


Fragmentele de text au fost reproduse din volumul: 
Cronicarii moldoveni. Grigore Ureche, Miron Costin, 
Ion Neculce. 

Antologie, introducere, comentarii, dosare critice, 
glosar şi bibliografie 
de Dr. Dan Horia Mazilu, Profesor la Universitatea din 
Bucureşti. 

Bucureşti, Editura Humanitas, 1997. 


Predoslovie, adecă voroavă cătră cititoriul 


Fost-au gândul mieu, iubite cititoriule, să fac letopiseţul 
Țării noastre Moldovei din descălecatul ei cel dintâi, carele au 
fostu de  Traian-împăratul şi  urdzisăm şi  începătura 
letopiseţului. Ce sosiră asupra noastră cumplite acestea vremi 
de acmu, de nu stăm de scrisori, ce de griji şi suspinuri. Şi la 
acestu fel de scrisoare gîndu slobod şi fără valuri trebueşte. Iară 
noi prăvim cumplite vremi şi cumpănă mare pămîntului nostru 
şi noaă. Deci priimeşte, în ceastă dată, atîta din truda noastră, 
cît să nu să uite lucrurile şi cursul ţării, de unde au părăsit a 
scrie răposatul Ureche-vornicul. 

Afla-vei de la Dragoşe-vodă, din descălecatul ţării cel 
al doile, la letopiseţul lui, pre rîndul său scrise domniile ţării, 
pană la Aron-vodă. lară de la Aronu-vodă încoace începe 
acesta letopiseţ, carea ţi l-am scris noi, nu cum s-ari căde, de- 
amănuntul toate. Că letopiseţele cele streine lucrurile numai ce- 
s mai însămnate, cum sintu războaiele, schimbările, scriu a 
țărilor megiiaşe, iară cele ce să lucreadză în casa altuia de- 
amănuntul, adecă lucruri de casă, n-au scris. Şi de locu 
letopiseţă, de muldovanu scrisă, nu să află. Iară tot vei afla pre 
rîndu toate. 

Şi priimeşte această dată această puţină trudă a noastră, 
care amu făcut, să nu să treacă cumva cu uitarea de unde este 
părăsit, cu această făgăduinţă că şi letopiseţ întreg să aştepţi de 
la noi de om avea dzile şi nu va hi pus preavecinicul sfat 
puternicului Dumnedzău ţării aceştia ţenchiu şi soroc de 
sfirşire. 


STIHURI DE DESCĂLECATUL ȚĂRÎI 


Neamul Tării Moldovei de unde să trăgănează? 
Din ţările Rîmului, tot omul să creadză 
Traian întîiu, împăratul, supuindu pre dahii 
Dragoş apoi în moldoveni premenindu pre vlahi, 
Martor este Troianul, șanțul în ţara noastră 
Şi Turnul-Săverinul, munteni, în ţara voastră. 


LETOPISEŢȚUL ȚĂRÎI MOLDOVEI 
DE LA ARONU-VODĂ ÎNCOACE 


Capul 1 


încep. 1. Pănă la cumplita domniia lui Aron-vodă (aşè-i 
dzice acei domnii răpăusatul Ureche-vornicul), ieste scris 
letopiseţul țării de Ureche-vornicul, început de la 

Dragoş-vodă, carele au descălecatu din Maramureş această ţară 
al doile rîndu, după ce să pustiisă de tătari şi fugisă toţi 
lăcuitorii şi a Țării Moldovei, şi Țării Munteneşti în Ardeal. 
Iară întăiu descălecată de Traian, împăratul Rîmului; căruia 
împărat numele trăieşte între noi păn' astădzi cu șanțul cela ce 
să dzice Troianul. 

Iară de la Aron-vodă scris nu să află, nice de altul, nici 
de  Ureche-vornicul, ori că l-au împiedecat datoriia 
oamenească, moartea, care multe lucruri taie şi să să obirşască 
nu lasă, ori că izvoadele lui au răsăritu ce va hi mai scris şi de 
la Aron-vodă încoace. Deci, de unde au părăsit elu, începem 
noi, cu agiutoriul lui Dumnedzău. 

Zac. 2 (zac= prescurtare de la zaceală, termen slavon 
însemnând paragraf) Domniei lui Aron-vodă cu cale i-au dzis 
că au fostu cumplită, că aşe au fostu, desfrînată domniia şi 
nediriaptă foarte, cît, de răul lui, ce era fruntea boierilor fugisă 
mai toţi în Țara Leşască. 

Zac. 3. Să sfădiia şi pre acelc vremi domnii de Ardeal cu Crăiia 
Leşască, care de care să cuprindză ţara, să fie suptu ascultarea 
sa. (Domnilor de Ardealu dzicem crai ungureşti; eu să le dau 
acestu nume nu pociu, că ei crai nu sintu, ce direpți domni sau 
cnédzi. lară şi Ardealul tot de Crăiia Ungurească au fostu şi tot 
o ţară, ce după ce au ruptu o parte Impărăţiia Turcului, cu Buda 
şi altă parte de crăiie au cuprinsu neamţul cu Pojunul, unde stă 
şi cununa Crăiiei Ungureşti s-au osebit acestu unghiu şi s-au 
aşedzat suptu cnédzi. Deci crai direptu Crăiei Ungureşti ieste 
neamţul, că la dînsîul ieste cununa Crăiei Ungureşti cu 
Pojunul.) [...] 


Capul alu doilea 


încep. 1. Ţara Muntenească într-acesta anu, vara, la 

mare răutăţi era de turci, că din doao părți avîndu oşti împărăția 

Turcului asupra Crăiei Ungureşti, o samă de oşti despre Buda, 

iară altă oaste asupra Ardealului ave, că şi împăratul nemţescu 
oștile lui într-acolea împrotiva turcilor era orînduite. Iară aicea 
despre Ardeal Bator Jigmontu fiindu cumnat împăratului 
nemţăscu, alte oşti avea împrotiva turcilor şi luasă de la turci 
cîteva oraşe de Crăie Ungurească iară cătră Ardealu. 

Zac. 2. Era despre aceasta aripă Sinan-paşea, vezirul de 
Silistra. Şi pentru să-i hie mai lesne a supune Ardealul, luasă 
toată Ţara Muntenească şi oraşele toate, Bucureştii, Tîrgovişte 
şi alte oraşe aşedzase cu turci. 

Zac. 3. Domnu era atunce la munteni de curundu 
Mihai-vodă, acel vestit între domni, încă bine neaşedzat după 
moartea Mihnei-vodă. Vădzindu ţara cuprinsă de turci, singur 
au năzuitu la Bator, domnul Ardealului, şi au trimis soli şi la 
împăratul nemţăscu, dîndu-i ştire că, cuprindzindu Sinan-paşea 
Țara Muntenească, prea lesne va putea să supuie şi Ardealul. 

Zac. 4. Dat-au Bator îndată oşti într-agiutor lui Mihai- 
vodă, vădzindu că să apropie de dînsul focul. Şi durîndu-i 
inima şi pre munteni pentru moşiile sale, în puţine vreme s-au 
strînsu şi întăiu au împinsu oştile lui Sinan-paşea di pen oraşe 
şi apoi la Giurgiuu au stătut şi la războiu de faţă Mihai-vodă cu 
Sinan-paşea. Şi au fostu războiul cu mare vărsare de sînge şi, 
după cîtăva luptă, au înfrîntu Mihai-vodă oastea lui Sinan- 
paşea, cît şi el singur paşea, să nu fie aflat îndemînă o luntre 
mică, cu care au scăpat peste Dunăre, ar hi cădzut la prinsoare. 
Şi aşè s-au curăţit Ţara Muntenească de turci într-aceia dată cu 
osîrdia lui Mihai-vodă, însă avea şi oaste nemţască cu sine de 
la Batoru Jigmontu. 

Zac. 5. După acesta război multe pagube au făcut 
Mihai-vodă turcilor peste Dunăre, ardzindu şi prădîndu satele, 
oraşele, pănă aproape de Pravadiia. Fost-au acestea toate într- 
acela anu, v leato 7104 <1596> şi apoi în anul 7105 <1597>. 
Iară precum izbîndele dintîiu a mulţi au fostu mai pre urmă 
spre scădere, aşea şi acestui domnu, lui Mihai-vodă, precum 
vei vedea povestea mai gios, la rîndul său. Neştiutoare firea 

113 


omenească de lucruri ce vor să fie pre urmă. Ce pentru un lucru 
sau doaă pre voie ce i să prilejescu, bietul om purcede 
desfrînatu şi începe lucruri peste puterea sa şi apoi acolo 
găseşte perirea. 

Zac. 6. Al treilea anu după acestea, vădzîndu-să Bator 
Jigmontu, domnul Ardealului, sosit la bătrîneţe şi fără cuconi şi 
vădzîndu că turcii din an în anu să întărescu şi cască asupra 
Ardealului să-l cuprindze, şi el amu îmbătrînit şi obositu de 
vîrtute, alegîndu-şi viaţa bătrineţelor cu odihnă, au socotit că şi 
fraţii lui nice unul nu va putea să ţie de răul turcilor Ardealul, 
au făcut cu cumnatu-său, împăratul nemțăscu, tocmală, să hie 
pre sama împărăției Nemţeşti Ardealul, iară lui i-au dat 
împăratul, cumnatu-său, doaă olate, anume Ratibor şi Opulia, 
la ţara Silezii, căriia ţări îi dzic leşii Slionsca, să hotărăşte cu 
dînşii aceia ţară. 

Zac. 7. Peste voia ardelenilor era această tocmală, 
temîndu-să apoi de supunerea a neamţului. Ce îndată după 
purcesul lui Bator Jigmontu, s-au strînsu toţi boierii Ardealului 
şi au ales să le hie cneadzu, adecă domnu, pre Andreieşu Bator, 
carele era pre aceia vreme în ţara Belghii cu acela gîndu să să 
călugărească. Ce, chemat de boierii şi de căpeteniile 
Ardealului, cu glasurile tuturora, au lăsat călugăria şi au vinit la 
domnia Ardealului de moşiie. 

Zac. 8. Împrotivă era acestu lucru tocmelei ce făcusă 
împăratul nemţescu cu Jigmontu pentru Ardeal, precum s-au 
pomenit mai sus. Ce nu lăsindu în voia căpeteniilor de Ardeal 
împăratul nemţăscu, au socotit şi cu sabiia să-i supuie, avîndu 
tocmală cu Bator. Şi au orînduit cu oștile pre un gheneral al 
său, adecă hatman, anume Başte Giurgi, şi au trimis şi la 
Mihai-vodă un vlădic al său, îndemnîndu-l asupra lui Bator 
Andreieş, pentru supunerea mai lesne Ardealului din doaă 
părți, că avea Mihai-vodă şi mai înainte pururea cu împărăţia 
Neamţului răspunsuri. 

Zac. 9. Prea lesne au priimit Mihai-vodă acestu lucru, 
ca un om de oşti pururea poftitoriu, şi fără zăbavă au strînsu 
oastea Ţării Munteneşti, ca 30 000, şi au întrat în Ardeal pană 
la Sibiiu, şi acolea ş-au pus tabăra, aşteptîndu pe Başte Giurgiu 
cu oştile nemţeşti. 

Zac. 10. Trimisesă Bator Andreieş, la împăratul 
nemţăscu solie cu rugăminte să nu-i facă această asupreală, să- 
1 scoaţe din domnia ce-i era de moşiie de atîte vacuri a 
Batoreştilor, ce acele oşti gătite asupra lui mai bine depreună 
cu dînsul să să orînduiască împrotiva turcilor. Ce vădzîndu că 
nu poate face nimica cu rugămintea, au socotit să lovască pre 
Mihai-vodă mainte de ce să va împreuna cu Başte Giurgiu. 

Zac. 11. Avea Mihai-vodă oşti amu deprinse la izbînde, 
alesu o samă de slujitori, ce să chema pre numele căpitanilor 
săi, anume Budzeştii, alţii Răţăştii, foarte stătătoare oaste. Iară 
ardelenii şi îndoiţi unii şi bine nestrînşi încă la Bator Andreieş 
cu toţii, ce cu cîtă oaste au putut strînge au dat război lui 
Mihai-vodă la Sibiiu. Iară foarte au ţinut puţină vreme războiul, 
îndată au înfrîntu oastea lui Mihai-vodă pre unguri. Singur 
Bator Andreieşu la fugă, părăsit de toți ardelenii, numai cu 
puţinei leşi neştiutori rîndul locurilor şi rătăcit într-o pădure, au 
cădzut pre mîna oştenilor lui Miha-vodă. Şi dacă l-au adus la 
Mihai-vodă, au pus de i-au tăiatu capul. Neştiutoare firea 
oamenească şi de primejdiile sale, că apoi peste nu îndelungată 
vreme aşea au păţit şi Mihai-vodă de Başte Giurgiu, cum au 
făcut el lui Bator Andreieş. Bine dzice sfinta Evanghelie: „Cu 
ce măsură măsuri, măsura-ţi-să-va”. 

Zac. 12. Vesăl şi tare Mihai-vodă după izbîndă, prea 
lesne cuprinde oraşele pre sama sa şi să închina şi cetăţile, 
dîndu-i nume de domnul lor, priimindu pen cetăţi şi oşteni de a 
lui. (De pe acele vremi are nume de-i dzic Mihai-crai.) Şi au 
făcutu şi episcopie la scaunul domnilor de Ardeal, la Belgrad. 
Iară capul lui Bator Andreieş l-au trimis pre solii săi la 
împăratul nemţăscu, pentru care slujbă au trimis împăratul 

115 


nemţăscu daruri lui Mihai-vodă şi l-au făcut prințipe, adecă din 
domnii împărăției unul. Iară nu îndelungu au ţinut Mihai-vodă 
domniia ţării aceea, cum nice împăratul nemţăscu au putut a 
aşedza Ardealul în partea sa nici într-un chip, numai ce au fostu 
pricina de multe vărsări de sînge între creştini şi au făcut 
turcilor îndemînă să poată a cuprinde locurile cele mai bune de 
Ardeal. Fost-au aceste în anul 7107 <1599>. [...] 


Capul alu şaselea 


încep. 1. Pre Ştefan-vodă Tomşea nu l-au ştiut 
Letopiseţul cel leşescu ce neam de om au fostu. Iară au fostu 
direptu moldovan, din satu den Oteşti de pre pîrîul ce să 
chiamă Răcătăul, în ţinutul Putnei. Era pre acele vremi 
Tomşea-vodă la Poartă pre trebile ţării, pre lîngă capichihăi, şi 
vădzîndu-l omu de ţară, cunoscut amu la căpeteniile Porții, i- 
au scos domniia şi i-au orînduit împărăţia şi pre Cantemir- 
beiu, cu ordile lui, care pre acelc vremi lăcuia în Bugeacu, să-l 
ducă pre Ştefan-vodă în scaun. 

Zac. 2. Apropiindu-se Ştefan-vodă Tomşea de ţară, 
Constantin-vodă (Constantin Movilă) cu îmă-sa şi cu fraţii săi 
au purces la leşi şi cu cîțva şi din boieri, între carii era şi Nistor 
Ureche, tatăl lui Grigorie Ureche-vornicul, carele au scris 
letopisăţul țării pană la Aron-vodă. 

Zac. 3. Leşii avea atunci mare amestecături cu Moscul 
şi nu era vremea să facă oşti şi în Muldova. Ce Ştefan 
Potoţchii, cumnatul lui Costantin-vodă, carele ţinea pre 
doamna Mariia, fata lui leremie-vodă, cu puterea sa, peste voie 
şi porunca craiului (că-i trimisesă singur craiulu unu copil din 
casa sa, să nu cumva să să ispitească să între în Muldova, 
întărîtîndu pre turci), au strînsu oaste di prin cetăţi şi de pre la 
rudeniile sale, ca vro 6 000 de oameni strînsură, lasîndu pre 
soacra-sa, doamna lui leremiei-vodă, în Țara Leşască. Iară 

singur cu Costantin-vodă şi cu Alexandru-vodă, frate-său, au 
purces asupra lui Ştefan-vodă. 

Zac. 4. Au prinsu veste Ştefan-vodă îndată de leşi că vin 
şi au strînsu şi elu oastea ţării toată. Şi să prilejise atunce sosiți 
şi nişte slujitori de a lui Mihai-vodă, căpitanii lui cei vestiți, 
neputîndu a lăcui, după moartea lui Mihai-vodă, în Țara 
Ungurească, chemaţi pre cărți de Ştefan-vodă, anume Mîrzè, şi 
Ghieţe, şi Race, cu cîțva oameni. Şi au pusu Ştefan-vodă tabăra 
deasupra satului Popricanilor, dîndu ştire şi la Cantimir, la 
carele, pre acele vremi, era mulțime de nohai tătari. Şi au venit 
şi Cantimiru cu oștile într-agiutor lui Ştefan-vodă. 

Zac. 5. Veniia Potoţehii sămăţu cu izbîndele ce făcuse 
fraţii lui aicea într-aceste ţări împrotiva lui Răzvan-vodă şi apoi 
împrotiva lui Mihai-vodă, ce, cum dzice muldovanul, nu sinul 
în toate dzile Paştile. Mergea fără nice o tocmală, fără străji, a 
puterea hi fără limbi, să ştie ce felu sau ce samă de nepriietini 
are unde merge şi avîndu şi oaste strînsură. Nu i-au dodeitii 
nimica Cantimiru, nice muldovenii, pană au sosit leşii cu tabăra 
lor la un loc, ce să dzice Cornul-lui-Sas. Atunce au vădzut 
Potoţchii unde au venit. 

Zac. 6. Acela loc, Cornulu-lui-Sas, este cotit Prutul, 
însă cotulu este din partea despre răsăritu, iară din partea 
aceastalaltă, unde era tabăra leşască, este ieşită apa Prutului 
pieptu la cîmpu. Într-acela loc au făcut oștile lui Ştefan-vodă şi 
tătarii la leşi năvală. Şi n-au ţinutu războiul leşii nimica, cît în 
cela războiu, aşe de sirgu, s-au spăimatu şi s-au amestecatu 
leşii, cît nice tunurile o dată n-au apucat să sloboadză. Singur 
Potoţchii, pentru să i să tăinuiască numele, au datu între carăle 
haiducilor, ce apoi l-au văditu haiducii. Pre Alexandru-vodă 
încă l-au prinsu moldovenii. lară Costantin-vodă au cădzut pre 
mîna unui tătar, carele, înţelegînd cine ieste, vrîndu să-şi facă 
cinste la hanul, ferindu-se de Cantimir, depreună cu nişte cetaşi 
ce avea tătarul, au fugitu cu Costantin vodă şi cu un comis a 
lui, anume Mihăilescul. Şi cîndu au sosit la Daşău, ferindu-se 

117 


iarăşi şi acolo de turci să nu-l ia pre Costantin-vodă, au găsit o 
luntre mică şi s-au băgatu să treacă singuri tătarii. Trecîndu apa 
Niprului, s-au scornitu vîntu şi s-au împlutu luntrea de apă, şi 
acole s-au înecatu Costantin-vodă în Nipru. Iară pre Potoţchii şi 
pre Alexandru vodă l-au dus oşteni de ţară la Ştefan-vodă, şi 
pre amîndoi i-au trimis la împărăţiie. Potoţehii apoi au ieşit cu 
răscumpărare pren solu. lar Alexandru-vodă au cădzut la legea 
turcească, în care au şi murit. Spunu să hie sosit la turci şi la 
boierie, anume.:. la împărăție. 

Zac. 7. Ceialaltă oaste leşască toată au cădzutu în robie 
la tătari şi s-au înecatu mai mulți în Prut, cît de-biia de au 
scăpatu cineva de poveste, că cîţi au şi înotat Prutul, pline era 
luncile de ţărani, şi coşurile tătarilor era peste Prutu, tot i-au 
prinsu şi i-au adusu la Tomşea-vodă, pre mai mulţi i-au şi ucis 
țăranii. 

Zac. 8. Perit-au şi boierii toţi, cîţi s-au prilejit de venise 
cu oastea, tot oameni de casa lui leremiei-vodă: Vasilie Stroici- 
logofătul,  Balica-hatmanul,  Chiriţa-postelnicul, Miron- 
stolnicul. Numai Nistor Ureche n-au vrut să vie din Cameniţă 
şi aşea-i sfătuia şi pre dînşii, să nu margă, dzicîndu-le să lase să 
să mai vechiască domniia lui Ştefan-vodă, că acmu fiindu 
domniia noaă, moldovenii sinul den hire purure la domniea 
noaă lacomi. Ce nu s-au ascultatu sfatul lui Ureche-vornicul, 
cum mai multe în lume sfaturi bune la domni nu să ascultă, ce 
apoi vinu la primejdii şi ei şi casele lor. Iară pre Vasilie Stroici 
îl iertase Ştefan-vodă, numai învățase pre Nicoriţă armaşul să-l 
ducă să vadză perirea celoralalți, să-i hie grije mai pre urmă de 
moarte, că era om tînăr Stroici şi din casă mai vechiu şi cinsteş 
decît toate casele în ţară. Ce dzilele lui cele fîrşite, cum să 
dzice cuvîntul, vădzîndu că merge la perire şi nu-i spusesă 
armaşulu povestea, s-au apucat de sabiea unui dărăbanu, să 
moară cu răscumpărare, că era om din hirea lui inimos. Ce l-au 
împresurat îndată dărăbanii şi n-au apucatu să scoață sabiia. 
Care lucru dac-au spus armaşul lui Ştefan-vodă, îndată au pus 

de l-au omorît şi pre dînsul, răcnindu: „Ai, cînele, au vrutu să 
moară cu soții". Şi pre cîţi-şi aducea, pre toți îi omoriea, pană şi 
în slugi şi prostime. Acela vărsătoriu de singe s-au arătatu 
dintîiaş dată Tomşea-vodă. 

Zac. 9. Pentru unii diiac, care era foarte de treabă de 
scrisoare, s-au rugatu boierii să-l ierte, că ieste cărturariu bun. 
Au răspunsu: „Ha, ha, ha! Mai cărturariu decît dracul nu este 
altul." Şi totuşi l-au omorît şi pre acela. 

Zac. 10. Şi aşea au foştii stingerea casei lui leremie- 
vodă. Fost-au acesta războiu la Cornul-lui-Sas, v leato 7120 
<1612>. Tătarîi după aceia, îndată au mărsu în pradă în Țara 
Leşască şi, lovindu fără veste şi de sirgu, multu pleanu au luatu 
şi mare robiie au făcut în oameni. 

Zac. 11. Domniia lui Ştefan-vodă Tomşea, cum s-au 
început în vărseri de sînge, tot aşe au trăit. Ave un ţigan calo, 
ce să dzice pierdzătoriu de oameni, ţigan gros şi mare de trup. 
Acela striga de multe ori înaintea lui, arătîndu pre boieri: „S-au 
îngrăşatu, doamne, berbecii, buni sintu de giunghiat". Ştefan- 
vodă rîde la ceste cuvinte şi dăruia bani ţiganului. 

Zac. 12. Ce cum a tuturor tiranilor, adecă vărsătorilor de 
singe, la toate ţările în lume urîtă este stăpîniia, aşea şi a lui 
Tomşca-vodă. Îlu urîse şi boierii, carii, măcar că era mai toţi de 
casa lui, anume  Beldiman-logofătul,  Bărboiu-vornicul, 
Sturdzea-hatmanul, Boul-visternicul, iară nice ei fără grijea 
morţii nu era, ce îmbla în tot ceas, cum să dzice, cu dzilele 
amînă. Şi hiecîndu unde este frica nu încape dragoste. Pentru 
aceia, întrebîndu un împărat pre un dascăl: cum ar fi împăratu 
să hie drag tuturora? Au răspunsu: „De nu vei hi, împărate, 
groznic nemăruie". Fericiţi sintu aceia domni cărora ţările lor 
slujescu din dragoste nu din frică, că frica face uriciune, şi 
uriciunea, cîtu de tîrdzîu, tot izbucnește. 

Zac. 13. Aşe s-au prilejit şi la Tomşea-vodă, în toate 
dzile petrecîndu boierii supt grije, s-au vorovitu cu toţii şi au 
tras slujitorii toţi în partea sa şi pre mîrzeşti, şi într-o noapte au 

ieşit cu toţii la satu, la Cucuteni, şi de acolea au poruncitu lui 
Ştefan-vodă cu bine să iasă din scaunu, că nu poate nime a 
suferi domniia lui cu atîte vărseri de singe. 

Zac. 14. Să spăriiesă Tomşea-vodă de o turburare ca 
aceie, ce, îmbărbătîndu-l cine era pre lîngă dînsul, au strînsu 
dărăbanii, carii tot pe un cuvîntu era cu ceialalți slujitori. Ce, 
dacă au vădzutu banii vărsindu-le Ştefan-vodă, au stătut ei cu 
domniia. Şi au strigații şi tîrgul în leafă şi s-au strînsu din 
tîrgoveţi şi den slugile neguţitorilor şi oameni nemernici cîtăva 
gloată şi la Ştefan-vodă. Şi s-au prilejit de veniia atuncea şi din 
ținuturi din gios nişte steaguri de călăraşi la căutare şi era 
descălecaţi la Tomeşti. Au răpedzitu Ştefan-vodă şi la ceia cu 
lefe şi i-au tras în partea sa. 

Zac. 15. Slujitorii ce era cu boierii audzindu că strigă 
Ştefan-vodă în leafă, măcar că giurasă boierilor, ce, pre 
obiceaiul neamului nostru, au începutu mulţi de cei mai 
necunoscuţi a să rumpe de la boieri şi a veni la Ştefan-vodă, şi 
în loc au începutu a slăbi partea boierilor. 

Zac. 16. Dacă au vădzut boierii că nu va să iasă Ştefan- 
vodă de bunăvoie din scaun, au vinit cu războiu, cărora au ieşit 
Ştefan-vodă cu gloatele sale de laturea tirgului, deasupra 
Fîntînii lui Păcuraru, şi scoasesă şi tîrgulu tot Ştefan-vodă, cu 
arme, cine cu ce ave. Şi despre vii au orînduitu de au lovit 
călărimea ce ave din dos pe gloata boierilor. 

Zac. 17. Fără zăbavă au început a să răsipi gloata 
boierilor, deci şi boierii, care încotro au putut, au plecat fuga, 
din carii în loc au prinsu pre Bărboi-vornicul şi apoi şi pre 
fecioru-său. Deci pre Bărboiu cel bătrîn îndată l-au înţepatu de 
laturea tîrgului, iară pre feciorul lui au trimis de l-au 
spîndzuratu în poarta casei tătîne-său. lară Beldimanu şi 
Sturdzea şi Boul scăpasă în Țara Muntenească, ce şi aceia tot 
n-au hălăduitu, precum vei vede povestea la rîndulu său. 

Zac. 18. Pre cîţi-şi aducea prinşi, pre toţi îi omoriia, cu 
mustrarea ce avea elu obiciaiu: „Să nu te ierte Dumnedzău, cu 
cel cap mare al tău". Tuturora această mustrare făce. 

Zac. 19. Aceste neaşedzări a lui Ştefan-vodă audzindu 
doamna lui leremie-vodă, avîndu încă rămas un fecior copil 
mic, anume Bogdan-vodă, au îndemnatu pre ginerii săi, pre 
Vişnoveţchii şi pre cneadzul Coreţchii, din Țara Leşască, şi 
atuncea amu era şi cu sfatul lui Nistor Ureche. Au venitu 
singură doamna cu ginerii săi, cu oşti asupra lui Ştefan-vodă şi 
le-au ieşit şi Ştefan-vodă cu oşti înainte la satu la Tătăreni. Ce 
au ţinutu foarte puţină vreme războiul, îndată au plecatu fuga 
călăreţii, iar bieţii dărăbani, părăsiți de călăreții, să buldzisă la 
o rîpă deasupra Tăuteştilor şi să apăra. Ce au venit leşii de 
le-au făgăduitu viaţă, numai să-ş dea armele. Şi au credzutu 
dărăbanii şi au datu armele de la sine. Şi dacă le-au luatu 
armele leşii, au întratu cu săbiile într-înşii şi au peritu toţi 
acolea. Le stau movilele şi pănă astădzi deasupra satului 
Tăuteştilor. [...] 


Capulu alu şeaptele 


Încep. 1. Au purces Schindiru-paşea şi cu Radul-vodă 
(este vorba de Radu Mihnea, n.n.) asupra leşilor, ce era în Iaşi 
cu doamna lui leremiei-vodă. Vişnioveţchii, unul din ginerii lui 
leremiei-vodă, murise în laşi, deci şi oamenii lui, carii au fostu 
a lui, să dusesă în ţara lor şi din oastea lui Coreţchii. Scrisesă 
Jolcovschii-hatmanul cărți la slujitori, care nu va ieşi din 
Moldova loc în oastea lor să n-aibă, că întrasă ei fără voia 
craiului în Moldova. Deci numai cu 600 de oameni rămăsesă 
Coreţchii. 

Zac. 2. Luasă veste doamna şi boierii că le vine 
Schinderu-paşea asupră şi le porunciia şi Radul-vodă, ca un 
creştin, să fugă devreme. Ce leahul, simăţu şi fără crieri, n-au 
vrut să purceagă mai devreme, ce amu dacă să apropiiesă 

oștile. Bine le dzicu de aceasta cazacii leşilor: „După pagubă, 
leahul înţeleptu”. 

Zac. 3. Îndată ce au înţăles Schinder-paşea de purcesul 
leşilorii din laşi, au răpedzit o samă de oaste sprintenă şi i-au 
agiunsu la Drăgşani, în ţinutul Hîrlăului. Apăratu-s-au oarece 
leşii dintiiu iară dacă s-au mai înglotit oastea, s-au răsipitu cine 
încotro au putut. Singur Coreţchii au cădzutu pre mîna lui 
Schinder-paşea şi biiata doamna cu coconul, Bogdan-vodă, şi o 
samă de boieri. Pre boieri i-au scos Radul-vodă pre toţi de la 
Schinderu-paşea, cîți era prinşi. Iară doamna la mare ocară au 
sositu, de care singură au mărturisit cătră boieri. Trecîndu cu 
carul, au vădzut pre boieri şi lăcrămîndu au dzis: „Boieri, m-au 
ruşinat păgînul". La aceasta ocară au sositu casa lui leremiei- 
vodă şi poate hi pentru răutăţile ei, că era o fămeie răpitoare, 
precum spunu, şi de vreme ce au otrăvit pe cumnatu-său, pre 
Simion-vodă (Simion Movilă, n.n.) (de va hi aşea), şi de frica 
lui Dumnedzău depărtată. 

Zac. 4. Nu era în ceia hire singur leremie-vodă, ce era 
om întreg la toate, nerăpitor, nemîndru, nevărsătoriu de sînge, 
blîndu, dumnădzărescu, pe cum mărturiseşte războiul lui cu 
Răzvanu-vodă, cum n-au vrut să iasă din beserică pană n-au 
săvîrşit sfinta leturghie, măcaru că-i spune ca să agiungu oștile. 
În dzilele lui mare bivşiuguri şi plină ţara de toate. Ce de ieste 
vro osîndă stîngerea casei lui, din faptele doamnei sale ieste. 

Zac. 5. Pre doamna şi pre Coreţehii i-au trimis 
Schinder-paşea la împărăţiie. Coreţchii-eneadzul apoi pre urmă 
au ieşitu den chisoare cu multă cheltuială, iară doamna au fostu 
după unu agă turcu pănă la moartea sa. Bogdanu-vodă copilul 
iară în turciie s-au săvîrşit. Agiunsesă de au fostu la împărăție 
capigi-baș. Fostu-au acestea v leato 7124 <1616>. [...] 

Capulu alu optulu 


Încep. 1. Gaşpar-vodă era omu de neamul său italianu, 
cum dzicemu la noi în ţară, frîncu, omu neştiutoriu rîndul şi a 
obiceaiurilor ţării, fără limbă de ţară, care lucru mai greu nu 
poate hi, cîndu nu ştie domnul limba ţării unde stăpîndşte. 

Zac. 2. O! Muldova, di ar hi domnii tăi, carii stăpînescu 
în tine, toți înţelepţi, încă n-ai peri aş€ lesne. Ce domniile 
neştiutoare rîndul tău şi lacome sintu pricine perirei tale. Că nu 
caută să agonesască şi e nume bun ceva la ţară, ce caută 
desfrînaţi numai în avuţie să strîngă, care apoi totuş să 
răsipeşte, şi încă şi cu primejdii caselor lor, că blăstămul 
săracilor, cum să dzice, nu cade pre copaci, cîtu de tărdziu. 

Zac. 3. Era acestu Gaşpar-vodă multă vreme tergimanu 
la împărăție, adecă tîlmaci tuturor solielor creştineşti ce vinu la 
împărăție. Şi fundu şi la mijlocul păcii ce făcusă între 
împărăţiia Neamţului şi între împărăţiia Turcului, pentru slujba 
aceia i-au datu aicea în Moldova domniia în locul Radului- 
vodă. Iară cît s-au aşedzat la domniie, măcară că era de mare 
credinţă la împărăţiie, îndată s-au aşădzatu cu gîndul spre părți 
creştineşti. 

Zac. 4. Dc laudă este hie la care domnu să hie spre 
partea creştinească, că aceasta ţară căci trăieşte aşea în statul 
său pănă acmu, pentru ţări creştine stă pană astădzi în rîndurile 
sale, însă cu înţelepciune, nu fără socoteală şi fără temeiu, în 
loc de folosul ţării să-i aducă perire, cum s-au prilejitu amu şi 
în vremile noastre în cîteva rînduri, de adusesă a mulţi 
nesocoteala şi nebunia, mare cumpănă acestui pămîntu. 
Dumnedzău mai bine ştie că, de nu s-ar hi prilejit o samă de 
capete să cerce mijloace şi să nu alerge la împărăţiie, ar hi fostu 
dc perire de istov ţara aceasta în cîteva rînduri. Aşea adusesă la 
mare primejdie ţara şi domniia lui Gaşpar-vodă. [...] 

Zac. 7. Curundu au simţitu Gaşpar-vodă că ş-au 
pierdutu la turci credinţa, deci s-au aşădzatu cu gîndul şi mai 

tare cu leşii, îndemnîndu-i asupra turcilor. Şi în cetatea 
Hotinului îndată au băgaţii oşteni leşăşti, dîndu-să aievea suptii 
apărarea lor cu ţara. Nu putea de tot slobod să hie în gîndul său 
de boieri, carii socotindu cea de apoi să nu vie vreo perire ţării, 
nu-i pristăniia boierii, din carii era mai capu atunce Bucioc, 
vornicul mare de Țara-de-Gios; Vasilie-vodă era visternic mare 
la aceea domniie. Ce, în multe chipuri să ispitiia să omoară o 
samă de boieri, să fie el slobod în faptele sale, ce aşea aievea 
nu să cutedza să-i omoară pentru ţară, că era Bucioc la ţară ales 
de toţi. Iară pre Vasilie-vodă, dîndu-i pricină că nu dă samă de 
o sumă de bani a visteriei, măcaru că-i era hinu de cununie, l- 
au pus în temniţă şi l-au pus şi la muncă. Iară pre Bucioc 
pusesă gîndu să-l otrăvască, şi într-o dzi, oprindu-l la masă, şi- 
au scornitu voie bună, închinîndu la Bucioc cu veselie, şi au 
pus de i-au datu otravă. În loc s-au simţitu Bucioc otrăvit şi s- 
au şi sculat de la masă şi s-au dus la gazdă, avîndu ierbi 
împrotiva otravei date de la un doftor priiatin, că aştepta elu 
una ca aceia de la Gaşpar-vodă. Îndată au luatu ierbi şi au 
început a vărsa otrava cu mare cumpănă de viaţă. A doa dzi s- 
au făcutu războlit şi Gaşpar-vodă, dîndu vina stolnicilor că au 
fostu bucatele cotlite. [...] 


Capulu al unsprădzecilca 


Încep. 1. Domniia Radului-vodă celui Mare împărăției, 
nu domniei sămănătoare şi pentru lucrurile şi tocmelele casei 
lui i-au dzis Radul-vodă cel Mare. 

Zac. 2. Scrie Pliutarhu, vestitu istoricu, la Viiaţa lui 
Alexandru Machidon care au scris Alexandriia cea adevărată, 
nu basne, cum scrie o Alexandrie den grecie ori dintr-altă limbă 
scoasă pre limba ţării noastre, plină de basne şi scornituri, el 
dzice că hărniciia împăraţilor şi domnilor mai multu să înţelege 
din cuventele lor şi sfaturi grăite de dînşii, care cum şi păn încît 
au fostu, decît den războaie făcute de dînşii, că războaiele, 

avuţiia şi prilejul vremii face mai de multe ori. Iară cuvîntul şi 
sfat înţeleptu den singură hirea izvoreşte, pănă în cît ieste, 
precum  dzice şi înţelepciunea lui Solomon: „Izi usti 
pravednago ishoditi razum" („Den rostul direptului izbucneşte 
înţelepciunea"). 

Zac. 3. Fost-au acestu domnu, Radul-vodă, deplin la 
toate şi întreg la hire. Cuvîntul ce-l grăiia ca o pravilă era 
tuturora, giudeţele cu mare dreptate şi socoteală, fără făţărie, cu 
cinste iară nemăruia cu voie veghiată. Avea acestu cuvîntu: 
„Domnul hiecare, cîndu giudecă pre un boierinu cu un curtean, 
ochii domnului să fie pre boierin, iară giudeţul pre calea sa să 
margă. Şi aşea, cîndu să pîrăşte un curteanu c-un ţăran, mai de 
cinste să fie curteanul şi la cuvîntu, şi la căutătura domnului, 
iară nu abătîndu-să giudeţul din calea sa cea direaptă." Şi la 
multe divanuri, cătră vornicii cei de gloată dzicea: „Vornice, 
dzi celui om mîine să mai iasă la divan", ferindu să nu să hie 
greşit cumva giudeţul. Şi de să prilejiia cumva negăcitu 
giudeţul la un divanu, să îndrepta la altul. Dzicea de multe ori: 
„Nemică nu ocăreşte pre domnulu aşea ca cuvîntul nestătător”. 
Pentru boieri dzice : „De mare folos şi cinste este domniei şi 
țării boierinul înţeleptu şi avut, că dacă are domnulu cinci-şase 
boieri avuţi, nice de o nevoie a ţării nu să teme". Cu boieriul ca 
c-un boieriu, cu slujitoriul ca c-un slujitoriu, cu ţăranul ca c-un 
ţăran făcea voroave, şi tot cu blîndeţe şi cu mare înţelepciune , 
că deşi era răpit la vremea sa, iară nu îndelungu. 

Zac. 4. Boierii la mare cinste ave şi dzicea: „Pre un om, 
dacă-l boiereşte domnul, nu încape să-l suduiască. De nu se 
poartă cum să cade unui boierin, să-l scoată şi să puie altul în 
locu, iară a-l sudui, sau să nu i se treacă cuvîntul grăit cu cale, 
nu să cade." 

Zac. 5. Avea o slugă Radul-vodă, încă din copilăriia sa, 
căruia socotindu că nu este hirea de boierie, îl socotiia de 
amînă, iară boierie nu-i da. Ce, vădzîndu-se denafară din rîndul 
altora, pre hirea omenească, ce ieste pururea silitoare în viaţă să 

fie între cei de frunte, s-au rugat mitropolitului şi boierilor să-i 
grăiască Radului-vodă pentru dînsul, să nu fie uitatu, fiindu 
slugă de atîta vreme, şi aşteptîndu în nărocul stăpînu-său, să hie 
şi el între oameni. I-au grăit boierii cu toţii pentru dînsul, să nu 
hie uitat, ca o slugă veche ce ieste, şi slugile cu nedejdea cinstei 
stăpînilor, să agiungă şi ei a hi între oameni, mai multu 
slujescu. Au răspunsu Radul-vodă boierilor: „Mie să nu vi să 
treacă cuvîntul vostru nu mi se cade, iară eu ştiu hirea omului, 
că de boierie nu este, iară, ia, că l-oi boieri pentru voia 
dumilor-voastre". Şi a doa dzi l-au chematu şi i-au dat vătăjiia 
de aprodzi, care era la cinste la Radul-vodă, şi aprodzii cei de 
divanu nici la o domnie mai de cinste n-au fostu, cu urşinice 
mulți şi cu cabaniţă cu jder şi cu hulpi îmbrăcaţi aprodzii. Şi ori 
la cine şi la ce boieriu mergea cu carte, în picioare sta boieriul, 
pană să citiia cartea. 

Zac. 6. N-au trecut săptămîna, şi veni jalobă din tîrgu la 
divanu de nişte fămei pre acel vătav nou, de silă ce le făcuse şi 
le bătuse în tîrgu. Au căutatu Radul-vodă la boieri şi li-au dzis: 
„Nu v-am spus că acesta om de boierie nu este?" Iară cătră 
dînsul: „Eu, măre, încă pe boierie nu am apucat să-ţi dzicu". Şi 
au dzis armaşului de i-au luat gîrbaciul şi au pus de i-au dat 
300 de toiege. 

Zac. 7. Numai, cum nime în lume fără vină, aşea şi 
Radul-vodă cu mare pustiietate ţării, care nu să va uita den 
pomenirea oamenilor în veci. Şi de mirat este cum au încăputu 
într-o înţelepciune ca aceia o vină ca aceasta. Aşea era de greu 
țării, cît să pustiisă curtea şi ţara. Ce pricină ar hi fostu nu ştiu, 
fără de tot zburdată podoaba curţii. Nime den boieri, pană în 
cei a treia, cu haine cevaşi proaste să nu hie, că era de scîrbă. 
Postelnicii, copii den case cu mari podoabe şi cu fotaze la cai. 
Mare întunecare aicea înţelepciunii acestui domnu, că este 
domnul să să poarte cumu biruieşte venitul țării. [...] 

Zac. 12. Omu boleac fiindu Radul-vodă şi de mîni, şi de 
picioare, care boală podagra şi hirarga să dzice, n-au trăgănatu 

multu viiaţa, şi acolea la Hîrlău s-au sfîrşit viaţa, în anul 7134 
<1626> în dzile... [...] 


Capulu alu doisprădzece 


Încep. 1. După moartea Radului-vodă celui Mare, 
boierii şi ţara vădzîndu pre Barnovschii-hatmanul, omu de ţară 
şi fără cuconi şi cunoscut împărăției cu slujbele ce făcusă la 
Hotin, la sultan Osman şi ştiut şi căpeteniilor tătărăşti, ales lui 
Cantemir, cu carile legasă priietenşug încă den mirzeciia lui, la 
Toporăuți, la o trecătoare a lui în Țara Leşască, au ales cu 
glasurile tuturora pre Barnovschii-hatmanul de domniie şi au 
mărsu o samă de boieri la împărăţiie de i-au adus steag de 
domniie. 

Zac. 2. Îndată ce au stătut Barnovschii-vodă la domniie, 
întîiu au stătut după grijea țării ce-i vinisă asupră de tătari şi au 
trimis la galga-soltan daruri şi la Cantemir paşea şi au întorsu 
vrăjmăşiia tătarilor, ce gătisă ei asupra ţării, şi apoi au stătut şi 
după aşedzarea ţării, care să stricasă foarte rău la Radul-vodă. 
[...] 

Zac. 4. Ce cum floarea şi pomeţii şi toată verdeaţa 
pămîntului stau ovilite de brumă cădzută peste vreme, şi apoi, 
după lină căldura soarelui, vinu iară la hirea şi la frîmseţele sale 
cele împiedecate de răceala brumei, aşea şi ţara, după greutăţile 
ce era la Radul-vodă (care vacurilor de miratu au rămas cum au 
putut încăpea întru înţelepciunea acelui domnu aceia nemilă de 
ţară), au venitu fără zăbavă ţara la hirea sa, şi pănă la anul s-au 
împlutu de tot bivşugul şi s-au împlut de oameni. 

Zac. 5. Milele domnilor pot aşedza ţările, nemila şi 
lăcomia fac răsipă ţărălor. Făcusă Barnovschii-vodă mare 
volniciie curţii, să dea numai la biru, o dată într-un an. ŞI 
oricine den curteni de nevoie au răsăritu de la ocina sa, ori la 
satu boierescu, ori la sat domnescu, pre toţi i-au adus la 
breslele sale şi la locul său. Şi siliştilor, pe unde să pustiisă, au 

dat slobodzii, chemîndu oameni din Țara Leşască, şi aşea s-au 
împlutu ţara, în puţină vreme, de oameni. 

Zac. 6. La al doilea anu domniei sale, i-au venit 
porunca de la împărăție să margă cu ostile țării la Daşeu, 
pentru întăritura Daşevului, că măcaru că legasă pacea aceasta 
la Hotin între turci şi între leşi, să nu îmble tătarii la leşi 
stricîndu, şi cazacii pre mare la turci iară nu-i putea opri îmbe 
părțile pe aceste neamuri, nice pre tătari turcii, nice pre cazaci 
leşii. Ce loviia totdeauna şi cazacii pre Marea Neagră locurile 
turceşti, şi mai multu Daşovul păţiia nevoie în toată vremea de 
dînşii. Deci au mărsu şi Barnovschii-vodă într-acela anu, toată 
vara, de au lucratu pen pregiurul cetăţii, tocmindu zidiurile şi 
şanţurile şi cu muntenii, şi cu nişte paşi orînduiți de la 
împărăție pe aceia treabă. 

Zac. 7. După slujba ce au făcut Barnovschii-vodă 
împărăției la Daşău, domniia cu mare fericiie ţării, stîndu tot 
după grijile ţării şi după lucruri dumnedzăiereşti. Şi au fîrşitu 
mănăstirea mare în dricul oraşului leşilor întîi, ce să dzice 
Sfînta Mariia, şi apoi mănăstirea anume Hangul, în munţi, den 
pajişte, şi Dragomirna au fîrşit iară el, urdzită de Crimca 
mitropolitul, aproape de oraşul Sucevei, aşijdere şi Bîrnova, 
lîngă laşi, care apoi au fîrşit-oă Dabije-vodă, fără besereci în 
multe locuri, şi beserica lui Sfetii loanu, iară aicea în oraşu, de 
îmmă-sa făcută. El au lăsat moşiia sa, Toporăuţii, sat la 
Cernăuţi şi Șipotele, la Hîrlău, cu afurisănie a patru patriarşi 
mănăstirii sale Sfintei Măriei den tîrgu den leşi, întîi cu ţara să 
nu hie la alte dări, fără numai la biru. Ce binele pururea este 
gingaş, şi pentru păcatele oamenilor nu în multă vreme 
stătătoriu. Pentru 40 de pungi ce-i cerea veziriul de la 
Barnovschii-vodă, ferindu ţara de obicei, i-au venită mazilic, 
neîmplîndu bine patru ani la domniie. Şi mulţi, cari-i era 
priietini, îl sfătuia să nu să puie împrotiva veziriului, să-i dea 
acei bani, să nu-i vie vreo primejdie. N-au vrutu nice într-un 
chip să priimască, pentru obieciu să nu să facă asupra ţării, 

urmîndu pe Pătru-vodă, carele au făcut Galata-de-Sus, care 
avîndă dodeiale totdeauna de la turci cu dările, au strînsu 
boierii şi ţara şi le-au dzis că nu mai poate să sature pîntecele 
turcilor fără fundu. Şi luîndu-şi dzua bună de la toţi, au lăsatu 
domniia şi s-au dus pen Țara Leşască, la Veneţiea, unde-şi s-au 
săvîrşit şi viaţa sa, cu vecinică pomenire în ţară. Să cunoaşte că 
aceşti domni matce direpte au fostă aceştii ţări, nu maştihă, 
cîndu, pentru obieciu să nu să facă în dzilele lor cu greul ţării, 
domniile ş-au lăsatu şi asuprelele ţării n-au priimit să hie de la 
dînşii. 

Zac. 8. Aşea au făcut şi Barnovschii-vodă, măcară că cu 
foarte prostu sfat, căce după maziliia n-au mărsu la împărăție, 
ce-şi cumpărasă un tîrgu în Ţara Leşască, anume Ustiia, cu 
cîteva ocine, nu departe de Nistru, şi după mazilie ce i-au 
venitu, au mărsu cu casa lui în Țara Leşască, la Ustiia. Iară 
domnu în locul lui au venit Alexandru-vodă, feciorul Radului- 
vodă celui Mare. 

III. Ştefan-vodă cel Bun, când s-au apucat să facă 
mănăstirea Putna, au tras cu arcul Ştefan-vodă dintr-un vîrvu 
de munte ce este lîngă mănăstire. Şi unde au agiunsu săgeata, 
acolo au făcut prestolul în oltariu. Şi este mult locu de unde au 
tras pănă în mănăstire. Pus-au şi pe trii boierenaşi de au tras, 
pre vătavul de copii şi pre doicopii din casă. Deci unde au 
cădzut săgeata vătavului de copii au făcut poarta, iar unde au 
cădzut săgeata unui copil din casă au făcut clopotniţa. lar un 
copil din casă dzicu să fie întrecut pe Ştefan-vodă şi să-i fie 
cădzut săgeata într-un deluşel ce să cheamă Sion, ce este lîngă 
mănăstire. Şi este sămnu un stilpu de piatră. Şi dzic să-i fie 
tăiat capul acolo. Dar întru adevăr nu să ştie, numai oamenii 
aşe povestescu. Fost-au şi bisericuţă de lemnu întru acel deluşel 
şi s-au răsipit, fiind de lemnu. Şi aşe au fost făcut mănăstirea de 

frumoasă, tot cu aur poleită, zugrăvală mai mult aur decît 
zugrăvală, şi pre dinlăuntru şi pre denafară, şi acoperită cu 
plumbu. Şi dzicu călugării să fie fost făcut şi sfeşnicile cele 
mari şi cele mici şi policandru şi hora tot prisne de argint, şi pe 
urmă să li fie luat un domnu şi să fie făcut alteli de spije, care 
le-am apucat şi noi. Iar stricîndu-să un clopot mare la mănăstire 
şi făcînd călugării clopotul a doa oară, au pus aceste toate ce 
scriu mai sus în clopot, ca să fie mai mare. 

Lăsat-au Ştefan-vodă cel Bun la mănăstirea Putna, după 
moartea lui, arcul lui şi un pahar, ce vorbie călugării la 
mănăstire că este de iaspis, ce era în chipul marmurii albe şi al 
farfurii, ca să fie întru pomenire la sfinta mănăstire. ŞI arcul 1- 
au fost trăgînd cu vârtej. Şi la vremea lui Constantin Cantemir- 
vodă, fiind răscoale, au vinit nişte căzaci cu leşi, cu moldoveni 
Joimiri, vrînd ca să jecuiască ce ari găsi în mănăstire. Deci fiind 
un turnu cu bună tărie, nu pute să jecuiască. Deci au dzis 
călugărilor să de turnul, că nu vor lua a mănăstirii nemică. lar 
călugării, necredzind, nu vrè să de turnul. Iar acei căzaci cu leşi 
şi cu moldoveni îndată au aprinsu mănăstirea, iar călugării, 
vădzind că aprind mănăstirea, îndată au dat tumul. Atunce, 
îndată, avînd puşci de apă, acei căzaci, leşi şi moldoveni au 
stînsu focul. Deci atunce au jecuit tot din turnu ce au fost a 
boieri şi a neguţitori, iar a mănăstirii n-au luat nemică, fără 
numai arcul lui Ştefan-vodă. lar păharul au fost pănă la a triia 
domnie a lui Mihai Racoviţă-vodă. Şi scoţindu-l din turnu un 
egumen, pre anume Misail Chisiliţă, şi vrînd să se fălească, au 
băut la masă cu acel păhar a lui Ştefan-vodă, cu nişte slugi 
boiereşti, ce era zlotaşi. Şi bând mult cu acel păhar, s-au 
îmbătat şi, fiind beţi, au stricat un lucru scumpu domnescu şi 
de minune ca acela. 

IV Ştefan-vodă cel Bun, bătîndu-l turcii la Războieni, 
au mărsu să între în Cetatea Neamţului. Şi fiind mumă-sa în 
cetate, nu l-au lăsat să între şi i-au dzis că păsirea în cuibul său 
nu piere. Ce să să ducă în sus, să strângă oaste, că izbânda va fi 

a lui. Şi aş€, pe cuvîntul mâne-sa, s-au dus în sus şi au strânsu 
oaste. 

Iară împăratul turcescu au vinit cu toată puterea lui la 
Cetatea Neamţului. Şi au suit puşcile deasupra unui munte pre 
despre Moldova. Şi au început a bate Cetatea Neamţului foarte 
tare. lar pre acee vreme era un neamţu închis în cetate. Şi 
vădzind că bat cetatea, au dzis păzitorilor să spuie mumei lui 
Ştefan-vodă să-l sloboadă de la închisoare, din temniţă, pre 
dînsul, că el va mântui cetatea de acel greu. Deci, slobodzindu- 
1 pre acel neamţu de la închisoare, s-au şi apucat acel neamţu 
de au îndreptat puşcile din cetate asupra turcilor, unde sta acolo 
în munte, de ave nevoie cetatea. Şi au şi lovit în gura unii puşci 
turceşti, de au sfărmat-o. Şi au început a bate în corturile 
turcilor, cât şi boldul de la cortul împăratului l-au sfărmat. Deci 
n-au mai putut sta turcii întru acel vîrvu de munte, de unde avè 
cetatea nevoie, ce numai le-au căutat a să da în laturi de la acel 
locu. 

Iară Ştefan-vodă, mergînd de la Cetatea Neamţului în 
sus pre Moldova, au mărsu pe la Voroneţ, unde trăi€ un părinte 
sihastru, pre anume Danii. Şi bătînd Ştefan-vodă în uşa 
sihastrului, să-i descuie, au răspunsu sihastrul să aştepte Ştefan- 
vodă afară pănă ş-a istovi ruga. Şi după ce ş-au istovit sihastrul 
ruga, l-au chemat în chilie pre Ştefan-vodă. Şi s-au ispovedit 
Ştefan-vodă la dînsul. Şi au întrebat Ştefan-vodă pre sihastru ce 
va mai face, că nu poate să să mai bată cu turcii: închina-va 
ţara la turci, au ba? Iar sihastrul au dzis să nu o închine, că 
războiul este a lui, numai, după ce va izbîndi, să facă o 
mănăstire acolo, în numele Sfântului Gheorghie, să fie hramul 
bisericii. Deci au şi purces Ştefan-vodă în sus pe la 
Cernăuţi şi pre la Hotin şi au strâ nsu oaste, feliuri de feliuri de 
oameni. Şi au purces în gios. lar turcii, înțălegînd că va să vie 
Ştefan-vodă cu oaste în gios, au lăsat şi ei Cetatea Neamţului 
de a o mai bate şi au început a fugi spre Dunăre. Iar Ştefan- 
vodă au început a-i goni în urmă şi a-i bate, pănă i-au trecut de 

Dunăre. Şi întorcându-s-înapoi Ştefan-vodă, s-au apucat de au 
făcut mănăstirea Voroneţul. Şi au pus hramul bisericii Sfântul 
Gheorghie. 

V Ştefan-vodă cel Bun, când s-au bătut cu Hroit 
ungurul, precum dzicu unii la Caşen, iar letopisăţul scrie că s- 
au bătut la Şcheie pe Siretiu, au fost cădzut calul cu Ştefan- 
vodă în războiu. Iară un Purice aprodul i-au dat calul lui. Şi nu 
pute în grabă încăleca Ştefan-vodă, fiind om micu. Şi au dzis 
Purice aprodul: „Doamne, eu mă voi face o moviliţă, şi vino de 
te sui pe mine şi încalecă". Şi s-au suit pe dânsul Ştefan-vodă şi 
au încălecat pre cal. Şi atunce au dzis Ştefan-vodă: „Sărace 
Purece, de-oi scăpa şi eu şi tu, atunci ţi-i schimba numeli din 
Purice Movilă". Şi au dat Dumnedzeu şi au scăpat amândoi. Şi 
l-au şi făcut boier, armaş mare, pre Purece. Şi dintru acel 
Pureci aprodul s-au tras neamul Movileştilor, de au agiunsu de 
au fost şi domni dintru acel neam. Dar şi aprodzii atunce nu era 
din oameni proşti, cum sînt acum, ce era tot ficiori de boieri. Şi 
portul lor: era îmbrăcaţi cu şarvanele, cu cabaniţe. Aşè trebuie 
şi acum să să afle slugi, să slujască stăpânului, şi stăpânul să 
miluiască pre slugă aşe. [...] 

VIII Ştefan-vodă cel Bun şi cu fiiul său Bogdan-vodă, 
de multe ori au avut războaie cu leşii. Şi multe robii au făcut în 
Țara Leşască, cât au pus pe leşi în plug de-au şi arat cu dânşii, 
de au sămănat ghindă, de au făcut dumbrăvi pentru pomenire, 
ca să nu să mai acolisască de Moldova: Dumbrava Roşie la 
Botăşeni şi Dumbrava Roşie la Cotnari şi Dumbrava Roşie mai 
gios de Roman. Şi leşii încă nu tăgăduiescu, că scrie şi în 
cronica, în letopisăţul lor. Numai mă mier de Miron logofătul 
cum au acoperit acest lucru de nu l-au scris. Şi aş& vorbăscu 
oamenii, că, când au fost arând cu dânşii, cu leşii, i-au fost 
împungînd cu strămurările, ca pre boi, să tragă. lar ei să ruga să 
nu-i împungă, ce să-i bată cu biciuşcile, iar cînd îi băte cu 
biciuşcile, ei să ruga să-i împungă. [...]" 

XIX Cînd au bătut turcii pre Gaşpar-vodă la Țuţora, 
întorcându-să leşii înapoi, tăiat-au un tătar pre Jolcovschii, 
hatmanul leşescu, lîngă Movilău, precum scrie şi letopisăţul. 
Numai tătarul nu l-au ştiut că este Jolcovschii, hatmanul leşilor. 
Ce după ce l-au omorât, au găsit ceasornicul, în sân, de aur cu 
diiamanturi. Şi aflând tătarul că au fost hatmanul leşescu, să fie 
dzis tătarul acela că nu trebuieşte să trăiască omul în lume, 
dacă nu va ave năroc, şi să să fie giunghiiat sângur. [...] 

XXII  Barnovschii-vodă mergând cu multă gloată de 
aice din ţară la Poartă, cu mulţi boieri şi mazili şi curteni, şi cu 
di ceilalți mai proşti, şi preoţi şi cu călugări, şi mergând pe 
drum şi poposind şi şedzind la masă, au început a strănuta 
Barnovschii-vodă des şi tare. lar boierii carii era la masă cu 
Barnovschii-vodă, după obicei: „Sănătos, doamne, şi pe voia 
mării tale!" Iar pre urmă, vădzind că tot strănută, un bo ier să 
fie dzis: „Viermi, doamne". Și cum i-au dzis „viermi, 
doamne", au şi tăcut de strănutat. 

XXIII Când i-au tăiat capul lui Barnovschii-vodă, calul 
lui au şi început a sări, cât n-au mai putut să-l ție comisul în 
mînă. Şi scăpîndu-l din mână, pe loc au cădzut de au murit. Şi 
vădzind turcii, mult s-au mirat şi au dzis: „Nevinovat au fost 
acest om". Şi au cunoscut pre Barnovschii-vodă turcii că au 
fost drept şi s-au căit pentru că l-au tăiat. Şi s-au giurat ca să nu 
mai taie de acum domnu de Moldova. Numai letopisăţul de 
aceasta nu scrie nimicu. Iară oamenii aș€ vorbescu, că au 
apucat unii dintru alţii. [...] 

XXX Gheorghii Ştefan-vodă, când era logofăt mare, au 
fost şedzind odată în divan cu toiagul în gură. lar Iordachi 
Cantacuzino cel bătrîn, vel-visternic: „Ce dzici în fluier, 
dumneata, logofete?" Iar el au răspunsu: „Dzic în fluier, să mi 
să coboare caprile de la munte, şi nu mai vin". El au răspunsu 
în pildă, şi alţii nu s-au priceput. Că el aştepta oştile ungurești 
să vie de preste munte. [...] 

XXXVII Ghica-vodă, de neamul lui fiind arbănaş, copil 
tânăr au purces de la casa lui la Țarigrad, să-ş găsască un stăpîn 
să slujască. Şi cu dânsul s-au mai luat un copil de turcu, iar 
sărac, din ostrovul Chiprului. Şi mergînd amândoi dempreună 
la Țarigrad, multe vorbe bune au vorbit: de vor găsi pită, să să 
caute unul pre altul. Şi au dzis Ghica-vodă: „Tu eşti turcu, poţi 
să agiungi să fii om mare, şi ce mi-i face pre mine atunce?" Iar 
turcul au dzis atunce: „De voi fi om mare, te voi face de vii fi 
mai mare în Chipru, giudecătoriu." Şi mergând în Țarigrad, s- 
au despărţit unul de altul, să-ş caute stăpâni. 

Deci copilul cel de turcu au nemerit la un agă, ce era de 
curtea împărătească. Şi au slujit aşè din stăpân în stăpân, pănă 
au agiunsu de era paşe. Şi fiind paşe sărac, ave un priietin 
musaip împărătescu. Şi mergè totdeauna la vorbă la acel 
musaip împărătescu. Şi pre acee vreme să tâmplasă de era 
multe zorbale în Țarigrad, de nu să mai pute aşedza Poarta. 
Deci Chiupruliolul au dzis cătră acel priietin musaip de casa 
împărătească: „De m-ar pune pe mine viziriu, aş potoli eu 
zorbaleli aceste". Iar împăratului i să supărasă cu zorbaleli, şi 
să miera ce va face, şi întreba sfat şi pre unul şi pre altul. Şi 
aflând vreme acel musaip împărătescu, au spus împăratului că 
„este un paşe sărac, şi el dzice să-l pui măria ta vizir, că a 
potoli toate  gâlcevile aceste, pre careli îl cheamă 
Chiupruliolul". Deci împăratul îndată l-au adus şi l-au pus 
viziriu. Şi cum l-au pus viziriu, îndată au şi pus şi au strigat 
oastea, şi pre de altă parte au începui a tăie capetili celor 
vicleni, pănă i-au spăriiat, de au aşedzat toate zorbaleli. Şi au 
rămas viziriu lăudat la turci, precum s-au vădzut şi să vede şi 
pănă astădzi neamul lui. 

Iară Ghica-vodă, întrând în Țarigrad, au nemerit la 
capichihăile moldoveneşti de au slujit, apoi au vinit la Moldova 
cu neguţitorie, apoi la Vasilie-vodă, lipindu-să de curte, fiind şi 
Vasilie-vodă tot de un neam, arbănaş. Şi vrând şi Dumnedzeu, 
au agiunsu de au fost capichihaie la Țarigrad şi vornic mare 

aici în Moldova. Deci tâmplîndu-să atunce, la vremea lui 
Gheorghii Ştefan-vodă, de au fost la Poartă cu alți boieri, 
viziriul, vădzîndu-l, l-au şi cunoscut cine este. lar Ghica-vodă 
nu-l cunoşte pre viziriul. Deci viziriul Chiupruliolul au şi 
chemat pre haznatariul lui şi i-au dzis în taină: „Vedzi cel 
boieriu bătrân moldovan ce este la Divan? Să-l iei şi să-l duci 
la odaia ta, pănă s-a rădica Divanul, şi apoi să-l aduci la mine 
în taină, cum trebuieşte." 

Iar Ghica-vodă, după ce îl luasă dintre ceielalţi boieri, 
să spăriiasă tare, că nu şti€ povestea ce este. Şi după ce s-au 
rădicat Divanul şi l-au adus la viziriul, l-au întrebat viziriul ce 
om este şi de unde este, şi au dzis: „„Cunoşti-mă pre mine, au 
ba?" Iar Ghica-vodă s-au spus de unde este de locul lui, iar a 
cunoaşte pre  viziriul nu-l  cunoşte. Atunce viziriul 
Chiupruliolul s-au spus şi au dzis: „Ții minte ce am vorbit cînd 
viniiam amândoi pre cale?" Şi au dzis: „De ai uitat tu, dar eu n- 
am uitat, şi iată că te voi face domnu în Moldova; numai să taci 
mâlcom”. lar Ghica-vodă au şi mărsu de i-au sărutat mîna şi s- 
au rugat atunce pentru stăpînu-său, să-l lasă să fie domnu, să 
nu-l mazilească. Iar viziriul au răspunsu: „Acum deodată îl las 
să fie, iar mai pre urmă cuvîntul mieii gios nu  l-oi lăsa, ce te 
voi face pre tine". Şi pre urmă, chemând la Poartă pre 
Gheorghii Ştefan-vodă, şi nevrând Gheorghii Ştefan-vodă să 
margă, au pus pre Ghica-vodă domnu în Moldova, după cum 
scrie letopisăţul. Aşè au fost povestea ieşirii acestor doi 
oameni, Chiupruliului viziriului şi Ghicăi-vodă, că unde este 
voia lui Dumnedzeu să biruiescu toate firili omeneşti. [...] 

XLI Era un boier, anume Neculai Milescul Spătariul, de 
la Vaslui de moşia lui, pre învăţat şi cărturar, şi ştie multe 
limbi: elineşte, sloveneşte, greceşte şi turceşte. Şi era mândru şi 
bogat, şi umbla cu povodhnici înainte domneşti, cu buzdugane şi 
cu paloşe, cu soltare tot sirmă la cai. Şi lui Ştefăniţă-vodă îi era 
pre drag, şi-l ţine prè bine, şi tot la masă îl pune, şi să giuca în 
cărţi cu dînsul, şi la sfaturi, că era atunce grammatic la dînsul. 

Iar cînd au fost o dată, nu s-au săturat de bine şi de cinstea ce 
ave la Ştefăniţă-vodă, ce au şedzut şi au scris nişte cărţi viclene 
şi le-au pus într-un băţu sfredelit şi le-au trimis la Constantin- 
vodă cel Bătrîn Băsărabă în Țara Leşască, ca să să ridice de 
acolo cu oşti, să vie să scoată pre Ştefăniţă-vodă din domnie. 
Iar Constantin-vodă n-au vrut să să apuce de acele lucruri ce-i 
scriè, ce s-au sculat şi au trimis băţul acel sfredelit cu cărţi cu 
tot înapoi la Ştefăniţă-vodă, de le-au dat. Deci Ştefăniţă-vodă, 
cum au vădzut băţul cu cărţile, s-au pre mîniet şi l-au şi adus 
pre acel Nicolai Milescul înaintea lui, în casa cè mică, şi au pus 
pre călău de i-au tăiat nasul. Scoţind Ştefăniţă-vodă în grabă 
hamgeriul lui din brîu, au dat de i-au tăiat călăul nasul. Şi n-au 
vrut să-l lasă pe călău să-i taie nasul cu cuțitul lui [de] călău, 
ce cu hamegeriul lui Ştefăniţă-vodă i-au tăiat nasul. După acee, 
Nicolai Cârnul au fugit în Ţara Nemţască şi au găsit acolo un 
doftor, de-i tot slobodzie sîngeli din obraz şi-l boţie la nas, şi 
aşe din dzi în dzi sîngele să închega, de i-au crescut nasul la 
locu, de s-au tămăduit. Iar cînd au vinit aice în ţară, la domnia 
lui Iliieş-vodă, numai de abiè s-au fost cunoscut nasul că-i tăiat. 
Numai tot n-au şedzut în ţară mult, de ruşine, ce s-au dus la 
Moscu, la mareli împărat, la Alecsii Mihailovici, la tatăl 
marelui Petru împărat, carele au vinit la noi aice, în Moldova. 
Şi pentru învăţătura lui au fost terziman împăratului şi învăţa şi 
pre fiiul împăratului, pre Petru Alecsievici, carte. Şi era la mare 
cinste şi bogăţie. Şi l-au trimis împăratul Alecsii Mihailovici 
sol la mareli împărat al chitailor, de au zăbăvit la Chitai vreo 
doi, trii ani. Şi au avut acolo multă cinste şi dar de la mareli 
împărat al împărat al chitailor, şi multe lucruri de mirat au 
vădzut la acè împărăție a chitailor. 

Şi i-au dăruit un blid plin de pietri scumpe şi un 
diiamant ca un ou de porumbu. Şi întorcându-să pe drum 
înapoi, s-au tîmplat de au murit împăratul Moscului, pre anume 
Alecsii Mihailovici, iar senatorii de la Moscu i-au ieşit întru 
întîmpinare şi i-au luat aceli daruri şi tot ce au avut şi l-au făcut 

surgun la Sibir. Şi au şedzut câțiva ani surgun la Sibir. Iară mai 
pre urmă, rădicându-să Petru împărat, fiul lui Alecsii 
Mihailovici, carele au vinit aice în ţară, în Moldova, de s-au 
bătut cu turcii la Prut, la Stănilești, din gios de Huşi, în ţinutul 
Fălciiului, agiuns-au Cârnul din Sibir cu cărţi la dînsul, la 
împăratul Petru Alecsievici, de i-au făcut ştire de toate ce-au 
făcut şi cum este surgun. 

Atunce Petru Alecsievici împărat îndată au chemat 
senatorii şi au întrebat dzicînd: „Unde este dascălul mieu cel ce 
m-au învăţat carte? Acum curund să-l aduceţi”. Şi îndată au 
răpedzit de olac şi l-au adus la Petru Alecsievici, împăratul 
Moscului, în stoliță. Şi l-au întrebat ce-au vădzut şi ce au pățit 
şi i-au plătit lucrurile toate acele de la senatori ce-i luasă, pănă 
la un cap de aţă, şi diiamantul cel mare. Şi împăratul, după ce 1l- 
au vădzut, s-au mirat şi l-au dat în haznaoa cè împărătească, iar 
Cârnului i-au dat optdzăci de pungi de bani. Şi l-au luat iară în 
dragoste şi milă şi l-au pus iar sfetnic. 

Şi când au ras barbeli, împăratul, a moscalilor, atunce 
când s-au schimbat portul, atunce singur împăratul i-au ras 
barba cu mîna lui. Şi au trăit Cârnul pănă la a doa domnie a lui 
Mihai-vodă Racoviţă, şi atunce au murit. Care mare cinste i-au 
făcut împăratul la moartea lui şi mare părere de rău au avut 
după dînsul, că era trebuitoriu la aceli vremi. 

Rămas-au acelui Cârnu ficiori şi nepoți, şi au agiunsu 
unii de au fost polcovnici spre slujba oştirii. Că să însurasă el 
acolo, de luasă moscalcă. Şi s-au mai dus după dânsul de aice 
din Moldova trii nepoți de frate, de să aşedzase şi ei pe lîngă 
unchiu-său. Şi aceie ave milă de la împărăție, şi acolo au murit. 

Cap. XIX 
Domnia lui Dumitraşco Cantemiru-voevoda, 
în anul 7219 <1711> 


După ce au sosit Dumitraşco-vodă în laşi, după obiceiu 
a tree dzi au boierit boierimea. Pus-au pre Nicolai Costin vel- 
logofăt, pre Lupul Costache vornic mari de Țara de Gios, pre 
loan Sturdze vornic de Țara de Sus, pre Antiohie Jora hatman, 
pre un grecu, anume Spraioti Dracumana, vel-postelnic şi pe 
mine loan Niculce vel-spalar, pe Gheorghiţă vel-păharnic, pre 
Dabije vel-ban, pre Catargiul vel-visternic, pre Sandul 
Sturdze vel-stolnic, pre Costantin Costache vel-comis. Aceştie 
era boierii lui Dumitraşco-vodă întăiu. lar mai de credinţă şi 
mai ales toate trebile domniei era după mine, loan Niculce vel- 
spatar. 

Şi atunce dintăiu era boierii can grijiți de numeli lui 
Dumitraşco-vodă din tinireţe, cându era bezaide, la domnia 
frăține-său, lui Antiohie-vodă. Că era atunce nerăbdătoriu şi 
mânios, zlobiv la beţie, şi-i ieşisă numele de omu rău. Iar 
acmu, viind cu domnia, nu ştiu, să-ş piiardă numele cel rău: au 
doar mai la vîrstă venisă, au doar chivernisisă viiaţa lui, unde 
nu era pace? Că aşe să arăta de bun şi de blând! Tuturor uşe 
deschisă şi nemăreţu, de vorovie cu toţi copiii. 

Atunce au scos pre ţară 2 câverturi, banii steagului. Şi 
de cum era soma la Neculai-vodă (este vorba de Nicolae 
Mavrocordat, n.n.) , au mai scădzut pe ţară la un câvertu, câte 3 
000 de galbeni. Aşijdere şi mazililor li-au scădzut tot pre 
giumătate şi mai bine dăjdile. Şi li-au făcut şi carte cu 
giurământuri, să nu dè desetină boierii, după cum n-au dat mai 
nainte boierii. Că să făcus-obiceiu de la Mihai-vodă, de da 
desetină boierii. Şi el apoi i-au iertat. 

Deci boierii, vădzînd aşè milă şi nemărire, începusă toţi 
a să lipi şi-a-l lăuda. Era omu învăţat. Numai la giudecăţi nu 
pre pute lua sama bine, poate-fi trăind mult la Țarigrad în 

streinătate. Lăcomie nu ave mare, lucrurile lui poftiè să fie 
lăudate. 

Atunce ave mare supărare şi cheltuială, fiind pacea 
stricată cu oastea lui voevoda Chiovschii şi cu cea şfedzască. O 
ierna Şi o griji de zahară, lemnu la Tighine pentru tocmitul 
cetăţii. Deci de la Brăila căra ţara pâine la Tighine. Aşijdere şi 
lemnu căra den ţară la Dunăre, de făce pod mereu la Cartari. 
Veşti din Ţara Leşască şi de la moscali în tot ceasul cerca de le 
trimite la Poartă. Deci era pre în val şi în mare supărare. Căci el 
venisă de curund, şi lucrurile toate neaşădzate şi lipsite. Şi siliè 
ca să plinească poruncile Porții toate, şi-i era pre cu greu, că era 
ţara stricată mai de-nainte vreme. 

Începutu-s-au atunce şi omor în vite, cât nu mai birui€ 
oamenii să le despoaie. De pîine încă era lipsă, că nu rodis-într- 
acel an. 

Boierii carii avusese greutate la Niculai-vodă sta tot 
vîrtos cătră Dumitraşco-vodă, ca să pârască pre Neculai-vodă 
la Poartă pentru răutatea ce le făcusă. Dar Dumitraşco-vodă nu 
priimi€ nicidecum, nici să potrivi€ şi nu le da voie, ce ţine 
legătura ce făcusă cu Niculai-vodă, când s-au împreunat la 
Gălaţi. lar Neculai-vodă, după ce-au agiunsu la Poartă, au 
călcat giurămîntul. Şi cum au mărsu la veziriul, au şi pârât pre 
Dumitraşco-vodă, dzicînd că el, când au mărsu în ţară, au găsit 
mai bine de giumătate boierii haini la moscali şi prindzându-i 
i-au închis. lar Dumitraşco-vodă, cum au luat domnia, au şi 
răpedzit de olac înainte şi i-au slobodzit pe toți. Şi-ncă pre care 
era mai mare hain l-au pus căimăcan. Ce veziriul nemic în 
samă nu-i ţine vorbile lui. 

Atunce, dacă au înţeles Dumitraşco-vodă de acea vorbă 
bună de prieteşugu ce-au grăit Neculai-vodă cătră veziriul, au 
şi chemat pre boierii ce-l îndemna să-l pârască pre Niculai- 
vodă şi li-au spus de Neculai-vodă cum ţine prieteşugul. Şi 
îndată i-au gătit pre o samă şi i-au trimis la Poartă. Şi sosind 
boierii la Poartă, ş-au păscut prilejul şi, când au ieşit împăratul 

la geami, ei ş-au aprinsu rogojine în capu şi au dat ardzaun la 
împăratul, jăluind ce li-au făcut Niculai-vodă. lar împăratul, 
vădzînd atîta jalobă, au şi trimis să aducă pre Niculai-vodă, să-i 
taie capul. Numai, norocirea lui, s-au tîmplat un prieten de i- 
au dat ştire, şi s-au ascunsu de au scăpat de peire, că l-ar fi 
tăiat. Socotiţi, fraţilor, acmu! De vreme că cei mare nu-ş ţinu 
giurămîntul, ce încă-ş aduc peire, dar cei proşti cum l-or ţine? 

Dumitraşco-vodă pe taină să gătie să prindză pre 
Brâncovanul-vodă, precum îi poroncisă Poarta. Şi trimisese şi 
iscoade la munteni, de vădzusă toate lucrurile lui cum stau. Şi 
ş-au făcut Dumitraşco-vodă vro cinci, şese steaguri de lefecii şi 
2 steaguri de lipcani şi cîţiva feciori de boieri grijiţi, îi ţine gata 
în laşi. Şi făcusă cuvânt că va să margă în sus, cu podghiaz la 
moscali, ca să nu priceapă muntenii. Şi aştepta din ceas în ceas 
să-i vie omul cel cu fermanul de la împărăție, să să şi pornească 
la Brâncovanul, să-l prindză. Venitu-i-au şi de la hanul ferman, 
numai să încalece, să-l prindză. Ce pre fermanul hanului nu 
cutedza să margă, să-l prindză. Ce au mai scris la Poartă că el 
este gata, şi hanul încă i-au scris să purceadză. Ce să ştie şi de 
la împărăție: purcede, au ba? Ce de la Poartă i-au venit 
răspunsu să mai aştepte, că, când a fi vreme, i-a face el ştire. 
Că aştepta veziriul să plinească cele 500 pungi de bani 
Brâncovanul, ce le cerus-împrumutu, cum s-au pomenit mai 
sus. [...] 

Dumitraşco-vodă, vădzând că de la Poartă îl zăbăvăscu 
cu răspunsul pentru Brâncovanul, au început a gîndi că doar au 
prinsu veste şi ş-au tocmit lucrul. Şi ştiindu-l pre Brâncovanul 
mare neprieten, şi de i s-a tâmpla vro mazilie n-ar fi bine de 
dânsul, şi vădzând că atunce trăge toată creştinătatea bucuria şi 
nădejdea creştinilor, adec-a moscalilor, au început şi el a să 
agiunge cu creştinii şi a-i înştiința de la Poartă. Şi aş€ cu 
meşterşug au scris la Poartă, ca să-i dè voie să facă a să 
agiunge cu moscalii şi ce-ar vedè şi ar înţelege, de toate să facă 

ştire Porții. Deci veziriul, gândind că va hi drept Porții, datu-i- 
au ŞI acè voie. 

Apoi Dumitraşco-vodă, luându-şi acea voie de la 
Poartă, şi mai fără sâială au început a să agiunge cu moscalii. 
Şi să tâmplasă de ave la Poartă şi un capichihai, anume Iano, 
pre mare telpizu. Şi poate-fi că-ş ştie şi mai nainte voroava, că 
cu meşterşugul acelui capichihai lua cărți de la solul 
moschicescu, ce era închis în Edicula, şi le trimite la 
Dumitraşco-vodă, şi Dumitraşco-vodă le trimite la împăratul 
Moscului. Deci cu acest felu de credinţă şi slujbă au cădzut 
Dumitraşco-vodă în mare cinste şi dragoste la Petru 
Alecsieviciu, împăratul Moscului. Că altul nime nu cutedza a 
face acele slujbe, că era solul în mare pază. 

Pe acee vreme muntenii nu ştie pentru slujbele ce face 
Dumitraşco-vodă, nici din boierii moldoveni, şi scrie muntenii 
rău de Dumitraşco-vodă la moscali. lară Moscalul, vădzându 
slujbele ce-i face, nicicum nu-i crede. 

Aşijdere pre acee vreme, fiind mitropolit ţării, părintele 
Ghedeon şi cu Antiohie Jora hatman şi cu alţi boieri mari încă 
scrie de rău pentru Dumitraşco-vodă la moscali, să nu-l 
creadză, că el este ca şi unu turcu şi ține cu turcii. Dar ei au 10 
000 de oaste gata şi zahară, şi să trimiţă împăratul 15 000 de 
oaste, să lovască podul despre Dunăre, să-l strice şi să bată tot 
Bugeagul. Iar împăratul, vădzând slujbele lui Dumitraşco-vodă, 
nici de unele nu-i asculta. 

Împăratul Moscului, vădzându că tătarii au prădat în 
țărâli lui,  chiematu-ş-au toţi sfetnicii lui, de au stătut la sfat, 
ce vor face. Deci unii sfătui€ să margă cu toată puterea la Crâm 
şi să lasă o samă de oaste la Chiov de apărare, de-a merge 
cineva asupra Chiovului. Unii sfătui€ să margă pre Nipru pănă 
la Vozia şi să-şi ducă zahară pe apa Niprului, şi de la Vozia să 
iè Dunărea în sus, la Cetatea Albă, să cuprindă Dunărea. Unii 
sfătuie să margă pre Nistru la Tighine. 

Dar împăratul n-au priimit sfatul nemărui şi au dzis că 
la Crâm a lăsa oaste împotriva Voziei, iar altă oaste la Tighine 
nu-i bine, aşe îndată, să margă să o iè, că ş-a-şi răni oastea şi 
apoi cu temeiul turcilor nu s-a pute bate. Ce pe Tighine a lăsa-o 
în urmă şi va merge drept la pod, împotriva veziriului, să-l 
bată, că apoi lesne va fi a lua pre urmă Tighinea. 

„Că zahară ne va scoate Brâncovanul-vodă, că aşe să 
adevereşte, şi ne-a ieşi înainte cu 30 000 de oaste. Şi este să 
mai iasă cu Brâncovanul 20 000 de oaste sirbi, şi leşii încă or 
să ne dè 30 000 oaste, şi din Moldova iar scriu boierii că sunt 
gata 10 000 de oaste”. 

Şi are şi el ca treidzăci, patrudzăci de mii de oaste. „Şi 
ne agiunge atâta oaste." Şi aşe, cu aceste nădejdi, ş-au pornit 
greimea oştii în gios de la Riga. 

Dumitraşco-vodă, dacă au simţit pre Antiohie Jora 
hatmanul că-l pârăşte la Moscu, l-au mazilit şi m-au pus pre 
mine, pe loan Niculce spătariul, hatman în locul lui Antiohie. 

Dumitraşco-vodă, chiemându-şi boierii, au întrebat sfat, 
dzicând că moscalii să pogoară asupra ţărâi, ce or face, ca să 
vadză cine ce ar dzice. Dar el să le spuie adevărul că este 
agiunsu cu moscalii, nu spune. Deci boierii nu-l crede pe 
Dumitraşco-vodă, gîndi€ că ţine cu turcii. Deci aşe, unii dzice 
să să dè în gios spre Fălcii, şi doamna să o trimiţă pre Oituz. 
Alţii dzice să trimiţă spre Bârlad, alţii spre Focşani, păn' să vor 
bate turcii cu moscalii, şi care parte a birui cu acce să ţie. Şi au 
rămas să trimiță pe doamna cu giupânesele la Oituz, iar boierii 
cu vodă spre Fălcii. Şi cum s-au tocmit acestu lucru, au şi 
început a-şi răschira casele lor, cine cum pute, şi ales unii a să 
agiunge cu moscalii, precum s-au pomenit. 

Dumitraşco-vodă au trimis-au sol la moscali pre Luca 
visternicul, dzicând că-l trimite iscoadă, şi au scris şi la turci, 
făcându-le ştire. Deci Luca visternicul au găsit pre împaratul 
Moscului aproape, în Țara Leşască, la Iaroslav, şi aşe au 
aşădzat cu împăratul de-u făcut legătură. 

Țara Moldovii cu Nistrul să-i fie hotarul, şi cu Bugeacul 
şi cu toate cetăţile tot a Moldovii să fie. Numai deodată prin 
cetăţi să aşedze moscalii oşteni, păn' s-a întemei€ ţara, iar apoi 
să lipsască oastea moschicească. Bir să nu de ţara nici un ban, 
pre domnu să nu-l mazilească împăratul păn' la moarte, şi pre 
urmă fiii lui, pre care ş-or alege ţara. Neamul lui să nu iasă din 
domnie. Numai când s-ar haini sau când ş-ar lepăda legea, 
atunce acela să lipsască, şi să puie din fraţii lui. 

Pre boieri să nu-i mazilească domnul din boierie păn' la 
moarte, sau cu mare vină să-l scoată. Vama Ocnii şi altor 
târguri să fie venitul domnilor, iar altă dare să nu fie. Mazilii şi 
mănăstirile să-şi stăpânească ocinele şi vecinii săi, să-ş iè 
desetină şi goştină de oi şi de mascuri şi de stupi despre moşiile 
sale. 

10 000 de oaste să fie tot gata în ţară, şi împărăţia să le 
de lefe din visteria împărătească, din stoliță. Din moscali să nu 
s-amestece la boicriile Moldovii, nici să s-însoare în ţară, nici 
moşii să cumpere. Domnul pre boieri să nu fie volnic a-i 
pierde, orice greşală ar face, fără sfatul tuturor şi fără iscălitura 
mitropolitului. Cătră aceste i-au dat şi titu de domnie, să să 
scrie mai de cinste şi mai sus după cum să scriu domnii acmu, 
iar titul aşe-i era: „săninatul domn al Ţărâi Moldovii 
samoderjeţu (sângur stăpînitor) şi colegat (prietin) Țării 
Moschiceşti", iar nu robu supus. Care acestu nume este puţin 
oarece mai de gios decât al unui craiu, care să cheamă latineşte 
acestu nume sărenis, iar sloveneşte să cheamă predsfeliişe, iar 
leşeşte eşniosfinţunii. Aşè ca să să scrie domnii Moldovii. 
Aşijdere nicidecum pace cu turcul să nu facă, iar de s-a tâmpla 
să facă pace, să râmâie Moldova iar suptu stăpânia turcească, 
să aibă împăratul moschicesc a da lui Dumitraşco-vodă 2 
părechi de curţi în stoliță şi moşii pentru moşiile din Moldova 
şi cheltuială pre dzi, în toată viiaţa lui, lui şi oamenilor lui să 
nu-i lipsască. Şi de nu i-ar plăce acolo şi s-ar trage într-altă ţară 
creştinească, volnic să fie a merge, şi altele multe ca aceste. Şi 

pre aceste ponturi au giurat tare împărăția Moscului şi au şi 
iscălit mai gios şi i l-au trimis pe Luca visternicul. Şi au scris 
lui Dumitraşco-vodă să să gătedze şi să-i iasă întru 
întâmpinarea oştii moschiceşti la Nistru. Iară de n-a ieşi la 
Nistru şi a aştepta pană s-a bate cu turcii şi i-a birui, atunce ori 
să închine, ori să nu mai închine, că atunce mulţi domni s-or 
afla. Că scrisesă Dumitraşco-vodă pre Luca de-i făcusă ştire că 
oaste turcească este multă, 400 000, şi puşci 400, tot tunuri 
mari şi tătărâme multă, şi pâine în ţară nu-i. Nici atunce, la o 
vreme ca acee, nu pot oamenii să care de tătari că-i robescu şi 
oamenii fug la păduri. Şi el nu poate să s-închine aşe îndată, că- 
s tătarii aproape şi i-or robi ţara. Dar împăratul Moscului au 
răspunsu Lucăi că cu tătarii s-au agiunsu, n-or robi, nici or 
pute, şi oaste are multă, nu să miară de turci. Şi pre zahară de 
pâne şi de vite a da bani, n-a lua în dar, că şi la Brâncovanul- 
vodă au trimis bani, şi are nădejde că-i va scoate zahară de 
agiunsu. Şi aşè, cu această tocmală, s-au întorsu Luca 
visternicul la Dumitraşco-vodă, aducând lui vodă de la 
împăratul daruri un leftu cu diamanturi, cavalerie, pecete 
împărătească şi câţiva soboli. 

Dumitraşco-vodă sta atunce în cumpănă, cum ar nemeri 
să hie mai bine. Că să să dè în gios, să teme în gios să nu-l 
pârască cineva, să-l apuce turcii să-l mazilească. Să să ducă 
înaintea moscalilor la Nistru, că acmu sosisă Şeremet la Nistru, 
iar să teme, că sau a pute să scape păn' la Nistru de ţară, au ba. 
Aşijdere şi pentru ţară să teme, să nu o prade tătarii. Ce sta şi să 
mira cum va face. Ce au socotit şi au scos tuiurile şi corturile 
afară din laşi spre Balica, ca să mai chivernisască lucrul 
ceva înainte, să vadă oamenii că purcede în gios, la oaste, 
înaintea veziriului. Căci Şeremet fertu-marşalâc agiunsese cu o 
samă de oaste moschicească la Nistru, şi socotie Dumitraşco- 
vodă că va merge Şeremet degrabă în gios, de va agiunge în 
Bugeac, şi va începe a să lovi cu tătarâi, şi el să va mai zăbovi 

a să găti la leşi, să rămilie în urmă, ca să vadă cum a merge 
tabăra lui Șeremet. [...] 

Socotit-au atunce Dumitraşco-vodă să-ş pornească 
doamna de la Cetăţuie pre Oituz cu Iordachi Rusăt vornicul, 
împreună cu giupânesili, iar vodă cu boierii şi cu acei puţini 
slujitori să purceadă în gios spre Huşi, să zăbăvască acolo, pănă 
or agiunge moscalii la Bugeac de s-or bate cu turcii, să vadză 
cum să va alege. Şi au ales o sută de siimeni cu doi bulucbaşi 
mai de credinţă, de i-au giurat şi le-au dat lefe şi i-au suit în 
Cetăţuie să purceadă cu doamna, să fie de paza ei. lar 
celoralalţi siimeni ce rămăsese la corturi nu le-au dat lefe bani 
gata, neavând de unde, ce i-au orânduit la zlotaşi, la ţară, să 
margă să-ş strângă lefele, şi de la corturi să margă la curtea 
domnească, să fie de treaba curţii. Şi, a doa dzi vre să-ş 
pornească doamna, şi apoi să purceadză şi el în gios spre Huşi. 
Iar siimenii acei de la corturi, vădzind că nu le-au dat şi lor lefe 
bani gata, n-au vrut să margă în curte, ce au luat steagurile şi au 
purces din şes la Cetăţuie cu zorbă, ca să-ş ceară lefele. Iar 
Dumitraşco-vodă, vădzindu-i că vin, au pus de-au închis porţile 
Cetăţuii şi au vrut să le ste împotrivă cu siimenii cei ce-i 
giurasă. Şi mai avè şi vro 60 oameni aduşi cu dânsul din 
Țarigrad, şi au răpedzit şi la lefecii să încalece. Atunce 
seimenii cei cu zorbă au venit păn' la poarta Cetăţuii şi, 
vădzând c-au închis porțile şi nu-i lasă să între în mănăstire şi 
le stau cei dinlontru împotrivă şi lefeciii încalecă, n-au vrut să 
s-apuce de gâlceavă şi au început a grăi cu binişor şi a să ruga 
să le de şi lor lefe. Atunce Dumitraşco-vodă să spăriesă şi au 
prinsu pre bulucbaşii lor înlontru şi i-au ucis cu buzduganul, şi 
încă pre unul l-au lovit cu sabia, dar n-au murit. Şi aşe s-au 
potolit acea gâlceavă, şi s-au dus la strajă, în curte, unde era 
orânduiţi. 

Şeremet, den Soroca de la Nistru, nu să mai pogorîè în 
gios, să margă la pod la Dunăre, unde-l orânduisă, că să teme, 
că ave oaste puţină, ce pre cătinel să trage pre Nistru în gios. 

Dumitraşco-vodă, vădzând aceste lucruri, că au rămas 
mai sângur şi-ş caută cineş chivernisala lui, şi bani de 
cheltuială n-avè mai mult de 10 pungi, de toți banii lui, că nu 
avusese vreme să strângă, nici era lacom, precum mai sus s- 
au scris, schimbat-au socoteala într-alt chipu. Să nu mai margă 
în gios la turci, temându-să să nu-l mazilească, şi a fi greu de 
dînsul, dzicând că toţi fug şi-ş caută chivernisala sa şi a caselor 
sale. Ce el încă-ş va căuta chivernisala lui, şi vădzând şi pre 
seimeni cum s-au burzuluit, nu s-au mai încredzut să să 
despartă de doamnă-ş şi să o de în laturi, ce pre taină au trimis 
pre Pricopii căpitanul şi pre Dimitrie aga, slugile lui credzute, 
la Şeremet, la Movilău, scriind ca să-i trimiţă în grabă vro 4 
000 de moscali aice în laşi, să-i fie aret, să nu-l apuce turcii să- 
1 mazilească. 

Dacă au simţit Şeremet, tare s-au bucurat şi-ndat-au 
ales pre Croput bragadiriul, cu 3 000 de moscali, şi pre 
Chighieciu, cu un polc de moldoveni, ca vro 500 de moldoveni, 
ce slujiè la moscali, şi i-au pornit înainte la leşi. Deci 
agiungându Cropot bragadiriul la Prut, au răpedzit înainte, 
dând ştire lui Dumitraşco-vodă ca să trimiţă să grijască poduri 
la Zagarance, să treacă. 

Atunce au sosit ferman de la veziriul la Dumitraşco- 
vodă, să încalece să margă să prindză pre Brâncovanul-vodă. Şi 
au scris cărţi şi la soltanul de Bugeag, să dè lui Dumitraşco- 
vodă oricâţi tătari i-ar trebui. Atunce am şiutu şi eu c-au fostu 
scris să vie moscalii, că eu tot gîndiemu că om purcede în gios 
spre Huşi, precum sfătuisem. lar dac-am înţeles c-au sosit 
moscalii, mult m-am mirat şi am dzis lui vodă să scrie, să să 
întoarcă moscalii înapoi, şi să mergem, precum scrie veziriul, 
să prindem pre Brâncovanul, şi să să lasă de moscali, că poate 
să-i bată turcii, şi tătarii or robi ţara. Puiu pre Dumnedzeu 
martur că aș€ i-am dzis, şi tare am stătut, că doar l-oi întoarce, 
şi n-am putut. Şi încă cu mânie mi-au răspunsu, dzicînd că „voi 
toţi vă chivernisiţi, ca să rămâneţi la creştini, şi numai eu 

sângur pentru voi să rămâiu la păgîni; că v-am vădzut eu 
credinţa, că aţi fugit toţi, şi eu am rămas sângur; pentru ţară, n- 
or prăda-o tătarii, că moscalii acmu sosescu, şi eu ştiu pre bine 
că n-or bate turcii pre moscali”. Deci vădzând şi eu că mi-au 
răspunsu aşe cu scârbă, m-am temut a mai răspunde, să nu 
cumva cad în vro primejdie a vieţii. Măcar că mulţi dzic că eu 
l-am îndemnat să să închine la moscali, dar grăiescu cu năpaste 
şi ca nişte oameni ce nu pricep şi nu ştiu. Că atunce era toți 
creştinii bucuroşi moscalilor, nu numai eu, că scri€ alţii mai 
nainte de chiema pre moscali, mai nainte de Dumitraşco-vodă: 
muntenii, sârbii, moldovenii, cu câţi ani mai nainte! Numai 
pizmaşii zavistnici scornie asupra me ocară, şi oamenii cei 
proşti şi neprieteni şi cei nepricepuţi crede aşa. Dar eu taina 
stăpânului, căruia i-amu mâncat pita, n-am putut-o descoperi, 
uitându-mă la Sfânta Scriptură, ce au dzis îngerul cătră Tovie 
dzicând: „Taina împăratului să o acoperi, iar faptele lui 
Dumnedzeu la arătare să le mărturiseşti". 

Ce şi eu n-am vrut să mă facu al doile ludă sau să-l 
viclenescu, să fugu de la dânsul. Că de-aş fi făcut aşe, ce laud- 
aş fi dobîndit? Ce numai osândă de la Dumnedzeu şi ocară de 
la oameni. lar eu aceste răbdându-le cu dreptate, den toate 
nevoile am scăpat, care le-am tras pre strâmbătate în 9 ani. Ce 
întru aceste ce mi s-au întâmplat m-am lăsat tot în nădejdea lui 
Dumnedzeu, păn' m-au scos, precum mărturiseşte David 
prorocul, psalom 39: „Răbdându am aşteptat pre Domnul, şi 
mi-au luat aminte, şi au ascultat ruga me, şi m-au scos din 
groapa patimilor şi din tina cea adîncă, şi au pus pre piatră 
picioarele mele", i proci. 

Chiematu-ş-au atunce Dumitraşco-vodă boierii săi, câți 
mai rămăsese lângă dânsul, numai aş€, sprinteni, anume pre 
Nicolai Costân vel-logofăt, pe loan Sturdze vornicul şi pre 
Iordachi Rusăt vornicul şi pre Ilie Catargiul vel-visternic, 
şi le-u spus precum au chiemat pre moscali, şi au venit de trec 
Prutul la Zagarance. Atunce toţi boierii, audzind, s-au bucurat 

şi au răspunsu cu bucurie cătră vodă şi au dzis: „Bine ai făcut, 
măria ta, că noi ne temem că te-i duce la turci, şi aşe avem 
gând că, de te-om vede că mergi la turci, te-om părăsi şi ne-om 
duce de ne-om închina la moscali”. Şi le păre bine. Numai 
Iordachi Ruset vornicul au dzis atunce: „Te-i can grăbit, măria 
ta, cu chiematul moscalilor. Să fii mai îngăduit, măria ta, păn' li 
s-ar fi vădzut puterea, cum l-e merge”. Răspuns-au 
Dumitraşco-vodă, dzicând: „Nu mai era vreme a mă mai 
chivernisi, temîndu-mă ca să nu mă apuce turcii. Că iată şi din 
dumnevoastră m-aţi părăsit o samă şi nu sinteţi într-un cuvânt 
şi într-o credinţă cu mine." 

Atunce au şi încălecat Dumitraşco-vodă şi au purcesu 
înaintea moscalilor, la Prut. Şi s-au împreunat cu Cropol 
bragadir şi au venit cu dânsul în gios, pre Jijia, păn' l-au trecut 
Jijia şi Bahluiul. Şi l-au lăsat pre Bahluiu, din gios di laşi, la 
Podul lui Bâtcă, şi acolo ş-au pus obuzul, dându-i conac de 
toate ce i-au trebuit lui şi oştii. Şi luîndu-şi Dumitraşco-vodă 2 
căpitani, cu 2 steaguri de draguni, s-au întorsu desară la 
Cetăţuie, unde-i era doamna. lar pre mine, loan Niculce 
hatmanul, păn-au umblat vodă la Prut, m-au lăsat de paza 
doamnei la Cetăţuie, ca să nu lovască niscaiva turci pre 
doamna în urma lui. Iar a doa dzi venit-au şi Cropot bragadiriu 
numai cu un steagu de draguni la leşi. Şi l-au cinstit 
Dumitraşco-vodă şi l-au dăruit, şi au îmblat prin curiţle 
domneşti şi prin toate mănăstirile de le-au vădzut, şi desară iar 
s-au întorsu la obuzul său, la Podul lui Bâtcă. 

Atunce moldovenii, cum au vădzut moscalii, precum 
sint învăţaţi la jacuri, când văd cîte un lucru burzuluit, au şi 
purcesu, unii cu poroncă, alţii şi fără poroncă, a tăiè pre lurci şi 
a-l robi, unii în laşi, alţii printr-alte târguri, unde şi-i afla, prin 
toată ţara. Şi-i jăcui€ de bani, de odoară, de cai, de borfe, de 
boi, de oi, de miere, de ceară şi de toate ce găsie. Iar băcăluile 
sta vărsate pre uliţă, de era sătui şi copiii. Strafide, smochine, 
alune era destule pre la toate babele. Iar pre care turci nu-i tăie, 

îi ducă, cu pieile, de-i da robi domniei. Iar pre unii să tâmpla 
de-i ascunde prietenii, care scăpa păn' la prieteni. Cărei mai pre 
urmă de mare folos au fost lurcii acelor prieteni ce-i ascunsese. 
[...] 

Această oaste ce scrie mai sus au avut-o moscalii, şi 
fără socoteală au împărţit-o şi au răşchirat-o într-atâte părţi. În 
nădejdea voroavelor streini, a muntenilor, a leşilor, a sîrbilor, a 
moldovenilor, au venit împăratul fără oaste, negrijit, să să bată 
cu veziriul şi cu poiedea oştii turceşti şi tătăreşti, într-un mijloc 
de cîmpu pustiiu. Şi aşe, în nădejdea streinilor, era să-ş piiardză 
moscalii împărăţia creştinească. Că împăratul aice mai mult de 
30 000 oaste moscali, cu a lui Şeremet cu tot, nu ave. Şi mai 
era şi vro 8 000 căzaci, polcul lui Medhoroţschii polcovnicul. 
Că numai pre acesta l-au luat cu sine, iar pre aceilalți 
polcovnici nu i-au credzut şi i-au lăsat pre Nipru, la Ceahrin, cu 
hatmanul lor. Şi era şi 1 000 de donți şi vro 6 000 de 
moldoveni, cu cei ce sluji mai nainte la moscali. De toată 
oastea ca 50 000. Şi ave şi 52 puşci. Şi cât şi era oaste, mai 
mult era bolnavă, flămîndă şi obosită. Iar turcii era cu veziriul 
400 000, fără poiedia tătarilor, şi ave 400 de puşci. Oaste grijită 
şi hrănită bine, fiind în tara lor. 

Atunce Şeremet şi cu Dumitraşco-vodă, din Branişte, 
de la Țoţora, dac-au oblicit că-i împăratul în laşi, au lăsat 
oastea şi au mărsu la împărat de s-au împreunat. Atunce au 
îmbiat pren toate mănăstirile împăratul, de le-u vădzut, şi din 
toate i-au mai plăcut mănăstirea Golte, dzicînd că are 3 feliuri 
de meşterşuguri: leşesc, grecesc şi moschicesc. Şi mult lăuda 
împăratul lucrurile, chipul şi toate obiciele moldovenilor, şi 
încă şi dobitoacele acestui pămînt, dzicînd că-s frumoasă. 

Dumitraşco-vodă au făcut împărăției masă frumoasă în 
curțile domneşti, în casa ce mare cu cinii. lar cînd au fost să 
şadză împăratul la masă, n-au vrut să şadză în capul mesei, ce- 
au şădzut în scaon lîngă masă, iar în capul mesei au pus pe 
Dumitraşco-vodă şi după dânsul pe Galoftin Gavriil Ivanovici, 

apoi pre alţi ghenarari mai gios, anume Dolhoruchi cel 
mijlociu, Mihai Galicen cel mic, Sava Rogojenschii, menistru, 
Şefer, menistru, adecă visternic, Rentu, ghenarar, Vejbah, 
Toma spătar, că atunce fugisă din Ţara Muntenească, şi 
feciorul lui Şeremet. Iar Şeremet n-au şădzut la masă, că îndată 
s-au întorsu la obuz cu alții din bragadiri şi polcovnici. Să 
ospăta şi să veseli€ prè frumos cu vin de Cotnar şi lăuda vinul 
foarte. Şi încă mai bine le place vinul cel cu pelin, şi mult să 
mira cum spre partea lor nu să face vin cu pelin aşe bun. 

După ce s-au sculat de la masă, au venit şi boierii tării 
de s-au împreunat cu împăratul, şi le-u dires împăratul cu mîna 
lui tuturor câte un pahar de vin. Împărăteasa şi cu doamna şi cu 
giupânesele ce să tâmplas-în laşi încă şede la masă în casa cea 
mică de să cinstie. 

Iară împăratul era om mare, mai înalt mai decît toți 
oamenii, iar nu gros, rătund la faţă şi can smad, oacheş, şi can 
arunca câteodată din cap, fluturînd. Şi nu cu mărire şi fală, ca 
alți monarhi, ce umbla fiecum, prost la haine, şi numai cu doao, 
trei slugi, de-i era de grija trebilor. Şi umbla pre gios, fără 
alaiu, ca un om prost. 

Iară atâta dragoste arăta împăratul cătră Dumitraşco- 
vodă, unde vădzusă că s-au închinat de bună voia lui, că să 
tinde cu amândoao mânule şi cuprinde pre Dumitraşco-vodă de 
grumadzi şi-l săruta pe față, pe cap şi pe ochi, ca un părinte pre 
un fiiu al său. Aceasta era, când s-au împreunat în casa cea 
mică. 

Atunce Iordache Ruset voinicul şi cu o samă de rude ale 
sale, cu Dumitraşco Racoviţă hatmanul şi cu Savin Zmucilă 
banul au început a agiunge cu clevete asupra lui Dumitraşco- 
vodă, cum că nu este bine să fie domnu vecinic, pre neam, în 
Moldova, ce este bine să să schimbe după cum va pofii ţara, 
adecă precum este şi acmu, domniile de la turci. Deci 
împăratul, oblicind de această poftă a lor, au învăţat pre 
Goloftin şi pre Rogojenschii de-au chiemat pre toţi boierii ţărâi 

la gazda lor, în casele Dediului spatariul, lîngă curțile 
domneşti. Şi au început a spune Goloftin cuvântul împăratului 
cătră boierii Moldovii, cum marele împărat sileşte să scoată 
această ţară din robie, de suptu mâna păgânilor, şi nu-i trebuie 
nemică de la dînsa să iè, ce-i voia să-ş facă pomană, fiind 
creştinii mâncaţi de păgâni. Şi domniile să nu să schimbe într- 
însa, să să facă cheltuială ca la păgâni. Şi alte multe cuvinte de 
adeverinţă, cu milă, ca aceste. Şi audzind boierii aceste cuvinte, 
toţi s-au închinat şi au mulțămit, iar Iordache Ruset cu ceata 
lui, precum mai sus s-au dzis, iar au început a striga că nu-i 
bine să fie tot de un neamu domnu, ce să să schimbe. Deci o 
samă de boieri ţine în partea lui Dumitraşco-vodă şi dzice că 
nu-i bine să să schimbe domnii, ce să fie pre neamu, să iasă 
zavistia şi cheltuiala din ţară, iar Iordache tot striga că este bine 
să să schimbe. Şi să priciè ei în de ei înaintea lui Goloftin şi nu 
socoti€ că este lucru cu ruşine. Atunce le-u răspunsu Goloftin 
că într-altu chipu nu să poate. Şi au ieşit boierii cu acestu 
răspunsu şi s-au dus pre la gazdele sali. Atunce au priceput 
Goloftin pre boierii Moldovei ce feliu de oameni pizmătari sînt 
şi cum nu să iubăscu. 

Sculatu-s-au Savin Zmucilă banul, carele era învoit cu 
Iordache Ruset, şi s-au dus la Dumitraşco-vodă şi la împăratul 
şi au spus toată taina lui Iordache. Deci împăratul s-au mâniet 
şi au făcut surgun pre lordache la Soroca, iar pre Savin 
Zmucilă l-au făcut Dumitraşco-vodă postelnic mare. Şi după ce 
s-au întorsu moscalii la ţară-ş, au luat şi pe Iordache de l-au dus 
la Chiov. Şi au fost la închisoare 2 ani şi poate-fi acolo ar fi 
murit, de nu l-ar hi slobodzit moscalii. Numai au avut noroc şi 
parte de Brâncovanul-vodă, că-i era cuscru şi au stătut tare 
pentru dânsul la Poartă. Şi s-au agiunsu cu chihaia veziriului, 
de-u poroncit solilor moschiceşti, carii era atunce la Poartă, 
anume feciorul lui Şeremet, şi au scris feciorul lui Şeremet la 
tată-său la Chiov, şi cu această mijlocire l-au slobodzit moscalii 
de la închisoare din Chiov. Şi giupâneasa lui, tâmplîndu-să de- 

u fost fugit în Țara Ungurească, şi acolo au murit împreună cu 
o fiică a sa, încă era logodită. Căutaţi, fraților, acmu, cum nu 
trece osânda pre sluga cee ce să rădică asupra stăpânu-său. Că 
Dumitraşco-vodă mare bine îi făcusă lui Iordache, şi l-au scos 
de la închisoarea lui Neculai-vodă, din beciu, de unde poate ar 
fi perit, iar Dumitraşco-vodă, înainte trimițând, l-au slobodzit şi 
l-au pus căimăcan. Şi apoi ş-au dat şi o nepoată de soră după 
unu fecior a lui, anume Constantin, şi l-au pus şi paharnic 
mare, fiind încă copil, nu de vârstă la boierie. Ce-i lucru de 
mirat pentru Iordache, ce nu-i agiunge, de să pune împotriva lui 
Dumitraşco-vodă. Nu dzic nemic, numai socotesc doar de era 
şi cu învăţătura Brîncovanului-vodă, având Brâncovanul pizmă 
veche pre Dumitraşco-vodă, de când luasă pre fata lui Şărban- 
vodă Dumitraşco-vodă, din Țara Ungurească. Că făcusă 
muntenii legătură să nu-ş de fetele după Cantemireşti. Sau 
doară gândie Iordache că iară a aduce pre Mihai-vodă din 
Țarigrad, de l-a face domnu aice în ţară, să fie iară el alfa şi 
omega, după cum era mai nainte, de stăpînie domnii de la turci. 
Au cine-l ştie ce gîndic. [...] 

După aceste, împăratul a tree dzi au purcesu din leşi la 
Prut, la oastea sa, şi au poftit şi pe Dumitraşco-vodă să vie 
după dânsul şi să-ş iè cu dînsul 15 boieri, pe care-i vor plăce 
lui, să-i cinstească acolo. Şi să margă şi mitropolitul ţărâi, să 
slujască liturghia acolo, în beserică de cortu. Şi au pus de-u 
cumpărat şi câteva vasă de vin, să fie de cinstit oştenii, că 
atunce era şi sărbătoare, dzioa Sfinţilor apostoli Petru şi Pavel, 
cu trei dzile mai înainte, în post, să facă în locu de prazdnic, 
cum să dzice la noi, fiind şi numele lui, Petru. Avè obiceiu el 
de făce şi într-alți ani slujitorilor lui masă la Sfeti Petru. 

Deci Dumitraşco-vodă s-au sculat a doa dzi şi ş-au ales 
boieri, pre cine au socotit, împreună cu mitropolitul Ghedeon, 
ŞI s-au dus şi au făcut întâi liturghia. lar oastea era strânsă, şi 
era făcut un ocol mare, mai largu de cum cuprinde curtea 
gospod din leşi. Mai ca de doă ori de cumu-i curtea, aş€ era 

acel ocol, de o parte drăgănimea şi de o parte tot puşcile cele 
mare înşirate. Deci dac-au istovit liturghia, au şi început a 
slobodzi puşcile cele mari pre rând, toate câte una, pană în 52, 
că toate ave luate cu sine. Apoi au început a slobodzi 
drăgănimea flintele, însă nu tot odată, ce începus-a slobodzi de 
o parte, mergându focul slobodzind din om în om împregiur. 
Ca cum ar merge fulgerul, aşe merge focul împregiur. Şi era 5 
rînduri, tot draguni de draguni. 

Apoi au mersu la conac, şi acolo au întins vro cinci, 
şese corturi unul lîngă altul, de să ţine tot unul. Şi au pus masă 
suptu acel cortu, gios pre pămînt, şi au săpat şanţu de slobodzit 
picioarele în gios. Şi au şădzut împăratul şi cu Dumitraşco- 
vodă şi cu toţi ghenararii, câţi era, şi bragadirii şi polcovnicii şi 
căpitanii. Şi pre de o parte, de la al cincile boieri moschiceşti 
mai gios, şede şi cei 15 boieri moldoveneşti, tot d-è rândul, 
cineş după cinstea sa. Şi era într-o miercuri în post, şi au 
mâncat toţi carne, pentru liubovul împăratului creştinescu. Şi 
ne-u cinstit prè bine şi frumos, şi mai pre urmă ne-u închinat 
însuşi împăratul, cu nişte vin al lui de la franţoji, care, îndată 
cum au băut, au mărmurit toţi de beţi, bând de acel vin. Şi n-au 
mai ştiut cum au dormit întru acea noapte, şi domnul şi boierii. 

A doa dzi s-au tocmit şi boierii cu Dumitraşco-vodă şi 
mitropolitul, şi i-au făcut toţi scrisori la mână şi au iscălit toţi, 
şi şi împăratul. Şi au purces la leşi Dumitraşco-vodă şi Simion 
Sava şi au strînsu şi pre alți boieri şi arhierei, carii nu să 
tâmplasă la cinste la Prut. Şi au întrat în beserica domnească pe 
poartă şi au cântat un paraclis, şi după paraclis au cetit 
catastihul cel de tocmală, ce-au făcut lui Dumitraşco-vodă. Şi 
au priimit toţi, şi ceielalţi boieri, care nu să tâmplasă la Prut. Şi 
au iscălit toţi, tot pre ponturile cele ce i-au trimis împăratul pre 
Luca vistiernicul, precum s-au pomenit mai sus. [...] 

Deci au şi început întăi cu moldovenii turcii a-şi da 
palme. Ce, pănă începusă a să îngloti turcii, sta oarece bine şi 
bieţii moldoveni, măcar că era oaste de strânsură, negrijiţi şi 

fără arme şi neînvăţaţi la războiu, că ei nu avusese oaste de 
mult. Iar apoi, înglotindu-să turcii mulțime, nu mai pute să ție 
războiul, că turcii ave tot, foc şi cai buni. lar moscali călări cu 
foc dennapoia moldovenilor să-i rătuiască nu era, că călărimea 
cei cu cai buni o trimisese cu Toma la Brăila. Ce le-u căutat 
numai a da dos asupra obuzului. De mirat era încă şi cât 
stătusă, ce putincioşi era ei să să bată cu oastea turcească. 

Apoi turcii, vădzând că moldovenii au dosit la obuz, au 
început a da năvală asupra celor 4 000 de moscali ce era afară 
din obuz şi a donţilor. Deci aşe le da val, cât să pare că or trece 
turcii cu cai preste dânşii. Dar moscalii îi sprijinie tare din foc, 
iar pre donți şi pre nişte căzaci îi purta tot vârtej prin pregiurul 
moscalilor, numai să-i dezlipească de lângă moscali. Ce avè 
noroc de balta Pruteţului, că era pre de o parte, că-i dezlipiè de 
lângă moscali. Atunce, vădzând că turcii tot să adaog, le-au 
căutat numai şi acelor 4 000 a veni iar la obuz, şi cu acei donţi 
şi puţinei căzaci. 

Deci păn-în sară, întru aceeşi dzi duminecă, tot veniè 
vârtos din gios şi să aşădzasă pre coastă la dealu, iară tătărâmea 
tot trece în sus spre Huşi, pre la bejenii, dreptu pradă, ca lupii. 
Cum ar trece nişte lăcuste, aşe trece de mulţi. Ce can da turcii 
câteodată năvală la obuz, dar îi împroşca moscalii. Şi obuzul 
şede pre lângă balta ce să chiiamă Pruteţul, alăture înşirată. 
leşi€ hărăți şi de la noi moldoveni şi de la turci, de să loviè, 
păn' ce-au însărat. lar obozul cel mare moschicescu au tot venit 
la un loc, să să împreune cu cestalalt, şi n-au putut întru acee 
dzi, duminecă, să agiungă, ce numai păn' la Stănileşti au venit. 
lar împăratul, vădzînd că nu mai vini pedestrimea, tare s-au 
îngrijat. 

Atunce m-au chemat pre mine, fiind hatman, şi mi-au 
dzis: cutedza-oi eu cu 200 de draguni şi cu 100 de moldoveni 
să-l scot pre măriia sa şi pre împărăteasa, că va pute merge 
călare, să-i scot în Ţara Ungurească? Că în Țara Leşască nu 
cutedza, că-i scrie eneajul lui, Dolhoruc, că i-s leşii neprieteni 

şi au strânsu oaste, nu ca să-i dè agiutor, ce ca să-i stè 
împotrivă, şi să lasă pre Şeremet şi pre Dumitraşco-vodă în 
urmă cu obuzul, să să bată cu turcii. Ce eu i-am răspunsu că 
este un lucru prè cu grijă mare a ispiti, căci astădzi toată dzioa 
au vădzut măriia sa cum au trecut tătarii şi turcii tot în sus, ca 
cum ar merge nişte lăcuste. Cine-i ştie cât loc or hi cuprinsu în 
sus, şi noi, în ceastă noapte, sau om pute să ieşim dintr-înşii, 
sau ba. Apucându-ne dzioa, este un lucru pre cu primejdie să 
lăsăm oaste cè multă, să mergem cu o mână de oameni. Măriia 
sa este împărat, şi este un lucru foarte cu grijă, să nu cadză la 
vro primejdie. De ar fi un om mai de gios, de s-ar tâmpla şi 
primejdie, n-ar fi lucru mare. Deci împăratul, audzind aceste 
cuvinte ale mele, au socotit şi el că-i dzic bine, şi nu s-au 
cutedzat. 

Şi îndată s-au şi rădicat cu obuzul de acole, de lîngă 
Casele Banului, şi au purcesu noaptea în sus prin tuneric, de nu 
să vede mâna. Şi au mărsu toată noaptea, şi păn-în dzuo au 
agiunsu la Stănileşti, supt deal. lar de focurile turcilor şi a 
tătarilor era cuprinsă costişa pănă pre suptu pădure, tot câmpul 
acela, pănă în Huşi. Iar turcii şi tătarii de la focuri audzi€ 
hreamătul obuzului, şi nemică nu să clinti€, ca cum ar fi nişte 
oameni morţi în răvărsalul zorilor. 

Iară când au fost în răvărsatul zorilor, di începus-a să 
lumina de dzio, luni, atunce s-au timpinat cu toată pedestrimea 
ce era la obuzul lui Răpin ghenaral, în sat la Stănileşti. Deci 
îndată cum s-au timpinat, au şi început pedestrimea a să înşira 
cu părcanile în spate, un rând pre de o parte a taberii, altul pre 
de altă parte, iar obuzul împăratului tot păzi€ de întră în mijloc, 
în celalaltu obuz, în pedestrime. 

Ce n-au apucat a întra toate carăle împăratului în 
celalalt obuz, să s-încheie părcanile, şi au şi lovit turcii şi cu 
tătarii denapoi obuzul. Şi aşè au făcut o năvală straşnică, cât au 
ruptu vro 100 de cară, şi le-au luat care nu apucas-a întra în 

părcane. Şi între acele cară ce-au luat turcii s-au tâmplat şi vro 
doao, trei căruţă pline de bani împărăteşti. 

Mai dat-au şi alţii năvală în coastele obuzului din gios 
şi alţii în coastele obuzului din sus. Ce acee n-au putut strica 
nemic. Mai mult ş-au stricat lor, că era părcanele înşirate şi 
tocmite. Deci cum au dat năvală turcii, iar moscalii au şi 
slobodzit părcanile la pămînt, şi au slobodzit toţi odată focul şi 
puşcile într-înşii. Şi aşe căde turcii, ca când ar căde nişte pere 
coapte dintr-unu păr, cându-l scutură oamenii. 

Iară bieţii moldoveni, cât să putusă ţine la un loc de 
steaguri, de nu să răsipisă noaptea pe obuzuri, ei merge înaintea 
obuzului afară din părcane. Deci vădzându-i turcii că sunt afară 
din părcane, aşe le-u dat turcii năvală, ca o noajă de lupi într-o 
turmă de oi. Ce moldovenii, neputându-i sprijeni, au şi plecat 
fuga înapoi asupra obuzului, iar turcii denapoi gonindu-i, pre 
carii cumu-i agiuneg tot îi prăvălie şi-i tăiè, şi să făce mare 
chiot. 

Deci agiungând moldovenii în fruntea obuzului, iar 
moscalii n-au vrut să le deschidă părcanile, ca să întri înlontru 
în obuz, ce le-au făcut semnu de-u purces alăture cu obuzul a 
fugi. Şi la giumătate de obuz le-u deschis părcanile de le-au 
făcut poartă. Şi au început a întra moldovenii, prin coastele 
obuzului, în obuz, iar turcii tot îi gonie, ca nişte lupi, pre lîngă 
obuz. lar moscalii sta de-i priviè, pănă s-au apropiet turcii 
aproape şi au întrat moldovenii mai toţi în obuz. Atunce 
moscalii, aflând vreme, odat-au slobodzit focul din poarta ce o 
făcusă pănă în fruntea obuzului, şi aşè au oborît pre turci, ca 
cum i-ar mătura cu o mătură. 

Apoi turcii s-au spăriet a mai da năvală la obuzul 
moschicescu, ce merge prè departe, ca la 1 000 şi mai bine de 
paşi bărbăteşti. Fără cât numai ce ieşie hărăţ, cîte doi, trei, şi de 
la noi aşijdere, de să lovie cu dânşii, şi din oficerii moschiceşti 
şi din moldoveni. Că oficerii moschiceşti merge tot pre 
denafara părcanilor, cineş dreptu steagul său. Iar pre dinlontru, 

alăture cu părcanele, merge câte 5 rânduri de draguni pedestri, 
şi în mijlocul lor carăle şi altă oaste. Iar în coada obuzului 
denapoi să tot băte vârtos cu turcii, că începusă a-l agiunge şi 
pedestrimea turcească, inicerii. Deci merge câte puţinel, şi sta 
obuzul de aştepta pre cei din urmă, că cei din urmă merge tot 
bătîndu-să. Şi merge puţine! şi iar sta, de să aştepta, că cei din 
urmă ave greu mare. Şi când sta obuzul, moscalii ave şi câte o 
puşcă mare pe la steaguri, şi unde ved è câte un bulucu de 
turci, câte dzece, cincisprădzece, ci şi întorcè câte o puşcă cu 
căruţa şi da în turci. Şi aşe îndrepta puşca de bine, cît nu era 
niciodată să nu lovască ori cal ori om. Deci aş€ au mărsu luni 
toată dzioa, păn-în vremea chindiei, de la Stănileşti, de suptu 
deal, păn' la Prut. 

Şi dacă au sosit la Prut, au mai răsuflat oarece la apă, că 
toată dzioa nu băusă apă, nici ei, nici caii. Iar turcii, în scurtă 
vreme, au început a să înmulți preste samă, şi au agiunsu şi 
veziriul cu toată puterea. Şi de cee parte de Prut încă au început 
a sosi oaste turcească şi leşii a lui voevoda Chiovschii. Şi era 
un deal mare împotriva obuzului moschicesc de cee parte, şi nu 
pute oastea turcească să să pogoare la vale, să s-apropie de 
Prut, de răul puşcilor moschiceşti, că-i împroşca moscalii prè 
tare. Nărocul moscalilor că nu ave turcii de cee parte pusci din 
deal, că ar fi stricat rău obuzul moschicesc. lar de iasta parte să 
pusese turcii în dosul unor spini şi făce stricăciune moscalilor 
de după spini. Iară împăratul au poroncit de-au ieşit toți 
moldovenii, de-au dat năvală turcilor la spini şi au gonit pe 
turci de la spini. Şi s-au mai lărgit părcanile, de-au cuprinsu 
spinii înlontru în obuz. 

Atunce s-au prinsu şi un turcu viu, şi l-au dus la 
împăratul. Şi acel turcu au spus împăratului câtă oaste 
turcească este: 120 000 iniceri şi 250 000 de călărime, cu 40 
000 sindighistri, carii sunt giuraţi de mărgu înainte la războiu. 
Aşijdere şi hanul cu soltanul, cu tătărâmea şi voevoda 
Chiovschii cu leşii şi cu şvedzi, câţi or hi de mulţi, nu ştie. Şi 

au mai spus că au venit cărți de la împăratul turcescu, scriind la 
veziriul, de a socoti că nu va pute birui pre moscali, să caute să 
facă pace, şi ce-ar cere moscalii, să le de, să nu să bată. 

Deci împăratul moschicesc, înţelegînd vorba acelui 
turcu, au pus pre Şeremet de au scris o carte de la dâ nsul la 
veziriul într-acesta chip, precum: „Noi am avut pace cu voi, şi 
voi v-aţi potrivit Şfedului de aț trimis pe hanul şi pe soltanul 
de-au prădat astă iarnă în ţara noastră, fără nici o vină. Şi încă 
n-au agiunsu cu atâta, şi te-i sculat acmu şi măriia ta, cu toată 
puterea, de vii asupra noastră. Deci împăratul nostru, oblicind 
de această faptă, m-au ales pre mine cu această oaste înainte, 
întru întimpinarea mării tale, ca să stau să vorovescu cu măria 
ta şi să punem o cale pentru această pradă ce ne-aţi făcut, ca să 
facem pace. Că noi nu sintem bucuroşi ca să stricăm pacea, că 
noi ţinem pace, iar măria ta, cum ai vădzut oastea me, cum ai 
prinsu a bate şi nu stai să vorovim. Pentru aceasta te poftescu 
să-mi faci ştire, să ştiu cum oi scrie la stăpânul mieu, la 
împăratul, căci eu n-am venit pe bătaie, ce pre pace." Într- 
acesta chip au scris cartea, cu numele lui Şeremet, tăinuindu-să 
împăratul moschicesc că nu-i în obuz. Şi au dat-o la acel turcu, 
şi aşeş atunce, luni sara, l-au trimis la veziriul. 

Turcii atunce sara au făcut dovă, după cum li-i obiceiul, 
de strigă cu toţii tare, cînd fac dovă, adecă când să roagă lui 
Dumnedzeu. Iar împăratul moschicescu, dacă au audzit aşe, în 
grabă au sărit, gândindu-să c-au dat năvală turcii de-au spart 
obuzul, şi întreba ce este. lar Dumitraşco-vodă au spus că fac 
turcii rugă la Dumnedzeu, iar împăratul s-au zimbit a râde şi au 
dzis: „Măcar că sintu păgîni, dar să roagă şi ei tare lui 
Dumnedzeu". 

Deci cum au istovit turcii dovă, s-au şi apucat a da 
năvală de trei, patru părți în obuzul moschicescu. Şi aşe să bătè, 
cîte un ceas şi giumălate ține năvala, iar moldovenii şede acolo, 
în mijlocul obuzului, ca cum ar şede la casele lor, aşe nu ave 
nici o grijă. Că puşcile turceşti nu le meşterşuguie bine, şi trece 

preste obuz. Şi arunca şi cumbarale de cele mare, şi suindu-să 
sus nu apuca să cadă gios şi să spărge. Şi de şi căde vreuna, 
căde în lăture, nu nemeri€ în obuz. Şi când sta cîteodată bătaia 
şi începe trâmbiţile moschiceşti a dzice, pre atâta cunoştem că 
n-au spartu turcii obuzul. Şi aşe toată noaptea s-au bătut. 

Dzice împăratul moschicescu că are şi el 2 cumbarali de 
cele mare, făcute cu altu meşterşug, cu otravă, care îl ţine una 
câte 50 pungi de bani, şi să căieşti că n-au luat mai multe. Că 
acmu ar arunca şi el vro una, dar n-are la cine arunca, că ordea 
turcilor încă nu-i strânsă, să fie aşădzată la un locu. Că acel fel 
de cumbarale sint nu numai herăle ce-s într-însele, ce şi 
mirosul; pre cine agiunge cade de moare. Ce oricum, 
dimineaţă, dintr-acele doao a arunca una, unde a vedè ordia lor 
strînsă. 

Dumitraşco-vodă îşi lăsasă doamna în leşi, cu un polcu 
de moscali şi cu vro 200 de căzaci, dzicând şi împăratul că-ş va 
lăsa împărăteasa-ş în laşi. Iar apoi n-au lăsat-o, ce-au luat-o cu 
sine, cu dânsul, iar doamna au rămas în laşi. Dzisu-i-au atunce 
câţva boieri să nu-ş lasă doamna în leşi, şi mai vârtos i-am dzis 
eu să o trimită la Hotin sau la Cameniţă. Că acmu-i vreme de 
nepace, şi de s-a tâmpla vro primejdie, îi va fi cu greu, că nu 
ave nici vezetei, nici slugi, şi cine ştie cum s-a tâmpla, iar de va 
fi pre voia creştinilor, lesni-i a să întoarce să vie la leşi. Iar 
vodă s-au mâniet şi mi-au răspunsu să-mi ieu fămeia, de mă 
tem eu, să o trimit unde mi-i voia, iar el pre doamna din laşi n- 
a clăti-o necăiuri. lar apoi, după ce-au vădzut că au încungiurat 
turcii obuzul, el tare s-a spăriet că or hi trimis turcii niscaiva 
oaste turcească la leşi şi i-or lua doamna şi copiii. Şi plînge şi 
întreba în toată oastea, cine să va afla un voinic să iasă pe furiş, 
să să sloboadă la Ieşi, să de ştire doamnei să fugă. Şi-i va da 
pentru acea slujbă ce-a face 100 de galbeni de aur, sau şi doaă. 
Şi nime nu cutedza să s-apuce să margă. Apoi Dumitraşco- 
vodă, vădzând că nu să găseşte nime, să ispitiè el singur să 
margă şi cu Brahă, căpitan de darabani. Şi-ş găsisă şi cealmale 

şi haine turceşti să s-îmbrace, să iasă noaptea din obuz, să între 
în oastea turcească, că doar ar pute străbate la leşi la doamna, 
să o iei şi să fugă. Ce din obuz nu pute ieşi nime, că nu-i lăsa 
moscalii la părcane fără ucaz. Şi s-au dus şi la împăratul de i-au 
spus ce va să facă, şi au cerşut ucaz. Ce împăratul n-au vrut să-i 
dè ucaz şi au socotit că nu este bine, că poate să-l prindză 
turcii, si l-or omori, iar la laşi, sau or fi mersu turcii, sau ba. lar 
aşe, l-or omorî şi pe dânsul şi or merge apoi şi la leşi. Şi să nu 
să teamă, că, de or şi merge turcii la Iaşi, nemic n-or strica. Ce 
avè mare grijă şi jele nu numai el, ce şi noi cu toţii, câţi ne era 
casele în leşi. 

Rugăm pre dumnevoaslră, iubiţ cetitori tineri, să luaţi 
sama aceştii scrisori, de s-ar tâmpla vrodată să mai vie nişte 
lucruri ca aceste în ţara noastră, să vă ştiţi chivernisi, să nu 
păţiți şi voi ca şi noi. 

Moscalii la turci niciodată năvală nu mai da, ce tot 
turcii da năvală la moscali, pănă îş istovi€ focul, şi apoi iar să 
da înapoi, iar moscalii tot cătinel după dânşii. Şi să lărgisă 
şireagurile cele de moscali, în lăture, cât alergai cu calul; atâta 
să lărgisă moscalii de la carăle lor. Iar când au fost marţi 
dimineaţa, turcii s-a strânsu toţi departe, şi acolo ş-au făcut 
meteredzu şi ş-au aşădzat toate puşcile. Şi au început a să bate 
pre vrăjmaş, cît întunecasă lumea, de nu să vede omu cu om, şi 
să vedè numai para cum ieşi din puşci. Ca cum ar arde unu 
stuhu mare, trestie, pe nişte vânt mare, aşe să vede focul ieşind 
din puşci. Numai ce voiu să dzic, poate-fi Dumnedzeu fereşte 
la război, că dintr-o 1 000 de sineţe abie să tâmpla de loveşte 
unu omu. Că de ar hi nemerit cât focu slobodzie, n-ar fi mai 
rămas nici la turci, nici la moscali omu de poveste. După cum 
dzice un cuvânt Miron logofătul: „Mare este omul, iar la 
războiu pre mică-i este ținta". 

Dzis-au Dumitraşco-vodă atunce împăratului să legi 
toate carăle tabără şi să lasă pe Medhoroschi polcovnicul cu 
Cinci, şese mii de căzaci ce le ave şi cu doao, trei polcuri de 

moscali, să rămâie să apere carăle de călărimea Turcului, de or 
vrè să le de năvală. Iar ceelaltă oaste moschicească, săldaţii, să 
de năvală asupra inicerilor la meteredzu, că oru bate pe iniceri 
şi or lua şi puşcile turceşti, şi atunce or fugi şi ceielalți, 
călărimea. Că aşe li-i obiceiul, că el au vădzut când au bătut 
nemţii pre turci la Varadin, că, după ce-au bătut nemţii pe 
iniceri, iară călărimea au şi purcesu a fugi, carii cum pute. 

Iară împăratul au răspunsu lui Dumitraşco-vodă: „i să 
pare şi ai vre şi ai pofti, ticăloase oame, să fie pentru binele tău, 
dar, de oi şi bate pe pedestrime, călărime este multă, şi n-am cu 
cine o goni". Că sta călărimea, ca cum ar sta pădurea, 
împregiurul obuzului, de nu-i agjunge puşca. Sta şi priviè cum 
să bat, şi împăratul tot nădăjduie că-i va veni răspunsul ce 
scrisese noaptea, cum s-au pomenit mai sus. Şi veziriul nu-i 
mai făce şi tot păzi€ de să băte. [...] 

Domnit-au Dumitraşco-vodă ţara numai 9 luni în anul 
7218 <1710> şi au ieşit din leşi iulie în 16 dzile, iar moscalii au 
făcut războiul atunce la Stănileşti în iulie 11 dzile. Deci de la 
Prut au purcesu în sus depreună cu moscalii şi au trecut Prutul 
pre la Ştefăneşti în cee parte. Şi de acolo am mărsu dreptu la 
Movilău, la Nistru. Deci cîți boieri şi alții mai de gios, din 
moldoveni, ce-au ieşit cu Dumitraşco-vodă din Iaşi şi au purces 
cu obuzul, audziè c-au iertat turcii pre cei greşiți. Dar nu mai 
pute să s-întoarcă înapoi sau să fugă într-altă parte din obuz, 
căci că prăda donţii şi cazacii lui Medhoroţschii şi a lui 
Tanţschii pre cine găsi€ în laturi de obuz, de-i lăsa numai cu 
sufletele. Ce nu ave putinţă să să ducă  într-altă parte, ce le- 
au căutat numai să să ţie cu obuzul, cu Dumitraşco-vodă. Că, 
cînd au venit împărăţia, avè ucaz oastea de nu strica nimărui 
nemic, iar la întorsu strica tot ce găsiè. 

Sosind obuzul la Movilău, la Nistru, să luasă nişte 
tătarâi, ca vro 200, în urma obuzului. Pe cine găsi€, tot lua. Şi 
au dat preste dînşii Ivaneţschii polcovnicul şi cu Tanţschii, cu 
slujitorii lor moldoveni, ce era la steag. Şi i-au tăiet pe tătarâi şi 

au prinsu şi vii vro cinci, şese şi i-au dus la împăratul. Şi au pus 
de i-au spândzurat în malul Nistrului, încălţaţi, îmbrăcaţi. 

lară după ce-au trecut moscalii Nistrul, au scris 
împăratul Moscului la turci că, de n-or porni precraiul Şfedului 
păn-în 12 dzile şi l-or ţine acolo la Tighine, el încă a strica 
pacea, nu a ţine-o. 

Dumitraşco-vodă au făcut căutare tuturor moldovenilor 
câţi sint cu dînsul şi i-au întrebat, merge-or cu dînsul la Moscu 
au ba. Ce toţi au priimit, că într-alt chip nu ave cum dzice. Că 
nu avè cum merge într-altă parte de răul tălhăritului. Şi i-au pus 
Dumitraşco-vodă într-un izvod şi l-au dat împăratului, de l-au 
iscălit cu mâna lui. Iar boierii şi slujitorii aceştia era anume: 1. 
Ioan Niculce hatman; 2. Savin Zmucilă vel-ban; 3. Gheorghiţi 
vel-păharnic; 4. Iordachi Aristarhu vel-uşer; 5. Pavel Rugină 
vel-comis; 6. Mogâlde sardar; 7. Ilie Abăza, vornicul despre 
doamna; 8. Dumitru aga; 9. loan Mirescul polcovnic; 10. loan 
Bănariul vel-căpitan; 11. Brahă, căpitan de darabani; 12. Moţoc 
jicniceriul;, 13. Ioan Dzărul, vătav de copii; 14. Nuor Dzărul 
postelnic; 15. Costantin Dzăru medelnicer; 16. Vasilie Dzărul, 
tij medelnicer; 17. Mechichi stolnicul; 18. Antiohie cămăraş; 
19. Constantin Părcălabul medelnicer; 20. Dima başbulucbaş; 
21. Ciute căpitan; 22. Apostol căpitan; 23. Toader Mirescul 
căpitan; 24. Pavăl Mirescul căpitan. 

Toţi aceştie şi alții mai proşti, mai de gios slujitori, carii 
aice nu s-au putut înşira anume, i-au scris împăratul în visteria 
lui, de s-au dus cu Dumitraşco-vodă. Şi atunce au dat împăratul 
lui Dumitraşco-vodă 2 000 de ruble, să le fie de cheltuială lui şi 
moldovenilor. Şi l-au orânduit să margă să ierndze la Harcov, 
preste Nipru, dincolo de ara Căzăcească, în slobodzie, 
aproape de Azac. Că acolo să cerşusă şi el, lăudându-i unii din 
moldoveni carii ştie că-i locu bun. [...] Şi de acolo au mărsu în 
Chiov, de s-au odihnit 2 săptămâni, dându-i moscalii ce-i 
trebuie, nemic nu-i lipsi€. Şi când au vrut să purceadză de 
acolo, din Chiov, mulți moldoveni au vrut să rămâie acolo şi nu 

vrè să mai margă cu Dumitraşco-vodă înlontru. Şi încă şi Ion 
Niculce hatmanul nu vre să mai margă cu dânsul, gândind că 
doar ne-or lăsa din Chiov de ne-om întoarce la pământul 
nostru. lar Dumitraşco-vodă n-au vrut să ni lasă să rămânem, 
ce au mersu la comendatul de Chiov şi i-au arătat izvod, cu 
iscălitura împăratului, de câţi boieri era, ce-l făcusă la 
Movilău, dzicând că sintem daţi pre mâna lui şi nu ne va lăsa să 
ne ducem la turci, să facem vreun vicleşug. Că el a vre să dè 
samă pentru noi la împăratul. 

Deci comendatul, vădzând așă, i-au dat pe toți pe mâna 
lui Dumitraşco-vodă cu sila, şi i-au dus cu vartă păn' la Harcov. 
Şi acolo încă, după ce-au trecut Țara Căzăcească, încă era păn' 
la Harcov, cale de 2 dzile, un câmpu pustiiu pentre Harcov şi 
pentre Țara Căzăcească. Şi acel câmpu este şlevul tătarilor, 
când pradă de la Crâm. Și iară cu grijă şi cu multă spaimă au 
mersu, păn-au agiunsu la Harcov. 

lară Luca visternicul venisă mai pre urmă, în Țara 
Leşască, după noi la Chiov, şi cu Sandul Sturdze stolnicul. 
Nevrând ei să margă cu Dumitraşco-vodă, nu i-au putut lua, 
nici comendatul nu i-au dat, nefiind în izvodul împăratului, 
gândind că i-or lăsa moscalii să s-întoarcă înapoi. Deci 
moscalii nu-i lăsa să  s-întoarcă înapoi, că venisă şi Galenici 
cneazul mai pre urmă în Chiov, de ţine drumul tare închis, de 
nu lăsa pre nime să iasă din Chiov încoace. Că era un omu rău, 
şi nici de mîncat, nici de cheltuială nu le da. Şi s-au ispitit într- 
un rând să fugă, şi i-au prinsu şi i-au ţinut închişi o lună. Şi 
apoi i-au dat pre chizăşie Tomii ghenarariului şi i-au slobodzit. 
Şi au şădzut un an acolo în Chiov, pană ş-au mîncat tot ce-au 
avut. Şi apoi de-al doilea rând s-au ispitit cu fuga, de au scăpat 
încoace, de au venit în Moldova. Şi alţi moldoveni, câţi s-au 
mai tâmplat în Chiov, tot aşe cu fuga au scăpat. 

Şi câți scăpa din Chiov încă cu multă grijă venie păn- 
agiunge spre Cameniţă, că, rămâind locul pustiiu, era tâlhărit 
mult, şi leşii avè pizmă pre moldoveni, căci s-au închinat la 

moscali. Deci pre câț prinde îi tot jăcuiè, şi pre unii îi şi 
omori€, pre alți-i pune la popreală. Numai Adam Sinavschii 
hatmanul să pune pentru dânşii şi pre carii oblici că-s închişi, 
trimite de-i scot€ şi-i milui€. Şi pre unii îi pune la steaguri, 
dându poroncă să le de pace. Şi leşii furiş tot îi strica. 

Dumitraşco-vodă, după ce s-au aşădzat la Harcov, 
zahară prè multă îi da şi lui şi tuturor moldovenilor, cât nu pute 
birui să o mînînce. Şi i-au mai dat pe deasupra şi 13 sate a unui 
ghenaral, ce-l chema Sidlovschii, pline de pâine şi de hălăşteie 
cu mori şi cîte doao, trei sute de oameni într-un sat. Şi bucate, 
vaci, boi, oi, stupi, odoară, toate le dedese lui Dumitraşco- 
vodă, sirmeaoa acelui ghenărar, cădzând el într-o greşală. 

Deci Dumitraşco-vodă nu vrè să ţie pre moldoveni cu 
dragoste, ca pre nişte streini ce ş-au lăsat casăle şi s-au streinat 
de moşiile lor pentru dânsul, ce vrè să-i ţie mai aspru decât în 
Moldova. Că i să schimbasă hirea într-altu chipu, nu precum 
era domnu în Moldova, ce precum era mai nainte, tânăr, pre 
cînd era beizade în dzilele frăţine-său, lui Antiohie-vodă, încă 
şi mai rău şi iute la beţie. Să scîrbi€, şi uşa îi era închisă, şi nu 
lăsa pre moldoveni necăiuri din târgu să iasă afară, fără ocazul 
lui. Şi cu căzacii de loc iară să învrăjbisă rău, că nu-i ţine într-o 
nemică. Deci şi moscalii cei mare încă-l urâsă, pentru căci îl 
iubiè împăratul şi-i dedesă nume mai sus decât a tuturor. 

Atunce s-au sculat Savin Zmucilă banul şi mult l-au 
amestecat la Șeremet, dzicând că „eu când ne-mu închinat la 
leşi, cu Petriceico-vodă, ave cinste şi boierii ca şi domnul." Şi 
cărți de la Sobeţschii craiu, ce era atunce, şi le arăta lui 
Şeremet, precum au avut voie boierii, şi cînd le-u fost voia s-au 
dus în ţara lor, în Moldova, iar Dumitraşco-vodă va să-i facă 
robi în ţara creştinească. Şi multe ca aceste, care nu le pociu 
toate să le scriu cu condeiul mieu, după cumu sunt firile 
moldovenilor, cărei nu pot nici la casele lor trăi să nu să 
sfădească, dar în ţară streină. Că şi când au fost cu Petriceico- 
vodă, iar destule sfădzi au fost şi atunce între domnu şi între 

boieri, ca şi acmu. Care pre urmă iar lor ş-au stricat, ca şi acmu 
de la moscali, care mainte să va arăta. [...] 

Dumitraşco-vodă, după ce s-au dus la Petreburcu, pre 
boierii moldoveni n-au vrut să-i iei cu dînsul la împăratul, 
socotind că va isprăvi să nu mai poată scăpa de acolo. Şi-i grăiè 
de rău cătră împăratul, dzicând că Ion hatman şi alţii au rămas 
acolo şi vor să să ducă la turci, şi pentru acee au trimis de i-au 
luat cu vartă, de i-au dus la Harcov, vrând să-şi acoperă 
ruşinea, căci i-au dus cu vartă. Că oblicisă împăratul de acel 
lucru, că i-au luat cu sila, şi unii din Chiov au şi fugit. 

ară împăratul au răspunsu lui Dumitraşco-vodă, mai 
vârtos pentru mine, loan hatman: „Dacă nu va să şadză, volnic 
să fie. Dumnedzeu să-i agiute să margă unde i-i voia, că nu mi- 
i robu." Atunce Dumitraşco-vodă n-au căutat bine, unde i-au 
răspunsu aşè. 

Iară când mi-am luat dzioa bună de la Harcov, de m-am 
despărţit, mult mă îmbiè să mai şedzu, şi multe să adeverie să- 
m dè, şi să-m isprăvască şi de la împăratul mare milă. Şi cînd 
mi-a hi voia, el să-mi isprăvască. Dar eu eramu bucuros c-au 
venit acela ceas, de-am găsit vreme să ies dintr-acel norod greu 
şi cumplit. Că-s nişte oameni foarte necredincioşi, şi pre cu 
greu traiu au oamenii ce sint nedeprinşi cu acel felu de oameni 
dintr-acele părți. Şi ave mare jele, şi el, şi doamna lui, şi toți 
moldovenii. Şi-m dzice că nu mi-oi putè face pace, ce oi peri 
de turci. Dar eu am pus nădejde la Dumnădzeu, şi pentru 
dreptatea mè nu s-au îndurat şi din toate m-au scos. Şi după 
ce-am venit, încă şi Şeremet în câteva rânduri mi-au dzis să mă 
aşedzu şi va scrie la împăratul să-m de jalovanie şi sate. Dar tot 
n-am priimit, că este norod pre cumplit, şi nu sint oamenii 
slobodzi să margă unde i-i voia, nici la împărăție fără ucaz. Şi 
ucaz nu vor să facă, ca pentru să nu facă cheltuială împărăției. 
Şi la împărăție, vro curte mare ca acee, cu tvorebnici mulți, nu- 
i, măcar precumu-i la domnia ţărâi noastre; au altă crăie şi 
domnie, ce foarte un lucru puţin, numai oşteni de agiunsu. Deci 

de viiața me îmi era cum îmi era, dar mai mult îmi era pentru 
copiii miei, la ce vor rămîne, că numai doar săldaţi să fie, iar la 
alte boierii nu încap feciorii unora ca acestora. 

Ce, fraţilor moldoveni, rogu-vă să luaţi aminte, să vă 
învăţaţi şi să vă păziţi. Oricât ai fi în cinste la vrun domnu, bine 
este să-i slujeşti cu dreptate, că şi de la Dumnedzcu ai plată. lar 
cu domnul niciodată să nu pribegeşti, măcar cum ar hi, şi nu 
numai în ţară streină, ce nici în Țarigrad cu dânsul să nu mergi, 
fiind tu moldovan. Ce să-i slujeşti în ţara ta, căci streinii caută 
numai pre domnu să-l miluiască şi să-l cinstească, iar pre 
boierii ce sint pribegi cu domnul, într-o nemică sint. Altă cinste 
are boieriul, cându-i pribag singur, alta este, cându-i cu domnul 
său. Şi apoi domnul să visadză că este tot puternic, ca la ţara 
lui, când este domnu, şi va să ţie aşe, ca să năcăjască pre acei 
boieri, şi nu socoteşte slujba ce i-au făcut că s-au înstreinat, ce 
nemică învoială nu-i face. Nădejdea domnului este ca săninul 
ceriului şi ca încetul mării: acmu este senin şi să face nuor, 
acmu este mare lină şi să face fortună. [...] 

Dumitraşco-vodă Cantimir s-au dus la Moscal şi acolo 
au murit cu 4 ficiori: Matei, Costantin, Şarban, Antioh. lar ce- 
or vini, vremea viitoare va arăta. 

Selecția textelor, studiu introductiv, note, comentarii şi glosar 
de Dan Horia Mazilu. Editura Fundaţiei Naţionale pentru 
Știință şi Artă şi Univers enciclopedic. 

București, 2004 


Istoriia Ţării Rumânești de când au descălecat 
pravoslavnicii creştini. 
(Letopiseţul cantacuzinesc) 


De aicea începem poveste de cine au venit domn în urma lui 
Gligorie vodă 


Mers-au toţi boiarii ţării la împărăție şi le-au dat domn 
pre Radul vodă sin Leoh vodă. Şi au venit cu steag şi au şăzut 
domn în scaun, în Bucureşti, fevruar 12 dni, 7173. 

Deci fiind împresurat cu multe datorii, căzut-au asupra 
ţării multe nevoi şi grele dăjdi. Şi nu era numai despre dânsul, 
ci şi grecii încă-i prăda şi-i mânca cu de tot feliul de 
meşteşuguri, precum sânt ei învăţaţi. Boiarii încă să nevoia de 
slujiia în dreptate. Țara încă i-au plătit datoriile. El încă au 
făcut avuţie multă. Grecii, leşinaţii, încă i-au săturat. Şi de bani 
încă s-au îndestulat. 

Şi au zugrăvit mitropoliia ot Bucureşti. 

Iar când s-au umplut 3 ani din domniia lui, venitu-i-au 
mazilie de la împărăție. Atuncea domnul căzut-au la toţi boiarii 
țării cu multă rugăciune ca să meargă cu el la Poartă, să-l ceară 
să le fie iar domn, făgăduindu-se cu mare jurământ că va fi bun 
cu ei Şi cu ţara şi va scoate grecii din ţară, să-i lase numai 

cămăraş şi cihodar, iar alt grec lângă el nu-i mai trebue. Cu 
cuvinte m dulci ca acestea au prelăstit pre boiari. Si l-au luat 
toţi la mijloc, de au purces la Poartă. Încă mai nainte fu trimis 
Drăghici vel spătarul, feciorul lui Costandin postelnicul cel 
înţelept, mai ales boiariu dintr-alții şi mai vrednic boiariu de 
slujbă, ca să-i tocmească lucrul şi să-i aşeze domniia. Că pre 
dânsu-l ştiia toţi paşii şi agalarii şi avea despre ei credință 
mare. Şi până au sosit Radul vodă cu boiarii acolo, iar Drăghici 
el aşăzase toate lucrurile; şi bani câţi trebuise de poclonul 
împăratului şi al viziriului şi al caimacamului, toți îi gătise. Şi 
peste 5—6 zile sărutat-au şi poala împăratului, şi i-au dat 
domniia, să fie iar el domn, isprăvindu-se toate lucrurile pre 
voia lui. 

Atuncea Drăghici spătarul împreună cu toți boiarii, i-au 
pomenit de greci, să nu-i lase, precum au jurat, mai vârtos pre 
unul ce-i zicea Necula Sofiialiul, grec de la Rumele şi pre altul 
ce-i zicea Balasache, grec ţarigrădean. Aceşti 2 oameni fiind 
aleşi de răi şi pizmaşi neamului rumânesc, mai vârtos boiarilor, 
căci nu-i lăsa de tot în voia lor să mănânce şi să prade ţara, iar 
ei, ca nişte draci înțelegând, mai rea pizmă puseră şi pre 
ascunsu-l otrăviră pre ticălosul Drăghici spătarul. Omorându-l 
acolo, in Țarigrad, fu adus trupul lui de frate-său, Şerban 
spătarul aicea în ţară, puindu-l în groapă la mănăstirea ot 
Comana. Mult plâns se făcu pentru Drăghici si acolo, în 
Țarigrad si aicea în ţară, şi de păgâni şi de creştini. Şi-l căia 
toţi şi blestema pre greci, căci era un om vrednic ca şi tată-său 
Costandin; sta tare pentru săraca de tară şi făcea milostenii 
multe şi căuta de toţi săracii şi de toţi streinii. O, mare ciudă, 
cum să leagă toată răutatea de dreptate şi silesc să o surpe; cum 
şi de acei boiari buni şi înţelepţi, că-i omorâră cu ficleşugul lor, 
ca să poată prăda ţara! 

Atuncea grecii cei răi, țţărigrădeni, să veseliră şi le părea 
bine de moartea lui Drăghici, mai vârtos Sofiialiul şi 
Balasache. Aşijderea şi Radul vodă, fără nici o sfiială începu a 

încărca ţara cu datoriile, luând scule scumpe, împărăteşti şi 
surgugiuri câte de 40 000 de taleri. Şi bani cu dobândă punea în 
casa lui. Şi poruncea boiarilor de făcea zapise pre la datornici, 
să plătească săraca de ţară. Grecii, leşinaţii, încă făcea ce le era 
voia. 

Şi purcese Radul vodă cu grecii, mai mulţi decât întâi, de 
veniră aicea în ţară al doilea rând. Şi să mulți pizma grecilor 
asupra ticăloşilor de boiari, mai vârtos Sofiialiul şi Balasachie. 
Atuncea si Radul vodă încă să schimbă de bunătăţile ce făcea 
întăi şi să porni cu rău asupra tuturor, ca să strângă bani. Şi 
porunci boiarilor să scoată biruri grele în ţară, zicându-le 
prihăni, că ei ştiu bine pre ceia ce au bani şi nu vor să-i 
vădească. Iar ei, ticăloşii, tot să nevoia cu slujbă dreaptă, ca să- 
i umple voia lui. Şi nimica nu folosea, ci încă mai vârtos îi 
pedepsea, zicându-le că va pune vel vistier pre Necula 
Sofiialiul, că el ştie rândul ţării şi pre la ce boiari au bani. Că, 
adevăr, el singur s-au lăudat. O, ce sfat spurcat ! şi cum nu-şi 
aducea aminte de patimile Ghinei Țucala şi ale Radului- 
Vărzariul, că cu sfatul lor au ocărât numele domnu-său şi au 
pus şi viaţa lor cu groaznică moarte şi s-au pustiit casele, ca 
nişte oameni răi hicleni ce au fost. Radul vodă încă nu socotea 
nimic de unele ca acestea, ci numai îşi pornise firea asupra 
banilor, pre sfatul unor marghioli ca aceia. Şi întăi să porni 
asupra sfintelor mănăstiri, că trimise oameni de lua bucatele şi 
le prăda făr nicio dreptate. Luatu-le-au şi toate arginturile câte 
au găsit la dânsele, de le-au topit toate, făcând scări şi tipsii si 
şale ferecate. Atuncea au luat şi 2 inele de aur cu pietri scumpe 
din degetele lui sfeti Nicodim, care lăcuiaşte cu sfintele 
moaştele lui în sfânta mănăstire den Tismana. Şi tot nu să 
sătura, ci încă, de murea vreun egumen sau călugăr sau boiar 
sau neguţătoriu, sau jupânese sărace, au măcar fiece om mai 
prost, el numaidecât trimitea de lua tot ce avea şi le scotea la 
târguri de făcea cochi-vechi, vânzând haine şi tot ce lua de la 
unii ca aceia, dr le făcea bani şi-i băga în cămara lui. O, 

ticăloase Radule, cum începuşi a urma obiceiurilor păgâneşt şi 
nu-ţi aduseşi amimte de cea mare şi groaznică judecată a lui 
Dumnezeu! Că nu-i ajunse cu aceasta, ci făcea sfat în taină cu 
Sofiialiul şi cu Balasachie, cum, ajungând în iarnă, să prade pre 
boiari şi să pue în ţară nişte semi nemilostive, că nu le ajungea 
câtu-i mânca şi-l jăhuia grecii. 

Atuncea şi Stroe vornicul Leurdeanul, ca un om rău şi 
hiclean, să făcuse soţii cu dânşii şi mai vârtos îi învăţa el ca să 
ucigă o seamă de boiari. Si le arunca prihăni, pârându-i la 
Radul vodă că au trimis în tară să să strângă slujitorii asupra lui 
şi a grecilor. Deci cu acel sfat drăcesc prelăsti pre Radul vodă. 
Iar ticăloşii de boiari nu ştiia nimic de acestea. 

Şi când au fost la dechemvrie 3 dni, leatul 7177, miercuri 
dimineaţa, după ce s-au adunat toţi boiarii la curte, iar Radul 
vodă cu grecii s-au fost gătit în taină cu siimenii să ucigă pre 
boiari, sus în casele domneşti. Iar nefiind voia lui Dumnezeu, 
numaidecât să pricepură boiarii şi grăbiră de eşiră toți afară din 
casele domneşti şi alergară la mitropolie, la părintele 
mitropolitul Theodosie. Trăgând clopotile, aciiaşi să strânseră 
toți slujitorii la mitropolie, jăluindu-se boiarii cătră dânşii de 
toate ce li s-au întâmplat. Atuncea şi slujitorii fură toți într-un 
gând şi strigară că de acum nu vor mai lăsa ei să piiară neamul 
boeresc, ci să iasă grecii din ţară afară, că nu-i pot sătura cu 
bani. Atuncea toţi boiarii, cu mare cu mic, cu toate gloatele 
slujitorilor, eşit-au de la mitropolie de au mers cu toţii la sat la 
Cotrăceni. Acolo făcură sfat mare, socotind că de acum înainte 
nu vor mai putea trăi cu grecii. Ci să gătiră toată boerimea ţării 
şi cu slujitorii din toate cetele, pân la 200 de oameni. Şi 
purceseră de acolo de să duseră la împărăție, pre vreme când 
era la Enişer împotriva Critului, făcând la împărăție multă jalbă 
pentru grecii Țarigradului, cum ei au spart raiaoa Ţării 
Rumâneşti. Atunce înțelegând împărăţiia, poruncit-au cu mare 
mânie de au scos pre toţi grecii din ţară cu mare ruşine şi au 

mazilit pre Radul vodă. Mergând la casa lui în Țarigrad, acolo 
au murit, la cursul anilor 7177. Şi au domnit ani 4. 

Dat-au boiarilor voe să-şi aleagă domn pre carele vor 
pohti ei. Atuncea ei cu toţii împreună făcură sfat şi aleseră pre 
un boier bătrân, anume Antonie dvornecul den sat den Popeşti, 
ot sud Prahova. Pre acesta-l rădicară şi ziseră să le fie domn, 
pentru căci îl ştiia toţi că iaste om bun şi blând. Şi aciiaşi îl 
duseră de sărută poala împăratului şi a Mustafa paşii, 
caimacamul. 

Pre aceia vreme au luat turcii cetatea Candiei de la 
Frânci. 

lar Antonie vodă, cu toţi boiarii lui, cu agă turc şi cu 
steag, au venit în ţară şi au întrat în scaun în Bucureşti, mesiţa 
april 9 zile, leatul 7177, în vinerea cea mare a Strastiilor. Iar 
când au fost a doao zi, în sâmbăta cea mare a Paştilor, împărți 
toate boeriile. Iar în dumineca sfintelor Paşti, dimineaţa, la 
Hristos văscrese, istoviindu-sc soborul, afară fiind toţi înaintea 
bisericii, după cum iaste obiceaiul, făcut-au Antonie vodă mare 
jurământ împreună cu toţi boiarii, câte unul, câte unul, 
fieştecare puindu-şi mâinile pre Sfânta Evanghelie, jurând pre 
puternicul sântul nume al Domnului Dumnezeului nostru Isus 
Hristos, cum vor sluji domnu-său, lui Antonie vodă, cu dreptate 
şi cum să lipsească pizma şi mozaviriia şi hicleşugul din 
mijlocul lor, numai de acum înainte să lăcuiască toţi într-o 
dragoste, ca nişte adevăraţi creştini. lar carii nu vor ţinea 
jurământul, să fie lepădaţi de faţa Domnului Dumnezeu şi să 
fie urgisiți de domnu-său şi încă să paţă mare ncvoe, tocma să 
guste răi ca aceia şi moartea, ca nişte călcători de lege şi de 
jurământ. Şi aşa istovind jurământul, toţi au iscălit cu mâinile 
lor la izvodul jurământului. 

Şi s-au aşăzat domn ţării. Şi au început a face judecăţi 
drepte şi a căuta de rândul ţării şi al săracilor, carii era 
năpăstuiți şi prădaţi fără dreptate. 

Atuncea şi feciorii răposatului Costandin postelnicul 
împreună cu maica lor, jupâneasa Elena postelniceasa, văzând 
că le-au dat Dumnezeu domn bun şi înţelept şi judecător drept, 
n-au mai putut răbda pentru moartea tătâne-său, care au făcut 
Stroe dvornicul Leurdeanul în zilele lui Gligoraşco vodă, 
precum înapoi povestea lui iaste scrisă. Ci au eşit la divan de 
faţă, apucându-se de bâhă, cum nu iaste el nimic vinovat de 
sângele acelui creştin, Costandin postelnicul, nici au stătut el 
împotriva lui, să-l omoare, vrând să să ascunză, ca Cain de 
sângele frăține-său, lui Avel. lar Dumnezeu, judecătoriul cel 
drept, nu l-au îngăduit, că sângele dreptului Costandin nu să 
putea ascunde, ci striga la cer. Şi au vădit pre Stroe aiave, cu 3 
răvaşe scrise cu mâna lui cătră un hoț asemenea cu el, 
Costandin paharnicul Vărzariul sin Radului armaşul Vărzariul, 
ca să facă lui Costandin postelnicul moarte, iar într-alt chip nu. 
Deci ca să descopere lui Stroe vina şi lucrul ce au făcut fără 
dreptate şi fără judecată, ivitu-s-au acele 3 răvaşe şi au căzut în 
mâna jupânesei Elenei şi a coconilor ei, de s-au citit în divanul 
cel mare. Şi le-au văzut singur Stroe dvornicul, şi n-au mai 
putut prinde bâha, că era scrise de mâna lui. Atuncea să 
descoperiră toate minciunile lui cât mărturisi el singur înaintea 
domnului Antonie vodă şi a tot divanul Mării sale că au fost la 
Costandin pârâş de moarte şi cum au perit nevinovat nimica, 
cât să mira toţi cine auzia, şi cine-l ştia, şi cine nu-l ştiia. 
Atuncea cunoscură că iaste om rău Stroe şi-l pedepsia si mari şi 
mici şi-l batjocoriia şi mueri şi copii şi-l suduia păgânii şi 
creştinii, căci au omorât pre Costandin, căci era de mult folos şi 
de mare ajutor țarii şi căuta săracii şi streinii. Atuncea Antonie 
voevod împreună cu părintele vlădica Theodosie şi cu amândoi 
episcopii şi cu toţi egumenii de pre la toate mănăstirile câte 
sânt în ţară făcură mare judecată. Căutând la sfânta pravilă, 
aflară să-l omoare şi pre Stroe, ca să ia plată precum au făcut. 
Si să dede cu judecată dreaptă pre mâna armaşilor. lar 
jupâneasa Elena şi cu feciorii ei n-au vrut, ci s-au rugat la 

173 


Antonie vodă să-l iarte de moarte şi să ia cinul călugăresc, că 
va da el seamă înaintea înfricoşatului judeţ. Atuncea Antonie 
vodă, poruncindu-le, scoaseră-l afară cu răvaşele lui cele de 
vânzare, de să arătară tuturor noroadelor, ca să-l ştie toţi că s- 
au asemănat cu Iuda şi l-au ivit Dumnezeu ca pre Cain. Dupre 
aceia l-au dus la mănăstirea din Snagov de s-au călugărit 
puindu-şi numele Silvestru, de călugărie. 

lar Antonie vodă domniia foarte bine şi cu pace dăspre 
toate părţile şi avea liubov cătră toți boiarii. Iar vrăjmaşul 
diavolul nu putu răbda, ci-şi află lăcaş în inimile unor boiari, 
anume Gherghe dvornicul Băleanul şi cu gineri-său Hrizea 
vistierul, i Staico paharnicul sin Bărcan ot Bucşani, i Radul 
Ştirbeiu ot Izvor şi cu alţii mai mărunți. Încuibându-se diavolul 
in inimile lor foarte tare, întărindu-i cu rău cuget asupra a 3 
boiari, carii să afla cu slujbă dreaptă lângă domnu-său şi sta 
pentru ţară şi pentru săraci, să nu-i calce streinii, nici să-i prade 
fără dreptate, anume Mareş banul, i Radul logofătul Creţulescul 
i Şărban Cantacuzino vel spătarul. Deci făcându-se ei o ceată 
spurcată, noaptea să strângea toţi la casa lui Gheorghe 
dvornicul, de făcea sfat şi să învăţa cu ce fel de meşteşuguri 
vor ucide pre acei 3 boiari. Şi altă vină nu le afla făr cât zicea 
că ei tot boeresc la toți domnii şi cum s-au îmbogăţit şi cum 
nu-i bagă în seamă şi numai batjocoresc. lar mai vârtos 
pizmuia Băleanul, căci nu l-au pus ban mare la Craiova. Deci 
aşa sfătuindu-se în toate nopțile, dat-au Dumnezeu de prinseră 
cei 3 boiari de veste mai timpuriu şi degrab merseră la Antonie 
vodă de-i spuseră şi să rugară să le facă judecată dreaptă cu 
Băleanul şi ceata lui. Şi de-i va afla că au călcat jurământul sau 
au făcut lor vr-un rău, atunce să paţă după vina lor. Atuncea 
Antonie vodă au eşit la vel divan şi i-au chemat de au stătut toţi 
de faţă. Deci ei, ca nişte oameni răi, alt nu avea ce mai zice, făr 
cât cele ce scriu mai sus. Antonie vodă văzând dreptatea celor 
3 boiari, îndată au mazilit pre cei ce avea dregătorii şi porunci 
tuturor câți au fost la acel sfat spurcat să meargă la ţară, să şază 

la casele lor. Iar alt rău nimic nu le-au făcut. Deci nu multă 
vreme trecând, iar le-au poruncit de au venit la curte. Şi i-au 
ertat de toată vina lor si i-au învăţat să să părăsească de ce s-au 
apucat, să lăcuiască toţi întru dragoste, precum sânt juraţi, iar 
cine va călca jurământul, Dumnezeu să-l bată şi trupeşte şi 
sufleteşte. 

După aceasta nu multă vreme trecând, veni şi lui Antonie 
vodă mazilie. Şi îndată purcese cu toţi boiarii de să duseră la 
Odriiu, că acolo era împărăţiia. Atuncea şi Gligorie vodă încă 
venise din Țara Nemţească, că-l ertase împărăţia. Deci fiind 
acolo şi Hrizea vistierul, i Staico paharnicul, i Radul Ştirbei şi 
cu toată ceata lor cea dintâi, ca nişte răi hicleni, cu mari 
meşteşuguri, cu taină la turci au umblat de au stricat domniia 
lui Antonie vodă şi cu mulți bani au dres domnia lui Gligorie 
vodă. Închinându-se lui toţi, făcură sfat drăcesc cătră turci de 
prinseră pre Mareş banul, i Gheorghe dvornicul, i Radul 
logofătul Creţulescu, i Mihai Cantacuzino spătarul, i Gheţea 
clucerul, i Stoian comisul. lar Şărban Cantacuzino spătarul au 
scăpat din mijlocul lor. Şi aciiaşi porunci Gligorie vodă cu acei 
răi boiari ai lui la Gherghe dvornicul Băleanul de au prins pre 
toți fraţii lui Şărban spătarul: Costandin stolnicul, i Matei aga, i 
Iordachie postelnicul. Şi purceseră cu Gligorie vodă de veniră 
în ţară, la scaunul ot Bucureşti, leatul 7180, mart 20 dni. 

lar Antonie vodă au rămas la Țarigrad şi acolo s-au 
prestăvit. Şi au fost domn 3 ani. 

Să pomenim aicea si de Stroe dvomicul Leordeanul. Că 
deaca înţelese că au luat Gligorie vodă domnia şi au căzut acei 
săraci de boiari la patimă, el foarte să bucură si  îndată-şi 
lepădă călugăriia şi degrab alergă la Odriiu de să închină lui 
Gligorie vodă şi să împreună cu soțiile lui, făcându-se părtaş, 
ca şi întâi. Şi după ce veni la Bucureşti, scoaseră dăjdi grele în 
țară. Şi dederă acestor boiari mare strânsoare, fiind unii închişi 
în turnul dă pre poarta de jos, alţii în temniţă, poruncindu-le să 
le dea bani sute dc pungi, ca să scoată cheltuiala ce au făcut 

pentru dânşii la turci. Deci ei, de mare frică şi groază, vândutu- 
ş-au satele, rumânii, ţiganii şi tot câştigul lor, cine cât au avut, 
de au dat lui Gligorie vodă, şi au rămas casele lor pustii. 
Atuncea şi boiarii s-au însoţit cu grecii şi, în taină, fără ştirea 
lui Gligorie vodă, apuca pre toți câți ştiia că au răzimat în 
casele acestor boiari şi pre toate slugile lor, de-i prăda şi 
împărțea banii adins ei-şi. O, ce foc nestâmpărat băga în casele 
lor! Multe case au pustiit. Că toată pizma lor era mai vârtos ca 
să surpe casa răposatului Costandin postelnicul. Că nu să sătura 
de sângele lui, ci şi acum tare să nevoia ca să omoare şi pre 
feciorii lui. Şi făcură meşteşug, dând turcilor bani, ca să-i 
aducă de la Odriiu pre Şărban spătarul, ca să-i omoare pre toți 
deodată. Deci Şărban crezând amăgeala turcilor, îndată au 
purces de la Odriiu ca să vie în ţară. lar deaca au trecut munţii, 
atuncea, din voia lui Dumnezeu, să întâmpină cu oarecine 
trimis de maică-sa, spuindu-i să nu vie în ţară, că va să-i 
omoare pre toţi. Deci Şărban înțelegând de aceasta, aciiaşi lăsă 
acea cale şi să învârteji pre altă cale, prebegind în ţara 
Moldovei, lăcuind la Hangul, în munţii Ceahlăului. O, mare 
minune au făcut Dumnezeu şi cu acel Şărban, că l-au scos din 
calea pierzării şi l-au îndreptat pe calea mântuirii, precum au 
îndreptat şi pre cei 3 filosofi, carei i-au trimis Irod să ispitească 
de naşterea lui Hristos, ca să-l omoare, iar sfinţiia lui i-au 
îndreptat pre altă ale, şi Irod rămase ruşinat. 

Atuncea Gligorie vodă, cu răii sfetnicii lui, rămaseră 
ruşinaţi. Cât să bucura şi să veseliia de venirea lui Şărban, atâta 
întristăciune mare căzu asupra lor. 

Iar când au fost la iulie 15 dni, leatul 7180, făcură sfat 
drăcesc de trimiseră la Vel Ocnă pre Gheorghie dvomicul, 
socrul lui Matei aga, şi pre Ghieţea clucerul, socrul lui Şărban 
spătarul, şi pre Stoica logofătul Ludescul, care au fost slugă 
bătrână la casa răposatului Costandin postelnicul. Iar pre Mareş 
banul, ce au fost cuscru cu stari postelnicul, şi pre Radul 
logofătul, gineri-sâu şi pre cei 4 coconi ai lui: Costandin, 

Mihai, Matei, lordache i-au pus la opreală mare, în turnul 
clopotniţii. Iar pre alți boiari, rudenii şi gineri ai lor, pre toţi i- 
au prădat şi i-au lăsat de la închisoare, aşăzând răii sfetnici 
aceasta ce scrie mai sus. 

Purces-au şi Gligorie vodă la oaste când au fost şi sultan 
Melimet, împăratul turcilor cu toată puterea lui cătră Ţara 
Leşască, când au luat şi Camenița pre seama lor. Iar aicea, la 
scaun, au lăsat ispravnici pre Băleanul şi Stroe dvornicul, i 
Hrizea vistierul. Deci ei, ca nişte răi tirani, fără ştirea 
domnului, dederă învăţătură Drosului armaşul Mehedinţul, răul 
spurcat, de-i scotea din turn pre aceşti boiari, ce scriu mai sus 
şi-i ducea afară den cetate, înaintea tenmiţii, de-i bătea în toate 
zilele pre talpele picioarelor şi-i spânzura de mâini cu sfoară, 
şi-i muncea în tot felul, târându-i pre pământ şi pedepsindu-i 
cum le era voia. Şi de aceasta dar să asemăna cu Maximiian, i 
Dioclitiian muncitorii creştinilor, şi cu spurcatul Ariia şi cu alți 
păgâni necredincioşi carii au ocărât sfânta biserică a lui 
Dumnezeu şi au călcat toate poruncile lui. Asa făcură şi aceşti 
tirani boiari. O, puternice Doamne, cum ai plătit acelora, 
plăteşte şi acestora, că au călcat poruncile tale, carele zicea: 
Iubiţi pre frații voştri şi pre vecinii voştri şi cine cum va 
măsura, aşa i să va măsura. 

Gligorie vodă, încă fiind la oaste, mult au cercat pentru 
Şărban ca să-l prinză. Şi n-au putut, că Dumnezeu l-au 
acoperit. 

Iar când au fost la dechemvre 1 dni, leatul 7181, venit-au 
şi Gligorie vodă de la oaste aici, la scaunul lui. Şi înțelegând de 
cazna celor închişi ce le-au fost făcut boiarii fără porunca lui, 
foarte s-au scârbit pre ei. lar Băleanul cu ceata lui, fiind 
îndrăciţi, nimic nu să ruşina, ci tot îndemna pe Gligorie vodă 
să-i omoare. lar Dumnezeu îl întărea ca să nu-i omoare, pentru 
că nu-i ştiia nimica vinovaţi. lar boiarii numai ce să năduşiia şi 
zicea că de ar fi ştiut că nu vor să piară, nu s-ar fi apucat de ce 
au început. O, mare ciudă ! Cum nu să mai sătura acei procleţi 

de a vărsa sângele acestor săraci de boiari făr de nici o ruşine şi 
făr de nici o frica de Dumnezeu! lată dar că să umplură 
cuvintele marelui Vasilie, care zice: De va veni vrăjmaşul tău 
să cază la ertăciune, să nu-i iai credinţa, că încă de şapte ori 
iaste sufletul lui mai îndrăcit. Căci numai câinele deacă boraşte 
linge, iar vrăjmaşul nu să mai poate întoarce. Aşa şi acei boiari, 
fiind covăseala dracului în inimile lor, nu să mai putea 
stâmpăra. 

Atuneea, pre acea vreme, Şărban spătarul încă să 
întorsese de la Moldova, de au mers la Odriiu, însă cu porunca 
vizirului. Şi îndată făcu jalbă mare la împărăție şi la veziriul şi 
la alți priiateni ai lui, pentru toate patemile şi nevoile ce au 
făcut Gligorie, cu boiarii lui, maică-sa, doamnei Elenei şi 
fraților lui. Atunce împărăţiia îndată trimise un capigi bașă, de 
au venit de olac, şi fără veste au intrat în casele domneşti, unde 
şădea Gligorie vodă. Şi foarte rău s-au spereat. Şi înțelegând de 
porunca împărătească, îndată trimise de-i scoase den turn pre 
aceşti boiari, de-i dede în mâna capigiului. lar a doao zii 
purcese doamna Elena cu toţi coconii ei şi cu toate rudeniile ei 
şi cu gineri-său Radul, de s-au dus la Țarigrad, 7181. Şi au scos 
pre Gheţea clucerul den ocnă, de au trecut Dunărea dupre 
ceialalți. lar Gheorghie dvornicul, i Stoica logofătul au rămas 
in ocnă. lar Mareş banul au rămas la casa lui şi au murit. 

După aceia, Gligorie vodă, având grijă şi mare frică, 
împreună cu sfetnicii lui, nici aşa nu s-au lăsat, ci au trimis la 
vizirul pân în 200 de pungi, ca să omoare pre acei boiari. lar 
nefiind voia lui Dumnezeu, n-au lăsat pre viziriul să-i omoare, 
ci numai au luat banii, iar pre ei i-au trimis la Crit surgun. Însă 
numai pre Radul logofătul şi pre Şărban spătarul şi pre 
Costandin stolnicul, iar maica lor şi coconii cei mai mici, 
Mihai, i Matei, i lordache au rămas la Țarigrad. 

lar când au fost la mai 11 dni, leatul 7181, trimis-au 
Gligorie vodă de au omorât pre Gheorghie, socrul lui Matei 

aga, fiind închis la mănăstirea din Tismana. lar Stoica logofătul 
au rămas acolo. 

Iar când au fost la mai 11 dni, leatul 7181, iar purcese 
Gligorie vodă la oaste, în Țara Leşească împreună cu Cara 
Mehmet paşa şi cu mulţime de turci. Deci fiind ei toţi tăbărâți 
la Hotin, iar Sobeţschi hatmanul leşesc venit-au asupra lor cu 
multă oaste. Şi făcură război mare. Şi fură turcii biruiţi de leşi. 
Mulţi au căzut de sabie şi mulţi s-au înecat în Nistru. lar Paşa 
cu puţini turci abiia au scăpat la Cameniţă. lar Sobeţschi 
hatmanul cu leşii s-au întors cu mare izbândă şi cu multă 
dobândă. Atunci şi Glgorie vodă nu s-au îndrăznit să mai vie 
în ţară, ci au fugit preste Dunăre, la turci. Şi îndată fu mazilit. 
Ducându-se la Țarigrad, acolo au murit, însă moarte groaznică. 
Si au domnit aicea în tară un an şi opt luni, la cursul anilor 
7182. 

Aici semnăm pre scurt şi de patimile părintelui 
Theodosie, mitropolitul arii Rumâneşti. Căci căzând acei 
boiari la mare nevoe, precum arată aicea înapoi, atuneca şi pre 
părintele vlădica îl scoaseră din scaun cu mare necinste şi-l 
trimiseră la zatocenie, aruncându-i multe prihăni. Şi puseră în 
locul lui pre Varlaam episcopul, pre care-l ştiia că va fi în sfat 
asemene cu dânşii, precum au și fost. 

Dupre aceasta, să mai arătăm ce s-au mai întâmplat dupre 
maziliia lui vodă. Că fiind Mihai postelnicul, fratele lui Şărban 
spătarul, la cetatea de la Baba, unde era Chiupriuliul 
vezirazimul şi cu Mehmet paşa, caimacamul, numaidecât au 
căzut la picioarele lor cu multă rugăciune ca să pue domn pre 
Duca vodă. Că el era la Țarigrad mazil. Şi îndată-i făcură pre 
voe. Și scoaseră cărţi şi tot ce trebuia de domnie noao, 
poruncindu-i să meargă de olac în Țara Rumânească. lar Mihai 
postelnicul au rămas să-i aducă steagul de domnie. Atunce 
Duca vodă, deaca înţelese, foarte se bucură, făgăduind-se cu 
mare jurământ că va căuta de casele acestor boiari şi le va plăti 
datoriile şi, în zilele lui, nici un rău nu vor petrece, ci mult 

folos şi bine vor vedea de la dânsul. Şi purcese din Țarigrad cu 
Matei aga şi cu nepotu-său, Pârvul logofătul, sin Drăghici 
spătarul, trimițând înainte pre Costandin slugerul, sin Stoica 
logofătul Ludescul, cu cărți împărăteşti, ca să ţie scaunul după 
obiceai. lar Băleanul şi cu gineri-său Hrizea şi cu Neagoe 
dvornicul Săcuianul şi cu Radul banul Năsturel şi cu Staico 
păharicul  Bucşanul numaidecât prinseră pre Costandin 
slugerul şi-l puseră în butuci zicându-i, că umblă cu minciuni. 
Iar apoi simțind că adevărat vine Duca vodă domn, ei începură 
a fugi în sus, cătră Piteşti luând cu dânşii şi pre Costandin 
slugerul, ducându-l pân la mănăstirea din Argeş. Iar Băleanul şi 
cu gineri-său au trecut muntele şi cu Neagoe dvornicul, la 
Sibiiu; iar Radul Năsturel şi cu Staico au fugit la munte. 

Deci sosind şi Duca vodă la scaun în ziua de sfeti 
Nicolae, dechemvre 6 dni, leatul 7182, venit-au şi Costandin 
slugerul de i-au spus de toate ce au păţit. Venit-au şi Năsturel şi 
Staico de s-au închinat. Trimis-au de au scos şi pre Stoica 
logofătul, care au fost in patimă ani 2 făr 2 luni. 

După aceea Duca vodă tocmitu-ş-au boiarii, aşăzatu-ş-au 
şi ţara cum să cade. Şi făr zăbavă sosi şi Mihai postelnicul cu 
steagul de domnie. Şi porunci viziriul de slobozi şi pre cei 3 
boiari de la Crit. Sosind în Țarigrad, venit-au aici în ţară, la 
casele lor, cu maica lor şi cu jupânesele lor şi cu toată cemetiia 
lor întreagă. Duca vodă încă i-au cinstit şi i-au boerit. Ei încă să 
nevoia cu slujbă dreaptă. 

lar Duca vodă fiind iubitor de argint şi prea lacom de 
bani, nu avea cineva să-i pristănească. Ci ştiind pre Băleanul şi 
pre gineri-său Hrizea cu ceata lor, că sânt ei buni de acea 
treabă, îndată porunci la ei de au venit în ţară şi s-au curtenit la 
Duca vodă. Şi puseră dăjdi grele în ţară şi începură a prăda pre 
boiari pentru năpăşti. Şi izvodiră nişte obiceaiuri şi neşte 
răutăţi, care n-au mai fost aici în ţară. Însă cu mijlocul acelor 
boiari şi pre ascuns, iar începură a face pâră asupra acelor 
ticăloşi de boiari, precum era dăprinşi şi încă dinceput, mai 

vârtos asupra lui Şărban spătarul şi a fraților lui. Şi ei nu ştiia, 
ticăloşii, nimic de acea vânzare. 

Deci nu multă vreme trecând, veni poruncă de la înpărâție 
de au purces la oaste asupra leşilor, împreună cu mulţime de 
turci. Şi câte cetăţi aflară afară din Cameniţă, mari, mici, toate 
le arseră şi le sparse. Mergând şi la o cetate ce să cheamă 
Jăravna, acolo sosi şi Sobeţchi craiul leşăsc cu mulţime de 
oaste. Şi să bătură cu turcii 7 zile. Deci văzând ei că nu le va 
strica nimic, făcură pace şi să întoarseră fieşicare în ţara lui. 
Duca vodă încă au venit în ţară, însă n-au mers în scaun, ci au 
descălecat la Cocorăştii din Grind, la casele Vladului comisul. 
Şi acolo fiind, iar începură a face sfat necurat asupra acelor 
ticăloşi de boiari, pârându-i la Duca vodă în tot feliul de 
năpăşti, până-l plecară, socotind că acolo le va fi mai lesne să-i 
omoare. lar ei, ticăloşii, tot nu ştiia nimic, ci având a face 
praznicul celui de minuni făcător, marelui arhiereu Nicolae 
întâmplându-se a fi într-o sfântă duminecă. Atuncea Şărban 
spătarul  luatu-ş-au ziua bună de la Duca vodă, de s-au dus la 
casa lui ot Drăgăneşti, ca să să gătească de praznic. lar Mihai 
spătarul cu frate-său lordache, cu cumnatul lor Barbul 
Fărcăşanul vistierul, era la casa lor, Mărginenii ot Praova, de 
gătea bucate pentru săraci, întru slava marelui Dumnezeu şi 
întru pohvala sfântului Nicolae, aşteptând să vie de la Cocorăşti 
a doa zi, duminecă, şi fratele lor Costandin stolnicul. Iar Duca 
vodă, cu sfetnicii lui cei ficleni, cu mare taină, noaptea, gătiră 
ostaşi şi trimiseră de olac unii la doamna Elena şi la feciorii ei, 
ca să-i prinză; alții la Şărban logofătul, la Drăgăneşti. Şi pren 
vărsatul zorilor, sosiră toţi, carii pre unde le era porunca. 

Pre Şărban logofătul îl găsiră la biserica lui, la utrene, 
ascultând sfânta şi dumneziiasca slujbă. Unii ocoliră biserica, 
alţii intrară înlăuntru şi groaznic îl apucară şi-l scoaseră afară 
şi-l duseră la mănăstirea ot Sneagov, ca să-l omoare acolo, 
precum au omorât şi Grigorie vodă pre tată-său, Costandin 
postelnicul. 

lar la Mărgineni, încă prinseră pre Mihai spătarul şi-l 
puseră într-o căruţă, să-l ducă la Cocorăşti. 

Iar frate-său, lordache, cu cumnată-său Barbul vistierul, 
scăpară den ochii lor şi trecură la Braşov. 

Atuncea şi Matei aga, fiind chemat de frate-său, Şărban 
logofătul şi mergând tot într-acea zi la Drăgăneşti, când fu 
aproape să între în sat, Dumnezeu trimise pre oarecare creştin 
dc i-au eşit înainte, spuindu-i de toate câte s-au întâmplat 
frăține-său, lui Şărban şi îndată să învârteji şi trecu pe Teleajăn 
în Țara Ungurească. 

Să spunem şi de o minune mare ce au făcut Dumnezeu, 
cu rugăciunea sfântului Nicolae, asupra ticălosului Mihai 
spătarul. Că şezând el în căruţă prins şi ostaşii găsind bucatele 
sfântului praznic toate gata, abătură într-însele a le mânca şi 
vin a bea. lar Mihai spătarul rugă pre Dumnezău şi luo pre 
sfântul într-ajutor, făcând semnul sfintei cruci, se pogori din 
căruţă Jos, şi aşa încetişor trecu pren mijlocul lor, până eşi din 
curte afară şi întră într-o casă, nevăzându-l nimenca făr numai 
o saragea sârb l-au găsit acolo şi l-au acoperit. Iar alți ostaşi, 
deaca prinse de veste, începură a căuta pren toate casele. Şi 
venea mulţi ostaşi la acea casă să caute. Iar acel creştin bun 
răspundea că au căutat el şi nu iaste acolo. 

Iar alţii pedepsea pre ticăloasa maica lor şi o mustra in tot 
chipul, iar ia nimica nu răspundea, făr cât numai ce ofta şi 
lăcrăma. Şi o duseră la Cocorăşti. Acolo încă prinsese pre fie- 
său, Costandin stolnicul şi pre gineri-său, Radul Creţulescul şi 
pre alți oameni ai lor, precum le-au făcut şi întâi, la zilele lui 
Gligorie vodă. 

Aduseră şi pre Şărban logofătul de la Snagov, 
închizându-i pre toţi la o casă în curtea Cocorâştilor. 

Iar Mihai spătarul, scăpând, trecut-au la Braşov, unde era 
şi ceialalți frați ai lui. 

Atuncea Duca vodă şi cu spurcaţii sfetnicii lui, văzând că 
au scăpat ceialalţi frați ai lor, ei foarte să ruşinară şi cunoscură 

că singur Dumnezeu au stătut pentru dânşii şi, cu rugăciunea 
sfântului Niculae, i-au izbăvit de moarte, precum au izbăvit şi 
pre cei 3 boiari din mâna vrăjmaşilor. Iar sfatul lor cel necurat 
să răsipi ca praful înaintea vântului, precum zice prorocul la 
psalmul 32, că Dumnezeu sparge sfaturile păgânilor şi leapădă 
cugetele omeneşti şi zvârleşte sfaturile domneşti. Şi slobozi pre 
acei boiari, pre toţi, făgăduindu-se că de acum înainte nu vor 
mai avea nevoe. 

lar după aceia, când fu al patrulea an din domniia Ducăi 
vodă, sculatu-s-au Mehmet paşa veziriul cu toată puterea 
împârătească, de s-au dus la Țara Căzăcească, la o cetate ce să 
cheamă Cehrin, aproape de apa Niprului, împreună cu hanul și 
cu tătărâmea, cu toată. Poruncit-au şi Ducăi vodă de s-au dus 
acolo. lar aicea, la scaun, au lăsat ispravnici pre Băleanul, i 
Stroe dvornicul, i Şerban logofătul, i Hrizea vistierul i 
Laţcarache postelnicul Cupărescul. 

Şi tot nu să mai stâmpărase de răutăţile ce făcuse acelor 
săraci de boiari, ci iar începură a scorni. Şi scriseră cărți cu 
mare pâră la Duca vodă, însă mai vârtos asupra lui Şărban 
logofătul, cum scrie cărţi la turci, de să-i strice domniia. Că 
atuncea era împăratul la Dârstor, şi el nu ştiia nimic de aceia. 
lar Duca vodă deca înţelese, priimi pâra lor cu credinţă şi să 
lăudă că dupre ce va veni la scaun, va să-l omoare. Atuncea 
fratele lui, Costandin stolnicul, fiind şi el acolo, în oaste, 
înţelese de acest sfat spurcat şi îndată trimise la frate-său, 
Şărban de-i făcu ştire pre ascuns. 

Turcii încă ocolise Cehrinul şi în multă vreme bătându-se 
în tunuri şi în multe feliuri de meşteşuguri, până răzbiră turcii 
şi aprinseră cetatea, de au ars până în pământ. Atunce venise şi 
Ramadonoţehi hatmanul şi cu mulţime de oaste căzăcească i 
moschicească, trecând toți Niprul. Turcii încă prinseră de veste 
şi să gătiră tare de război şi degrab merseră de să loviră unii cu 
alţii, bătându-se şi în puşci şi în săbii 8 zile, şi să apropiiase a fi 
izbânda creştinilor. Atuncea viziriul rău s-au spăimântat şi 

socoti că într-alt chip nu să va izbăvi de dânşii, ci trimise la 
Ramadanoţchi, hatmanul căzăcesc, bani mulţi pre ascuns, şi 
având un fecior rob la tătari, l-au slobozit, şi atuncea opri toată 
oastea să nu mai dea război. Iar turcii să învârtejiră înapoi cu 
mare frică, câtu-şi lăsară corturile şt toate zaharelele, fugind şi 
ziua şi noaptea, pân au trecut apa Nistrului şi s-au dus iar în 
ţara lor. 

Duca vodă încă întrase în ţara lui. Atunce Şărban 
logofătul ştiind că va să-l omoare pre adevărat, luat-au pre 
Dumnezeu într-ajutor şi au purces den Bucureşti la mijlocul 
zilei cu jupâneasa lui şi cu toată casa lui întreagă, pân au sosit 
la casele lor de la Cojani, fiind şi maică-sa acolo şi frate-său, 
Matei aga. Să ridicară de acolo cu toţii până ajunseră la 
Giurgiov şi grăbiră de trecură Dunărea pe la Ruşi. 

lar boiarii de la Bucureşti tocmai atunce prinseră de 
veste că Dumnezeu le-au acoperit ochii şi mintea. 

Deci fiind şi viziriul trecător la Odriiu, iar Şărban 
logofătul încă le-au eşit înainte şi merse de să curteni la viziriul 
plângându-se şi jăluindu-se de toate nevoile lor câte au petrecut 
în zâlele Ducăi şi de boiarii lui cei răi. Că nu le-au ajuns câte 
necazuri le-au făcut mai nainte vreme, ci şi acum legatiu-s-au 
de ei cu năpăşti şi cu pâri mincinoase, ca să le pue capetele. 

lar Duca vodă deaca sosi la scaunul lui ot Bucureşti şi 
înţelese de aceasta, foarte tare să îngrijă. Şi făcu sfat cu boiarii 
lui cei răi şi aleseră dintr-înşii pre o seamă de boiari, anume 
Neagoe dvornicul Săcuianul, i Staico paharnicul Bucşanul, i 
Ivaşco sin Băleanului, şi-i trimise la Odriiu ca să facă pâră 
mare asupra lui Şărban şi a fraților lui. 

Iar Dumnezeu nu-i putu îngădui ca să umple sfatul lor cel 
spurcat, ci îndată mila lui cea nespusă o aruncă asupra capului 
lui Şărban logofătul. Că trimise viziriul de chemă pre Şărban şi 
îndată-i porunci să fie domn Tării Rumâneşti, iar Duca vodă să 
fie domn la Moldova. Şi porunci viziriul să meargă toţi boiarii 
rumâni să să închine la Şărban vodă. 

Atuncea o seamă de boiari merseră de să închinară la 
Şărban vodă. lar Staico păharnicul, i Ivaşco sin Băleanul fugiră 
la Moldova. lar viziriul încă trimise degrab un agă turc 
împreună cu Costandin Brâncovcanul, nepotul lui Şărban vodă, 
de veniră de olac aici în ţară şi degrab rădicară pre Duca vodă 
şi merse cu acel agă turc la ţara Moldovei, să fie acolo domn. 

Jar Şărban vodă încă purcese de la Odriiu împreună cu 
toţi boiarii lui, de veniră aicea în ţară cu steag împărătesc şi cu 
agă turc, de au întrat în scaun în Bucureşti în ziua bogoiavleniei 
Domnului nostru Isus Hristos, mesiţa ghenar 6 dni, leatul 7187. 

Atuncea au venit episcopii şi toţi egumenii şi toată ţara de 
s-au închinat la domnul Şărban vodă. Şi au trimis şi la vlădica 
Theodosic de l-au adus den Tismeana, de unde era la opreală Şi 
viind, ş-au cerşut judecată pentru scoaterea lui de la mitropolie. 
Şi aşa, îndată au trimis Şărban vodă jalba vlădicii Theodosie ca 
să aibă Judecată şi îndreptare de la biserica cea mare, fiind 
patriiarh chir Dionisie. Şi îndată au trimis pre vlădica de la 
Maramonia şi pre lanache, marele logofăt al marei biserici. Şi 
viind, au strâns Şărban vodă mare sobor de arhierei ai ţării şi de 
alți arhierei carii să întâmplase atuncea aici şi toți egumenii din 
toată ţara şi cu toată boerimea. Şi aşa stând amândoi de faţă, 
vlădica Theodosie şi vlădica Varlaam, ş-au spus toată jalba 
vlădica Theodosie. Şi rămâind vlădica Varlaam de judecată ş- 
au pus cârja pre masă înaintea domnului şi a tot săborul. Şi 
luând cârja domnul, au dat-o vlădicăi Theodosie. Şi l-au trimis 
la mitropolie cu mare cinste, marţi, în săptămâna cea mare, 
înaintea Paştilor, mesiţa april 26 dni, văleatul 7187. 

Aicea începem de câte s-au întâmplat în zilele acestui 
domn. 

Că întâi fund ţara spartă şi răsipită pentru multe nevoi și 
greutăți ce au fost împresurată încă din zilele altor domni ce au 
fost mai denainte, nu putu nici într-un chip să o îndrepteze, nici 
să le folosească ceva, pentru că-l împresura turcii cu dări de 
bani şi cu zaharele încă şi mai multe de cum fusese mai naînte. 

Iar când au fost leatul 7188, rădicatu-s-au turcii cu mare 
oaste şi cu mulțime de tătari de au mers la Dohan Ghccct. 
Atuncea au mers şi Şărban vodă cu oaste muntenească şi Duca 
vodă cu moldovenii, den porunca împărăției, de au şăzut acolo 
pân au făcut 2 cetăţi, care le-au zidit muntenii şi moldoveni. Iar 
domnii şi cu sarascheriul au fost mai sus, cu temeiul oștii, de 
păzea în preajmă pân s-au zidit cetăţile. Şi apoi s-au întors la 
luna lui octomvre. 

Atuncea şi Şărban vodă au venit iar la scaunul lui. Și iar 
începu a să lupta cu toate nevoile ce-i venea de la turci, că pe 
acea vreme, păgânii foarte se înălțase şi să iuţise, cât nimenea 
din creştini nu putea să le stea înainte. 

Iar când au fost la văleatul 7192, rădicatu-s-au sultan 
Mehmet, împăratul turcesc, cu toată sila lui şi hanul cu toţi 
tătarii, de au mers asupra împăratului nemţesc. Atunce au mers 
şi Şărban vodă cu muntenii şi Duca vodă cu moldovenii si 
Apahi Mihai cu ungurii şi Tucheli groful, din Țara Ungurească 
de sus, cu oștile lui, acestea toți mergând ajutor turcului. Si 
sosiră împreună la Belgradul sârbesc. De acolo trimis-au 
împăratul pe Mustafa paşa vezirazemul cu toată mulțimea 
oştilor şi cu toate ajutoarele. Numai ce au rămas el la Belgrad 
cu cât au fost curtea lui. Şi aşa mergând ei asupra neamţului, 
mare stricăciune şi pagube au făcut, pân'ce au sosit la cetatea 
Beciului. Şi tăbărându-se împrejurul ei, începură a bate cetatea 
cu multe feliuri de meşteşuguri, neîncetând nici ziua, nici 
noaptea. Iar tătarii întrase înlăuntrul Ţării Nemţeşti fără veste, 
de au tot prădat şi au robit şi au ars toate oraşele si satele celc- 
au eşit înainte. Însă pre toţi oamenii cei mari i-au omorât, 
numai pre cei tineri i-au robit. Deci făcând ei această răutate 
mare creştinilor pân s-au umplut zile 63, iată că sosiră şi oştile 
ale împăratului nemţesc împreună şi cu Sobeţschi, craiul leşesc, 
şi dederă război mare cu turcii şi cu tătarii. Şi când fu în 
deseară, neputând nimic turcii să folosească, numaidecât cu 
mare frică dederă dosul şi începură a fugi numai călări cu 

trupurile, iar avuţiia lor, cu corturile lor, cu tunuri, cu zaharele, 
toate au rămas acolo pre seama nemților. Şi au dat Dumnezeu 
de au fost izbânda creştinilor, iar turcii, câţi au scăpat de acolo, 
fugiră cu mare ruşine, sosind degrab înapoi pân la Belgrad. Iar 
împâratul simțind de aceasta încă mai timpuriu, fugit-au de la 
Belgrad cu mare ruşine. Şi numaidecât a trimis de au omorât 
Pre Mustafa paşa. 

Iar Şărban vodă au venit în ţară, la scaunul lui. Duca vodă 
aşijderea. Numai el n-au sosit la scaun, ci mergând la conacul 
la satul Domneştii, când au fost in ziua naşterii Domnului 
nostru Isus Hristos, dechemvre 25 dni, fiind la masă cu toţi 
boiarii lui, atunce sosiră şi oaste leşească, de luară de la masă 
pre Duca vodă şi-l duseră în Țara Leşească. Şi acolo au murit. 

Iar turcii înțelegând de aceasta, au trimis pre Dumitraşco 
să fie domn in Moldova. 

După aceasta turcii iar s-au rădicat cu oaste, de au mers 
cu zaharea pân o au băgat în Cameniţă şi iar s-au întors înapoi. 
Atuncea şi Şărban vodă încă au mers cu oștile lui, însă numai 
pân la laşi, şi iar s-au întors la scaunul lui. 

lar când au fost văleatul 7193, mazilit-au turcii pre 
Dumitraşco vodă şi în locul lui au pus domn pre Costandin 
Cantemir vodă. 

lar când au fost 7194 august 2 dni, cu vrerea lui 
Dumnezeu, luat-au nemţii cetatea Budci. Şi atunci au perit mai 
mulți de 40 000 de turci. Fost-au mers şi Suliman paşa, veziriul 
cu mulțime de oaste turcească, ca să fie ajutor Budii, şi nimic 
n-au folosit, ci s-au întors iar înapoi cu mare ruşine. 

Iar când au fost 7195, dechemvre 27 dni, bătând nemţii 
cetatea Seghedinului ce iaste pre apa Tisei, şi înțelegând 
veziriul de aceasta, numaidecât au trimis pre chehaiaoa lui cu o 
seamă de oşti turceşti prea alese şi cu tătari împreună, ca să fie 
ajutor acei cetăţi, pentru că oastea nemţească au fost puţinei, ca 
12 000. Deci fiind turcii tăbărâţi făr de nici o grijă, iar nemţii 
i-au lovit noaptea făr de veste, ca la 2 ceasuri pân în ziuo, şi au 

făcut într-înşii o moarte mare nespusă. Atuncea veziriul 
neştiind de aceasta, fostu-s-au rădicat cu toate oştile, ca la 70 
000 şi mergând ajutor iar asupra cetăţii, numai ce să întâmpină 
cu nemţii, însă nu cu toţi, ci numai cu călărimea, ca 8000, şi 
numaidecât dederă războiu faţă cu faţă, ca la 3 ceasuri. Şi nu 
mai putură turcii sta împotriva nemților, ci numaidecât dederă 
dosul. Şi foarte groaznic au fugit, cât venirea lor au fost in 3 
zile, iar fuga lor au fost numai într-o zi, trecând Dunărea la o 
cetate ce-i zic Varodin. Într-acel război fost-au şi Iordache 
Cantacuzino vel spătarul, trimis de frate-său, Şărban vodă, însă 
din porunca veziriului, şi iar s-au învârtejit de au venit de acolo 
aici în ţară, la casa lui, cu mare cinste. 

Şi iar în zilele acestui domn, fiind maică-sa, doamna 
Elena, prea slăbită în bătrâneţe, cugetat-au cu inima ei cătră 
Dumnezeu şi s-au rădicat de aicea, din ţară, luând şi pre fie- 
său, Mihai Cantacuzino vel spătarul, de au mers cu dânsa 
împreună pân la Ierusalim, de s-au închinat acolo Sfântului 
Mormânt al Domnului nostru Isus Hristos. Iar fie-său, Mihai 
spătarul, au luat pre Dumnezeu într-ajutor şi au purces de acolo 
de s-au dus pân la Sinai de s-au închinat sfântului loc, unde au 
făcut Dumnezeu vorbă cu Moisi proroc şi i-au arătat multe 
ciudese dumnezieşti, precum iaste scris. Şi iarăşi s-au învârtejit 
înapoi, găsind pre maică-sa sănătoasă la sfântul Ierusalim. Şi 
cât avură lângă dânşii aur, argint, tot îl închinară Sfântului 
Mormânt. Şi împărțiră pre la toți săracii multă milostenie, dând 
mare laudă milostivului Dumnezeu, căci i-au învrednicit cu 
viaţă şi i-au purtat făr de nici o zminteală pân cc i-au adus de s- 
au închinat la Sfântul Mormântul sfinţii sale şi au văzut cu 
ochii lor toate minunile ce au făcut. După aceia iar au luat pre 
Dumnezeu într-ajutor şi au purces de acolo cu mare cinste, 
petrecându-i toţi părinţii ai bisericii cei mari a Ierusalimului și 
toţi cetăţenii. Şi aşa făcându-se pân la un loc, luându-și ziua 
bună unii de cătră alții, învârtejindu-se iar înapoi. lar doamna 
Elena cu fie-său Mihai spătarul au venit iar aici în ţară. Eşit-au 

înainte fie-său Şărban voevod cu toţi boiarii lui şi cu toată 
curtea lui, împreunându-se cu maică-sa, sărutatu-i-au cinstita 
mână cu mare liubov şi o au dus cu mare cinste pân au întrat în 
casele domneşti, în Bucureşti. 

După aceasta nu multă vreme trecând, când au fost leatul 
7195, mart 2 dni, prestăvitu-s-au şi doamna Elena cătră 
Dumnezeu. Atunce Şărban vodă cu toți fraţii lui şi cu toate 
surorile lui şi cu tot neamul lor, luându-şi fieştecarele ertăciune 
de la maica lor, rădicatu-i-au sfintele moaşte si o au petrecut 
pân în marginea oraşului împreună cu părintele vlădica 
Theodosie şi cu mulţime de părinţi călugări şi popi şi toată 
boerimea şi cu toate gloatele curții, cu cântări dumnezeeşti şi 
cu mare cinste. Învârtejindu-se Şărban vodă iar la scaunul lui, 
iar pre maică-sa o duseră fraţii lui şi surorile şi tot neamul lor 
până la sfânta mănăstire Mărginenii, hramul ei marii 
arhistratizi Mihail şi Gavriil, care iaste de dânşii făcută, 
făcându-se pogrebaniia şi alte sfinte slujbe dumnezieşti, pân să 
dederă moaştele ei in gropniță, ce iaste în tinda bisericii den-a- 
dreapta, alăturea cu gropniță a soţului ei, fericitul răposatul 
Costandin Cantacuzino biv vel postelnicul, care gropniță au 
fosi zidită de dânsa încă mai denainte vreme. Vecinoe pameat! 

Iar când au fost la văleatul 7196, la dechemvre 24 deni, 
pristăvitu-s-au cătră Dumnezeu şi un cocon al doamnei Elena, 
anume Matei Cantacuzino, ce-au fost vel agă şi fu îngropat la 
mănăstirea frăține-său, lui Şărban vodă, ce iaste din sus dc 
Bucureşti, unde-i zic  Cotrăcenii, hramul ei uspeniia 
Bogorodiţe, făcându-se mare pamete şi mare milostenie 
săracilor de frate-său, Şărban vodă şi multe slujbe dumnizieşti 
pân ce s-au dat gropniţii în tinda bisericii, de-a dreapta. 
Vecinaia ego pameat. 

lar când au fost la leatul 7195 mesiţa mart, iar sultan 
Mehmet împăratul turcesc poruncit-au tuturor turcilor de au 
făcut oaste mare. Numai ce au rămas el cu curtea lui la 
Țarigrad. Şi au trimis pre Suliiman paşa veziriul cu toată 

puterea împărătească, poruncindu-i împăratul ca să facă 
războiu mare cu nemţii, nimica să nu-şi dea mijlocul, pân va 
izbândi. Nemţii încă simțind de aceasta, venit-au cu toată 
oastea lor de s-au tăbărât dincolo de apa Drevii, împotriva 
Osecului. Turcii încă veniră, tăbărându-se dincoace de Dreva. 
Nemţii încă văzând atâta mulţime de turci, s-au dat înnapoi si 
s-au tăbărât la un loc unde au socotit ei că va fi bine de război. 
Turcii văzând aşa, socotiră că de frica lor au fugit înapoi. Ci 
degrab trecură apa dupre dânşii, pân să apropiară de oastea 
nemţească şi acolo să tăbărâră, făcând şanţuri şi tocmind 
tunurile. Sumeţând mânecile, făcură toți salavat mare şi strigară 
de 3 ori: halila, halila, halila! Şi numaidecât încălecară pre cai 
şi purceseră asupra nemților cu toată pedestrimea şi cu toate 
tunurile, fiind tunuri mai mici 130 şi mari, ce le zic banimez, 4. 
Şi aşa cu mare îndrăznire şi groaznici făcură năvală mare 
asupra nemților, lovindu-se față cu faţă în mijlocul câmpului. 
Iar nemţii nimic nu-şi dederă mijlocul, ci sta toţi ca un munte 
nemişcat, până le dede Dumnezeu ajutor şi putere mare, cât 
unii să bătea în faţă cu dânşii, iar alţii i-au luat pă denapoi, pe 
despre tunuri. Şi fiind turcii ocoliţi pe despre toate părţile, căzu 
asupra lor mare frică, cât numai ce tremura şi nu ştiia ce fac. 
Jar nemții vitejeşte-i tăia şi-i omoria, cât de-abiia au scăpat 
veziriul cu puţinei turci, iar ailalți au perit acolo. Zic cei ce au 
fost acolo şi au văzut cu ochii lor, 100 000 şi mai mult să fie 
perit acolo. Şi dede Dumnezeu de fu izbânda creştinilor, luând 
de la turci toate avuţiile lor şi toate tunurile şi arme multe de tot 
feliul şi haine multe şi cai mulți şi corturi multe şi zaharea 
multă. lar veziriul văzând atâta peire ce s-au făcut într-înşii, n- 
au putut sta la Belgrad, ci au fugit cu mare frică, de au venit la 
Țarigrad. lar sultan Mehmet, împăratul, înțelegând de această 
întâmplare, numaidecât au omorât pre Suliman paşa, veziriul. 
Iar turcii câți au scăpat din război iniceri, capigii, încă au venit 
după veziriul la Tarigrad şi numaidecât au mazilit pre sultan 
Mehmet şi ridicară pre un frate al lui, ce au fost închis, anume 

sultan Suliiman, ca să fie el împărat turcilor, iar pre  frate-său 
îl închiseră în locul frăţine-său. Şi puseră alt veziriu anume 
Siuş şi alți paşi. lar după aceia capigii şi inicerii făcură 
gâlceavă mare asupra împăratului şi a viziriului ca să le dea 6 
lefi. Şi au omorât pre mulți, până de-abiia i-au potolit şi s-au 
aşezat împăratul şi viziriul cu pace. 

Şi au trimis cu agă caftan la Şărban vodă, să fie iar domn 
cum au fost. Acest războiu, ce scrie mai sus, făcutu-s-au la 
august 4 deni, 7195. 

Iar când au fost la ghenar 24 deni 7196, făcut-au Şărban 
vodă căsătorie unii cocoane a lui, anume doamna Alexandra, 
după feciorul lui Ivaşco Băleanul ce au fost mare logofăt, 
anume Gligoraşco postelnicul. O, mare ciudă au făcut acel 
Şărban vodă cu gineri-său Gligoraşco, că tatăl lui, Ivaşco şi 
moşă-său Gheorghe din Băleni fost-au mari vrăjmaşi asupra lui 
Şărban vodă şi a toată casa părinţilor lui, precum scrie înapoi, 
la istoriia lor. lar Dumnezeu nu le-a dat a izbândi dă pre pofta 
lor, ci îndată au scurtat viața moşă-său, lui Gheorghe Băleanul 
si dăruind Dumnezeu pre Şărban vodă cu domniia Țării 
Româneşti. lar tatăl lui, Ivaşco biv vel logofăt, ştiindu-se 
vinovat de cătră Şărban vodă, n-au putut sta în ţară, ci încă din 
Țarigrad au fugit la Moldova împreună cu Staico paharnicul 
din Bucşani şi acolo s-au pristăvit Ivaşco logofătul. Jupâneasa 
lui, coconii lui încă au fugit la Moldova de aici din ţară. Dupa 
petrecaniia lui Ivaşco logofătul, iar jupâneasa lui, coconii şi cu 
Staico păharnicul s-au rădicat de acolo, de au pribegit la 
Ardeal. Şi fiind acolo pribegi, iar Şărban vodă, cu înţelepciunea 
lui, adusu-ş-au aminte de porunca lui Dumnezeu, care zice la 
Sfânta Evanghelie:  Liubite  vraghi  vaşa  dobrotvorite 
nenovideaştim vas, adecă: iubiţi vrăjmaşii voştri, bine faceţi 
celor ce vă urăsc. Deci înțelegând de bunătatea şi înţelepciunea 
acestui cocon, Gligoraşco postelnicul, îndată au trimis de l-au 
adus împreună cu maica lui aici în ţară. Şi cătră aceia n-au mai 
pomenit vrăjmăşiia lor cea dintăi, ci cu curată inimă i-au ertat. 

Şi l-au făcut lui ginere, dupre porunca lui Dumnezeu. Şi au 
făcut cu dânsul foarte veselie mare, cu soli mari de la Ardeal şi 
de la Moldova şi cu toată boerimea Țării Rumâneşti, cât s-au 
mirat şi mari şi mici de acest lucru ce au făcut Şărban vodă. Şi 
toţi să bucura şi-l fericea pentru marea înţelepciune ce i-au dat 
Dumnezeu. 

Când au fost la mai 13 deni, 7196, fiind doamna Manda 
căzută la mare boală şi pătimind în câteva zile, apropiiatu-s-au 
de dânsa şi ceasul morţii. Şi într-o zi, luni dimineaţa, datu-ş-au 
sufletul în mâna îngerului lui Dumnezeu şi s-au mutat cătră 
Hristos Dumnezeul nostru. În veci să fie pomenită! Şi a doua 
zi, marţi, s-au dat moaştele gropii, în tinda bisericii de la 
Cotrăceni, care iaste făcută de cinstiți părinţii ei, ce sânt mai 
sus pomeniți; făcându-se slujbă dumnezăiască, fiind la 
pogrebaniia ei şi cinstitul şi prea sfinţitul părintele Dionisie, 
patriiarhul  Țarigradului şi  cinstitul părinte  Theodosie, 
mitropolitul Țării Rumâneşti şi mulţime de călugări şi popi. Şi 
aşa cu mare cinste s-au dat gropii. Dumnezeu să o pomenească 
la împărăţia ceriului! Iar părinţii ei, Şărban vodă cu doamnă-sa 
Mariia şi cu toți fraţii şi surorile lui şi cu toată casa lor, 
împreună şi cu gineri-său Gligoraşco au rămas la mare jale, cu 
multe lacrăme şi cu mari suspinuri de la inimă, după cum iaste 
toată lumea obicinuită. Şi cu acelea nimic n-au folosit, ci 
moartea n-are făţărie, ci iaste la tot omul de obşte tocma. 

De aicea începem de un războiu ce au mai făcut turcii cu 
nu nemţii. Că fiind un paşă, anume Naim beiu, foarte viteaz 
mare, hain de cătră împăratul, mult s-au nevoit împăratul să-l 
prinza şi nu putea. lar apoi el singur ş-au plecat capul şi au 
poftit de la împăratul să-i dea toată oastea lui ca să să bată cu 
nemţii. Deci împăratul, sultan Suliiman, numaidecât i-au trimis 
caftan şi toate oştile lui, ca să fie sarascheriu, făgăduindu-i, de 
va bate pre nemți, să-l facă vizir mare. Şi s-au tăbărât din sus 
de Belgrad, lângă apa Drivei, fiind cu dânsul ajutor şi Techeli 
groful, care s-au hainit de cătră creştini, cu câtăva seamă de 

oaste a lui şi cu tătari ca la 10 000. Nemţii încă au fost venit 
dincolo de Dreva. Deci fiind apropriaţi unii de alţii, făcură 
nemţii un meşteşug, că au fost ales o seamă de oşti şi i-au 
trimis pre apa Drevii în sus, iar cealaltă tabără s-au făcut a fugi, 
tăbărându-se la un loc unde au ştiut ei că va fi bine de războiu. 
Iar Naim bei şi cu groful văzând aşa, numaidecât trecură apa cu 
toată tabăra lor, mergând dupre nemți, pân îi ajunseră unde era 
tăbărâți şi îndată să ciocniră unii cu alții şi făcură un războiu 
foarte mare. Atunce sosiră şi nemţii cei pitiți şi fără veste-i 
loviră dennapoi. Atuncea turcii foarte să spereară şi dederă 
dosul. Şi la acest războiu încă au perit de sabie mulțime de 
turci şi de tătari, şi mulți s-au închinat. Naim bei şi groful 
numai ce au scăpat cu puţintei turci. Si au fost izbânda 
creştinilor, rămâind de la turci cu multă dobândă. 

Şi numaidecât de acolo s-au rădicat toată tabăra 
nemţească; pogorându-se în jos, tăbărâtu-s-au împrejurul 
Belgradului, fiind acolo în cetate mulțime de turci şi neguţători. 
Bătându-se acolo unii cu alţii în puşci şi în tunuri şi în tot feliul 
de meşteşuguri, făcându-se multă vărsare de sânge într- 
amândoao părțile, zicând turcii că tot sânt ei periţi, ci să dăm 
război până la moarte, nemţii încă nu-şi da mijlocul, ci ziua şi 
noaptea tot să bătea, pân s-au umplut zile 32. lar când au fost la 
august 6 deni, 7196, au dat Dumnezeu de au fost izbânda 
creştinilor. Dând năvală mare, au spart cetatea şi au întrat. 
Atuncea la acea năvală, au perit 2 ghenăraleşi nemţeşti, anume 
Şafemberg şi [***]. Atuncea nemţii fiind foarte turburaţi, mai 
vârtos pentru acei ghenăraleşi mari, au tăiat pre turcii toți şi 
cadânele lor, şi mari şi mici. Perit-au şi creştini mulţi, fiind cu 
dânşii amestecați. Şi toate trupurile lor le-au tras la marginea 
Dunării, până au măturat toată cetatea de spurcăciunea lor. Şi 
nici aşa nu i-au lăsat, ci i-au înfăşurat câte 2 şi câte 3 la o sfoară 
şi i-au înecat în Dunăre, înotând trupurile lor, cât la multe 
locuri să strângea mulţime de trupuri, de să făcea năglabie, cât 
şi apa mult să oprea. Şi aşa s-au preumblat acele trupuri fără 

caice, pân ce vor fi dat şi în Marea Neagră. Atuncea au rămas 
nemților multă dobândă. 

Şi trecură o seamă de oşti dincoace de Dunăre, de au luat 
Caravan Sebeş şi Logojul şi Ruşava şi Cladova. De acolo au 
rădicat o seamă de oşti nemţeşti, fiindu-le cap Viteranie 
ghenăraleşul, de au trecut în Țara Rumânească şi s-au tăbărât la 
Turnul Severinului. 

Atuncea Şărban vodă de aceasta înțelegând, degrab 
trimise pre nepotă-său, Costandin Brâncoveanul vel logofătul, 
cu cărți la Viteranie ghenăraleşul, cu multă rugăciune şi cu 
multe daruri scumpe, ca să să întoarcă înapoi iar, ca nu cumva, 
simțind turcii, vor zice că iaste ţara haină şi vor porunci 
tătarilor de vor veni aici în ţară să o robească. Atunci Viteranie 
ghenăraleşul înțelegând de aceasta, numaidecât s-au rădicat de 
acolo cu toată oastea lui, de au venit pre supt munte până la 
Câmpul Lung. Şărban vodă iar au trimis pe frate-său, Mihai 
Cantacuzino biv vel spătarul şi pre gineri-său, Costandin 
Bâlăccanul vel agă, de s-au întâmpinat cu dânşii la Câmpul 
Lung, fiind şi Brâncoveanul acolo, tot cu ei, făcând multă 
rugăciune, până s-au rădicat de acolo, de au trecut la Braşov şi 
s-au aşăzat acolo cu toate oștile, să erneze. 

Deci întorcându-se aceşti boiari înapoi, spuseră lui 
Şărban vodă dc toate câte sânt mai sus scrise. Şi îndată trimise 
la împăratul turcesc de-i spuse veste bună, cum au trecut nemții 
la Ardeal. Ei încă să bucurară şi făcură mare laudă lui Şărban 
vodă. Aşijderea trimise şi la paşa sarascheriul şi la sultanul, de 
le făcu veste iar pentru nemți, cum au trecut la Ardeal. Şi aşa, 
cu înţelepciunea lui, toate le-au potolit. 

După aceasta, temăndu-se Şerban vodă ca nu care cumva 
în zilele lui să cază ţara la vreo nevoe sau la vreo robie, au de 
cătră turci au de cătră nemți, ci să lupta cu dânşii cu multe 
meşteşuguri în tot feliul şi făcu sfat cu toţi boiarii, alegând 4 
boiari mari anume: lordache Cantacuzino marele spătar, fratele 
lui Şerban vodă şi pre Costandin Bălăceanul marele agă, 

ginerile lui și pre nepotu-său Şerban Cantacuzino, feciorul lui 
Drăghici, ce au fost mare/ spătar Măgureanul şi pre Şerban 
marele comis, feciorul Pârvului ce au fost mare vistier, de la 
Aninoasa, pre aceşti 4 boiari i-au trimis soli la împăratul creştin 
Leopold de la cetatea cea mare ce să chiamă Beciul, cu cărți şi 
cu daruri scumpe, făcând Şerban vodă înnaintea feţii lui mare 
rugăciune ca să tinză porunca lui asupra tuturor gheneraleşilor 
câţi sânt capete, asupra puternicilor oști ale împărăției sale câte 
sânt trimise asupra păgânilor turci, ca, dând Dumnezeu 
izbândă, să păzească şi această Ţară Rumânească ca să o scoaţă 
din gura lupilor turci şi a leilor tătari, precum au scos şi Moisi 
proroc pre israiliteni din robiia Eghipetului, însă cu puteria 
dumnezeiască. Atunce şi ţara aceasta să fie închinată supt 
ascultarea împărăției sale cum au fost şi mai denainte vreme. 

Deci purcegând aceşti 4 boiari, fiind în călătorie, iar în 
urma lor s-au războlit Şerban vodă. Plinindu-se doao săptămâni 
mesiţa octomvrie 29 de zile, cursul anilor 7197, luni dimineața 
la 2 ceasuri din zi, pristăvitu-s-au Şerban vodă, dându-și 
fericitul suflet în mâna lui Dumnezeu. Dumnezeu să-l 
pomenească! Deci întâmplându-se la pristăvirea lui părintele 
mitropolitul Theodosie şi frate-său Costandin Cantacuzino, ce- 
au fost mare stolnic, şi toți boiarii, numaidecât merseră la 
sfânta mitropolie şi porunciră de să strânseră toţi căpitanii de 
pre la toate cetele şi mulţime de boiari mari şi mici den țari şi 
toţi neguţătorii. Atunci aduseră şi pre un capegi başa turcu 
Hamet aga, care era venit aicea cu trebi împărăteşti şi mai era 
şi alți agalari turci; aduseră şi pre părintele Dionisie, patriarhul 
Țarigradului, şi așa cu toţii înpreună merseră înnaintea acelui 
agă turc de-i spuseră de moartea lui Şerban vodă şi-l întrebară 
de sfat, să-i înveţe cum vor face. Atunci acel agă turc înpreună 
cu alalți dederă răspuns întru auzul tuturor boiarilor şi a tuturor 
slujitorilor la mari şi la mici, ca fără zăbavă să-şi rădice domn 
den ţară să nu care cumva să se prinză vreo zminteală, căci ţara 
iaste ocolită de vrăjmaşii înpărăției. 

Deci boerimea şi cu alţi cu toţi nu avură cum face într- 
alt chip, ci cu toţii făcură sfat şi aleseră dintru dânşii pre un 
boiariu anume jupan Costandin Brâncoveanul, marele logofăt, 
de-l ridicară să le fie domn, că-l ştiia că iaste înţelept şi să 
trăgea din odraslă domnească. 

Atunce cu toţii să închinară lui cu mare bucurie şi toţi cu 
un glas bun, ziseră: Într-un ceas bun să ne fii Măriia ta domn 
până la adănci bătrăneţe. 

Şi îndată-l duseră în sfânta mitropolie cu mare cinste, 
luundu-l de mână părintele Theodosie mitropolitul, pănă l-au 
băgat în sfântul oltar, pre poarta cea mare împărătească şi acolo 
l-au purtat înprejurul sfântului prestol, sărutând masa cea sfântă 
şi Evanghelia cea dumnezeiască şi cinstita cruce. Şi 
închinându-se, au îngenuchiat înnaintea prestolului, de i-au citit 
deasupra capului molitvele de domnie patriarhul Dionisie şi l- 
au blagoslovit. Şi aşa eşind de acolo, l-au pus în scaun 
domnesc până i-au cântat mnoga leta, mergând toată boerimea 
de i-au sărutat mâna. 

După aceia eşind afară, numaidecât purceseră cu toţii de 
merseseră la curtea domnească, eşindu-i nainte toți preoții cu 
litie şi cu cântări dumnezeeşti, până l-au băgat în biserica 
domnească, de au sărutat sfintele icoane şi au şezut în scaunul 
domnesc. 

Atunce Costandin vodă au strigat cătră toţi boiarii cu glas 
de bună cinste zicându-le: lată, am ascultat eu rugăciunea 
dumneavoastră de mi-am lăsat toată odihna şi toate moşiile 
mele şi mai mult fără voia mea m-aţi rădicat domn. Acum dară 
să cade şi dumneavoastră să vă arătaţi credinţa cea adevărată, 
cum că vă veți afla în toată vremia lăngă noi cu slujbă dreaptă 
şi credincioasă şi veţi face toate poruncile domniei fără nici o 
îndoială, precum şi noi ne făgăduim să aveţi dumneavoastră şi 
ţara de la noi dreptate. 

Aşijderea şi boiarii răspunseră: Cum de vreme ce au 
dăruit Dumnezeu pre Măriia ta cu domniia după pofta noastră, 

săntem bucuroşi foarte să ne dăm credinţa neclătită. Şi căte 
unul, căte unul, pre rănd, fiind Sfânta Evanghelie aşezată în 
mijlocul bisericii, puseră mâinile toţi pre dânsa, jurându-se şi 
legăndu-se cu numele marelui Dumnezeu, cum vor sluji 
domnului lor, cu credinţă şi cu mare dreptate, dând la mâna 
domnu-său şi o scrisoare a lor încredințată, precum iaste mai 
Sus scris. 

Isprăvindu-se de aceasta, cu toţi dinpreună să închinară şi 
eşind din biserică, suindu-se toţi în casele domneşti, şezând în 
cinstitul scaun, alergară cătră dânsul toţi boiarii mari şi mici şi 
toate gloatele sărutând mâna zicea: Într-un ceas bun să ne fii 
Măriia ta domnu şi să ne stăpâneşti cu pace în toată viața 
Măriei tale. Şi aciiaş porunci Costandin vodă tuturor logofeţilor 
domneşti de scriseră cărţi pre numele lui la toate târgurile şi la 
toată ţara, dând veste de pristăvirea lui Şerban vodă şi de 
domnie noao a lui Costandin vodă. 

Şi tot într-acea zi au început a să griji de toate cele ce 
trebuesc pentru îngroparea lui Şerban vodă. Iar a doa zi rădicat- 
a cinstitul trup şi-l duseră cu mare cinste la sfânta mănăstire din 
Cotroceni, unde iaste hramul uspenie Bogorodiţe, care iaste 
făcută de el cu toată podoaba ei încă den temelie. Şi fiind' acolo 
adunaţi doi patriarşi ai 'Țarigradului, anume Dionisie şi 
Parthenie, dinpreună cu părintele Theodosie mitropolitul şi cu 
mulțime de egumeni şi de preoţi, de-i făcură pogrebaniia cum 
să cade şi toți blagoslovindu-l, dederă-l gropii în biserică după 
Jeţiul cel domnesc, fiind mare jale şi plângere de doamna lui şi 
de coconii lor şi de fraţii lui şi de toate rudeniile, zicând toți: 
Dumnezeu să-l iarte! Şi-i făcură paminte mare cu bani la 
săraci, cu bucate multe. 

Şi de acolo să întoarse Costandin vodă iar la scaunul lui, 
şi tot într-aceia zi fost-au trimis la Poartă pre o seamă de boiari, 
pre altă i-au trimis la paşa, care au fost sarascheriu la Obluciţă, 
unde-i zic Cartal, pre alţii la hanul tătărăsc cu cărți scrise 
pentru moartea lui Şerban vodă, făcând mare rugăciune pentru 

Costandin vodă, să-l lase să le fie domn, precum l-au poftit 
ţara. 

Oh, mare minune şi mare milă făcu Dumnezeu cu dânsul, 
că preste 2 săptămâni sosiră la Costandin vodă de toate părțile 
veste bună. Întâi de la înpărăţie veni Părvul logofătul 
Cantacozineanul cu veste bună, cum s-au tocmit domniia 
numai în 8 ceasuri şi in urma lui au sosit un agă mare, turcu, 
înpreună cu Dumitraşco Caramalăul, înbrăcând pre Costandin 
vodă cu caftan de la înpărăţie pentru domnie noao, şi-l puse cu 
mâna lui de şezu în scaunul cel de domnie, dând cu tunurile, 
făcut-au întru toţi mare bucurie de domn tânăr. 

Când au şezut Costandin vodă domn, fost-au cursul anilor 
7197, mesiţa octombrie 29 de zile, luni la 10 ceasuri de zi, iar 
vârsta lui au fost de ani 34. 

Trimis-au şi la cei 4 boiari carii era trimişi la Beci pre 
Preda spătarul, văr primare cu Costandin vodă, de le-au făcut 
veste de această întâmplare. 

Şerban vodă au domnit ani 10, iar vârsta lui au fost, când 
au murit, de ani 55. 

Şi cât au fost el domn mult au pătimit, mai vârtos pentru 
țară, că vrăjmaşii nu-l lăsa, ci-l necăjiia în tot feliul ca să-l 
surpe din domnie, să poată hrăpi ţara, mai vârtos grecii 
ţarigrădeni; iar Dumnezeu tot nu l-au lăsat, nici-şi da mijlocul, 
ci pre turci îi biruia cu banii, iar pre greci îi biruia cu alte 
meşteşuguri; pre toți vrăjmaşii lui i-au supus, pre unii cu 
moartea, pre alții cu închisoarea, cât nu mai putea scăpa nici 
unul, ci de frica lui să ascundea toţi în toate găurile, că-i dedese 
Dumnezeu minte şi chibzuială mare. Şi chipul lui era groaznic, 
cât să sperea de el si păgânii şi alte ţări. 

Şi în zilele lui nimeni n-au cutezat să-i calce tara, pană la 
moartea lui. 

Iar doamna lui, Mariia, cu fiiu-său Iordache şi cu patru 
cocoane, au rămas în urma lui Serban vodă cu mare jale şi 
multe lacrămi vărsate. 

lar Costandin vodă încă nu i-au lăsat să fie atăta obidiţi 
precum au fost mai nainte alte doamne rămase sărace de 
domnii lor, ci le-au dat mare cinste. Și n-au lăsat pre doamna să 
o băntuiască cineva, ci o au lăsat în casăle ei, să se odihnească 
cu coconii ci şi să-şi ție satele şi moşiile şi tot ce va avea, cu 
bună pace. Aşijderea şi slugile ci câte au avut, le-au făcut cărți 
de milă ca să slujească acei case pănă vor fi. 

Iar când au fost cursul anilor 7197 mesiţa iunie 20 de zile, 
fund oastea nemţască la Belgradul sârbesc, iar sultanul 
Suliman s-au rădicat cu toată puteria lui cea turcească de au 
mers asupra nemților pană la Sofia şi acolo s-au tăbărât. 

Atunce şi Costandin vodă, din porunca înpărătcască, 
purces-au cu toate oștile lui de au mers până la Ruşavă şi acolo 
s-au tăbărât, poruncindu-i turcul să dreagă cetatea de la 
Cladova şi de la Ruşavă. Fiind acolo, venit-au la dânsul şi 
Tuchili groful de l-au ospătat şi l-au dăruit şi iar s-au învărtejit 
înnapoi de s-au dus la tabăra turcească, unde era toţi adunaţi. 

Iar când au fost la avgust 4 zile, făcut-au război mare de 
turci şi de nemți la apa Nişului şi cu vrerea lui Dumnezeu fost- 
au biruinţa nemților, iar turcii s-au întors înnapoi cu mare 
ruşine. Atunce au luat nemţii cetatea ce-i zic Nişul şi iar atunce 
au mers nemții cătră Dunăre la cetatea Diiului, de s-au bătut cu 
turcii şi au luat cetatea Diiului. Deci fiind cap un domn ce i-au 
zis prinţepul, după ce au aşezat oștile la cetatea de la Nişi şi de 
la Diiu, s-au învărtejit înnapoi cu toate oștile lui de au venit 
pănă la Cladova, scriind cărţi la Costandin vodă de frăție şi de 
prieteşug. Costandin vodă încă le-au priimit şi i-au trimis daruri 
şi mulţemită. Şi au pornit de la Cerneţi să vie iar la scaunul lui. 
Ajungând la Olt, la casele lui din Brăncoveni, sosi-i veste cum 
au întrat prinţipul cu oștile lui aicea în ţară. Atunce Costandin 
vodă multă obidă şi inimă rea avu pentru înşelăciunea ce i-au 
făcut nemţii şi îndată trimise nişte boiari cu cărți de au eşit 
înnaintea nemților, scriind la acel prințip gheneraleş cu mare 
rugăciune, făgăduindu-i dar mare, ca să facă bine să nu vie 

pentr-această ţară că iaste săracă şi prădată de turci și de tătari. 
Iar el nimic n-au băgat în seamă, ci au venit prin mijlocul ţării 
de au făcut mare pradă şi au călcat mănăstirile şi au stricat 
bisericile pănă au sosit la Rucăr. Acolo s-au întâmpinat cu alt 
gheneraleş ce i-au zis Aizer, cu multe oşti nemţeşti, împreună 
cu Costandin aga Bălăceanul, trecând prințipul în Ardeal, iar 
Aizer cu acel Bălăcean au trecut în ţară. 

Atunce şi Costandin vodă sosind la scaunul lui în 
Bucureşti, prinzind de veste că au întrat acei nemți în ţară şi 
pănă la Târgovişte au sosit, numaidecât au eşit din scaunul lui 
înpreună cu doamna şi cu părintele mitropolitul chir Theodosie 
şi cu toţi boiarii şi cu toată curtea lui de au mers în jos, cătră 
Podul Pitariului, tăbărându-se în lunca Plătăreştilor, lăsând la 
scaun  ispravnici pre Cărstea marele vistier Popescul, 
poruncindu-i ca după ce vor veni nemţii în Bucureşti, să le dea 
zaharea cât le va trebui. 

Decii  Aizer  gheneraleşul, înțelegând de aceasta, 
numaidecât trimise carte la Costandin vodă, poftindu-l să vie 
la scaunu-şi, să fie cu dânşii înpreună, iar despre turc să se 
hainească. 

Atunce Costandin vodă înțelegând de aceasta, numaidecât 
au chemat pre părintele vlădica Thcodosie şi pre toți boiarii 
marii şi mici, făcând mare sfat ce vor face de aceasta, mai 
vârtos arătând o seamă de boieri ca să se lepede Costandin 
vodă de turci şi să fie cu nemţii; iar el cu altă seamă de boiari, 
mai vârtos Costandin Cantacuzino, ce-au fost mare stolnic şi 
Mihai Cantacuzino marele spătar, socotiră că nu iaste acest sfat 
bun, căci de vor face una ca aceasta, tătarăi sânt aproape şi 
numaidecât vor veni cu putere mare de vor robi ţara şi o vor 
prăda şi de către nemți nu vor avea nici un folos. Ci 
numaidecât s-au sculat de acolo de au mers la sat la Ruşi, unde 
sânt heleşteele domneşti. 

Atunce au venit şi Aizer la Drăgăneşti, poftind pre 
Costandin vodă de au venit de la Ruşi de s-au înpreunat 

amândoi acolo la Drăgăneşti, arătând acel gheneraleși mare 
liubov cătră Costandin vodă, rugându-l, cu toată credinţa, ca 
să-l înveţe ce va face. Şi au spus adevărul că această venire a 
lui cu oştile o au făcut pre minciunile acelui Bălăcean, că el s- 
au lăudat cum după ce va veni aicea în ţară, să va închina la 
dânsul toată boerimea şi toată ţara, iar n-au fost aşa. 

Deci Costandin vodă încă i-au spus tot adevărul, cum că 
tătarăi vor să vie în ţară la dânşii, şi făcându-i mare cinste, l-au 
ospătat şi s-au întors iar la Bucureşti cu mare frică. Iar tătarăi 
înțelegând de venirea nemților, numaidecât s-au sculat sultanul 
cu tatarăi şi au trimis nainte soli la Costandin vodă, spuindu-i 
că sânt viitori aicea în ţară asupra nemților. 

Deci Costandin vodă înțelegând de aceasta, foarte rău s- 
au întristat, mai vârtos pentru săraca de ţară şi numaidecât s-au 
rădicat de acolo de s-au dus la Buzău. Şi de acolo au trimis pre 
doamnă-sa şi cu toate jupănesele la mănăstire la Brad, iar el cu 
puţinei oameni, au încălecat de au eşit înnaintea sultanului, 
închinăndu-se lui cu mare plecăciune şi cu mult dar. 

Atunce au văzut sultanul că nu iaste Costandin vodă hain, 
ci iaste slugă dreaptă înpăratului, făgăduindu-se că nu vor robi 
ţara, numai ci merg asupra nemților, care sânt vrăjmaşii lor. 

Şi de acolo Costandin vodă numaidecât s-au învărtejit de 
au venit iar la Buzău de au fost în zioa sfintei blagoiavleniei şi 
de acolo, cu porunca sultanului s-au sculat de au venit iar la 
scaunul lui la Bucureşti, cu toată boerimea şi cu toată curtea 
lui. Iar Aizer înțelegând de venirea tătarălor, de mare groază au 
dat dosul, fugind pănă în Târgovişte de n-au mai descălecat la 
ghenarie 2 zile 7198. 

PARTEA I 


Mai dinainte decât a se zidi temeliile Vavilonului, şi 
Semiramis a sădi într-însul raiul spânzurat (suspendat) - cel ce 
este una din cele şapte minuni ale lumii -, şi Evfrathul, vestitul 
între ale Asiei ape, prin ulițele-i a-i porni, între creierii Leului 
şi tâmplele Vulturului se scorniră vifor de chiteli (chibzuieli) şi 
volbură de socoteli ca acestea. Leul, dară, de pe pământ - care, 
tuturor este ştiut, se află a fi mai tare şi mai vrăjmaşă decât 
toate jigăniile de pe fața pământului -, şi Vulturul din văzduh - 
care cine-şi poate prepune (cine se poale îndoi) precum împărat 
tuturor zburătoarelor este? -, în sine şi cu sine socotindu-se şi 
luându-se în seamă cu amănuntul după simţirea firii lor, aşa se 
cunoscură, precum mai tare dihanie, mai iute si mai putincioasă 
decât dânşii alta nu poate să fie. 

Însă, neîndestulându-se singuri numai cu a lor ştiinţă şi 
simţire, vrură să adevereasă şi să întărească socoteala lor cu a 
tuturor celorlalte jigănii şi păsări ale lumii, ca precum într-acest 
chip, față de toate să dovedească şi din gura tuturor mărturisire 

să ia, şi împărăţia (puterea imperială) ce îşi alesese şi socoteala 
ce îşi pusese în gânduri să rămână nemutate şi neschimbate în 
veci. Aşadară Leul jigăniile clătitoare (mișcătoare) în patru 
picioare, iară Vulturul pe cele cu pene şi cu aripi prin aer 
zburătoare, îndată le chemară şi în clipeală le adunară ca la un 
sfat. 

Deci dinaintea Leului mai aproape stăteau acele jigănii 
care, sau în colți, sau în unghii, sau într-altă parte a trupului 
poartă arme purtătoare de moarte, precum sînt Pardosul, Ursul, 
Lupul, Vulpea, Ciacalul, Mâţa Sălbatică şi altele ca acestea, 
care se bucură de vărsarea sângelui nevinovat şi a căror fireşă 
(firească) viaţă le stăruieşte în moartea străină. Iară înaintea 
Vulturului, mai aproape, stăteau păsările care sau în clonţ, sau 
în unghii au lănci otrăvite, aducătoare de răni netămăduite (de 
nevindecat), precum sînt Brehnacea (Vulturul iepurar), Șoimul, 
Uleul, Cucunozul (Cucul), Coruiul (Uliul păsărar), Hârăţul 
(Eretele), Balabanul, Blendăul şi alte asemenea acestora, care, 
de nu vor vărsa sânge într-o zi şi de nu vor gusta moartea 
nevinovatului, a doua zi fără greş pieirea lor o ştiu. 

Acestea, într-acest chip, țineau, fiecare, în partea 
împăratului său şi la ceata monarhiei sale, locul cel mai de 
frunte şi stepena (rangul) cea mai dinainte. Aşa dară era 
orânduiala dintâi. 

Iară orânduiala a doua, la leu, o ţineau câinii, ogarii, 
coteii, mâţele de casă, Bursucul, Nevăstuica, Guziul (Cîrtiţa), 
Şoarecele şi alte chipuri asemenea acestora, care pe cât sînt 
vînătoare, pe atâta se pot şi vâna, şi pe cât ele se pot duce pe 
altele în primejdia morții, pe atât și nu mai puţin le pot aduce 
altele pe ele. 

Iară a doua tagmă de la Vultur, cuprindea Corbul, Cioara, 
Pelicanul, Coțofana, Puhacea (Bufnița), Cucuvaia, Gaia şi 
altele lor asemenea, care mai mult se bucură de prada gata, cu 
truda altora agonisită, fie măcar şi împuţită, decât proaspătă, cu 
osteninţa lor gătită. 

Iară a treia tagmă și pragurile (treptele) cele mai de jos — 
căci aceste nuu se învrednicesc a şedea în scaune (dregătorii) -, 
le ţineau jigăniile si păsările care nu au în sine vreo putere, nici 
nu poartă duh vitejesc ori inimos, ci pururea sînt supuse, şi 
dramul vieţii întotdeauna le spânzură în cumpăna morții — că 
sufletul supsus stă departe de ţenchiul (hotarul) negrijii -, 
precum sînt Boul, Oaia, Calul, Capra, Râmătorul, Iepurele, 
Cerbul, Căprioara, Lebăda, Dropia, Gîsca, Rața, Curca, 
Porumbul, Găina, Turtureuaua şi altele, cineși (fiecare) după 
neamul şi chipul său. 

Ci pe acestea nu pemtru altceva le-au adunat, ci numai 
pentru ca nu cumva vreuna să zică că n-a avut ştire de-acea 
adunare, nici să poată pune pricină în ceva, ca cum, neaflându- 
se în acea adunare, n-a înţeles sfatul (hotărârea) cel de pe urmă 
ce s-ar fi ales. Așa încât toate firile de duh purtătoare care se 
află întru monarhia acestor două stihii (pământul şi aerul), 
măcar precum vreuna n-a fost de faţă, să nu se numească, nici 
să nu-i lipsească numele din hirograful de obşte (înscrisul 
colectiv, cu semnăturile autografe). 

Dară după ce într-acest chip se orândui și se întocmi 
adunarea acestor două monarhii şi orânduiala acestor două 
soboare, dintr-îmbe părţile se făcură cuvânt mare şi poruncă 
tare, ca să se trimită olăcari (curieri călări) cu cărți (scrisori) în 
toate părțile (ţinuturile) şi alergători (curieri pedeștri) în toate 
olaturile (regiunile), ca prin toate ţările şi orașele traincii, 
strigând, să le dea în ştire tuturor de această mare a marilor 
monarhii adunare şi, cu de-adinsul iscodind, să poată cunoaşte 
de lipseşte vreun chip (cineva) de vreun fel din duhurile 
purtătoare și de nu se află cu toții la această a tuturor adunare și 
de obşte împreunare (întrunire). Aşișderea porunceau să se zică 
îngrozături şi înfricoțături unuia ca aceluia care ar tăgădui 
(refuza) a se obşti la acel sobor (cu toţii într-un sfat a fi) sau 
altfel de pricini spre apărare ar scorni, şi aceluia ce ar arăta 
oricât de puţin în ceva împotrivire, i se punea plata cu pedeapsa 

morții și cu prada casei (jefuire4a şi distrugerea caselor şi 
persecutarea familiei). Aşadară, deodată cu cuvântul şi porunca 
li se îndeplinea şi, precum s-ar zice, cuvântul sosea, 
pretutindeni şi pe la toți, deodată cu gândul — că vestea aspră 
pătrunde tare urechile și inima înspăimântată îndată-i simte 
sunetul-, de vreme ce de alergăturile iuţilor olăcari şi de 
tropotele picioarelor neobosiților alergători toată pulberea de 
pe toată calea în cer se ridica. Toate văile adânci de tari strigări 
răsunau, toate ale munţilor înalte vârfuri de iuți chiotte şi grose 
huiete în clipă se covârşeau și toți câmpii pustii şi necălcați de 
groaznice strigări și de înfricoşate lăudări se umpleau. Nu era, 
dară, nici nu se putea afla ureche în văzduh şi pe pământ care 
să nu fie sfredelită de strașnic sunetul veştii şi de groaznic 
cuvântul poruncii acestuia. Nu era, nici nu se afla între aceste 
două stihii dihanie care, cu mare frică, cu neîncetat tremur și cu 
nespusă groază de vârtutea şi de puterea învățăturii (poruncii) 
acesteia să nu se clătească (cutremure). Căci cu cât vestea 
oțărâtă (cumplită) vine mai de năprasnă (pe neşteptate), cu atât 
mai mare tulburare şi griji scornește. De aceea într-alt chip nu 
se putu, fără numai cu toatele, deodată cu cuvântul, îndepliniră 
porunca cu fapta şi se găsiră la locul însemnat şi la sorocul pus. 

Aşadară, porunca acestor mari împărați totdeodată şi 
dându-se şi îndeplinindu-se, toate jigăniile uscatului şi păsările 
văzduhului se adunară în pripă, şi fiecare, după chipul (specia) 
şi neamul său, se alcătui (se alătură) la ceata monarhiei sale. La 
care adunare cineşi dându-se de partea împăratului şi 
oblăduitorului (ocrotitorului) său, şi deosebindu-se una de alta, 
lucru ca acesta se întâmplă a fi, că mai totdeauna la adunări 
mari ca acestea este lucru obişnuit a se face oarecare 
amestecături (neorânduieli) şi împoncişături (ciocnici), şi de 
multe ori pentru mici şi nebăgate în seamă pricini, cu cât este 
mai mare adunarea, cu atât mai mare se face şi împerechierea 
(ciorovăiala). 

Deci, precum s-a pomenit, fiecare cu ceata sa în partea 
monarhului se alegea, şi una după cealaltă se alcătuia la 
orânduiala sa. Iară mai pe urmă decât toate urma Liliacul, care 
cu aripile cu care zbura şi cu slobozenia (uşurinţa) cu care 
umbla prin aer, îl arăta a fi din ceata zburătoarelor, adică sub 
stăpânirea Vulturului, iară altminteri, socotindu-se într-însul 
celelalte fireşii (însuşiri fireşti), din neamul jigăniilor, sub 
domnia Leului. Care lucru fu pricina cercetării, apoi şi a 
gâlcevii între două monarhii, fiecare socotind că chip 
(vieţuitoare) ca acela şie s-ar cuveni să-i fie supus, şi de nu i s- 
ar ŞI cuveni, să i se cuvină a o sili i s-ar cuveni. Căci lăcomia 
slăvii nu priveşte bunătatea sau folosul lucrului în care se 
slăveşte, ci socoteşte numai pe altul a-l pune mai jos dfecât 
sine, fie măcar şi fără de folos; încă, de multe ori, primeşte, sau 
necunoscând şi nevrând, sau vrând şi cunoscând, şi pagubă de i 
s-ar aduce. De aceea, scornindu-se, dintr-îmbe părțile, fel de fel 
de voroave, le umpleau urechile amânduror împăraţilor cu 
multe chipuri de cuvinte greţoase. Căci fiecare cu inima 
trăgând spre partea împăratului său şi cu sufletul stăruind spre 
adăugarea monarhiei sale, socotea biruinţa să fie a lor şi 
adeverea precum aşa să fie cu cale. Iară altminteri de s-ar 
cumva întâmpla, zicea a fi spre scăderea cinstei (prestigiului) - 
lucru care mai vârtos decât celelalte împunge inimile 
stăpânitorilor - şi micşorarea slăvii numelui monarhiei sale 
striga a fi şi a se face aievea. O, oarba jigăniilor poftă, ce 
nesocoteşte lucrul dimpotrivă, că mintea şi socoteala slăvii pe 
aceasta se sprijină, că slava îl cearcă (caută) pe acela ce nu o 
cunoaşte, voroveşte cu acela ce nu o aude, are a face cu acela 
ce nu a văzut-o, merge după acela ce fuge de dânsa, îl cinsteşte 
pe acela care puţin o bagă în seamă, îl pofteşte (doreşte) pe 
acela ce nu o pofteşte, îi iese înainte celui ce nu o vrea şi se dă 
pe seamă celui necunoscut. Iară fireşia cea mai de-adins a 
slăvii este să-l părăsească pe cel ce o cinsteşte şi să rămână cu 
acela care o necinsteşte. 

206 


Amândoi împărații, dară, nu puţini fură clătiți (tulburaţi) 
de cuvinte împotrivă ca acestea şi fiecare sălta în valurile 
chitelelor (gândurilor) ni (când) în sus, ni în jos - că inima 
neaşezată (neliniștită), mai ales din lăcomia cinstei, înoată în 
valuri mai mari decât corabia pe ochean -, de vreme ce, pe de o 
parte, socoteau că de vor scoate întrebarea aceasta la iveală, 
oricare poftă a inimii lor ar izbândi, s-ar socoti a aduce celuilalt 
nu puţină întristare şi frângere a voii. Iară pe de altă parte, pofta 
lăcomiei şi jalea mărimii numelui şi a lățimii împărăției îi 
pârjolea ca cu o nepotolită şi nestinsă pară de foc. Că focul 
poftei nu este mai jos în stepena (gradaţia) arsurii decât metalul 
înfocat. Şi nu socoteau a fi sau a se face într-alt chip 
astâmpărarea acelei înfocări şi potolirea acelei arsuri fără 
numai ce vor şi ce poruncesc aceea să se facă. Ci precum 
această sentință (hotărâre) o aveau amândoi în inimile lor, tot 
aşa erau adeveriţi (încredinţaţi) precum cererea unuia către 
altul nu i se va trece (se va îngădui), căci iute este adulmecarea 
adeverinţii (intuirrea adevărului) unde (când) cineva măsoară a 
sufletului pătimire după măsura sa. Şi aşa, aceşti doi împărați, 
într-un nepovestit chip, tare se luptau în sine cu duhurile, şi 
precum unul nu biruia, tot aşa altul nu se biruia (nu era biruit); 
ci numai ca cum ar fi fost peste puterea simţirilor, simţea între 
sine o luptă nesimțită (de nesimțit), şi precum spre biruinţă 
ceva nu nădăjduia că va ieşi biruitor, tot aşa nădăjduia că nu va 
fi biruit. Puterea cunoștinței sfârşitului lipsea într-amândoi şi 
cineşi, neputând, după pofta sa, în ceva a se îndestuli sau a se 
odihni, cu sufletele numai, tând (când) biruia, tând se biruia. 
Precum îndreptarul (îndreptarul zidarului), care nu dovedeşte 
mai mult că lucrul strâmb este strâmb decât pe sine că este 
drept, tot aşa şi ei, unul după măsura altuia se măsurau şi se 
pricepeau cât şi ce ar putea. Într-acest chip ei singuri şie 
adeverindu-şi din toată socoteala pe care şi-o puneau înainte, se 
abăteau departe de la ţenchi (scop). 

Catăva vreme, dară, între aceşti doi monarhi vrăjmaşi se 
bătea război ca acesta, ca cum s-ar putea zice duhnicesc 
(sufletesc) şi unui altuia pofta, nesimţitoreşte (pe nesimţite), 
tare o pătrundea (înțelegea), astfel încât, prin neştiință (pe 
neştiute), a amânduror ştiinţă se împreuna şi până mai pe urmă 
sentința amândurora şi alegerea sfatului (hotărârii) la un 
săvârşit (scop) se apropiau şi se lipeau, că sufletele înțelepte, 
măcar şi asupra vrăjmăşiei, se plecă socotelii drepte. Adică 
fiecare socotea lucrul acesta într-acel chip să se caute 
(cerceteze) şi să se aleagă (hotărască) în care nici cinstei în 
ceva betejire să i se dea, nici spre a necinstei obrăznicire, ci ca 
cum  scrâșnetul strâncenoaselor (dușmănoaselor) acestor 
voroave încă n-ar fi ajuns la urechile lor și ca cum ideea acestui 
primejdios sfat încă nu s-ar fi cuprins în mintea lor. Că de 
multe ori acoperirea lucrurilor prepuse (bănuite) aduce leacuri 
vârtoase rănilor care de s-ar scoate la iveală, s-ar face aşeşi 
detot netămăduite (întru totul de netămăduit). Aşijderea este 
mai ușor a se suferi obrintelea rănii scoase la aer, decât patima 
sufletului arătată față de împotrivnic. 

Şi aşa, fiecare pe sfetnicii săi deosebit chemându-i, 
zicându-le că a scorni gîlceve mari pentru lucrurile mici nu este 
lucru a înţelepţilor măcar ca aceasta s-a văzut, de multe ori, şi 
la cei înţelepţi într-acest chip le porunciră: 

„Deci socotim, pe cât va fi în putință, sau noi să ne 
abatem de la dânsele, sau dânsele de la noi să le abatem, că pe 
câtă vrednicie este cineva a nu intra în vrajbă, tot pe-atâta, şi nu 
mai multă, este a ieși din vrajbă. De aceea zicem, pentru 
descâlcitura gâlcevii acesteia, noi puterea monarhiei noastre să 
o oprim lângă noi, şi pe democrația voastră să punem epitrop 
(locţiitor) al monarhiei noastre. Care lucrul acesta să-l scuture 
(analizeze), să-l iscodească (cerceteze) şi ce ar fi, dintr-îmbe 
părțile, mai cu cale şi mai de cuviință, aceia să aleagă și să 
isprăvească aşa ca până a nu ieși înaintea feței noastre, din 
toate nodurile să se dezlege, ca, oricând ar veni, ori în a cui 

parte ar trece acea mică jigăniuţă, ca cum așa ar fi fost obișnuit 
din veci şi din bătrâni, iară nu ceva nou şi de curând s-ar fi 
scornit. Căci altminteri, dându-se pe față pricina cletirii 
(schimbării) odihna și liniştea nu pot fi fără tulburare şi 
zdruncinare). 

Sfetnicii lăudară sfatul împăraților lor și, cu mare minune 
(uimire), ridicară în cer, cu nespuse mărir, mintea şi 
înțelepciunea lor pentru căci în chiverniseala lucrurilor publici 
(statului) socotesc nu atâta cele ce pot, pre cât cele ce nu pot, şi 
nici cu putinţa își slobod mândria, nici cu neputința îşi aţâţi 
mânia. Că neputința aduce mânia, şi mânia aşteaptă izbânda 
(răzbunarea). Ci precum s-au slujit cu putinţa spre umilință și 
blândeţe, tot aşa s-au slujit cu neputinţa spre potolirea gâlcevii. 
Căci la cei mai puțini domoliți (cumpătaţi) neputinţa prinde 
obrazul (ia înfăţişarea putinţei) şi ei se apucă de lucrurile de 
neputut. Iară, dimpotrivă, la cei ce slujesc la poarta vredniciei, 
adese s-a văzut că mai cu fericire (folos) isprăvește neputinţa 
prin părăsirea (renunțarea), decât cu începerea (începându-le), 
putinţa cu prepus (îndoielnică). 

Aşadară, senatorii, după ce, cu nesfârşite şi vrednice 
laude, cineşi pre împăratul său îl binecuvântă (preamări), 
precum s-a zis, se întoarseră cu toţii la locrurile și la scaunele 
(dregătoriile lor). 

După aceea, începură a trimite unii către alţii veşti despre 
adunarea de obşte a democraţiei. Pentru ca sfatul cel tăcut, 
făcut între inimile împăraţilor, să-l pună înaintea tuturor şi, 
fără betejirea şi Julirea cinstei, a slăvii numelor împăraţilor lor, 
să-l scoată la iveală, descoperire (dezvăluire) prin care sentinţa 
sfatului monarhilor lor să se aşeze (statornicească) şi să se 
adeverească (întărească). 

Însă acest lucru se făcu asemenea acelora cărora, de mare 
căldura văzduhului din afară, căldura cea din fire născută în 
trupurile lor li se porneşte tare spre clătire (schimbare) şi li se 

pricineşte (iscă) vârtos setea. Leacul căreia fiind o umezeală 
(un lichid) limpede şi rece, şi aceea lipsind, alta împotrivnică, 
adică umezeală limpede, dar călduroasă, aflându-se de faţă - 
precum este duhul vinului (rachiu de vin) sau alta asemenea 
acestuia -, şi amăgindu-se numai cu limpezimea şi umezeala, 
purtând puţină grijă de fireşia (originea firească) răcelii şi a 
căldurii, pentru ca să-şi astâmpere setea, o înghit mai pe larg 
decât s-ar cădea; ci aceasta, mai pe urmă, mergând în vasele 
primitoare (aparatul digestiv) şi, după firea sa, împreunându-se 
cu căldura cea din naştere a trupului - căci amândouă sînt 
surori ale unui părinte, soarele -, scăpăraturile scânteilor dintâi, 
puţin clătite (agitate), încă mai iute clătindu-le şi pornindu-le, 
ca cum este osia neunsă în butea (butucul) roții uscate, se fac, 
din scântei scăpărătoare, pară arzătoare. Din care se ijdăreşt (se 
zămisleşte) mai mare pârjol de sete şi, pătrunzând cu iuţime în 
materia mai dinainte gătată, setea mai mult se spuzeşte şi se 
lăţeşte. Căci, după socoteala unor filosofi, toată materia focului 
este iuțime, iar forma-1 este iute clătire, căreia, nepunându-i-se 
ceva împiedicare, fără nici un prepus, ar usca toată umezeala 
din fire şi, după cea de săvârşit uscăciune, ar urma, de bună 
seamă, cea de pierire putrejune. 

Într-acest chip fu şi învățătura împăraţilor, intrând în 
urechile supuşilor. Căci ceea ce mai dinainte era, într-inimile 
gloatei, întunecat de lumina stidirii (ruşinii) de feţele 
împăraţilor - căci lumina cea mare o întunecă pe cea mică-şi 
nearătat, acum, în lipsa ei, toate, fără nici o sială şi stidire, 
ieşeau la iveală. Că precum este lumina soarelui față de 
celelalte stele, tot aşa este chipul împăratului faţă de senatori şi 
de ceilalți supuşi. Şi precum în prezenţa soarelui toate stelele se 
fac nevăzute, iar în lipsa lui, cea cât de mică şi de departe stea 
luminează şi scânteiază, tot aşa, înaintea feţei împăratului, toate 
chipurile supuşilor se micşorează, şi toată gura slobodă se 
înfrânează. Iară în dosul lui, şi cel mai mic din palatul lui se 
arată precum poartă în mâna sa schiptrul împăratului. Că după 

ce trâmbiţa pozvoleniei (îngăduirii) democraţiei cântă în auzul 
tuturor, fiecare dihanie dintr-îmbe părțile începu să dea glas de 
sfat şi bolbăitură (bâlbâitură) de învăţătură. Şi aşa, câți mai 
dinainte erau ascultători, atâția se făcură atunci învăţători, 
dintr-ale căror cuvinte şi sfaturi altceva nu se înţelegea 
fărănumai chiote netocmite (disarmonice) şi huicte ncauzite. 
Că precum nenumărate picăturile ploii, căzând cu repejune din 
nori pe pământ, dau un huiet oarecare, iară nicicum vreun glas 
(cântare) tocmit şi precum coardele unui organ de muzică 
(instrument mizical), fiind lovite toate deodată, dau o răsunate 
oarecare, însă nicicum nu se aude vreo melodie tocmită şi după 
pravilele (normele, regulile) muzicii alcătuită - care-i aduce 
puterii auzului mai multă îngreţoşare decât plăcere -, tot aşa 
este şi voroava a mulţi şi totdeodată. Într-acest chip şi jigăniile 
acestea, văzându-se într-atâta voie slobodă, cu toatele socoteau 
că învăţătura aceleia se va asculta care mai tare va putea striga. 
Aşijderea, deosebit de ce ar fi fost destulă şi încă de prisoseală 
gâlceava pentru alegerea acelei păsări dobitocite sau jigănii 
păsărite, încă mai mari erau dihonia şi zarva care se făceau 
între dânsele, cine ar judeca şi cine s-ar judeca (cine ar fi 
judecat), care ar sfătui şi care s-ar sfătui, precum aievea este, 
că unde lipseşte începătura stăruitoare (tenace), toate 
mijloacele începăturii să se facă nestăruitoare. Ci, pentru ca să 
zic într-un cuvânt, toate se întorseseră spre tulburare şi 
neaşezare, aşa încât ce s-ar fi nădăjduit spre binele şi folosul de 
obşte, se făcea spre risipa (distrugerea) şi prăpădenia tuturor. 

Imbe părțile (tagmele) ale amânduror monarhiilor, într- 
acest chip împerechindu-se (certându-se) şi, fără nici o ispravă, 
numai din cuvinte deşarte oproşcându-se (Împroşcându-se), nu 
se mai dumereau ce ar fi de cuviinţă de grăit şi de făcut. 

Totdeodată şi fără veste, cu mare obrăznicie, sări în 
mijlocul theatrului (adunării) jigania care se cheamă Vidră, şi 
într-acest chip începu proimiul (preambulul)  voroavei 
(cuvântării) sale: 

„Este vestită între cei fiziceşli filosofi (filosofii naturii) 
axioma că cel de-asemenea iubeşte pe cel şie de-asemenea. 
Iubirea, dară, faţă de cel şie de-asemenea vrea să arate 
neiubirea faţă de cel şie nu de-asemenea. Aşadară, pasărea 
zburătoare oricând ar grăi (pleda) pricina (cauza judiciară) 
păsării şie de-asemenea, totdeauna i-ar ţinea partea mai cu 
priință decât ar pofti pravila dreptăţii. Aşijderea, oricând 
dobitoc pentru dobitoc ar vorovi în pricină, l-ar ocroti cu 
iubirea firii mai mult decât ar suferi (tolera) dreptatea judecății. 
Şi aşa s-ar face, într-îmbe părţile, mai mult fățărnicie decât 
omenie, sau mai mult asupreală decât dreaptă socoteală. De 
unde urmează ca chipul adeverinţii (drepătăţii) să rămână 
pururea ascuns şi acoperit sub poala priinţei sau a nepriinţei. 
Că precum sabia dreaptă nu poate intra în teaca strâmbă, nici 
sabia strâmbă în teaca dreaptă, tot aşa se scoate afară toată 
nădejdea judecății drepte unde este luarea feţei (înşelătoria) sau 
strămurarea (stimularea) priinței. De aceea, eu, cu proasta 
(umila) mea socoteală, aş afla aşa a fi mai de folos, ca să 
părăsim gâlceava în zadar a atâtor guri şi să găsim un chip (0 
persoană) ca acela care să nu aibă a face într-îmbe părțile, 
pentru ca priinţa firească să nu-l nâstăvească (îndemne) mai 
mult într-o parte sau într-altă parte, ci să zică, să facă şi să 
aleagă (să hotărască) cu judecată numai orice ar pofti dreapta 
socoteală. Că dreptul judecător întâi pe sine se judecă de drept, 
apoi îl judecă pe altul de strâmb, şi întâi ascunsul inimii sale îl 
curăţă de făţărnicie, apoi pe altul îl izbăveşte din nevoie sau, 
după vina lui, îl osândeşte. Aşijderea, aş sfătui ca, în orice chip 
s-ar putea, să punem, cu un ceas mai înainte, hotar şi săvârşit 
gâlcevii acesteia - că gâlceava lungă este atocma (întocmai) cu 
boala hronică -, pentru ca nu cândai (nu cumva) mai îndelung 
scuturându-se (dezbătându-se) şi cernându-se voroava despre 
aceasta, să se scornească încă mai multe shismate (dezbinări) şi 
eresuri, pe care sau cu prea mult greu, sau nicicum nu veţi 
putea a le potoli vreodată." 

Acestea Vidra încă vorovind şi încă nepunând bine sfârşit 
cuvântului său, peste a tuturor nădejde (a;teptare), pasărea care 
se cheamă Bâtlan începu să o ţistuie cu mare mânie şi 
probozeală (ocară) şi îi făcea groaznice semne din ochi şi din 
cap să tacă, şi, pe lângă acestea, scorni o aporie (problemă greu 
sau imposibil de rezolvat) ipothetică, zicând: 

„Tu, o, Vidro, de ai fi sau nu din păsările zburătoare, sau 
din dobitoacele pe uscat umblătoare, ar putea cineva zice că 
doară a îmbe părţilor ai fi avut mai dinainte ştiinţa în ceva. Iară 
acum, jiganie din neam prepus (de neam îndoelnic), dintr-o altă 
stihie fiind şi supusă sub altă monarhie, cum socoteşti că vei 
putea da învăţătura cea mai bună şi sfatul cel mai ales despre 
lucrurile necunoscute ţie în rădăcina lor? Ci mai bine ar fi, 
precun mi se pare, să nu te făleşti cu lucrurile care nu le-ai avut 
a le şti şi a le cunoaşte prin simţirea înainte-mergătoare, că 
toată lumea ştie precum toată ştiinţa se află din povaţa 
(învățătura) simţirilor, căci nu orbul, ci cel cu ochi judecă de 
vopsele (apreciază culorile), şi cel cu urechi, iară nu cel surd, 
alege (stbileşte) frumuseţea şi dulceaţa viersului (câbtecului). 
Au nu pe tine, odinioară, eu, din faţa apei, te oglindeam (te 
supravegheam) plimbându-te prin fundul mării şi şipuruindu-te 
(furişându-te) spre vânarea peştelui? Ci, poate fi (probabil), că 
sau nechemată ai venit la locul ce nu ţi s-a căzut, sau, de te-a 
chemat cineva, aceasta s-a făcut prin greşeala neştiinţei. Căci 
Câinele Mării şi Vidra ce treabă sau ce amestec pot avea cu 
Jigăniile uscatului? Au doară vrei să zici că aşa eşti tocmită din 
fire ca, de pe uscat fiind, să ai putere prin multă vreme în apă 
să poţi a te zăbovi, fără trebuinţa aerului? Ci această putere este 
mai vârtos împotriva ta, căci au putea-va racul a se numi 
jiganie de pe uscat căci se paşte cu zilele prin otavă şi nu i se 
naşte din aer vreo înăduşeală (înăbușire) sau putrejune? Prin 
urmare, după cum mi se pare, negreşit socotesc că, cum cu 
mare obrăznicie, la adunare nechemată te-ai aflat, tot aşa, cu 
mai mare ncruşinare, neîntrebată de nimeni, sfat, şi acesta 

spurcat, ai dat. Că pe cât este de folos, la vremea de trebuinţă, 
cuvântul cuvios, cu atâta este de împuţicios cuvântul aceluia 
care, de nimeni întrebat, tuturor le dă sfat. În inima ta, aceasta 
având ascuns, ca cu o voroavă vicleană şi cu un obraz ce nu 
ştie să se ruşineze, să poţi aşterne două vicleşuguri şi să te poţi 
acoperi cu două răutăţi. Una, că chip, după învăţătura ta, 
cercându-se (căutându-se), să te afle pe tine, şi apoi, cu sfatul şi 
alegerea a monarhii mari ca acestea, punându-te judecătoare şi 
alegătoare a tuturor împotrivirilor lor, lumea să zică precum tu 
să fii mai cu minte şi mai cu socoteală decât toate celelalte. De- 
aci, tu, jiganie mijlocie şi de neam cu prepus fiind, prostia 
(neamul prost) în evghenie (neam bun, origine nobilă) să ţi se 
întoarcă (să şi se schimbe), căci toată evghenia la muritori 
vedem că stăruie în lauda numelui. A doua, că măcar cum 
(nicidecum) asemănându-te mai mult dobitoacelor în patru 
picioare, precum singură tu, cu al tău cuvânt, te-ai legat - căci 
la cel cunoscător, legătura fireşului (adevărului) cuvânt este şi 
se ţine mai tare decât frânghia întreită (întreit împletită), 
înfăşurată de la altul -, vrei, totuşi, să pleci greuimea dreptății 
mai mult în cumpăna dobitoacelor, şi judecata s-o abaţi după 
fățărnicia priinţei, iară nu după pofta (exigenţa) dreptăţii. Însă 
eu, fiind o pasăre - şi de neam, şi de minte - proastă, căci nici în 
carne vreo dulceaţă, nici în pene vreo frumseţe port, nici nu 
pot, nici nu mi se cade mai mult a grăi, fără numai ce şi cât 
într-adevăr am înţeles şi am ştiut, aceea din prostia inimii am 
grăit. Iar judecata fie a înţelepților." 

Toate gloatele nu numai că se mirară de cu socoteală 
cuvintele prostului Bâtlan, ci încă şi foarte plăcându-le, cu mari 
laude le lăudară, căci nu puţin prepus (suspiciune) intrase în 
inimile tuturor pentru a Vidrei fără veste voroavă, nepofiită 
învăţătură şi necerşută sfâtuitură. Şi aşa, îndată, despre partea 
păsărilor cu toatele făcură alegere (hotărâră), într-o inimă şi 
într-o gură, că precum Vidra nicicum nu se poate numi în ceata 
zburătoarelor, tot aşa trebuie să lipsească şi din monarhia 

dobitoacelor. Sentinţă la care s-ar fi scornit mai multă sfadă şi 
voroavă zdruncinată (dezbateri) şi mai multă ocară s-ar fi lucrat 
de n-ar fi fost apucat Brebul lucrul, cu un ceas mai înainte, spre 
descoperirea adevărului. 
A Brebului dară voroavă fu într-acest chip: 

„Vidra, odinioară, şi era şi se ţinea din neamul nostru şi 
cu noi, de-a valoma (valma) şi hrana şi traiul îi erau, precum o 
vădesc şi faţa (înfăţişarea) şi floarea (culoarea) părului, măcar 
că, de mojicie (sărăcie), statul trupului i s-a schimosit 
(schimbat) şi logoşit (micşorat). Pe care noi, văzându-o - că cu 
vremea, mărimea sufletului, care la noi este, precum toată 
lumea ştie, că partea cea roditoare a trupului, care în cevaşi 
măcar betejindu-se, este aducătoare de grabnică moarte -, 
pentru a vieţii sprijineală nu ne îndoim (ezităm) nici nu ne 
ferim să o rupem şi să o lepădăm de la noi. Văzând, dară, că la 
dânsa scade din zi în zi această vitejie a sufletului, precum am 
zis, apoi că făcea şi alte lucruri de vicleşuguri, îngăimeli de 
amăgeli şi fapte pline de răutate (ticăloşie), precum sînt 
sicofandiile (dihoniile), cl&vetele, minciunile, la care adăuga şi 
furtişagul şi lucruri de ocară şi blestemăţeşti, iară nu vrednice 
de numele neamului nostru, măcar că şi de multe ori am certat- 
o şi am dojenit-o, ci în zadar. Că precum este suflarea în 
cărbunele acoperit, tot aşa este certarea pentru inima într-as- 
cuns dată răutăţii (ticăloşiei). Pentru care pricini am ras-o detot 
din tabla neamului şi a rudeniei noastre şi aşeşi detot (întru 
totul) a-m izgonit-o din hotarele noastre, căci mai mult folos 
aduce publicii (ţării) a izgoni din sine un chip rău (individ 
ticălos), decât a primi în sine zece bune. Că precum aluatul 
mic, într-o covată mare, dospeşte toată frământătura, tot aşa, 
într-o publică, un om rău îi amestecă (învrăjbeşte) şi-i tulbură 
cu răutatea (ticăloşia) lui pe toţi. După aceea, ea a ales a se da 
în ceata altor jigănii, sau temându-se, sau ruşinându-se, sau 
poate şi de trufie umflându-se - căci mândria fiind oarbă detot, 
precum dă peste cei mari, tot aşa dă şi peste cei mici -, s-a 

părăsit (a renunţat) de lăcaşul ei stătător de pe uscat şi a ales să- 
şi petreacă cea mai multă viață tulburată şi neaşezată ca 
valurile pe care le poartă în spinare, orbecăind prin adâncurile 
apelor şi potolindu-şi foamea cu piticei (chitici). Că cine este 
urâcios neamului său, cum poate fi străinilor drăgăstos? Şi ale 
cărui răutăți pământul său nu a putut a le suferi, cum le va 
putea răbda cel străin? Pe care, ştiind-o de atâta vreme în 
pierire şi rătăcire, iată, acum o vedem amestecată între gloate. 
Povestea Vidrei, noi, Brebii, din moşii, strămoşii noştri, aşa am 
apucat-o, aşa o mărturisim şi aşa o întărim. Iară voia fie a celor 
mai mari." 

Cu toții primiră mărturia Brebului şi cu toții într-un sfat 
aleseră ca Vidra să se gonească dintr-amândouă monarhiile 
afară şi nici într-un neam al lor să nu se mai numească (să nu 
mai figureze). Că precum celui bun toţi străinii-i sînt rude, tot 
bătrânul părinte, tot vârstnicul frate şi tot locul moşie, tot aşa 
celui rău toate rudele-i sînt străine şi toată moşia îi este 
nemernicie (loc de pribegie), şi ziseră cât mai curând din 
adunări să lipsească, ca nu cumva, făcând mai multă zăbavă 
între dânşii, mai pe urmă şi aceasta să scornească vreo pricină 
mai spre mare vrajbă între monarhii. 

Vidra, sau din vicleşugul ei, sau din veche pizma altora - 
că pizma veche este ca cariul în inima copacului -, sau pentru 
bună sfătuirea ce o dăduse la vremea rea - că, precum se zice, 
toate au vremea lor, şi pâinea, care îi este stomacului cea mai 
de treabă şi cea mai de aproape hrană, mâncată fără vreme (la 
vreme nepotrivită) îi face greutate -, sau în orice chip ar fi fost, 
văzându-se acum osândită şi dintre toate cetele cu mare ocară 
şi dosadă (dojană) izgonită, aşijderea, simțind, pentru binele ce 
sfătuise, precum cu rău i se plăteşte, mintea de 1-a fost rea, 
socoti a-i fi încă mai rea, iară de i-a fost bună, spre rea 
socoteală o întoarse. Că nemulțumita (nerecunoştința) pentru 
mari slujbe şi de binefaceri îl bagă pe cel ce le face din nădejde 
în nenădejde, nenădejdea îl împinge în nebunie, şi aşa, din 

slugă credincioasă, îl face neprieten de cap (neprieten de 
moarte). 

Deci, Vidra, într-acest chip voroava întoarse: 

„De vreme ce pe mine mă lepădaţi din ceata celor cu 
patru picioare - că în partea zburătoarelor nici chipul, nici firea 
nu mă arată sau să fiu, sau să fi fost -, iată că urmează ca să mă 
dau în monarhia celor de apă. Fie dară şi aşa! Că limba 
gloatelor este vraja bozilor (oracolul zeilor), şi mai lesne i-ar fi 
cuiva apa curatoare (curgătoare) a popri decât limbile multe a 
stăpâni. Şi iată că, vrând-nevrând, îmi caută (sînt silită) a lipsi 
dintr-adunările voastre. Însă orice atinge rădăcina adevărului 
nu voi părăsi (renunţa) a grăi. 

Bâtlanul, pasăre de apă sau peşte de aer fiind, căci şi în 
fundurile apelor multă vreme şi prin aer mare slobozenie 
(uşurinţă) are, nu mai puţin decât celelalte păsări, însă să zic 
care este adevărul: adevărat pasăre este, măcar că carnea, la 
gust, îi este ca a delfinului şi măcar că, precum prin aer cu 
slobozenie poate zbura, tot aşa şi prin fundul apei se poate 
plimba. Insă de multe ori mi s-a întâmplat să-l văd încâlcit în 
năvoade, ca peştii, şi de multe ori îi scot din mreje înecaţi şi de 
tot înăduşiţi, căci lăcomia astupându-i ochii, alergând fără sine 
(inconştient) după peşti, în loc de a vâna, el este vânat. Lucru 
care îl scoate din toată ipopsia peştelui (din toată băniala că ar 
peşte). Şi măcar că, precum tuturor le este aievea că el mie mi 
s-a arătat neprieten de moarte, însă ce este adevărul nici nu pot, 
nici nu se cade a tăgădui. Căci nu este puţină vrednicie a 
mărturisi adevărul şi despre neprieten. De aceea pot să zic că el 
câte a grăit şi a mărturisit despre mine să fie şi adevărate. Însă 
pricina vinovăţiei mele nu era atât de grea ca să fiu osândit la o 
izenanie (surghiun) ca aceasta, căci este un canon de obşte 
(principiu general admis) care zice: pedepsitului nu trebuie să i 
se adauge pedeapsa. Căci era destulă nesuferita (insuportabila) 
mea izgnanie şi înstrăinarea de rudele şi moşiile mele. Şi de ce 
ar fi trebuit pedeapsa mai mult încă mai înainte a urni 

(pedeapsa a o extinde), adică precum din rudele dobitoace şi 
din străinele păsări să fiu izgonit? Ci precum se zice cuvântul, 
că nevinovăția unuia stă în ochiul altuia oțăpoc (țepușă). 

Ci să mă întorc la cuvântul pe care voiam să-l zic. 

lată că cu pâra Bâtlanului şi numai cu o mărturie, a 
Brebului - şi aceasta împotriva legii tuturor legilor, cu o 
mărturie numai, a se da vinovatului sentința cea de pedeapsă -, 
m-aţi lepădat dintr-îmbele izvoade (liste). Dară aş pofti să ştiu 
cu ce privileghie puteţi strica axioma vechilor filosofi şi 
mathematici care zic care sînt tot într-un chip către altul al 
treilea, tot într-un chip sînt între sine (două mărimi egale cu o a 
treia sînt egale între ele)? (Căci Vidra nu puţine făclii topise 
asupra cărţilor filosofeşti.) Şi de vreme ce eu, căci în prepusul 
dobitoacelor şi al păsărilor am căzut precum să fiu de apă, cu 
cât dară, rogu-vă, este mai vrednic să se numească pasăre cel 
care, fără prepus, este dobitoc şi căci să se numească dobitoc 
cel care, fără prepus, este pasăre? Nu vă miraţi de ale mele 
împleticite protases (premise), căci simperasma (concluzia) va 
ieşi arătătoarea adevărului. Şi aşa, două firi neputând sta într- 
un ipohimen (două firi / naturi diferite neputând avea aceeași 
substanţă), iată că o fire ca aceasta, oricare ar fi, nu ar fi nici 
pasăre, nici dobitoc. Şi căci acela ar afla mai mare dreptate, nu 
înaintea feţelor, ci a făţărniciei voastre? Şi eu de aceea am fost 
de către voi toţi aşa de greu osândită?" 

La acestea, cu toţii întâi se zâmbiră, apoi râseră, iar mai 
pe urmă cu chicote hohotiră, zicând: 

„Vidra, cu neamul, şi-a pierdut şi gândul şi cuvântul. Că 
cine poate măcar cu mintea cuprinde două firi într-un 
ipohimen? Sau cine a văzut vreodată pasăre dobitocită sau 
dobitoc păsărit?!" 

Vidra zise: 

„ŞI eu, mai dinainte, nu săvârşeam (încetam) a mă mira, 

într-acest chip, de himera filosofilor şi, precum şi voi acum, 

socoteam peste putinţă a fi în fire. Ci de vreme ce Brebul s-a 
făcut peşte, cu atât mai pre lesne va fi pasărea zburătoare să se 
facă dobitoc, ca cele umblătoare în patru picioare. Şi de veţi 
vrea încă mai aievea (cu tot dinadinsul) să vă pricepeţi, întâi vi 
se cade a şti că ce hotărâre (definiţie) are trigonul (triunghiul) 
la ma-thematică, aceeaşi hotărâre are siloghismul în loghică, a 
căror hotărâre v-am pomenit-o mai înainte. Acum dară socotiți 
binişor că, de vreme ce eu am putere din fire dăruită să-mi fie 
în voie precum a trage aerul, tot aşa a nu-l trage, şi pentru căci 
pot locui în două stihii, voi dintr-aceleşi mă izgoniți, şi altă 
pricină, în mine, precum mi se pare, nu puteţi afla, fără numai 
căci din fire sînt dăruită cu oarece mai mult decât celelalte 
dobitoace. Eu, dară, căci aşa pot, am căzut în vinovăţie ca 
aceasta. Dar încă pe cel ce în nici o parte deplin nu va fi, şi nici 
nu va avea cele ce i se cad fireşii (caracteristici) ale nici unei 
firi, oare de acela ce veţi putea judeca? Că, precum am zis, 
simperasma trebuie să urmeze protasolor. Ca această minune 
este, între voi, o, Jigăniilor şi păsărilor, cămila nepăsărită şi 
pasărea necămilită, căreia unii, alcătuindu-i numele, îi zic 
Struţocămilă. Aceasta, precum fireşă Cămilă să nu fie, o vădesc 
penele, şi, iarăşi, pasăre fireşă a nu fi o pârăsc nezburarea în aer 
şi vântul, care nu o poate ridica. Că precum tuturor este ştiut, 
că toată hotărârea păsării este a fi dihanie cu pene, zburătoare şi 
ouătoare. Deci dihania este neamul, iar zburătoare deosebirea, 
care deosebire aşeşi detot îi lipseşte Struţocămilei. Aşadară, 
aievea fiind, au putea-va cineva, cu mintea întreagă, să 
îndrăznească a zice precum toată hotărârea păsării se cuprinde 
în Struţocămilă? Şi aşa urmează că sau pe mine încă nu m-aţi 
cunoscut, sau şi pe această dihanie precum este şi ce este 
trebuie să o cunoaşteţi. Și aşa, întinzând rădăcina adevărului, 
sau arătaţi că pizma veche vă împinge la lucruri noi, sau 
mărturisiți că în capete de hârtie purtaţi creieri de aramă. Iară 
cel mai de pe urmă al meu cuvânt este că adunarea aceasta şi-a 
vrăjit chezi răi (piază rea), de vreme ce numele fiindu-i 

adunare, altora cu lucrul este strămutare şi slava titlului de 
monarhie, iară fapta îi este de tiranie." 

Acestea Vidra cu lacrimi zicând, se duse, după poruncă, 
în izgnanie la marginile gârlelor. 

leşind ea de acolo, îndată ieşi în mijlocul gloatelor 
Căprioara din pustiul Araviei, care, după siloghismul Vidrei, 
lucrul cu ispita (experienţa) într-acest chip îl dovedea, zicând: 

„Vidra a adus, pentru Struţ, socoteli loghiceşti, dară eu să 
vă spun ce au văzut ochii arăbeşti. Eu şi Struţocămila locuim 
împreună în pustiurile Araviei. 

În părţile acelea, câmpii niciodată nu înverzesc cu pajiște, 
ci pururea îngălbenesc cu mari nisipuşuri. Că de s-ar şi naşte 
vreun fel de buruiană, ar fi acoperită de mari holburile 
(vârtejurile) pe care le scorneşte vântul austrului. Căci într-alt 
chip nu va putea cineva să-i numească, fără numai sau munţi 
clătitori (mișcători), sau câmpi nestătători le va zice. Deci cu 
vânturile, pe acolo, mutându-se şi locurile, de mare grămădirea 
nisipului aceluia alt fel de copac sau de buruiană nu poate să 
rămână neacoperită, fără numai înalții copaci care se cheamă 
finici (palmieri), în care niciodinioară (niciodată) nu mi s-a 
întâmplat să văd urcată Struţocămila. Şi nu numai în vârful 
finicului, care într-acele părţi este odihna şi aciuarea tuturor 
zburătoarelor, ci n-am vâzut-o nici aşeşi (măcar) de un cot 
ridicându-se de la fața pământului în aer. Încă şi alta, care mai 
mult este de mirat, că de multe ori, arabii, scornind gonitoare 
(vânătoare) asupra (împotriva) noastră, pe amândouă odată ne 
scorneau (stârneau) din nisipuri, unde cu puterea repejunii 
picioarelor scăpăm de fiarele sulițelor, de simcelele (vârfurile) 
țidelelor (săgeților) şi de vrăjmaşi colții ogarilor. Iară 
Struţocămila rămânea şi de mine înapoi, şi cu penele şi aripile 
ce avea, în primejdia morții cădea. Căci cu alergarea ogarul o 
ajungea, şi, în aer, de greuime, neputându-se ridica, se arăta a fi 


220 


mai slabă şi mai pământeană decât un iepure. De aceea cuvin- 
tele Vidrei socotesc că sînt adevărate." 

Iară în monarhia păsărilor era pasărea care se cheamă 
Corb, care, măcar că era din tagma a doua, însă, cu o 
întâmplare, era, pe acea vreme, epitrop al Vulturului. Acesta, în 
monarhia păsărilor, toate lucrurile avea în voia sa a face sau a 
desface, nici glas sau cuvânt împotriva lui putea îndrăzni 
cineva să scornească, că în vremile vechi, poftele stăpânilor 
erau pravile (norme) de lege pentru supuşii lor. Cine poate să 
nu ştie că această pasăre pofteşte (doreşte) moartea tuturor 
dobitoacelor? Şi precum era pe dinafară neagră, din hereghie 
(neam), încă mai poneagră (foarte neagră) era pe dinlăuntru, de 
pizmă şi de mânie. Căreia ce să-i fi fost pizma şi pricina pizmei 
se va zice pe larg la locul său. Că precum arşiţa soarelui mută 
(transformă) pieliţa din albă în neagră, tot aşa pizma inimii 
schimbă gândul din bun în rău. 

Deci Corbul măcar că le auzea, precum ale Vidrei 
cuvinte, tot aşa şi ale Căprioarei, însă cu greu şi cu greață le 
suferea. Că cuvântul bun şi neplăcut este ca doftoria greţoasă, 
însă folositoare în trupul bolnavului. Ci aşa la cel înţelept, iară 
la cel nebun este ca otrava în măruntaiele sănătosului. Corbul 
le suferea acestea pentru a vremii neîndemânare (pentru că 
memoentul nu-i era favorabil), dară cumplită amărăciune îi 
dospea nu numai în glasul ce menea, ci încă şi în pântece. Şi 
câtăva vreme s-a silit să facă, împotriva Vidrei, un siloghism 
alcătuit în barbara (primul mod al figurii întâi a siloghismului), 
mai vârtos că la dânsul viersul grumazului (sunetul ce-i ieşea 
din grumaji) părea să sune într-această formă, şi încă mai ales 
că el avea alt gând asupra proastei dihănii Struţocămila, 
precum mai în urmă aievea va fi. Şi având în minte a strica 
detot siloghismul Vidrei, credea a fi nedierisită (de nedespărțit) 
şi nestricată (de nestricat) şi în tot chipul adevărată numai 
forma aceasta după socoteala loghicilor (logicienilor). 

Deci aşa Corbul, după ce vărsă multe sudori până află 
hotarul mijlocitor (termenul mediu), într-acest chip încuie 
siloghismul din protase: 

„Toată dihania cu două picioare, cu pene şi ouătoare, este 
pasăre. Dară toată Struţocămila este cu două picioare, cu pene 
şi ouătoare. lată dară că toată Struţocămila este, fără nici un 
prepus, pasăre." 

Iară după încheierea acestui siloghism, începu a poftori 
(repeta) palinodia (refrenul) retoricească, şi multă vreme 
crăngăi vatologhia (glosa) poeticească: 

„Pasăre este Struţocămila, pasăre este; şi iarăşi zic: pasăre 
este Struţocămila, dihania aceasta, Struţocămila, este pasăre. 
Pasărea aceasta şi dihania aceasta este struțocămilă.” 

Apoi iarăşi înturna în sine hotarele loghiceşti (schimba 
între ei termenii logici) zicând: 

„Pasărea se ouă, ouăle sînt ale păsării. Struţul se ouă, ouă 
are Struţul. Iată dară că Struţul este pasăre." 

Apoi iarăşi ca dintâi, numai într-altă formă, înturna 
siloghismul: 

„Pasărea are pene, Struţocămila are pene. lată dară că 
Struţocămila este pasăre. Aşadară, Struţocămila, precum până 
acum a fost adevărat pasăre, aşa şi de acum înainte vrednică 
este a fi pasăre, şi încă nu fitece pasăre, ci aşeşi (chiar) slăvită, 
lăudată şi în buni chezi luată (considerată menitoare de bine), 
de vreme ce, deosebit de deafirimea (măreţia) trupului ce 
poartă şi în basna veche va să se zică că în neamul său are oare- 
care evghenie (nobleţe). Însă ca asina despre maică (viţa bună 
care se trage despre maică), să fi având partea Vulturului spre 
semnul monarhiei." 

Toţi Şoimii, Uleii şi Coruii şi celelalte păsări iubitoare de 
stârvuri lăudară frumos crângăitul Corbului şi cu multe 
linguşituri şi colachii (laude  nesincere) învățătura-i şi 
înţelepciunea-i peste nori le ridicară. Că mai toţi supușii sînt 

obişnuiţi, de frică, nu ce adevărul, ci ce stăpânul pofteşte, aceea 
să laude şi să fericească (slăvească) şi fiecare în sine şi cu sine 
socotea precum alt siloghism împotriva acestuia, arătător 
(demonstrativ), nici nu este cu putinţă să se afle, nici în mintea 
altuia să se nască. Păsările, purtând, ca acestea, prin limbi, ele 
înde ele, oricare auzea împleticitura cuvintelor, amuţea de 
dovadă ca aceasta. Că măcar că rea este amuţirea din lipsa 
organelor tocmitoare de voroavă, dar încă mai rea este când 
purcede din lipsa şi neştiinţa cuvintelor trebuitoare. Şi acum 
mai-mai tot cuvântul se curma şi răspunsul împotriva Corbului 
şi toată gura mai-mai se astupa. Că precum ştiinţa lucrurilor 
este luminarea minţii, tot aşa neştiinţa lor este întunecarea 
cunoștinței. 

Şi acum cu toatele se lăsau mai-mai după voia Corbului, 
de toată împotrivirea se părăseau (la orice împotrivire 
renunțau) şi toată întrebarea cu atâta se potolea, de n-ar fi 
alegat cât mai curând Ciacalul la Vulpe. 

Care, lipindu-se la (apropiindu-se de) dânsa zise: 

„Frate Vulpe, poți răbda ca să se afle, între păsări, 
dihanie mai cu socoteală şi mai cu meşteşugul loghicii decât 
între noi? Că nu este în lume cuvânt atâta de isteţ, sau lucru aşa 
de cu preț ca care să nu mai fi fost vreodată sau să poată a nu 
mai fi de-acum înainte." 

La această întrebare a Ciacalului, Vulpea râse pe sub 
mustăţi şi în grabă greu (temeinic) răspunse - căci a da sfat 
greu la întrebarea grabnică este semn de minte ascuţită - şi zise: 

„De nu mi-ar fi frică de Vultur când din colții mei ar 
rămâne ceva pe ciolanele stârvului, atuncea şi Corbul şi-ar 
ciocăni clonţul de vinele (tendoanele) uscate ale ciolanelor 
goale. Ci două lucruri sînt care mă opresc a mă pune la iveală: 
unul, căci că din fire sînt mai bucuroasă a mă sfădi cu 
meşteşugul (viclenia) decât cu tăria (forța); altul, căci m-am 
obişnuit a căuta (a ţine seama de) totdeauna voia Vulturului, 
pentru căci adese s-a întâmplat să ne ospătăm amândoi la un 

ospăț şi la o masă. Şi aşa, împreunarea (întâlnirea) adesea la 
mâncări şi la băuturi mă sileşte spre cinstea politicească şi 
dragostea în faţă prietenească a arăta. Căci dragostea 
cumpărată pe bani sau pe mâncări şi băuturi se sfârşeşte şi ea la 
sfârşitul acelora. Iară dragostea din suflet, adevărată, îşi arată 
slujba vredniciei în sărăcie şi în foamete. Deci, de vei vrea să 
mă asculţi, pune sub pielea Ciacalului meşteşugurile Vulpii şi 
fie ca prin gura ta să grăiască duhurile mele împingătoare 
(stimulatoare)." 

Auzind acestea de la Vulpe, Ciacalul zise: 

„Eu, după cuvântul tău, nicicum pentru a-mi cruța viaţa 
nu mă voi feri şi în fundul mării să mă afund, şi în mijlocul 
focului să mă arunc. Numai precum toţi cei cu socoteală în 
lume, tot aşa şi eu, nu mă nevoiesc (străduiesc) numai pentru 
agonisirea, ci şi pentru paza cinstei. Căci pentru agonisirea şi 
câştigarea cinstei sînt destule sudorile trupului, iară spre paza 
nebetejirii ei trebuie lacrimi de sânge. Că cu mult mai pre lesne 
este să dobândeşti cetatea cinstei decât pe aceeaşi să o 
străjuieşti şi să o păzeşti nebiruită despre (împotriva) 
nenumăraţii neprieteni. De aceea, socotesc că, măcară cu 
duhurile tale (imboldurile tale sufleteşti) voi agonisi vitejeşte 
cinstea cuvântului spre stricarea siloghismului Corbului, şi 
hrismurile (oracolele) ce sînt întemeiate în triposul (trepiedul) 
lui Apolon îmi va fi pre lesne să le fărâm şi în toate stramţele 
să le destram, numai, din cele mai departe următoare, una mă 
face mai tare şi cu tot de-adinsul a socoti, adică cuvântul care 
îmi ziseşi, precum cinste dai Corbului de frica Vulturului. Deci, 
de-ţi este gândul într-această socoteală şi de vrei să-i păzeşti 
cinstea nebetejită, mie lucrul acesta socotesc că, până mai pe 
urmă (la urma urmelor), nu va putea să-mi fie fără primejdie. 
Că de multe ori s-a întâmplat, într-inima ce intră, frica 
neprietenului scoate afară dragostea prietenului. De aceea, sau 
vrând, sau nevrând, dându-te într-o parte, eu voi cădea, fară 
nici un ajutor (lipsit de orice ajutor), în gura şi vrajba precum a 

Corbului, aşa şi a altora care caută în gura Corbului. Şi aşa, 
atuncea te vei arăta că ai vrut să scoţi şarpele din bortă cu mâna 
altuia şi pe mine m-ai făcut cleşte împotriva jăraticului." 

Vulpea începu, dintâiaşi dată, cu blesteme şi cu 
jurăminte, să-l scoată pe Ciacal dintr-aceste prepusuri. Că 
jurămintele între muritori nu pentru altă s-au scornit, fără 
numai ca demonul, sub numele marelui Dumnezeu, mai pre 
lesne să-şi lucreze meşteşugurile sale, că unde este inima 
curată, nici întâi jurământul, nici pe urmă vicleşugul sau 
călcarea jurământului nu încap. 

Vulpea, dară, într-acest chip făcu începătura voroavei: 

„Iubite prietene, să nu îți pară cu divă (de mirare) căci 
zisei că, de frica Vulturului, păzesc (respect) cinstea Corbului. 
Căci lucrurile, între muritori, nu se isprăvesc atâtea cum le 
pofteşte voia, ca câte se lucrează cum le dă mâna şi vremea. De 
aceea nu numai a Corbului şi a Vulturului voie o caut, ci şi a 
Cucoşului, şi, după îndemânarea vremii, pot a-i da cinste şi 
închinăciune întorcând vetrelele după vânt. Că nebun corăbier 
ar fi socotit acela care ar îndrăzni a deschide pânzele împotriva 
vântului. Insă trebuie să fii adeverit (încredințat) că nu pot avea 
dragoste adevărată cu tot neamul păsărilor. Şi unde nu este 
dragoste adevărată, acolo cinstea este de frică; şi unde cinstea 
se face de frică, acolo se cearcă (se caută) şi se aşteaptă 
îndemâna vremii în care frică să nu mai fie, iar cinstea care de 
frică îi da, de bună voie să o întoarcă în ocară. Că pentru acest 
lucru întâi din fire plecare, apoi de la părinţi blestemare am luat 
ca niciodinioară să nu-mi deschid inima detot către cineva, că 
cu anevoie se poate ascunde un gând în două inimi, pe care una 
şi mai nici una de-abia şi mai nici de-abia îl poate stăpâni, şi cu 
vreo pasăre să nu leg prieteşug adevărat, fără numai cu 
Vulturul şi Corbul, cu care să fac oarece chiverniseală 
politicească pentru hrana adesea împreună. Iară altminteri, îmi 
porunceau ca oricând, cu vreo primejdie simptomatică, le-ar 
cădea penele, sau de vremea schimbării tuleielor le-ar scădea 

puterea aripilor şi a zburării, să fiu adeverit, fără nici un prepus, 
precum acestora, oricât le-ar fi carnea de macră şi de vânjoasă, 
tot este mai dulce decât stârvul împuţit. Aceasta, dară, ţi se 
cade să ştii, o, iubite frăţioare, că, precum zice un cuvânt din 
bătrâni şi precum şi noi, aceştia mai tineri, acum cu simţirile le- 
am dovedit, de multe ori clonţul Corbului şi al Vulturului au 
fost văzute scobind ochiul Vulpii. De vreme ce păsările acestea 
sînt, din fire, neprieteni de cap nu numai dobitoacelor, ci şi 
păsărilor, nu numai tuturor dihăniilor umblătoare pe picioare, ci 
şi lighioilor pe pântece târâitoare, şi nu numai tuturor viilor, ci 
încă şi tuturor morţilor - că cine numai al său bine şi a sa 
fericire cearcă, răul şi becisnicia tuturor pofteşte -, şi precum 
întotdeauna sînt însetate de sângele fierbinte, tot aşa sînt şi 
nesăturate de stârvurile împuţite. Aşijderea, nu fac vreo 
deosebire sau alegere nici între vitioan (slab) şi gras, nici intre 
bucata mare şi mică, sau socotesc înghiţitura a fi mai de saţ sau 
mai de nesaţ. Căci lacomul, şi sătul, flămând este, şi lăcomia 
nu se opreşte nici in hotarele- (limitele) gheometriceşti, nici nu 
se covârşeşte de exţentrurile astrologhiceşti (nici nu este 
covârşită de cercurile astrologice), nici nu caută materia şi 
forma filosofească, nici nu cunoaşte deosebirea şi alcătuirea 
(formalizarea) loghicească, nici n-a ascultat, în retorică, tropul 
îndestulării, nici nu a învăţat, în gramatică, graiul fără chip 
(verbul impersonal) şi cuvântul «ajunge». Ci, precum se vede, 
nu ucenică este, ci didascălă (profesoară) alhimiştilor, pe care 
nu-i poate opri nici adânc fundul mării, nici grosimea 
nestrăbătută (de nestrăbătut) a pământului, nici pe sub 
rădăcinile munţilor şi stâncilor ale metalelor şuvâite (șerpuite) 
vine, nici depărtarea locului, nici primejdia mersului 
(călătoriei), nici nevoia ajunsului (dificultatea ajungerii) şi 
aşeşi nici iuţimea şi arsura focului de la acel din fantazie născut 
şi din creierii prefăcut aur. 

Deci singur poţi socoti, o, prietene, de este cu putință 
lacomul să păzească (păstreze) într-adevăr dragostea cuiva şi să 

poftească vreodinioară (să dorească vreodată) folosul şi 
pricopseala altuia. Vulturul şi Corbul într-acest chip fiind şi 
aflându-se într-această rea diathesin (dispoziţie naturală), cum 
s-ar afla cineva în lume atât de fără de creieri ca nu numai să le 
facă pofta spre săvârşirea răului, ci măcar aşeşi (chiar) din gând 
să gândească spre aceasta? Căci totuna sînt cel ce ajută cu 
lucrul spre rău şi cel ce fapta rea o primeşte (acceptă) cu gândul 
şi o învoieşte. Aşadară, iubitul meu nedespărțit soție (partener) 
în toate împotrivnicele fortune, ieşind din toate prepusurile, 
cunoaşte precum este curata mea inimă față de tine. (Precum 
Vulpea mai mult în şuvăiţi (întortocheri) nădăjduieşte decât în 
fugă, tot aşa inima vicleană mai mult acoperit grăieşte decât 
aievea (pe față). Şi nevoieşte-te pe cât poţi, în lucru şi în 
cuvânt, spre ridicarea cinstei căzute a tot neamul dobitoacelor 
şi jigăniilor. Că toată slava şi lauda numelui cea mai de frunte 
este când cineva n-a băgat în seamă toate primejdiile şi 
osteninţele cu care pentru moşia (ţara) sa şi pentru neamul său 
şi-a vărsat sudorile. Iară eu mă jur cu inima curată că îţi voi fi 
în toate ajutoare şi împreună lucrătoare (colaboratoare) şi ce 
este capul lucrului voi fi primitoare şi suferitoare spre toate 
primejdiile." 

Săracul Ciacal, măcar că şi el este lăudat de viclean, însă 
cu bucăţeaua dulce a Vulpii, înghiţi şi undiţa otrăvii amară. 
Căci, precum decât dreptul se poate afla altul şi mai drept, tot 
aşa şi decât vicleanul este altul şi mai viclean. Şi aşa el 
înşelându-se şi învățând foarte bine de la Vulpe ce va grăi, ieşi 
cu mare îndrăzneală în mijlocul theatrului şi, înaintea tuturor 
gloatelor, făcu cuvinte ca acestea: 

„Vidra, neam cu prepus, cuvânt fără prepus a grăit şi sfat 
adevărat prietenesc a sfătuit. Ci unde urechile adevărului sînt 
astupate, acolo toate hrismurile se par basne. 

Însă fiecare dintre noi, ascultându-l numai cu cea stângă, 
iară nu şi cu cea dreaptă ureche, nu numai cât că nu şi-a întărit 
cuvântul, ci încă şi-a grămădit asupra-i mare grămadă de ură. 

Că mare scrâşnetul roților astupă voroava cărăuşilor. Şi în loc 
de mulțumita ce i s-ar fi căzut pentru dezvelirea adevărului, nu 
numai că din ţară-şi s-a izgonit, ci încă şi din izvodul 
(catastiful) neamului său s-a lipsit (a fost exclusă), şi aceasta nu 
dintr-altă pricină, precum mi se pare, a purces, fără numai din 
vechea şi rânceda pizmăluire. Iară încăşi (de asemenea), 
oricum ar fi, atâta cunosc, că toată voroava cu folos a Vidrei s- 
a făcut şi ei în stricare, şi altora spre mare neascultare 
(nesupunere) şi neaşezare (neorânduială). Că vântul viforât sau 
aerul tare clătit (mişcat cu putere), viersul muzicii, întocmit şi 
frumos alcătuit, abătându-l de la cât de ascuţitele la auzire 
urechi, îl fac neauzit. Şi iarăşi - ca să mă lipesc mai aproape de 
ţenchiul (scopul) voroavei mele -, minciuna este obişnuită să 
fure haina adevărului, cu care, îmbrăcându-se şi împodobindu- 
se, se vede că dă în hrismurile lui Apolon Pithianul şi i se pare 
a fi aşezată şi stăruită (statornică) în triposul lui cel neclătit (de 
neclintit). Dară lin suflând austrul adeverinţei (dreptăţii) şi 
dând într-o parte poalele hainei adevărului, descoperindu-se, se 
arată (se vede) grozavă (urâtă) goliciunea minciunii. Că 
scoțându-se unul din trei picioare ale scăuieşului minciunii, 
rezematul în vicleşug fără greş povâmindu-se, se dă(cade), cu 
bună seamă, cu capul în jos. În care scăuieş se vede a fi 
întemeiat şi alcătuit şi siloghismul dumisale Corbului spre 
dovada şi întemeierea vredniciei Struţocămilei. Însă lucrul, 
după socoteala adevărului, este cu mult într-alt chip. Fireşia 
(însușire firească) dară a lucrurilor de la câţiva se hotărăşte în 
câteva feluri. Iară cel mai adevărat şi mai gheneralis este 
acesta: Fireşia se cuvine totului, fiecăruia şi pururea. Deci cea 
mai deplină, cea mai adevărată şi cea mai gheneralis fireşie a 
păsării este a zbura. Căci toate păsările, şi fiecare pasăre, şi 
pururea, au putere a zbura, şi pe pasăre nu atâta penele şi ouatul 
o fac pasăre şi o deosebesc dintr-alte dihănii, pe cât o face şi o 
deosebeşte zburatul, căci altminteri şi şarpele se ouă, dară nu 
este pasăre. De-aci şi-au agonisit toate păsările, după fireşia lor 

cea mai chiară (clară), numele neamului, de unde se cheamă 
elineşte ptinon, evreieşte hof, arăbeşte tair, latineşte volatrilis, 
care, în limba noastră, s-ar zice zburătoare. Acesta fiind dară 
fireşă fireşia (fireasca însuşire caracteristică) păsărilor, de care 
Struţocămila  lipsindu-se  (neavând-o) - precum alegerea 
(hotărârea) tuturor primeşte (este de acord) -, iată că 
Struţocămila nu poate fi numită şi nu poate fi pasăre fireşă 
(adevărată). Că altminteri, dacă Struţocămila ar fi adevărată 
pasăre, i s-ar cuveni adevărata fireşie a păsărilor, adică tot 
struţul, ca toată pasărea şi pururea, să poată zbura. Aceasta, 
dară, lipsindu-i, iată, dară, că nu este pasăre. În cea sistatichi 
diafora (stabilă deosebire), locul cel mai de sus îl poate ţine, 
după deosebire, fireşia lucrului, precum poftesc (cer) cele cinci 
glasuri (categorii: genul, specia, specificul, diferenţa, 
întâmplarea) ale lui Porfirie, adică: neamul a fi dihanie, chipul 
— pasăre, deosebirea — zburătoare, fireşia —  piuitoare, 
întâmplarea iarăși în pasăre, sub fireșie, se cuprinde, că 
pasărea, ver (ori) ar piui, ver n-ar piui, ființa (esența 
definitorie) păsării nu se strică. Deci, porecum am şli mai zis, 
fireşia cea mai mare fiind în acea deosebire stăruitoare, care în 
Struţocămilă cercându-se şi neaflându-se, iată, dară, că nu 
poate să fie pasăre. Că precum deosebirea omului dintr-alte 
neamuir de dobitoace îă1 este socoteala şi fireşia râsul, tot așa, 
la pasăre, se socotește zburatul şi piuitul. Şi de s-ar da, în 
lucrurile firii, de vreun dobitoc cu pene, cu patru picioare, ci 
numai dreapta socoteală deplin caomul să aibă, acel dobitoc ar 
fi adevărat om. Așijderea, împotrivă, de s-ar afla un dobitoc în 
două picoare, cu cap şi nas şi cu toată cealaltă formă a omului, 
numai să aibă aripi şi să zboare, iară socoteala și râsul să-i 
lipsească, dobitocul acela ar fi adevărat pasăre, iară nu om. De 
aceea aievea (adevărat) este că la fiece dihanie deosebirea şi 
fireşia, iar cealaltă formă a chipului nicicum, fie măcar pasăre 
cu patru picioare, măcar dobitoc cu două aripi, măcar cu mâini 
cu cinci degete, cu unghii şi fără păr, şi fără pene, şi fără 

socoteală, acestea toate nicicum nu pot stărui fireşă deosebirea, 
că veri mâinile omului ar fi de moimâţă, veri obrazul moimâţei 
la arap (negru), moimâţa, spre deosebire de dobitoc, deşi 
uimește socoteala, este fără socoteală, iară arapul, spre 
deosebire de dobitoc este şi rămâne pururea cu socoteală 
(textul de mai sus este „descifrarea” următorului fragment de 
frază originală, considerat de editorii atenți ca „neclară” 
(transcriere ad litteram). Acum dară de ce mai multă dovadă 
trebuie de socoteală loghicească şi de ce mai înainte proasta 
(umila) mea socoteală sileşte mai departe să scoată un picior 
din triposul lui Apolon, şi se nevoieşte să scoată şi cea mai de 
folos protasin (premisă) din siloghismul dumisale Corbului, 
alcătuit în barbara? Căci experienţa şi ispita (cercetarea) 
lucrului pot fi mai adevărate decât toată socoteala minţii, iar 
argumentele arătării de faţă sînt mai tari decât toate chitelele. 
Că au nu Vidra, săraca, ne prezentuieşte cum se cade toată 
dovada ispitei? De vreme ce ea, având toate fireşiile 
dobitocului în patru picioare şi căci numai unor întâmplări - 
care, după cum nici nu fac, tot aşa nici nu strică fiinţa - ce i-au 
venit mai de deasupra, adică firea a ajutat-o şi cu văzduhul şi 
cu apa în locul văzduhului a se sluji, pentru adăugarea, iar nu 
pentru scăderea puterilor firii aţi lepădat-o din catalogul 
jigăniilor. Au doară de s-ar afla vreuna dintre noi să poată 
vieţui, nebetejită, în para focului, ca salamandra, pentru căci ar 
fi dăruită de la fire cu această putere, eu zic că şi pe aceea, 
pentru mai multe vredniciile firii sale, aţi izgoni-o din 
monarhia noastră. Lucru care, de l-aţi face, credeţi-mă, fraţilor, 
că prost l-aţi socoti. Că cine-i împodobit cu mai multe 
vrednicii, veri din fire, veri din osteninţă, acela mai mare cinste 
trebuie să aibă şi mai tare se cade de către toți să fie iubit. De 
aceea socotesc a fi drept şi cu cale să fim ascultători poftei 
(supuşi exigenţei) adevărului, iară nu glasului Corbului. 
Aşadară, aievea (neîndoielnic) este că precum pofta adevrului, 
aşa va să fie încheierea voroavei mele acesteia, că, de vreme ce 

Vidra, pentru pricinile care s-au pomenit, cu sfatul tuturor s-a 
ales (s-a hotărât) ca să se radă din tabla (cataloguil) 
amândurora monarhiilor, tot aşa şi numele Struţocămilei să se 
şteargă dintr-al în patru picioare umblătoarelor izvod, tot aşa 
dintr-al zburătoarelor cu aripi dihanii; dintr-al celor de pe stihia 
pământului izvod zic să se şteargă, căci are pene şi se ouă, iară 
dintr-al celor din stihia văzduhului, căci este nu zburătoare, ci 
pedestră. Iară altminteri, de va socoti cineva împotriva firii şi în 
pizma adevărului - căci voia slobodă este obişnuită a-şi arăta 
puterea sa mai mult spre rău şi împotriva adevărului, decât spre 
bine şi spre plăcerea adeverinţei (adevărului) -, şi pe 
Struţocămilă s-ar nevoi să o tragă în monarhia şi în partea sa, 
acelaşi ar trebui nu mai puţin a o numi pe Vidră între 
dobitoace. 

Pe  Struţocămilă, dară, lipsa slujbelor (darurilor, 
înzestrărilor) firii o scoate afară dintre păsări, iară toate fireşiile 
o gonesc dintre dobitoace, pe care noi, pedestrele, aşeşi (chiar) 
măcar vreodinioară (vreodată), nici nu am numit-o, nici nu am 
pomenit-o, nici nu am gândit-o a încăpea cumva între noi. Şi de 
va fi şi a voastră socoteală aşa, precum pofteşte orânduiala 
adevărului, ea nici pe pământ, nici în văzduh, nici în apă şi nici 
în foc, şi, aşeşi (de asemenea), nici undeva loc de trai nu va 
putea să aibă, ci doară de-şi va dobândi lăcaş în a cincea stihie. 
Că fortuna este obişnuită ca, pe cel ce doreşte multe haine a 
cerca, să-l dezbrace şi de cele ale sale." 

Aceste cuvinte ale Ciacalului, cu îndrăzneală şi socoteli 
de argumente nebiruite (de neinfirmat), nu numai că umplură 
urechile tuturor, ci încă şi inimile li le împunseră de dânsele ca 
cu o lance ascuţită. Şi stăteau cu toţii în îngăimare (în 
încurcătură) ce să răspundă, şi se mirau (nu-şi dădeau seama) 
de ce parte a cuvântului s-ar apuca întâi. Tărimea argumentelor 
îi speria, îndrăzneala voroavei îi îmblăznea (necăjea) şi, ce este 
mai cu greu, neştiinţa lucrului şi a adevărului îi izgonea aşeşi 
detot din ţărcălamul minţii. Că pe cât lumina soarelui poate 

lucra în organele văzătoare, tot pe-atât ajută ştiinţa mai dinainte 
în mintea adulmecătoare (inteligenţa intuitivă). 

Aşa, ei, tuşind, scuipând şi cuvintele prin limbi-şi 
învăluindu-le, Lupul, care nu proastă între toate jigăniile se 
numea, folosind cuvinte cioplite şi sub pilde oarecum 
acoperite, însă tocmai spre ţenchiul adevărului duse 
(îndreptate) şi nimerite, într-acest chip începu a grăi: 

„De multe ori împărații - căci sufletele lor, oarecum de 
mărimile şi greuimile lucrurilor, mai de multe ori şi mai adesea 
atingându-se - se văd, peste vrerea lor, a proroci şi se par, peste 
simţirea lor, a prognostica. Părere căreia acum 1 se făcu dovada 
aievea, de vreme ce, dintâiaşi dată, chiar amândoi ziseră - de 
veţi pomeni (vă veţi aduce aminte) pricina ce se scornise pentru 
mică şi de nimică Jigăniuţa ce se cheamă Liliac - şi amândoi în 
gura mare spuseră că din priciniţe mici mari gâlceve se 
scornesc şi ţânţarul se face armăsar. Au nu, dară, de aceea mai 
dinainte se fereau, şi acestea, pe care noi acum, cu ochii 
trupului, de faţă le privim, pe acelea ei, încă până a nu fi, le 
oglindeau (le vedeau ca într-o oglindă) cu ochii sufletului? Noi, 
dară, atuncea în puţin socotind (nu prea luând în seamă) 
cuvântul lor, acum se vede că ei, ferindu-ne cu socoteală de 
capul viperei, noi, cu nesocoteală, neferindu-ne, am căzut la 
coada scorpiei (însă, precât semnele cuvintelor împungătoare 
(insultătoare) au arătat chipul inimii pizmuitoare). La arătare 
(în văzul lumii), s-au făcut că şi cuvintele şi lucrurile s-au 
început nu spre aşezarea (potolirea) gâlcevii proaspete, ci spre 
obrinteala pizmei împuţite, care nu aduce tămăduire, ci 
burzuluire rănilor din trupurile monarhiilor. Că precum otrava 
cumplită, otrăvind stomacul, tot trupul putrezeşte, tot aşa pizma 
veche, spre izbândă (răzbunare) a aduce, tot statul (starea) 
monarhiei îl risipeşte (distrugere). Şi precum un mădular, 
pătimind de o de netâmăduită (de nevindecat), boală, princet- 
princet (încet-încet), pricineşte tot trupului moarte, tot aşa, în 
toată publica, umblând cu gând rău şi cu pizmă asupra altora, 

cu vremea toată monarhia o prăvăleşte cu capul în jos. Fost-au 
trebuit, întâi, pe cei ce ar fi fost aducători şi pricinitori gâlcevii 
să-i fi scos, fără nici o zăbavă, din mijlocul nostru şi, până a nu 
pătrunde gâlceava aceasta inimile şi sufletele tuturor, să fi ales 
(hotărât) ce-i de scădere de ce-i de folos. Că precum cineva, 
pentru mântuinţa a tot trupul şi pentru paza vieţii, măcar că cu 
mari chinuri şi dureri, însă suferă şi primeşte fier, foc şi tăierea 
a unuia sau şi a două mădulare, tăiere şi detot de la sine 
lepădare, tot aşa se socoteşte, şi în statul publicii, unul 
nestătător (nestatornic) şi scornitor de răscoale şi gâlcevi, care 
ca un mădular rău şi beteag se cade a fi curmat şi tăiat din 
trupul monarhiei. Căci ce folos nouă şi ei a adus Vidra cu sfatul 
fără vreme (cu sfatul ei dat la nevreme)? Şi ce treabă a avut 
Bâtlanul să amărască şi să dosedească (să mâhnească) cu atâtea 
cuvinte inima Vidrei? Pe Breb cine l-a chemat la mărturie? Şi 
cine, cu ce treabă l-a ascultat? Numele Struţocămilei, 
siloghismul Corbului, împotrivă voroava Ciacalului, ce folos 
au adus la propozitul (tema) acestei adunări? Vânătoarea 
arabilor, fuga Căprioarei şi primejdia Struţocămilei ce amestec 
au avut la acest sinod (adunare)? Ci adevărul este acesta, că 
zavistia este jiganie cu multe capete şi cu toatele înghit pizmă 
şi deodată borăsc gâlceavă şi vrajbă. Căci Bâtlanului, socotind 
că Vidra îi împuţinează, prin gârle, vânatul peştelui, i s-a părut 
că i se va deşerta vreodată guşa de putrejune de peşte şi maţele 
de viermi de putrejune, căci lăcomia Bâtlanului este vestită 
lumii. Brebul, aşijderea, este jiganie care, pierzându-și puterea 
organelor născătoare, cade în firea şi îndrăpnicia hadâmbilor 
(eunucilor), care nici nu s-au văzut, nici nu s-au auzit să-i fie 
prieten adevărat sau să-i poftească binele vreunui purtător de 
duh pe câţi încălzeşte soarele. Că necazul lipsei la unul 
scorneşte zavistia prisoselii la altul. Şi aşa, mărturia lui asupra 
Vidrei nu se poate să se socotească neimată (nmânjită) şi 
neîntinată de păcura zavistiei. Că mai lesne este cineva să 
lucreze o mie de ani în fântânile catranului (puţurile de petrol) 

şi cu catran să nu se pice, decât zavistnicul să facă voroavă un 
ceas cu cel pe care îl zavistuieşte şi cuvânt pizmos să nu-i iasă 
din gură. Au doară nu ştiţi căci, odinioară, un blănar isteţ în 
meşteşug, l-a amăgit pe altul, prostatic în cunoştinţă 
(pricepere), şi în loc de piele de breb i-a vândut blană de vidră? 
Au numai spicul părului şi floarea (culoarea) pielii amândurora 
asemănându-se, o dovedeşte pe Vidră precum să fi fost 
odinioară Breb? Ba, mă credeţi că, de s-au amăgit ochii 
prostaticului, nici Vidra, nici pielea Vidrei Fiinţa nu şi-au 
schimbat. Că Firea lucrurilor nu se socotește în cele ce-şi reduc 
(nu se judecă după cele ce se aseamănă), ci după ceea ce este 
fiecare. Căci întâmplările, precum vin, tot aşa se şi duc, pe 
deasupra ipohimenului (substanţei), nestricându-i deloc fiinţa. 
Ci toate acestea altceva nu fac fără numai din zavistie 
împoncişare (împotrivire), din  împoncişare  năduşeală 
(înăbușeală) şi asupreală (supărare), din asupreală se scornesc 
gânduri de şuvăială (viclenie) şi cuvinte de răsuflare (replici de 
uşurare), precum s-au împreunat în pâră şi mărturie Bâtlanul cu 
Brebul asupra Vidrei; Ciacalul şi Căprioara, ţinând partea 
Vidrei, au risipit (au spulberat) siloghismul Corbului şi au 
scornit mii de mii de ocări împotriva Struţocămilei. Aceasta, 
iarăşi, de se va tăvăli mai mult prin mijlocul gloatelor, sau ea 
sau alta în locul ei, împingându-se de necaz, poate să gârâie 
altceva, mai mult şi mai de ocară asupra alteia. Şi aşa, 
întorcându-se (transformându-se) în toată gâlceava (Într-o 
gâlceavă generală), se va scorni între toți o nestătută şi 
neobosită clătire (tulburare). 

Şi de-aci urmează între împărați a scânteia scânteile 
împotrivirii, nu numai pentru Liliac, ci încă a se aţâţa pârjolul 
mâniei şi pojarul izbânzii (răzbunării) şi pentru Fil şi Inorog. 
Lucru care va muta, fără greş, numele adunării fericite în 
porecla risipei (dezbinării) nefericite. Aşijderea, că lucruri mici 
ca acestea iată că şi spre mari gâlcevi cresc, şi până acum încă 
nu se arată vreun semn de nădejde ca acela de se vor cumva 

putea aşeza (potoli). Dară de va ajunge cineva a căuta (analiza) 
judecata (neînţelegerea) între doi monarhi şi a împăca inimile a 
doi împărați, cum oare va putea a aduce aceasta la săvârşit? Şi 
cine va îndrăzni să intre în mijlocul lor? Că nimic nu este mai 
greu a căuta (a încerca) de judecat decât pâra între doi prieteni - 
mai ales împărați fiind căci cineva, alegând (judecând) pâra 
între doi neprieteni, pe unul poate să şi-l facă prieten, iară 
dintre doi prieteni, unul se face aşeşi detot neprieten. Că 
muritorii aşa sînt din fire întocmiţi, nu numai în războaie şi nu 
numai în gâlcevi, şi aşeşi nici în glume şi în jocuri nu primesc 
de la altul a se birui. Apoi, precum socotesc, cineva poate vrăji 
(minți) că din gura Ciacalului numai gura era a lui, iară 
duhurile (ideile) până într-atâta îndrăznitoare şi cuvintele aşa la 
inimă lovitoare - care, toate, erau ca grosimea fumului ce iese 
arătând ce mare văpaie va izbucni pe urmă - erau ale altuia." 

Vulpea, auzind acestea, tare se împunse în ascunsul 
ştiinţei sale şi, pentru ca voroava Lupului să nu se trăgăneze 
mai mult, se sili, cu scurtă voroavă, cuvintele (ideile) într-altă 
parte a le abate. Însă firea întotdeauna biruieşte meşteşugul, şi, 
din plinirea inimii, cuvântul şi fără veste izbucneşte. Într-acest 
chip făcu şi Vulpea, că, în loc să grăiască ce gândea, spre 
potolirea cuvintelor, vru să potolească focul cu iarbă pucioasă 
(praf de pușcă) şi se sili să înăduşească (înăbușe) scânteia cu 
iască (ciupercă de copac, care, uscată, este uşor iflamabilă). Şi 
într-acest chip, cu mare glas, îşi slobozi cuvântul din gură ca 
piatra din praştie. Că cuvântul slobozit se duce mai iute decât 
fierul împănat (săgeata) şi piatra aruncată-n fundul mării tot se 
nădăjduieşte precum vreodată tot va mai ieşi, iară cuvântul 
grăit, toată nădejdea lipseşte precum că va fi cu putinţă a se 
dezgrăi. 

„ŞI cine oare, zise, a zis vreodinioară că glasul Corbului 
este spre chezi buni (meneşte a bine)? Care măcar siloghismul 
lui Aristotel, măcar sofisticul [...] (frază lacunară în manuscris) 
lui ar avea în gură? Şi cu atâta, de acum înainte grăiască şi 

altul, de vreme ce eu nu din cap, ci din coadă, nu dinainte, ci 
dinapoi fac încheierea siloghismului, adică mai pre lesne îi este 
soarelui răsărit să-şi oprească razele luminii de pe faţa 
pământului, decât a se acoperi, în veci, adevărul cu minciuna." 

Toate zburătoarele se tulburară şi tare se ameţiră de dulce 
otrava  Vulpii. Căci cunoscură bine că toată puterea 
siloghismului Corbului se curma şi că apărarea care o făcea 
pentru partea monarhiei sale ieşea în deşert. Pe lângă a Vulpii 
împunsătură de cuvânt uitară toată învăţătura Lupului. 

Iară în monarhia păsărilor era o pasăre care se cheamă 
Cucunoz; aceasta este din fire cu socoteală înaltă, nu primeşte 
cuvântul să-i rămână vreodată jos (cuvântul să nu-i fie vreodată 
luat în seamă) multe grăieşte dară puţine isprăveşte, este iute la 
mânie, la foame nesăturată. Zic că viţelul întreg de-abia îi este 
de gustarea dimineţii, iară la ospăţul prânzului nu se satură cu 
taurul şi cu cămila. Aşa despre partea stomacului, iară despre 
partea sufletului, cu multul mai mult este nesățioasă şi 
nesăturată. Prin olaturile ei altă jiganie nu numai că nu poate a 
vieţui, ci nici a trece fără primejdie. Că, socotesc, mai pre lesne 
şi mai fără primejdie cineva să poată a face călătorie pe lângă 
vârtoapele zmeilor şi pe lângă bârlogurile leilor, decât să treacă 
prin hotarele (ţinuturile) Cucunozului, care pururea se 
chinuieşte de foamea lăcomiei. Această pasăre, dară, cu mare 
mânie, mai mult din stomacul tulburat decât din rostul (gura) 
fără sfat (învăţătură), într-astfel cuvintele, deodată cu balele, îşi 
stropi: 

„S-ar fi căzut, o, prietenilor, Lupul pildele sale să le 
vândă ciobanului, şi Vulpea să-şi arate cimiliturile ei 
prisăcarului bătrân. Iară, de este glasul Corbului luat ca semn 
rău, cine va fi acela care să nu poată cunoaşte că când îi vine 
unuia veste rea de la cineva, aceeaşi veste altul altuia i-o aduce 
de bună? Ci fie glasul Corbului veste rea în urechile Lupului, 
Ciacalului sau măcar şi singur (însuși) Leului. Sînt însă alte 
urechi care, primindu-l cu dragoste, îl ascund cu dulce 

(plăcere) în cămara inimii lor. Iarăşi şi altminteri, că deşi peste 
tot şi tuturor glasul Corbului este neplăcut, o avem între noi pe 
Coţofană, căreia din limbă-i fericire şi din gură-i cură (curge) 
bună vestire. Dară şi cu aceasta, ce se isprăveşte? Până când, 
dară, o, păsărilor, vă veţi îngăima (încurca) în glogozeală 
(vorbire nedesluşită) în zadar şi statul (starea) vredniciei 
voastre nu-l veţi băga în seamă? Până când vor urla, vor lătra 
ŞI vor scânci jigăniile şi dobitoacele acestea care pururea sub 
umbra noastră umblă şi ochii noştri totdeauna în spinarea lor 
privesc? Pană când nu veţi cunoaşte ce firea singură arată? Că 
aşa este orânduit din fire, ca tot dobitocul şi toată jigania în 
patru picioare să umble cu capul plecat spre pământ, şi toată 
pasărea, prin aer zburând şi pe deasupra lor trecând, uneori cu 
umbra să le ocrotească, iară alteori cu unghiile şi cu pintenii să 
le lovească, că pururea şi mai totdeauna pasărea se pune pe 
stârvul dobitocului, iară cu penele sau cu tuleiele păsării rar 
dobitoc se îneacă. De aceea socotesc că cinstea şi vrednicia 
monarhiei noastre, puţin socotindu-se de la ai săi(fiind puţin 
luată în seamă de supuşii săi), a dat pricină de deschiderea gurii 
a jigănii (unor jigănii) ca acestea. Deci guri ca acestea nu cu 
siloghismuri loghiceşti, ci cu porunci împărăteşti sînt să se 
astupe. Precum marele nostru împărat şi nebiruitul monarh, 
Vulturul, i-a dat Corbului semnul biruinţei, Corbul dară şi 
epitropul Vulturului, așa vrea, aşa poruncește, aşa să se facă. 
Sprijinindu-mă, acum, şi eu, cu puterea acestei sentinţe, 
cuvânt şi sfat ales (hotărâre şi dipoziție definitivă) dau. Vidra 
să fie afară dintr-amăndouă monarhiile. Struţocămila în oricare 
izvod (catastif) îi va plăcea într-acela să se scrie. Sniţocămilei, 
după chipul ce din fire are şi din ocrotirea cea tare a Corbului, 
să i se dea şi cornul cel de putere între celelalte dihănii, căci 
partea (partida) Corbului are  clironomia (moştenirea) 
Vulturului. Iară cine acestora împotrivă ar gândi, ar grăi sau ar 
face, pedeapsa să-i fie moarte groaznică. Acesta este cuvânul 
Corbului şi bună plăcerea Vulturului. Că când grăiesc preoţii 

lui Apolon de la Delphis, atuncea tac toate vrăjile de la 
Memphis." 

Atunci, toate păsările şi dihăniile zburătoare, socotind că 
nu se va mai putea afla nici cuvânt împotrivă, nici socoteală de 
asemenea Cucunozului, cu toatele într-o gură strigară: 

„Facă-se, facă-se, şi voia şi porunca împăratului şi 
epitropului plinească-se!" Insă, precum zice zicătoarea, că 
răspunderea (răspunsul) moale frânge mânia, şi trestia 
înduplecată (îndoită) de vifor nu se frânge, aşijderea, 
potolindu-se mânia, cuvântul cel moale se arată a fi tare şi 
vârtos, şi, viforul trecând, trestia iarăşi la locul ei dreaptă 
rămâne, Într-acest chip smerit chipul jigăniuţei - care se 
cheamă povaţa (călăuza) Leului şi-i este adulmecătoarea 
vânatului - şi moale glasul ei, precum dârze cuvintele 
Cucunozului într-altă parte le abătu, tot aşa, cu preasubțire 
meşteşug, toată învăluiala o desfăcu şi o îndemnă pe 
Struţocămila singură pe sine să se vădească cine şi ce este. Că 
mai de crezut este un cuvânt de mărturisire al gurii fireşe 
(proprii), decât o mie de mărturii ale altora, străine. Această 
jigăniuţă într-acest chip îşi începu scurte, dară cu vârtute, 
cuvintele sale: 

„Singură (însăşi) a mea a trupului slăbiciune şi micşorare 
a sufletului supus şi a voii legate (lipsei de libertate) este 
arătătoare (demonstrativă). Că muritorii sînt obişnuiţi a se 
lăuda cu înălțimea statului, cu frumseţea trupului şi cu 
ghizdăvia feţei (aspectul plăcut al chipului), ca cu un lucru prea 
mare de la fire dăruit, şi încă mai mult între alții nu numai 
arcoase (arcuitele) sprâncencle-şi a-şi ridica, ci şi sfaturile 
peste cuviință a-şi da şi socoteala peste măsură a-şi ridica. 
Aşijderea, împotrivă este de socotit, că, la cei mai mulți, 
mărimea şi greuimea trupului sînt semnele micşorimii 
sufletului şi uşurimii minţii. Şi iarăşi, cine in lume nu-şi va fi 
dovedit aceasta, că vrednicia sufletului nu se măsoară după 
frumseţea trupului? Căci nebunul (nechibzuitul) frumos la chip 

şi-a scos şi trupului grea pedeapsă şi numelui mare ocară. Iară 
înțeleptul grozav (urât) şi ghebos nici nu a gândit vreodată, nici 
nu a făcut lucru fără folos. Deci aievea este precum eu să fiu, 
între toate jigăniile, cea mai mică şi cea mai de nimică. De 
aceea mie nu cuvânt între voi a grăi, ci nici împins de flegmă 
nu mi s-ar cădea măcar a tuşi. Însă de vreme ce voia şi porunca 
marilor împărați a fost ca, în adunarea de obşte, şi sfaturile să 
fie de obşte, sprijinindu-mă în porunca lor, îmi întorc 
(transform) acum supunerea trupului în slobozenia sufletului, 
că pentru închisoarea (întemnițarea) şi legarea trapului sînt 
destule un lănțug şi o vartă (temniță), iară pentru strânsoarea 
sufletului şi opreala vocii slobode, nici mii de mii de lânţuge, 
nici zeci de mii de închisori nu pot face ceva. De aceea zic într- 
acest chip, că unde pravila se sprijină în silă şi în tărie (forță, 
samavolnicie), nu pe bună socoteală (bună chibzuială) şi 
dreptate, acolo nu este trebuitoare nici o ascultare (supunerea 
de bună voie) a supuşilor. O, cinstiților şi dintr-îmbe părțile 
vestiţilor senatori, ce poate fi această între voi, din toate părțile, 
neaşezată (neorânduită), iară altă dată, mai mult decât se cade 
semeaţă voroavă? Nu se poate afla nimeni în lume atât de 
ascuţit la minte şi de iute la judecată care în toată alegerea 
(hotărârea) să fie negreşit (fără greşeală) şi nesmintit, şi măcar 
că pentru cele şie cunoscute este aspru lucru a face dreaptă 
judecată, cu cât mai vârtos cu greu şi aşeşi (chiar) peste putinţa 
a toată firea va fi a face deosebire de bune sau de rele, de 
vrednice au de blestemate, între cele şie mai dinainte nicicum 
ştiute sau cunoscute. Că, după a mea socoteală, zic că mai pre 
lesne îi este cuiva fără organul ochiului şi fără lumina soarelui 
să deosebească între alb şi între negru, decât fără cunoştinţa 
lucrului, a-l alege de vrednic sau de nevrednic. Într-acest chip 
poate fi să fie (s-ar putea să fie) şi sentinţa care a lăsat-o 
dumnealui Cucunozul despre vrednicia Struţocămilei. Aşadar 
zic că nimeni nu poate fi judecător mai mult al altuia decât al 
său şi nimeni nu poate să-l cunoască mai mult pe altul decât se 

poate cunoaşte pe sine, când lipseşte spurcata filaftie (iubire de 
sine). De unde urmează a fi mai cu cuviinţă şi, părăsindu-vă de 
toată voroava dezmăţată, să o chemaţi de faţă pe Struţocămilă 
şi pe dânsa să o întrebaţi ce zice şi ce socoteşte despre sine. Şi 
orice răspuns ar da, pe acela să-l zbateţi, cu dreapta bunei 
socoteli, în ciurul alegerii. Şi, aşa, atunci, veţi putea face pre 
lesne deosebirea între grăunţe şi între pleave." 

La acest sfat, nu numai că Cucunozul nu avu ceva a 
răspunde împotrivă, ci încă fu foarte plăcut şi tuturor gloatelor, 
şi toate capetele mari şi deşarte se plecară celui mic şi plin, că 
sfatul pe care îl poate da săracul învăţat şi înţelept nu-l pot 
nimeri toți împărații nebuni şi neispitiţi (lipsiţi de învățătură). 
Că ştiinţa înţelepciunii nu locuieşte în scaunele trufaşe şi înalte, 
ci în capetele plecate şi învăţate. 

Şi aşa, o chemară pe Struţocămilă în mijlocul theatrului. 
Căreia îi puseră înainte-i întrebarea despre sine, şi „Ce?" şi 
„Cine este?" o întrebară. 

Iară Struţocămilă răspunse, zicând: 

„Eu sînt un lucru mare şi vreau să fiu şi mai mare, căci 
aceasta chipul îmi vrăjeşte (prevesteşte), de vreme ce tuturor 
celor ce mă privesc le aduc mirare (admiraţie) şi ciudesă 
(uimire). De pururea mă aflu în palatele împăraţilor; puterea 
stomacului îmi este atât de vârtoasă, încât poate amistui şi 
fierul şi focul. 

Aceste vrednicii aflându-se la mine, au nu mi se cuvin 
toate laudele  Cucunozului şi sămăluirile (comparaţiile) 
Corbului? Aşijderea, ajutorind (adăugând) priinţa (bunăvoința) 
şi ocrotea Vulturului, de m-aş putea înălța în aer, aş fi mai 
arătoasă decât toate zburătoarele, aşeşi şi decât Vulturul." 

La răspunsul ei, toate dihăniile îşi clătiră (izbucniră în) 
râsul cu hohot, numai Corbul Cucunozul îşi tulburară stomacul. 
Deci unii, de mânie şi de necaz, pufneau pe nări, alții, de 
ruşinea ascunsă în inimă, se aprindeau în obraz, iară alţii o luau 
cu batjocură în laude şi cu mascara în pofală (ocară în 

preamărire), că cu cât ştiinţa rea într-ascunsul inimii necăjeşte, 
cu atât la iveala tuturor ieşind, ruşinea îi pedepseşte în faţă. 

lară unul dintre gloate, poate din ceata dobitoacelor, 
ridică glas ca acesta: 

„O, prieteni şi fraţi, la această adunare împreunaţi! 
Tuturor este ştiut precum dumneaei Struţocămila se naşte şi 
trăieşte în părțile de jos, şi poate fi sau sub, sau aproape sub 
brâul ars (la tropice). În capul căreia soarele lucru împotrivă a 
lucrat. Că de s-ar fi născut în părțile crivăţului (la nord-est) şi 
ar fi trăit în părțile austrului (la sud) căldura soarelui i-ar fi mai 
uscat umezeala creierilor, şi aşa ar fi silit tidva capului spre 
îndesarea creierilor şi cuprinderea înţelegerii. Ci ea poate fi 
avâd din fire capul uscat, în care, de a şi fost vreo umezeală 
firească, arşiţa şi lui şi căldura austrului i-au deschis porii pielii 
şi încheieturile osului tidvei mai mult decât a trebuit. Şi aşa, pe 
o parte, puterea căldurii, cu puţina umzeală, îi scotea şi a 
creierilor materie, iară pe altă parte, în locul creierilor intra 
vântul sau aerul clătit (în mişcare) şi lăcaş veşnic în căpăţână-i 
îşi afla - căci, precum fără prepus ştiţi, în fire nu se poate a se 
da loc ceva deşert -, şi aşa, din vântul strâns, vânt sloboade, că 
cineva nu poate da ce nu are, însă, oricum ar fi, |prostimei ei se 
cade a se da iertăciune, de vreme ce poate fi (probabil) că nu a 
citit categoriile loghicii şi nu s-a zăbovit în cărțile ştiinţei, că 
celor ce multe lumânări topesc în citeala cărților, ochii trupului 
se tâmpesc (îşi pierd acuitatea) la vedere. lar ai acelora ce 
niciodată pe slove nu au căutat (nu s-au uitat), măcar că 
vederea şi-au păzit-o mai ascuțită, însă neştiinţa i-a vârât în 
întunericul şi în Tartarul necunoştinţei. Iară de ar fi fost 
altminteri, ar fi şi răspuns după categoria ce o aţi întrebat. Ci 
acum, ea, la întrebarea ceinţei (asupra substanţei), dă răspunsul 
câtinței (asupra cantității) şi feldeinţei (asupra calității). 
Aşijderea, voi o întrebaţi ce este, iară ea vă răspunde cât este şi 
în ce fel este - că răspunsul când nu se dă după (la) întrebare, 
puţin se deosebeşte de voroava mutului cu surdul. Şi iarăşi, voi 

o întrebaţi ce zice despre sine, iară ea vă răspunde ce cere, 
pofteşte şi pune în sine. De aceea socotesc să vă curăţaţi cu alt 
chip urechile de greţoase cuvintele ei, că, pe cât greu aduc 
stomacului slab bucatele vârtoase, tot pe atâta nesuferire aduce 
la urechea bine ascultătoare cuvântul nealcătuit. Adică, întâi, 
de este cu putinţă, să se curme aşeşi detot (întru totul) şi 
întrebarea voastră şi răspunsul ei. Că sufletul înţelept, pe cât îşi 
opreşte gura a grăi cuvinte rele, tot pe atât îşi opreşte şi 
urechile a auzi voroave fără de folos. Iară aceasta de nu este cu 
putinţă, aş sfătui ca nu după a voastră cunoştinţă, ci după a ei 
prostime şi neştiință să o întrebaţi nici ce şi cine este, ci 
întrebaţi-o cum o cheamă, căci bine ştiţi că tot capul şi sfârşitul 
filosofiei este cineva pe sine ce este a se cunoaşte. Şi de-şi va 
şti numele, este nădejde precum să fi având oarece semn de 
cunoştinţă, de nu mai multă, încailea cât îşi simte fiecare dulău 
numele după sunetul glasului. Iară de nu va fi păzit (păstrat) în 
fantazie nici însemnarea numelui fireş (propriu), curmaţi aşeşi 
detot nădejdea precum veţi putea a vâna ştiinţă de la cel 
neştiutor, căci vânătorul ştiinţei este socoteala, iară al 
măiestriilor (artelor), simţirea." 

Aşadară, după socoteala şi sfatul acestui înțelept şi 
anonim sfetnic, o întrebară pe Struţocămilă: 

„Cum te cheamă?" 

Iară ea răspunse: 

„Eu pe mine niciodată nu mă chem. Au n-aţi citit 
gramatica în locul (capitolul) numelui (pronumelui), unde arată 
că mă, în locul numelui eu, se lipseşte de căderea chemătoare 
(cazul vocativ)? Ci alții pe mine mă cheamă «o, dumneata." 

Iarăşi o întrebară: 

„Dară numele îţi este o, au pe alt nume te cheamă?" Iară 
ea răspunse: 

„Când strigă cineva către mine, atunci aud, precum şi pe 
voi acum, când m-aţi chemat, v-am auzit. Deci acum, vă rog, 
spuneţi-mi de ce m-aţi chemat?" 

Cu toţii deodată cunoscură că nu în chipul arătos, nici în 
dobitocul căpăţânos, ci în capul pedepsit (învăţat) şi cu multe 
nevoi (strădanii) dumerit sălăşluiesc creierii cei mulţi, în care 
chip şi tâmpă se arăta mintea săracii Struţocămile. Deci se 
părăsiră (renunţară) mai mult a o cerceta şi a-şi lepăda 
cuvintele în zadar, şi acum, cu a tuturor tăcere, mai-mai se 
mărturisea (adevereau) al Corbului siloghism şi a Cucunozului 
sentință, căci tăcerea multă la răspunsul de treabă (folositor, 
necesar) ţine locul mărturisiri. 

Însă iarăşi Căprioara de Aravia, apucând voroava a clăti, 
scoase la iveală ce va să zică numele cel adevărat. Aceasta, 
dară, într-acest chip grăi: 

„De este toată pofta (dorința) adunărilor a se înştiinţa de 
numele acestei jigănii, nu mă voi lenevi a spune pre cât se află 
în proasta (modesta) mea ştiinţă, că pe cât este de cu greu şi de 
scădere (de apăsător şi de umilitor) pentru cineva a fi sărac de 
ştiinţă, cu atât de urâcios lucru este cineva a-şi ascunde ştiinţa 
de cei poftitori. Precum şi mai înainte s-a pomenit, amândurora 
locuirea cea mai lungă ne este să ne fie în nisipurile Araviei. 
Din care pricină socotesc că este mai chiar (lesne de înţeles) şi 
mai fireş (firesc) ca numele fiecărui dobitoc să-l ştie locuitorii 
care sînt din acelaşi loc cu acel dobitoc. De unde urmează ca în 
limba arăbească să fie numită mai chiar (clar) fireşia (originea) 
numelui acestei jigănii. În limba arăbească, dară, măcar că 
numele ei se numeşte în patruzeci si unu de feluri, însă cel mai 
fireș (adevărat) şi mai obişnuit, precum proştilor, tot aşa 
învățaţilor, este uştiurmurg, pe care sarachenii (arabii) îl 
tălmăcesc devecuși (cămilă - pasăre). De la arabi, se vede că 
elinii s-au îndatorit cu tălmăcirea, de unde îi zic strufo-camilos, 
adică struț-cămilă. Iar când ar tălmăci fireş (întocmai) numele 
după sunarea limbii arăbeşti, i-am zice cămila-pasăre." 

Atunci, dacă învăţară fireşul nume al prostului dobitoc, 
ziseră: 

„Despre numelului lui acum ne-am înștiințat foarte bine. 
Însă cine oare s-ar afla, ca încă şi mai dintr-adânc şi mai curat, 
să ne tâlcuiască, în lexicoanele etimologhiceşti, numele e1?” 

Deci unii ziceau: 

„Moimâţa Liviei, pentru că este mai uimitoare minţii.” 

Alţii ziceau: 

„Coşcodanul (Maimuţoiul) Tharsisului vechi, care acum 
se zice America, pentru că poate cânta în instrumentul muzical 
cântece alcătuite (compuse)." 

Iar alții ziseră: 

„Ba nici aceştia nu vor isprăvi cceva pentru că, măcar că 
socoteala oarecum le-ar ajunge ca să înțeleagă aceasta, însă 
limba nu le ajunge pentru închipuirea cuvintelor (a înfățișa 
ideile). De aceea socotim că avem nevoie de o jiganie ce poate 
învăța gramatica şi organele limbii (sunetele limbii) ce pot 
alcătui schimbarea şi sunarea (accentuarea) silavelor, că mintea 
ascuţită multe ajunge (pricepe), pe care limba flicavă (gîngavă) 
şi slabă nu le poate vorovi. Ca aceasta dară socotim că numai 
Papagaia este care poate urma mai chiar (lesne) cuvintele 
dobitocului sămăluitor (asemănător). 

Vulpea, măcar că, ca o înţeleaptă, tare postea a grăi ceva 
la gloate şi vârtos se ferea să nu se arate a fi în ceva împunsă - 
că voroavele a toată mulțimea, veri (sau) de cinste (rang nobil), 
veri proastă (de rând) ar fi, înțeleptul, a le asculta, de nu folos, 
dară nici pagubă nu va avea; însă cuvântul a grăi, măcar faţă de 
cel prea ispitit (prea învăţat), de-abia este de nădăjduit a fi fără 
primejdia plăcerii sau a neplăcerii -, însă atunci, văzându-i pe 
toţi aşeşi detot de la hotarul ştiinţei depărtați, nu putu nici frâul 
gurii a-l mai sprijini (ţine), nici lăcata tăcerii nedescuiată a feri 
(a păstra). 

„ȘI aşa, o, prietenilor, zise, vede-se că depărtarea 
locurilor şi lipsa lucrurilor care într-acele locuri măcar că multe 
aflându-se, iară aiurea prea puţine, şi auzirea lor minunată, şi 
vederea lor ciudată se pare. De aceea pe Papagaia, căci vine din 

locuri departe, toţi poftesc a o auzi şi a o privi. Însă în 
vrednicia (capacitateaa) ei, de nu o întrece Coțofana de Evropa, 
iară precum o ajunge, nimeni nu va putea tăgădui, căci precum 
acolo papagaiele se află prin izbelişti (locuri pustii), tot aşa 
acestea aici multe se află prin târvelişti (pajişti pustiite). De 
aceea Coţofanei, aici, nu i se face atât cinste şi laudă, că 
săturarea ochilor este ca şi greaţa stomacului, că precum 
stomacului destul încărcat, bucatele, măcar fie şi cu aromate, 
nu-i aduc, cu mirosul lor acel frumos, poftă, ci greață, tot aşa şi 
ochiul săturat de priveală albul îl vede negru şi frumosul 
grozav (urât). Iară mi se pare că în Livia coţofenele se află mai 
în mare cinste decât papagaiele în Evropa, şi o mâţă vânătoare 
poate fi mai scumpă decât o moimâţă jucătoare (jucăuşă) că, în 
lume, pofta stăpânind, împreună cu lucrurile, şi inimile, i-a pus 
acestuia nume ieftin, iar aceluia scump, că aşa este tocmit din 
fire, un lucru cu cât de mai mulți se pofteşte, cu atâta mai de la 
mulţi lipseşte. Însă cât despre trebuința acestei adeverinţe, 
precum mi se pare, nu pasăre grămatică trebuie, ci jiganie 
filosoafă, că nu etimologhia numelui, ci fiinţa lucrului (esenţa 
fenomenului) trebuie tâlcuită, când cineva pofteşte a se 
înştiinţa de acel lucru (a se informa despre acel lucru). Că în 
numele acesta doară de este vreo ascunsă ieroglifie - precum la 
eghipteni numele filului înseamnă chipul împăratului -, iară cât 
este despre elimologhie, fitecine o poate pricepe că este alcătuit 
din struţ - pasăre şi din cămilă - dobitoc." 

Auzind cu toţii aceasta de la Vulpe şi înțelegând precum 
adevărul aşa este - că, în mintea spre înţelegere gătată 
(pregătită) cuvântul adevărului pătrunde mai tare decât ascuţită 
simceaua (vârful) fierului (spadei) prin grosimea trupului -, 
ziseră: 

„„Dară cine dintre noi poate fi acela care mai mult sufletul 
în filosofie să-şi fi crescut şi după pravile (norme) trupul să-şi 
fi scăzut? Că cu anevoie este cineva trupul în toate pre larg şi 
de saţ să-şi hrănească, şi sufletul nebetejit de poftele trupeşti 

să-şi păzească. Că precum, în hrana slobodă, trupul se îngroaşă 
şi se îngraşă, tot aşa, de post, trupul vitionindu-se (slăbind) 
sufletul se subție şi se învârtoşează, căci foamea la trup aduce 
moarte firească, iară la suflet, viaţă cerească. Și cine este acela 
care mai într-adânc să fi pătruns lucrurile fireşti şi fiinţele 
trupeşti?" 

La care unii ziceau că Moimâţa va putea isprăvi aceasta. 
Care răspunse că mai mult a zăbovit în Filosofia obiceinică 
(filosofia morală) decât în cea fizică (filosofia naturii), şi poate 
judeca mai mult de pravilele obiceiurilor decât de fiinţa 
lucrurilor. Alţii ziceau că aceasta poate săvârşi Privighetoarea, 
căci nu ştie a se osteni vreodată în cuvânt. Ci, cercetând lucrul 
mai cu de-adins, o aflară că, măcar că în limbă este lată şi la 
voroavă neîncetată, însă ce şi pentru ce aşa mult retoriseşte nici 
ea nu poate şti - că voroava lungă şi tot aceea de multe ori 
poftorită (repetată) de-ar fi cât de dulce şi de frumoasă, până 
mai pe urmă se arată greţoasă şi sățioasă. 

ară mai pe urmă, ziseră cu toţii că, precum Vulpea a fost 
aflătoarea sfatului, aşa iarăşi ea va fi săvârşitoarea faptului. La 
care Vulpea răspunse: 

„Firea aşa de înţelepţeşte pe la toţi darurile sale şi-a 
îndămânat (distribuit) încât i-a arătat vrednici, putincioşi şi 
suferitori pe unii în cuvânt, iară pe alţii în lucru, pe unii în 
poruncă, iară pe alții în ascultare, pe unii în stăpânire, iară pe 
alţii în supunere. Aşijderea, pe unii mai isteți în gramatică, iară 
pe alţii în poetică, pe unii în loghică, iară pe alții în retorică, pe 
unii în filosofia ithică, iară pe alții în cea fizică, şi unii într-una, 
iară alţii într-altă învăţătură şi meşteşug au ieşit mai vestiți şi 
mai fericiți (slăviţi), după a firii orânduială. Că ce unul 
Dumnezeu dăruieşte şi orânduieşte, toată lumea nu poate nici a 
lua, nici a clăti (a schimba). De aceea, umilita (smerita) mea 
prostime (necunoaştere) poate fi (probabil) din năstavul firii 
(înclinare naturală) spre aceasta orânduită, zăbovindu-se mai 
mult în cele cinci glasuri (predicabile ale filosofului grec 

Porphyrios 232-304, „temeiul  loghicii, neamul, chipul, 
deosebirea, fireş, întâmplarea” (D.C.), adică: genul, specia, 
diferenţa specifică, propriul şi accidentalul) ale lui Porfirie şi 
zece categorii ale lui Aristotel (esenţa, cantitatea, calitatea, 
relația, locul, timpul, situția, posesia, acțiunea, pasiunea), pot, 
cu cheia meşteşugului meşteşugurilor - căci acest titlu m-am 
obişnuit a-l da loghicii - uşile a le deschide şi lăcăţile a le 
descuia; iar mai în lăuntrurile cămărilor firii nu pot nici a intra 
şi mai nici a căuta, că împărăţia firii, precum are domni, 
senatori, diregători şi orânduitori, tot aşa are şi plugari, şi 
morari, şi portari, şi chelari (slujitori domnești sau boiereşti 
care deţineau cheile de la cămările şi pivneţele cu provizii). De 
aceea socotesc, precum am şi mai zis, că în această slujbă 
trebuie nu dialectic (cunoscător a artei de a dialoga), ci filosof, 
că a dialecticului socoteală este numai forma siloghismului să 
fie după canoanele loghicii, fie-i materia pentru care face 
siloghismul măcar şi necunoscută. De aceea şi eu pot cunoaşte 
mai mult fiinţa socotelii sau a chitelii, decât a lucrului." 

Şi aşa şi Vulpea se află dialectică, iară nu filosoafă. 
Vulpea, măcar că de ar fi îndrăznit, lucrul acesta singură l-ar fi 
putut scoate la capăt, însă, precum s-au obişnuit a face adeseori 
dialecticii, adică la vreme de strâmtoare se folosesc de strofe 
(raționamente silogistice înșelătoare) şi de sofismate, precum şi 
oştenii, care, când nu pot birui cu mâna şi cu sabia, se slujesc 
de mehanii (viclenii) şi strataghemate (stratageme). Însă ea se 
gândi să scoată cărbunele din cuptor cu cleștele şi șarpele din 
bortă cu mâna altuia, precum și mai dinainte își tunase 
cuvintele şi îşi fulgerase duhurile (ideile) prin limba și gura 
Ciacalului. Vulpea, dară, într-acest chip îşi orândui socoteala şi 
îşi înformui cuvintele: 

„Inima mea, o prietenilor, pururea a fost şi este şi încă mă 
silesc și nădăjduiesc să fie, până la cel de pe urmă abur 
(suflare), gata şi bucuroasă pentru cea cât de grea poruncă şi 
aspră slujbă a monarhiilor noastre, că cine n-a învăţat a trage (a 

îndura) nevoia pentru toţi, acela nici fericirea nu va suferi-o 
împreună cu toţi. Însă cine ce are şi cât are, atâta poate da şi 
arăta. Eu, dară, mă cunosc şi mă mărturisesc precum că nu sînt 
vrednică de săvârşirea acestui lucru. Iară precum pe cel vrednic 
să vă arăt încă nu mă tăgăduiesc (refuz) pe care, de se va 
tăgădui — căci cei adevăraţi vrednici sînt obişnuiţi să-şi ascundă 
vredniciile lor de priveala ochilor şi lauda gurilor, ci precum 
focul ascuns fiind în piatra mai vârtoasă şi în fierul mai îndesat, 
dintr-aceleași și mai tare lovindu-se, scânteiază, tot aşa şi 
sufletul plin de vrednicie, cu cât mai mult se acoperă, cu atât 
mai tare se descoperă -, vrednică sînt a-l dovedi de vrednic pe 
care, rugându-l căci sufletul filosof nu are asupreală (nu poate 
fi silnicit) de vreme ce, suferind toată asupreala (silnic), 
precum să i se facă asupreală nu simte (nu simte dacă se 
exercită asupra-i o silnicie) -, şi întrebându-l după filosofia sa, 
va grăi ce va fi adevărul.” 

Ei o întrebară: 

„Dară cine este acela de care zici?” 

Ea răspunse: 

„Adevărat este, între toate jigăniile, nu numai bun şi 
adevărat filosof, ci încă şi ispitit (instruit), iscusit anatomic 
(anatomist) este Lupul. Căci şi în mari, şi în mici, şi în bolnave, 
şi în sănătoase jigănii, adeseori şi-a ispitit (încercat) 
meşteşugul, atât încât pot zice că nu se va afla, în toată lumea, 
măcar un dobitoc ale cărui măruntaie să nu fi fost despicate 
vreodată de bricele lui iuți și ascuțite.” 

Așadară, după învăţătura Vulpii, îl chemară de față pe 
Lup şi îl întrebară dacă este filosof. Iară Lupul răspunse: 

„Eu nu am învăţat filosofia de la cineva. Şi ce poate fi (ce 
înseamnă) întrebarea aceasta?” 

Ei ziseră: 

„Vulpea ne spune precum în tine se află suflet filosofesc 
şi duhuri (puteri) vrednice. De aceea socotim că, de vei vrea, 


248 


vei putea să ne arăţi toată fireșia (originea naturală a) 
Struțocămilei și să ne înveţi tot adevărul.” 

Iară Lupul răspunse: 

„Vulpea, măcar că s-au de sula zavistiei împunsă, sau de 
vicleșugul şi răutatea firii sale împinsă, şi peste simţirea ei (fără 
să-şi dea seama) acum atinge adevărul. Că zavistnicul şi 
vicleanul numai atuncea grăieşte adevărul când, sau zavistia, 
descoperindu-i-se, nu sporeşte spre rău, sau acoperind 
vicleşugul cu un cuvânt al adevărului, îl opreşte spre mai mare 
rău pe altădată. Iară adevărul este acesta: că nici porumbul să 
nu-şi scoată puii lângă cuibul şoimului, nici orbul să nu se facă 
povaţă (călăuză) celui cu ochi, că nici porumbul nu îi va vedea 
vreodată zburători, nici cel cu ochi nu îşi va vedea paşii drept 
umblători. Că într-această dată nici nu văd undeva în lume ceva 
sau la cineva adeverinţă (dreptate) şi adevăr, nici a le vedea şi a 
le mărturisi poate fi fără primejdie, că unde răcneşte Leul, nu 
mai urlă Lupul, şi unde puieşte Vulturul, nu mai geme hulubul. 
Că până mai pe urmă, nici glasul aceluia, nici geamătul 
acestuia nu vor putea fi fără lacrimi de sânge. Şi cu atâta 
încheindu-mi voroava, pentru această întrebare, voi asculta şi 
altădată." 

Cu acestea, Lupul tăcând, Vulpea, măcar că nu puţin frica 
Lupului o avea, însă zavistia (invidia) veche spre noi răutăți 
(ticăloşii) nepărăsit (mereu) o împingea. De aceea, cu 
înţeleapta-şi zavistie socotea că multu-şi foloseşte ca cu casa ei 
împreună să se aprindă şi coliba vecinului. Şi nu doară că 
socoteala îi era spre lauda Lupului, ci numai doară că, 
descoperind într-însul multe vrednicii, până în cea de apoi i-ar 
aduce asupră-i vreo ură dinspre cei goi de dânsele. Că aşa se 
vede că norocul îi pizmuieşte pe cei vrednici, că cu cât sînt mai 
suferitori furtunilor, cu atât mai mult le îndeseşte valurile, şi pe 
cât lucruri vrednice de laudă ar face şi ar arăta, pe atâta să cadă 
în ura şi urgia nevrednicilor. Lucru care, socotesc, precum 
fortuna îl face spre mai mare ruşinarea celor nevrednici, de 

vreme ce ei, cu cât mai mult îi urăsc pe cei vrednici, cu atâta 
mai mult pe sine se hulesc. Şi vrednicii, cu cât mai mult se 
înăduşesc, cu atâta în bunătăţi se mai întăresc, nu într-alt chip, 
ci ca cum cu cât mai tare ai lovi cremenea cu oţelul, cu atâta 
mai iuți şi mai luminoase scântei sloboade. 

Într-acest chip, dară, Vulpea, nevoindu-se cu toată 
osârdia spre înaljosul (paguba) Lupului-, căci firea ei este 
obişnuită a nu pofti binele cuiva -, încă mai aievea (mai cu 
dinadinsul) şi mai cu obraznică îndrăzneală, tare, strigă în gura 
mare: 

„Eu, o, prietenilor, cele ce vreau să le grăiesc despre 
vrednicia Lupului, nu mă împinge nici pizma - care în inima 
mea nu numai căci vreodată nu s-a sălăşluit, ci aşeşi (măcar) 
nici un ceas nu a găzduit -, nici vicleşugul sau nevoia mă 
încinge (constrânge), ci, silind pentru tot folosul cel de obşte, 
zis-am şi zic şi nepărăsit voi zice că Lupul, precum este 
adevărat filosof, tot aşa este şi harnic (are chemare) pentru 
isprăvirea trebii acesteia, precum vor mărturisi tot adevărul 
lucrului dovezile şi argumentele pe care acuşi-acuşi le voi pune 
înaintea tuturor. Ci întâiaşi dată vi se cade să ştiţi aceasta: că 
eu, ticăloasa, vreau şi poftesc priinţa şi ajutorinţa Corbului, 
pentru mari şi multe darurile Vulturului, că de multe ori 
rămăşiţa fărămuşelor mesei Vulturului mi-a mântuit copiii din 
fălcile foamei şi ale acolithosului (tovarăşului) ei, moartea. Iară 
Lupul, pentru căci ştie pe sine singur să se chiverniească şi 
viaţa a-şi sprijini (a-şi apăra) de primejdia foamei, nici nu 
încearcă, nici nu pofteşte să se îndemâneze (să-şi facă de lucru) 
cu binele altora. Căci s-a învăţat în şcoala lui Dioghenis şi în 
filosofia ce-i zic câinească (cinică), a cărora sentenţă este: să 
ceară de la cineva acel lucru, pe care altul nici nu-l poate da, 
nici de la sine nu-l poate lua. Căci odinioară, un împărat mare 
(Alexandru cel Mare), întrebându-l pe Dioghenis ce pofteşte 
să-i dăruiască, i-a răspuns să-i dea ce nu-i poate lua, adică să se 
dea într-o parte din lumina soarelui şi să nu-i facă umbră, 

oprind razele de asupra urciorului în care şedea. Ci părăsindu- 
ne (renunțând) a zice mai mult despre obiceiurile filosofilor 
acestora şi despre pravilele filosofiei lor, să ne întoarcem la 
cuvântul nostru. Argumentele dară, şi dovezile de încredințare 
ale Lupului ca înţelept şi filosof sînt acestea: [...] 


PARTEA A V-A 


Aşadară Corbul, stând (rămânând) nemutat (neclintit) din 
sentinţa (porunca) pe care o dăduse şi neînduplecat, în tot 
cuvântul adevărului, în mare pizmă, cu tot de-adinsul se apucă 
de goana şi vânătoarea acelor dobitoace nesupuse. Că pizma 
îndelungată se aseamănă calului sireap şi nedomolit care, 
pentru ca pe cel de pe dânsul să-l lepede, întâi pe sine, de pe 
mal, se surupă (se prăvale). 

Deci Șoimul trimise ogarii şi coteii la dulăii de casă, 
dându-le poruncă să nu lase nici un munte înalt şi nici o vale 
adâncă necercetate şi nescociorâte şi să se silească în tot chipul 
pentru ca să-l aducă pe Inorog în măiestriile (cursele) întinse. 
Iară altminteri, de nu vor îndeplini cumva slujba şi porunca, 
clonţul Corbului, precum în cele străine, tot aşa ştie a ciocăni şi 
în ale sale. Şi că jigania care nu se milostiveşte să-şi lepede 
puii din trup, au (oare) va putea să ţină dreptatea către prieten 
şi tovarăş. 

Aceştia aşa, după poruncă, se împrăştiară în toate părțile, 
şi prin vârfurile munţilor şi prin fundurile râpelor, nu lăsară 
nici un loc necălcat, necutreierat şi neadulmecat. 

Inorogul, văzând în ce primejdie se află şi socotind câte 
încă îl aşteaptă, se sui deodată (de îndată) în simceaua (vârful) 
unui munte aşa de înalt, încât la locul unde sta nu jiganie 
umblătoare a se sui, ci nici pasăre zburătoare a privi peste 
putinţă era. Căci la suişul muntelui era doar o potecă, şi aceea 
foarte strâmtă şi şuvăită (întortocheată), care în pleşa (piscul) 
muntelui prea cu lesne închizându-se, alt drum şi altă cale pe 

aiurea de suit nici nu erau nici nu se aflau. Iară în vârful 
muntelui, locul în chipul unei poiene câtva în lung şi în lat se 
lăţea şi se deschidea, unde erau ape dulci şi reci curătoare 
(curgătoare), ierbi şi păşuni în fel de fel crescătoare şi livezi cu 
pomi, de toată poama roditoare, şi grădini cu flori în tot chipul 
de frumoase şi purtătoare de tot mirosul măngâios. Vieţuind 
într-un loc ca acesta măcar că se afla în tot felul de desfătări şi 
de îndemânări (înlesniri), Inorogului, fiindu-i inima inchisă şi 
de grijă cuprinsă, tot dulcele-i era amar şi tot largul strâmt. 
Șoimul, înălțându-se câteodată peste munţi, vedea locul, poteca 
şi închisoarea (închiderea) ei, cum şi în ce chip este, însă pe 
Inorog undeva măcar nu-l zărea. Căci Inorogul, peste toată 
ziua aciuindu-se sub deasă umbra pomilor şi, la un loc neclătit 
(nemișcat) aşezându-se, numai noaptea ducându-se la locurile 
păşunii, şi câteodată coborându-se din munte şi la prundiş, în 
şes, dar până în ziuă, iarăşi la locul aciuării sale se afla. Într- 
acest chip, Inorogul, ducând, câtăva vreme, viaţă strâmtă şi 
pustnică, şi nu în silțele (capcanele), ci nici aşeşi (măcar) în 
vederile sau auzirile gonaşilor căzând, coteii amorţiseră de 
cehnit (lătrat), ogarii de scâncit, dulăii de brehăit (hămăit) şi 
Şoimul de piuit şi, din toate puterile obosindu-se, pierduseră 
toată nădejdea vânătorii. De aceea făcură ştire prin scrisori 
Corbului şi altor sfetnici precum vânătoarea Inorogului este 
nenădăjduită şi, de este cu putință, să afle alt chip de 
chiverniseala, şi spre aceea să nu se îngaime (să nu tărăgăneze) 
a se nevoi (a se strădui) că, lucrul de va rămâne într-acest chip, 
sfârşitul nu poate să nu fie cu multă trudă şi cu mare primejdie. 

Corbul, auzind veşti ca acestea, cu mare urgie se înfocă şi 
le dădu răspunsul cu grele şi aspre cuvinte, învinuindu-i tare de 
lenevire şi de nenevoinţă. Aşijderea, le zicea, lăudându-li-se, că 
de v'or mai pomeni de-acum înainte îngăimele ca acestea şi de 
nu-şi vor îndeplini lucrul după poruncă, precum ei cu pedeapsă 
de moarte, şi după dânşii seminţia lor va rămâne în veci în 
urgia (răzbunarea) şi scârba (dizgrația) împărătească. 

252 


Şoimul şi ceilalți care erau împreună cu dânsul, luând 
(primind) răspuns ca acesta, nu puţin se întristară, căci 
croncănitul Corbului se vede şi este aspru (înspăimântător) şi 
spre răi chezi (pieze rele) tuturor păsărilor şi dobitoacelor. De 
aceea stăteau şi se mirau cum vor face şi cum vor drege. Căci, 
pe de o parte, urgia Corbului tare îi înspăimânta, iar pe de altă 
parte, îi împresura (covârşea), peste putinţa lor. 

Şi aşa, îşi puseră zi şi soroc să se adune cu toţii la un loc, 
ca să facă sfat de obşte pentru (despre) nevoia (necazul) ce le 
sta asupră. Deci în ziua pusă (stabilită), adunându-se cu toţii la 
locul însemnat (fixat), după ce puseră la mijloc multe cuvinte, 
zbătute şi cernute şi în ciur şi în dârmon, aleseră cu toţii să-şi 
piardă sufletele, dar să-şi agonisească trupurile şi viaţa. Adică, 
să-i trimită Inorogului semn de pace şi jurământ de prieteşug 
şi, ca şi cum l-ar chema la cuvânt (convorbire) prietenesc şi 
fără vicleşug, să-l coboare din vârful muntelui la gura potecii, 
în marginea apei care trecea pe-acolo. Căci pe sub poalele 
muntelui şi pe lângă gura potecii curea o apă mare şi câtva lată, 
unde ei socoteau că, Inorogul, de se va cobori, îl vor lua despre 
strâmtoare (îl vor prinde la strâmtoare). Iară dinainte apa îl 
ocoleşte, din dreapta şi din stânga malurile le aveau împănate 
cu mreji (capcane) şi cu silţe (curse) şi - ceea ce este temeiul a 
toată fărălegea - având căptuşit şi acoperit tot vicleşugul cu 
jurământul, nădăjduiau precum nu va mai avea loc de şuvăit 
(loc pe unde să se strecoare) şi parte de năzuit (loc de refugiu). 
Căci între muritori, jurământul fiind apa curăției, s-a făcut 
vinul şi veninul fărălegii, care întâi dulce îmbată, apoi amar 
otrăveşte şi îneacă. 

După ce cu toţii aflară aceste blestemate şi fără de lege 
sfaturi (hotărâri) de bune şi le aşezară (statorniciră) a fi de 
folos, li se arătară altă rădăcină sub roata carului şi alt oţapoc 
(aşchie) în copita calului. Căci Șoimul într-acest chip zise: 

„Bine că noi am pus lucrurile la această cale, dară cine se 
va afla care să poală a se urca la locul unde locuieşte Inorogul? 

Şi aceste cuvinte de miere amestecate cu fiere cine i le va 
povesti? Şi jurământul nostru cel frământat cu zahăr şi dospit 
cu toapsăc (venin) amar cine i-l va da?" 

Cu toţii de tot sfatul (consfătuirea) uimiţi (buimăciţi) şi de 
tot înştiințatul (soluţie) lipsiţi, tăcură şi ce să răspundă măcar 
cuvânt nu avură. Căci când socoteala asupra răutății este 
întemeiată, atuncea nu numai ascunsul inimii se pedepseşte 
necăjindu-se, ci tot lucrul pus împotriva dreptăţii se iveşte 
aspru (greu de îndeplinit) şi groaznic. Şi aşa, cu toţii ar fi rămas 
în lavirinthul neaflării şi în rătăcirea nenimeririi, de nu s-ar fi 
aflat în munţi, pe acea vreme, jigania care se cheamă 
Hameleon. Că precum în tot adevărul nu poate lipsi organul 
(unealta) dreptăţii, tot aşa în toată minciuna nu poate lipsi 
organul strâmbătăţii. A căruia fire precum să fie în toate fețele 
(culorile) a se schimba, mai denainte s-a pomenit. Acesta, dară, 
măcar că la putinţa trupului nu era mai mult decât un şoarece, 
însă în puterea învoinţei a tot răul (învoirii la orice ticăloşie) 
era mai putincios decât un balaur. Şi măcar că venind nechemat 
la sfat, şi la cuvânt neîntrebat răspunzând, zise precum el lucrul 
acesta va putea a-l săvârşi şi slujbă ca aceasta a îndeplini. 
Aşijderea tare se făgăduia, precum va afla, cu multe linguşituri, 
câteva mijloace spre a lucrului lesnire. 

lară povestea  Hameleonului  într-acest chip era: 
Odinioară, Hameleonul, prin prundişul apei aceleia umblând, 
apa poate fi (probabil) Nilul era, căci din apă un crocodil mare 
şi groaznic ieşind, îl luă în fălci pe bicisnicul Hameleon, pentru 
ca să-l înghită. Hameleonul, măcar că în faţa (culoarea) a 
tuturor goniţilor (gonași) se schimbă, ci în cevaşi (cât de puţin) 
măcar nu putu a-şi folosi, căci, la vederea ochilor, toate 
simţirile şi chitelele (gândurile) se încuie. Aşa, fără veste, 
aflându-se el în vrăjmaşi colții crocodilului, uită nu numai 
schimbările şi mutările (transformările), ci aşeşi şi pe sine, 
cine-i şi ce să fie se uită. Însă ghiftuirea crocodilului fu norocul 
Hameleonului, care îi dădu vreme spre ascultarea lâncedei 

rugăminţi. Hameleonul, dară, cu mare umilință şi întocmai 
celui ce moartea cu ochii îşi vede, din toată nevoinţa şi cu toată 
jalea, rugându-se, zicea: 

„O, domnul şi stăpânul meu, o, pricina morţii şi vieţii 
mele, o, puternicule al puternicilor şi biruitorule al biruitorilor, 
până a nu mă face stranţe (zdrenţe) printre colții tăi, pleacă-ţi 
auzul spre plecatele şi ticăloase cuvintele mele (smeritele şi 
umile cuvintele mele). Că hrana nu atâla potoleşte mânia 
foamei, pe cât înfrânge rugămintea cu plecăciune tăria 
vrăjmăşiei; şi de multe ori cuvântul umilit a domolit ce n-a 
pătruns simceaua (vârf ascuţit) suliţei." 

Crocodilul, oprindu-şi fălcile a-l zdrumica, îl întrebă care 
i-ar fi cuvântul. Hameleonul zise: 

„„Uscăciunea posmagului se găteşte spre potolirea 
foamei, iară nu pentru dezmierdarea mesei, de-aceea 
îndrăznesc a zice că din mică fărâmia ca mine, mai vârtos în 
vreme de saţ ca aceasta, ce folos sau desfătare aşa mare vei 
putea să simţi? Şi, crede-mă, milostivul meu domn, că din 
uscate şi zvântate oscioarele mele altceva nu poate ieşi decât 
scorneala greţii plinului stomac. Deci de este în firea 
crocodilului vreo milă, acum, faţă de micşorimea şi mişelimea 
mea s-o arate. Iară eu, robul stăpânului şi cruțătorului meu, jur 
că peste puţine zile şi în curândă vreme, agonisind un vânat 
măre, gras şi frumos, să i-l aduc. Care, oricât de mare şi 
vrăjmaşă foame ai avea, să poată a o potoli şi a o sătura, şi 
oricât i-ar fi stomacul de flămând, să fie destul de biv (din 
plin) şi de saţ a-l satura şi a-l umple. Iară cuvântul făgăduit cu 
lucrul de nu voi isprăvi, stăpânul meu milostiv bine ştie că 
viaţa mea este în prund şi lăcaşul meu lângă apă, pentru care 
lucru, oricând ar vrea şi ar pofti, de nu masă îndestulită, gustare 
frunzărită tot voi fi." 

Crocodilul, şi sătul pe acea vreme, şi lacom pe altă 
vreme, pentru găina de mâine, lăsă oul de astăzi, şi, poftorind 
(repetând) tare cuvintele (promisiunile) şi  giuruitele 

(făgăduinţele sub jurământ) Hameleonului, tare îl îngrozea şi 
cu fel de fel de munci (chinuri) şi de pedepse i se lăuda, de va 
fi într-alt chip sau de va pune alte pricini. Şi. Aşeşi (de 
asemenea), zicea precum întâi îi va smulge limba cea lungă, 
apoi, fără de nici o milă, îi va zdrobi toate mădularele. 

Să zăbovim puţintel la Hameleon - de lungimea limbii ce 
are, lucru de mirat este -, pentru a cui fire întâi a povesti, apoi 
iarăşi ne vom întoarce la cuvântul nostru. 

Această jiganie se naşte în părțile calde, şi mai vârtos 
(îndeosebi) cei mari la Barbaria (Algeria, Libia, Tunisia), dar 
mai mici se află şi la Zmir, în Asia. Chipul se aseamănă mai 
mult broaştei decât altor jigănii, numai capul se reduce (se 
aseamănă cu) spintecătura gurii peştelui ce-i zic lacherda. 
Grumaji n-are, gura mult spintecată şi-i ajunge până la umeri, 
căci, ca şi peştele, n-are grumaji, ci capul cu spinarea i se ţin la 
un loc. Spinarea, de la cap până la coadă, îi este ca a porcului, 
grebănoasă (cocoşată) şi gârbovă. Peste tot trupul nu are păr 
sau alt fel de piele, ci, în chipul sagriului(măgarului alb cu 
pielea granulată, din Africa de Nord), are solzi mărunţei şi în 
vârf ascuţitei. La ochi nu are, ca alte jigănii, albuşuri 
(sclerotice) de jur-imprejurul luminii (pupilei), ci, pe unde ar fi 
să fie albuşul ochiului, are iarăşi solzişori, ca şi peste tot trupul, 
numai mai mămuţei; tot ochiul iese afară din melciuri (orbite), 
în chipul moviliţei, ca al broaştei, şi, de la rădăcină în sus, de 
ce merg, se ascut, iară învârful ascuţiturii se vede, gălbenind, 
lumina ochiului cât un grăunţ de mac. Când vrea sa caute (să 
privească) într-o parte şi într-alta, nu capul, ci melciurile 
ochilor îşi întoarce, cu care slobod caută în toate părțile. 
Picioare are patru, însă cele dinainte îşi seamănă, la braţ, cu ale 
maimuţei;, are cinci degete şi lungşoare, şi când prinde ceva cu 
palma, palma i se închide între două şi trei degete şi se 
deschide punând de o parte degetul cel mare şi cel de lângă 
dânsul, iară de cealaltă parte rămânând celelalte trei. Coada cât 
a şoarecilor celor mari este de lungă, cu care nu mai puţin decât 

cu mâinile prinde ce ar fi de prins, căci când vrea să se suie sau 
să coboare pe varga subțire, precum cu brâncele (mâinile) 
apucă, aşa şi coada de jur-împrejur îşi împleticeşte, ca, din 
mâini de s-ar scăpa, rămânând spânzurat de coadă, să poată 
iarăşi a se apuca. Limba nu-i este mai scurtă decât coada, încă 
poate să-i fie şi mai lungă. Iară în vârful limbii - din fire aşa 
este dăruit -, ca cum ar avea clei sau vâsc. Deci de departe 
limba scoţându-şi, totdeodată o şi lungeşte, şi pe care muscă s- 
ar întâmpla s-o lovească, îndată rămâne încleită pe limbă-i, de 
unde nu poate nicicum a se mai dezlipi sau a mai scăpa. În 
toată viaţa lui, a mânca ceva nu s-a văzut, ci hrana îi este aerul 
şi văzduhul. Căci Hameleonul pe care ni s-a întâmplat a-l 
vedea, prin vremea a unui an, închis în cuşcă, fără mâncare şi 
fără băutură a trăit. A cărui moarte s-a întâmplat nu de altă, ci 
de nesufereala gerului. Iară când prindea muştele, precum s-a 
zis, nu pentru hrană, ci pentru joacă le prindea, şi dacă le 
înghiţea îndatăşi le lepăda pe jos, musca nicicum betejind, căci 
musca, dacă cădea, cu picioarele mişca, şi multe dintr-însele, 
dezmeticindu-se, iarăşi zburau. Alt glas sau cântec nu are, fără 
numai ca un foale, umplându-se de văzduh, când se răsuflă, 
coşul (coşul pieptului) îi răsună ca foalele când se răsuflă. Cea 
din fire floare (culoare) îi este albă picată cu negru, precum sînt 
solzii costrăşului. Iară altminteri, în orice fel de floare vrea, 
într-aceea se poate schimba. Deci, când se mânie, se face 
verde, când se întristează, se face negru, iară când se veseleşte, 
se face roşu amestecat cu galben. Aşijderea şi fără pricină în tot 
felul de feţe (culori) se schimbă, iară mai vârtos în floare ce-i 
stă dinainte fireş (întocmai) într-aceea se mută (schimbă). 
Mulţi în multe chipuri se nevoiesc a arăta pricina acestei puteri 
ce are, adică a-şi agonisi din nimică flori şi feţe (nuanţe de 
culori) în divuri, în chipuri (în fel şi chip), însă, pe cât am putut 
a-i lua seama noi, este aceasta: Grăunţele cele mănunţele, care 
îi sînt, în chipul sagriului, peste piele, fiecare din patru părți 
este din fire vopsit (colorat) în patru feţe, adică alb, negru, roşu 

şi albastru în floarea cerului, care sînt din fire vopsele 
stătătoare (fundamentale). Deci când va să se facă negru, 
întoarce în sus toţi solzişorii cu partea cea neagră: aşijderea, 
când va să se facă roşu, ascunzându-le pe celelalte dedesubt, 
scoate deasupra partea cea roşie a solzişorilor, şi tot aşa face şi 
la celelalte. Căci toţi solzii lui sunt rotunzi şi i se întorc prin 
piele în chipul sferei, şi precum îi este voia aşa îi mută. 
Aşijderea, când va să se mute într-alte feţe, amestecă feţele 
solzilor şi, în chipul zugravilor (pictorilor), din câteva flori 
amestecate, scorneşte altă floare. 

Deci atâta fiind destul despre firea (natura) şi chipul 
(aspectul) Hameleonului, să ne întoarcem la cuvântul nostru. 

Aşadar, Hameleonul, legat şi strâns fiind sub groaza 
cuvântului dat către crocodil (precum s-a pomenit mai sus) şi 
auzind voroava (vorbirea) despre Inorog, îndată socoti că din 
doua lucruri unul tot va putea isprăvi; unul, că el, fiind mic la 
trup şi sprinten la suit şi la coborât, va putea să încapă pe orice 
strâmtori şi va putea să se urce oriunde ar fi Inorogul. Deci 
Inorogul, dumerindu-se, după viclene jurămintele ce va să-i 
dea, se va încredința, şi, de se va cobori la marginea apei, în 
prund, şi dulăii de-l vor putea vâna, se va arăta precum a făcut 
mare slujbă către Corb şi către toţi mare prieteşug, care slujbă 
nu era fără nădejdea a mare şi îndestulată plată. Iară altul, că de 
nu vor putea dulăii să-l stăpânească (să-l prindă) pe Inorog - 
căci vicleana jiganie şi aceasta ştia, că Inorogul nu puţină 
iuţime are în picioare - şi de le va cumva scăpa din gură-le, alt 
loc de năzuinţă nu poate să aibă - de vreme ce toate strâmtorile 
şi potecile erau acum închise şi păzite - fără numai cu înotatul 
apei. Şi aşa, socotea să-i arate crocodilului vânatul în apă şi 
gândea cu a Inorogului nevinovăție el să scape din vina 
(pedeapsa) robiei. În scurt, tare năvrăpea (se silea) sau 
Corbului spurcată slujbă să-i facă, sau crocodilului cruntă 
(sângeroasă) plată cu a Inorogului curăţie (nevinovăție). Cu 
care mijloc, văzând a i se da pricină (pretext), se apucă de lucru 

spurcat şi scărândăvicios (scârnav) ca acesta, primi ca el să se 
facă organul fărălegii, vasul otrăvirii, lingura vrajbei, tocul 
(teaca) minciunilor, silta amăgelii, cursa vicleşugului (trădării), 
vopseaua strâmbătății şi vânzătorul dreptăţii. Că răutatea 
(ticăloşia), moştenindu-se în neam, nu cearcă (analizează) în 
care chipuri să se ijdârească (să se producă), ci sfârşitul 
(scopul) răutății este unul: ca să facă ce ar face împotriva 
binelui, care nu caută (pe care nu o interesează) nici împotriva 
cărui bine şi nici cu care chip de răutate se slujeşte. Şi încă, mai 
vârtos, nu se sia să grămădească fărălege peste farălege şi 
răutate peste răutate, de vreme ce nu numai că uita binefacerile 
care le văzuse de la Inorog, ci încă jigania care bine nu a 
învăţat nici a face, nici a grăi, nici a pomeni, se ispitea 
(încerca) şi se nevoia (se străduia) bine cu rău a-i răsplăti. Că, 
odinioară, Hameleonul, înghițind (inhalând) aerul putred şi 
onăvit care se cheamă sam (aer stricat), de care, lovit şi topsicat 
(otrăvit), acum trăgea cele mai de pe urmă duhuri. A cărui 
patimă Inorogul văzând, se milostivise - că inima milostivă cu 
cel ce îl doare o doare, şi cu cel pătimaş (suferind) împreună 
pătimeşte -, şi cornul cel ce este a toată firea binefăcător îşi 
întinsese spre putredul şi acum mai împuţit trupul 
Hameleonului, cu a căruia umezeală aerul topsăcos care îi era 
lățit şi împrăştiat prin tot trupul, spălând şi toată putrejunea 
curăţindu-i-o, l-a întors iarăşi la viaţă. Ci jigania spurcată, încă 
de demult ithica (etica) ascultând în şcoala Camilopardalului, 
poale fi (probabil că) învățase al lui titlu, care este scris 
deasupra porţii. Care într-acest chip se citeşte: Pană când (atâta 
timp cât) cineva îl vede pe al său de bine făcător, datoria acelui 
bine făcut îi aduce în cunoştinţa inimii stidire (sfială) şi 
patimă, care pururea îl strâng sub legătura datoriei. Deci pentru 
a răsplăti bine cu bine este lucrul celor putincioşi şi fricoşi; 
aşijderea, pentru a răsplăti rău cu bine este faptă a celor fricoşi 
şi norocoşi. Iară a celor înţelepţi politici chiverniseală (gândire) 
este, ca să nu cadă nici în frica fricosului, nici să nu ispitească 

(pună la încercare) norocul norocosului, ci, sau pentru binele 
mare făcând răul foarte mare, altădată undeva să nu primească 
măcar a-l întâmpina, şi aşa, necăutându-i (neprindu-l) în faţă, 
să scape de sub legătura datoriei binelui, care îi aducea 
(provoca) ruşine şi stidire, sau, neputând a pricini, de la alții să- 
i aştepte pricina morţii, ca, ieşind dintre vii, să ştie precum 
datornicul i-a lipsit, şi aşa să rămână odihnit (liniştit) şi din 
patima ştiinţei inimii. 

Aşadară, Hameleonul, în tot chipul, alegând răul 
(ticăloşia) Inorogului a fi şi binele şi folosul său, şi alcătuind 
viaţa sa pe moartea lui, către mai sus-pomenitele jigănii se 
apucă, precum le va sluji această slujbă. Răul cuvânt al râului 
tuturor răilor le fu bun şi plăcut - că toată inima rea este gazdă 
deschisă (primitoare) şi ospătăloare lascăvă (binevoitoare) a 
toată răutatea. 

Deci cu toţii, îndată, multe şi fel de feluri de feţe 
(favoruri) - juruind Hameleonului şi munţi de aur cu pietre de 
anthraxă lacomului făgăduind, ziceau precum îi vor da, de va 
aduce cuvântul la faptă. Şi nedând zăbăvii mai multă vreme, 
scriseră o carte, în care se gătau mai multe laţuri decât slove şi 
mai multe suliți şi sule decât oxii (accente ascuţite) şi varii 
(accente grave), spre nevinovată viaţa Inorogului, în care 
acestea se cuprindeau: 

„Șoimul, ogarii, dulăii şi coteii, Inorogului, slăvitului, 
sănătate! Iată, pe al nostru şi al vostru prieten către voi 
trimitem, carele, cartea noastră dând, celelalte câte din rost 
(gură) ar zice, poftim credinţă să aibă (dorim să fie crezute), 
căci nu ale lui cuvinte îţi aduce, ci ale noastre. Aşijderea, în 
ştire facem (te înștiințăm) că, de vreme ce tot dobitocul, într-un 
gând şi într-o inimă a ales-o pe Slruţocămilă şie epitrop, şi a 
primit şi siloghismul Corbului să fie neclătit (neschimbat) şi 
nedespărțit (nefragmentat), zapisul şi iscăliturile tuturor 
adeveresc. Rămâne lucrul ca şi tu să nu fi răzlețit şi rătăcit 
dintr-alte dobitoace, ci să te întorci cu celelalte într-un staul şi 

într-o petrecere (conviețuire). De aceea noi îndrăznim să te 
sfătuim prieteneşte şi, în frica ascunsului inimii, spre binele şi 
folosul vostru vă îndemnăm. Deci de-ţi va fi voia, precum şi a 
noastră este şi pofteşte, coborându-te din munţi, vino la locul 
unde şi noi putem a veni, ca acolo mai pe larg, şi faţă către faţă, 
să putem a avea voroavă. Nici alt gând sau altă socoteală să nu- 
ți intre în gând, căci ne jurăm în tot adevărul, pe numele 
cerescului Vultur şi pe tăria stelescului Leu, că în inima noastră 
nu este gând rău şi viclean. Aşa să ne fie Vulturul cu blândeţe 
şi Leul cu milă, cât gândim, voim sau facem ceva rău asupra 
voastră. Şi cu acestea, rugăm cât mai curând să ne învrednicim 
răspunsului." 

Cartea într-acest chip scrisă şi pecetluită, o dădură în 
mâna Hameleonului, care, luând-o, nu numai cu brâncele şi cu 
labele, ci şi cu coada şi cu pântecele târâindu-se şi urcându-se, 
începu a se sui la munte. Deci, după multe nevoi (osteneli) şi 
nevoinţe (străduinţe), dacă ajunse la locul unde locuia Inorogul, 
cu câineşti cucirituri (gudurături) şi vulpeşti măgulituri i se 
arătă înainte-i, zicându-i: „Bucură-te, domnul şi izbăvitorul 
meu!" 

Inorogul zise: 

„De unde te luaşi, jiganie dobitocită şi dobitoc jigănit? Şi 
de este în gura ta veste de bucurie şi în inima ta gând de 
adevericiune (adevăr), toate sînt bune, adevărate şi fericite." 

Hameleonul răspunse: 

„Trăiască domnul meu milostiv într-ai (întru ani) mulţi şi 
buni, şi toată mintea neprietenă să nu scape nepătrunsă de 
ascuțită simceaua (vârful) cornului stăpânului meu, şi tot 
împotrivnicul praf şi pulbere să se facă sub tălpile împăratului 
meu”. 

Şi cu acestea, scoțând cartea, cu multă plecăciune i-o 
dădu în mână. Inorogul, dacă citi cartea şi dacă cele ce se 
cuprindeau  într-însa, pe amănuntul înţelese, zise către 
Hameleon: 

„Precum rana veche şi adâncă este lucru foarte cu anevoie 
prea lesne a se tămădui, tot aşa şi încă mai mult neprieteşugul 
şi vrăjmăşia de mulţi ani este lucru foarte cu anevoie în 
curândă vreme a se uita şi de la inimă a se lepăda. Însă precum 
la rana rea şi grea, de i se şi găsesc mehlemul (alifia) şi leacul - 
că fără leac, la muritori, numai moartea este -, ci semnul grozav 
(pocit) învaţă (indică) locul odinioară betejit, aşa şi neprietenul 
vechi şi vrăjmaş, de s-ar şi face prieten, însă pătimirile mai 
dinainte trecute şi simţite ale faptei neprietenului rămân 
pururea împungătoare şi aducătoare de pomenire cu dosadă 
(amintire supărătoare). De aceea, măcar că doftonia bolii 
acesteia este nenădăjduită (fără nădejde de a o vindeca), însă de 
vreme ce întâi ei s-au arătat plecători (înclinați) spre pace şi 
pofiitori de prieteşug, nici pacea a goni nu este lucrul celui cu 
socoteală, nici, în viaţă, a ţine pizma şi a urma vrăjmăşia nu 
este lucrul înţeleptului, şi măcar că nici slovele nu pot avea 
credință, nici cuvintele adeverinţă (nici slovele nu pot o 
garanţie de credinţă, nici cuvintele o garanție de loialitate), însă 
prostimea şi fireşia inimii (simplitatea şi firescul sufletului) 
stăruite asupra adevărului au biruit adesea şi mai totdeauna 
ascunse şi căptuşite vicleşugurile şi măguliturile isteților. De 
aceea, neavând ceva mai mult a scrie prin carte, îi vei pofti 
Șoimului, din rost, de la mine sănătate, şi îi vei spune precum 
pofta ce pofteşte este, de la noi, învoită şi primită, şi îi vei 
adeveri precum după cuvântul dat şi jurământul legat m-am 
încredinţat. Nădejdea şi izbânda pururea punând în dreptate - 
căci mai tare este singurătatea în dreptate a unuia, decât toate 
taberele în strâmbătate a zeci de mii de mii -, şi îi vei povesti 
precum mă voi cobori la locul prundului. Însă poftesc singur şi 
cu singur (numai noi singuri) a avea împreunare (întâlnire), că 
dulăul rău, nu jurat (legat cu jurământ), ci aşeşi (chiar), nici cu 
lănţuge legat, de aproape credință nu are (nu este loial). 
Aşijderea, neprietenul atuncea trebuie a avea credință, când 
nici mâna îi dă, nici vremea îi slujește a face răul. De aceea, 

dară, dulăii să lipsească de la locul împreunării noastre și ales, 
măcar cum ştire să nu aibă pentru împreunarea care, când şi 
unde să avem. Iară tu, pomenind ale mele faceri de bine arătate 
către tine, cuvântul (înțelegerea) acesta mistuieşte-l (fă-l să 
dispară) şi îl acoperă şi-l tăinuieşte de către tot chipul (faţă de 
oricine)." 

Atuncea Hameleonul începu să se blesteme cu aspre 
(cumplite) blesteme şi se jura cu straşnice jurăminte, şi zicea: 

„O, domnul meu, pe viaţa mea şi pe credinţa mea de voi 
descoperi, de voi grăi sau de voi face semn de înştiinţare din 
mâini, din cap şi din ochi, în cap urgie, în ochi orbie, în mâini 
ciungie să-mi vie! Şi roada gândului meu cu amar, cu pelin şi 
cu venin s-o mănânc; viu Leul, viu Vulturul, cărora mă închin, 
că de ce m-am apucat, până la sfârşit nu mă voi părăsi (nu voi 
renunţa), şi domnului şi stăpânului meu cu toată dreptatea ori 
în ce şi cât voi putea să-l slujesc nu mă voi lenevi. Aşijderea, 
despre Şoim, să nu porţi vreo grijă, căci pe cât îi sînt de 
lamurite voroava şi cuvântul, tot pe atâta îi este şi inima, şi 
sufletul îi este încă mai curat şi spălat de toată imăciunea 
(murdăria). Că la omul întreg cuvântul poartă icoana sufletului, 
şi fapta ascunsă a inimii poartă comoară. Eu, dară, după 
porunca de bine făcătorului şi stăpânului meu, iată, cât mai de 
curând înapoi mă voi întoarce şi toate ale tale ncpreţțăluite 
cuvinte le voi povesti pe amănuntul Șoimului, şi iarăşi, ce 
cuvânt de răspuns voi lua, fără nici un preget îl voi aduce la 
domnul meu milostiv." 

Cu acestea, după ce Hameleonul ieşi dinaintea 
Inorogului, mergând pe cale, precum paşii, aşa chitelele 
(socotelile) îşi muta, şi precum pielea, aşa gândurile şi mintea 
îşi vârsta şi-şi schimba. Şi, singur cu sine, ni (când) mai tare 
paşii mutând, ni de învăluirea gândurilor calea şi călcâtura şi 
uitând, prin neştiință (fără să-şi dea seama), se oprea, şi 
viclenele jurăminte socotind, într-acest chip le întorcea şi le 
tâlcuia - că precum stomacul rău, din bucate bune, dobândeşte 

venin Şi greutate, tot aşa jurământul şi cuvântul drept, în inima 
vicleană spre rău (ticăloşie) şi spre vicleşug (trădare) se 
primeneşte: 

„M-am jurat pe viaţă şi pe credinţă precum către cineva 
nu voi descoperi, însă gândul inimii mele, adică, până când sau 
în dinţii dulăilor îl voi înţepa, sau în fălcile crocodilului îl voi 
îneca. În cale să-mi iasă şi în cap să-mi vie roada gândului 
meu: adică foarte lesne să-mi vină şi după poftă să mi se 
împlinească lucrul care l-am început; că până gândul nu-mi voi 
dobândi, de nevoinţă (strădanie), nu mă voi părăsi (lăsa). M-am 
jurat să slujesc domnului meu, în toate, cu dreptate, însă într- 
această dată domnul şi stăpânul meu adevărat este crocodilul, 
într-a căruia robie căzând, m-a slobozit cu preţ tăiat (convenit) 
şi dintr-a sa bună voie mi-a dăruit viaţă şi zile, şi până preţul îi 
voi plăti, de la mine sfântă parolă a luat. Deci altul mai bun, 
mai plăcut şi mai primit (acceptabil) preţ decât Inorogul altul 
nu pot socoti să fie, şi-aşa este. Iară cât este pentru vieţile 
Vulturului şi a Leului, puţină grijă port, căci şi puţin de mine se 
ating, mai vârtos că jurământul care stă stăruit (permanent) pe 
viaţa altora, se aseamănă cu chipurile de dobitoace şi de păsări 
care adeveresc astronomii că ar fi în cer." 

Hameleonul, în cale mergând şi ca acestea bloscorind 
(vorbind de unul singur), sosi la Şoim. Căruia, închinându-se 
după obicei, îi zise: 

„Bucură-te şi iarăşi bucură-te, căci toate după voie şi 
după a marelui tău suflet poftă curg. Şi mai mult, cu lungimea 
voroavei, vreme în deşert să nu treacă, să-ţi povestesc în scurt 
glas (veste) de bucurie şi cuvânt de veselie - căci proimiul 
(preambulul) lung la voroava scurtă se potriveşte precum capul 
porcului la trupul raţei. Pe neprieten cu buni chezi (piază bună) 
ţi-l aduc la mână: după cuvinte s-a lăsat, viclenelor jurăminte 
s-a încredinţat şi, la prundiş, în marginea apei, să se coboare, s- 
a înşelat, fară nici un prepus. Acum, dară, sentenția (maxima) 
şi învăţătura moşilor şi strămoşilor tăi pomeneşte că sfârşitul 

neprieteniei este izbânda asupra neprietenului, iar mijloacele - 
cum, cu ce şi când - nu se cearcă. Deci acum, găsind vremea şi 
aflând mijlocul prin jurământ, mai multe nu cugeta, ci cât mai 
curând îmi dă cuvânt şi poruncă unde şi când va fi 
împreunarea, ca, fără zăbavă, să-i aştern cumplitului vrăjmaş 
aşternut spre somnul veşnic şi să-i gătesc, cu un ceas mai 
înainte, acoperământ de odihnă nedeşteptată. Însă Inorogul 
aceasta a cerşut (cerut) ca dulăii, ogarii şi ceilalți cotei să nu se 
afle la locul împreunării, ci să aibă împreunare numai singur cu 
singur. De aceea, cu proasta (modesta) mea socoteală sfătuiesc: 
să faci după pofta şi cererea lui, ca nu cumva, adulmecând de 
departe mirosul dulăilor, să-şi prepuie (să presupună că ar fi 
vorba) de vicleşug şi, neieşind de la strâmtoare, nu se va cobori 
la prundiş. Iară coborându-se la prundiş, de-aci mai multă grijă 
nu purta, căci eu, sluga ta, voi avea grija slujbei acesteia cu 
toată nevoinţa, şi în orice chip ar fi, după cum zice zicătoarea, 
voi afla ac de cojocul lui." 

Șoimul, socotind de a doua oară şi răschitind 
(răzgândind) chipul înşelăciunii pe care o făcea şi mărimea 
fărălegii pe care o isprăvea (punea la cale), aşijderea, văzând 
inima Inorogului dreaptă şi curată, gândul într-alt chip începu a 
i se pleca. Că ce răutate nu abate bunătatea? Şi ce strâmbătate 
nu biruieşte dreptatea? Şi, măcar că cu neastâmpărată 
vrăjmăşie într-acel chip îl gonea şi, nepărăsit (fără întrerupere), 
de-atâtea vreme îl întirea (prigonea), însă în sine socoti că acel 
fel de scărăndăvicioasă (scârbavnică) vânătoare covârşeşte 
peste toată fărădelegea. Şi aşa, cumpănind în cumpăna dreptei 
socoteli primejdiile dintr-îmbe părţile, află a fi mai grea 
spurcata această faptă, decăt frica pe care o purta despre partea 
monarhiilor, şi cunoscu (îşi dădu seama) a fi cu multul mai 
mare şi mai neştearsă (de neșteres) batjocura decăt lauda 
isteţimii viclene care socotea că îşi va agonisi cu prinsoarea 
(prinderea) Inorogului. De aceea, zic unii - precum mai pe 

urmă cuvântul de la Bâtlan a ieşit - că Șoimul, către Hameleon, 
într-acest chip să fi grăit: 

„Eu, pentru slujba care ai lăcut-o până acum, îți foarte 
mulţumesc; iară de acum, care te făgăduieşti să faci, să ştii că 
nu o primesc. Şi mai cu de-adins această ţi se cade a şti, că 
vrednicia (virtutea), măcar şi la neprieten ar fi, pururea este 
lăudată. Aşijderea, precum prieteşugul tot aşa neprieteşugul are 
hotarele şi ţenchiurile (limitele) sale, pe care cel următor (ce 
urmează regulele), cinstei şi vredniciei nu se cade a le sări şi a 
le covârşi (a trece peste ele). Noi cu toţii, măcar că (oricum) 
sfatul (hotărârea) dintâi pe care l-am făcut asupra Inorogului, 
pe temelii rele (ticăloase) şi fără de lege a fost aşezat, de vreme 
ce, sub poala jurământului (loialității), nevoiam (ne străduiam) 
a acoperi idolul minciunii vicleşugului. Însă atunci nu ne-am fi 
clătit (clintit) din sfatul pus (hotărârea luată) când în 
răspunsurile lui am fi cunoscut vicleşug împotrivă şi 
neprietenească necredință (neîncredere). Aşijderea, de şi-ar fi 
împleticit cuvintele în multe chipuri şi de-ar fi ispitit (iscodit), 
în multe feluri, jurămintele noastre, din cuvânt în cuvânt şi din 
răspuns în răspuns, am fi putut abate voroava într-altă cale, 
căreia, cu vremea, 1 s-ar fi putut da, prea lesne, şi altă tâlcuire. 
Dar acum, cu prostimea (simplitatea) cu dreptatea 
(corectitudinea) şi cu credinţa (încrederea) pe care le-a arătat şi 
în jurămintele noastre lăsându-se şi încredințându-se, fără nici 
un prepus (suspiciune), toată apărarea (grija) şi toată şuvăială 
(ezitarea) s-au ridicat (au dispărut). De aceea este de socotit nu 
numai pofta neprietenească, ci şi frica cerească (frica de 
pedeapsa cerească). Căci hotarul neprietenilor este ca să nu 
iasă, cu oarbă pofta izbânzii (răzbunării), din pravila dreptăţii şi 
hotarele cinstei lor. Aşijderea, toată izbânda adevărată asupra 
neprietenului cearcă (caută), împreună cu biruinţa, şi lauda. Iar 
când din izbândă se naşte hulă şi ocară, atunci se agoniseşte 
izbânda adevărată, iar cinstea şi slava numelui se pierd şi se 
ocărăsc. Aşijderea, izbânda numai atunci poate agonisi titlul 

biniinţii când, ca un neprieten, pe neprieten neprieteneşte 
biruieşte, iar nu când, ca un prieten viclean, pe neprietenul 
drept (cinstit) , prieteneşte îl vicleneşte, care atunci este şi se 
numeşte spurcată viclenie, iar nu biruinţă curată. De aceea cele 
o dată rău şi fără socoteală sfătuite (hotărâte), trebuie, fără nici 
o ruşine, spre bine şi spre socoteală clătite (schimbate) şi 
prefăcute (transformate). Deci, până unde (când) va fi sorocul 
împreunării noastre, am socotit să potolesc duhurile 
(imboldurile) neprieteneşti şi unul cu altul a avea împreunare 
afară din tot punctul vicleşugului. lară după voroavele 
(convorbirile)  sfârşite, neputându-se alcătui între noi vreun 
legământ de prieteşug, atunci iarăşi ne vom întoarce la punctul 
în care eram, şi el va căuta ale sale, şi noi vom căuta ale 
noastre." 

Către care Hameleonul, adăugând veninul a-şi vărsa, zise: 

„Pravila (norma) aceasta care ai pomenit este adevărată 
între neprieteni, şi cuvintele, şi socotelele acestea sînt cinsteşe 
(corecte) şi lăudate. Însă se află şi altă pravilă, cu care, 
slujindu-se cineva, şi pe neprietenul său îl poate birui, şi pe 
urmă îşi spală şi-şi scoate toată întinarea şi imăciunea hulii. 
Țenchiul alergării (fugăririi) neprietenului este până acolo până 
unde îl biruieşte pe neprietenul său şi, luând biruinţa, de-aci se 
odihneşte. Deci sau a birui sau a se birui, întâmplarea este 
neprietenească, iar peristasurile (circumstanţele) a se cerca (a 
se analiza) nu cade sub pravilă. Că precum în războaiele de 
obşte (obişnuite) nu se pune hotar săbiei, suliței sau săgeţii, ci 
este slobozenie (este îngăduit) oricare armă prea lesne ar sluji, 
cu aceea pe neprieten a lovi, a răni şi a omori. Aşijderea, nu 
este pus nici hotar când şi unde a năvăli spre neprieten, ci când 
slujeşte vremea şi unde spre lesnire locul se socotește. Într- 
acest chip sînt şi mijloacele care fără armă sau fără alt chip de 
mihanie (maşinărie), adică prin chipul prieteşugului, prin 
dulceaţa cuvântului, prin vârtoasă şi pătrunzătoare sula aurului, 
prin zugrăvită (prefăcută) plecarea capului și, în cea mai de pe 

267 


urmă, se dă pozvolenie (învoire) a-l aduce pe neprieten, prin 
frumos meşteşugul (stratagemă) jurământului, sub legăturile 
(constrângerile) izbânzii şi în obezile biruinţii. Că toate mai sus 
pomenitele pravile pot a sluji şi trebuie a se păzi (să fie 
respectate) numai în bătaia monomabhiei (duel). 

Către care, Șoimul, răspunzând, zise: 

„Acestea aşa ar fi, precum zici, când ne-ar veni asupră 
sau i-am merge împotrivă cu gând şi cuvânt aievea (într- 
adevăr) neprietenesc. Iară acuma noi, chemându-l în numele 
păcii, cum vom lucra lucrul vrăjbii? Şi când l-am înconjura în 
vânătoare de obşte, atunci nici colții nu s-ar opri, nici unghiile 
nu s-ar apăra (s-ar feri), ci care mai întâi ar putea acela mai tare 
l-ar spinteca. Deci acestea, într-această dată, trebuie părăsite şi 
lepădate, precum din gură, tot aşa din inimă, şi, nefăcând altă 
zăbavă mai mult, cât mai curând sârguieşte şi Inorogului, după 
ce îi vei da tot de la mine, închinăciune cu plecăciune, îi spune 
precum mâin, în marginea apei, la prundiş, este să ne 
împreunăm, căci acolo prieteneşte îl voi aştepta. Aşijderea, îl 
înştiinţează precum pe ceilalţi tovarăşi, în care are prepus de 
vicleşug, i-am îndepărtat de lângă mine şi să nu poarte altă 
ceva grijă împotrivnică. Căci cuvântul de credință mai mult şi 
mai tare îşi arată cinstea şi mărimea (prestigiul) în mijlocul 
(toiul) neprieteniei, decât în mijlocul prieteniei”. 

Hameleonul, de acolo ieşind, începu în sine şi cu sine a 
chiti (a socoti) şi în reaua-şi (ticăloasa-şi) minte ca acestea a 
învălui şi a prăvăli. Că precum lumina soarelui aduce 
întunecare la ochii bolnavi, tot aşa cuvântul de linişte (pace) 
aduce tulburare la inima săltătoare (schiombătoare). 

.„Oare ce poate fi această nestătătoare şi de ieri până 
astăzi într-altă socoteală mutată mintea Șoimului? Că de pe a 
voroavelor semne, care aievea îmi arată, osteninţa mea in zadar 
şi nevoința mea în darn îmi vor ieşi. Eu socoteam că toată 
greutatea lucrului stăruieşte în coborârea Inorogului la locul 
prundişului, lucru care, prin ale mele multe crunte sudori, este 

să se săvârşească. Iară după pogorârea lui, ţineam (consideram) 
lucrul gata şi săvârşit (înfăptuit), a cărui mulţumită şi plată, 
după cele multe şi mari juruinţe pe care mi le făcea, fără prepus 
le aşteptam. Apoi, nădejdea înduplecându-mi (sporindu-mi) 
ziceam că de va cumva scăpa din colții dulăilor, din fălcile 
crocodilului cu nici un mijloc nu se va mântui. Şi aşa, sau 
dintr-o parte sau dintr-alta, tot voi dobândi rămasul bărbatului 
cu trântitura muierilor, şi gândul meu început tot voi isprăvi 
(este o poveste că, vrând două muieri să se trântească, ziceau 
că oricare va fi biruită, să facă voia bărbatului. Bărbatul, 
începând în dată a se pregăti, ele îi ziseră: «De ce te 
pregătești»»? El răspunse: «Ori aşa, ori așa, eu tot voi câștiga»?” 
(D. Cantemir). lară acum cunosc (înţeleg) că Şoimul, poate fi 
(probabil), a intrat, din şcoala fizicii (Şcoala filosofiei 
aristotelice) în şcoala ithicii (Școala eticei, adică Şcoala 
filosofiei platonice şi socratice), ca şi cum toată viaţa şi-ar fi 
învăţat-o în canoane (și-ar fi condus-o după principii), şi toată 
hrana şi-ar fi aflat-o (dobândit-o) cu dreptate. Lucru care, cine 
poate să nu ştie, precum să fie departe de firea Șoimului? Ci, 
sau viclenind (trădând) pe acela care l-a trimis pe această 
slujbă, nu vrea să-l pună la mână (să-l prindă) pe veşnicul 
neprieten, sau, văzând că lucru greu şi vrednic de laudă ca 
acesta se isprăveşte cu mâna mea, mie îmi pizmuieşte. Că 
pizmătarul, pentru ca cinstea (prestigiul) altuia să nu se adauge, 
este obişnuit a primi şie (însuşi) scădere (degradare morală) şi 
ocară. Ci de vreme ce Șoimul îşi aseamănă mintea cu 
pestriciunea penelor, şi eu îmi voi întoarce (schimba) slujba în 
faţa (după culoarea) pieii, nici firea nu îmi voi schimba după 
socoteala cuiva, ci precum până acum, tot aşa şi de acum feţele 
şi ştiu şi pot să mi le schimb." 

Acestea el din buze bolborăind (bolborosind) şi toate 
răutățile în inimă fierbând şi zămintind (amestecând), alergă 
întâi la dulăi, la ogari şi la cotei, şi toată pocitania cea ascunsă 
de-a fir-a-păr le povesti. Adică precum Inorogul a dat cuvânt să 

vie la împreunare, şi precum împreunarea lui cu Şoimul să fie 
peste ştiinţa altor tovarăşi, lucru pe care Șoimul, fără nici o 
îndoinţă, l-a primit. Aşijderea, precum Șoimul şi-a mutat 
(schimbat) sfatul (hotărârea) cel bun, de folos şi de obşte, şi 
vrea să-l sloboadă pe Inorog din legăturile (obezile) gata 
(pregătite), nebelejit şi nedodeit (nesupărat), socotindu-şi, într- 
alt chip de ar face, mare scădere a cinstei şi ocară a numelui. 
De-aci, împodobind minciuna cu multe flori împuţicioase, 
zicea precum Şoimul să fi zis precum unghiile şi pintenii lui 
nici nu îndrăznesc, nici nu sînt harnice (demne) a se pune pe 
cornul Inorogului, nici firea-i nu primeşte a se face el organul 
(unealta) răutății (ticăloşiei) şi cinia (arma) vicleşugului 
(trădării), ci în tot chipul va ispiti (încerca) a face ceva cu 
dânsul, de va putea, numai cu bine şi cu prieteşug. Iară 
altminteri, la rău şi la vicleşug, măcar cum nu se va amesteca, 
şi curate să fie unghiile lui de sângele nevinovat. 

„Deci acum să ştiu şi eu de este şi a voastră socoteală, 
într-acest chip şi, cu toţii împreună de v-aţi mutat mintea 
dinspre folos spre stricăciune (pagubă), ca să nu-mi cheltuiesc 
mai mult ostenințele în deşert. lar de cunoaşteţi sau vă 
prepuneţi (presupuneţi) ca să fi intrat în mintea Şoimului vreun 
vicleşug, despre care nu puţine şi mici sînt semnele, care cu 
urechile le-am auzit, şi într-adevăr le mărturisesc cu gura şi cu 
inima, cuvântul care îl voi povesti - căci tăinuirea lucrului este 
scriptul (scripetele) corăbiei -, şi chipul meşteşugului în 
ascunsul inimii voastre ascundeţi-l, cu care foarte prea lesne şi 
peste ştiinţa Șoimului veţi putea a-l aduce la sfârşit. Cu care 
mijloc, singuri (numai) voi luând toată mulțumită şi plata de la 
Vultur şi de la Corb, Șoimul, lipsit de dar şi de laudă ca 
aceasta, şi ca un necunoscător binelui şi folosului, va rămâne 
singur de sine pedepsii, şi pentru căci, arătând asupra 
neprietenului milostivire şi dreptate, şi ţinându-şi nebetejit 
jurământul, în urmă va simţi mare căială şi fără folos. Că mai 
bun meşteşug şi mai tare măiestrie şi mai tăinuită viclenie spre 

amăgeala cuiva decât jurământul nu se poate da. Aşijderea, că, 
oricând de s-ar grăi ce este adevărat, şi de s-ar face şi s-ar ţine 
totdeauna, de la toţi, ce este drept, nu s-ar mai scorni nici 
vrajbă în lume şi nici nu s-ar putea a se izbândi asupra 
neprietenului." 

Dulăii, auzind de acestea, nu în puţinele chitele intrară, 
nici în uşoare socoteli. Întâi, pentru aşa în grabă mutarea 
sfatului; a doua, pentru mai aievea (neîndoielnic) prepusul 
vicleşugului; a treia, că de nu vor scoate lucrul la cap cu 
mijloacele cu care începuseră, altă nădejde toată, încă de 
demult se curmase; a patra, că aveau nu puţină sială (teamă) 
măcar cevaşi (cât de cât) a face peste voia şi ştiinţa Șoimului, 
de vreme ce lui îi era dată toată slobozenia (libertatea de a 
decide) şi cu toţii aveau poruncă a fi sub porunca lui. Iar în cea 
mai de pe urmă socotiră, măcar şi peste a Șoimului voie, lucrul 
de vor putea isprăvi, socoteau că pentru slujba făcută Şoimul, 
orice-ar zice împotrivă despre dânşii înaintea monarhilor, nu-i 
vor ţine în seamă, căci înțelegeau sfârşitul slujbei a fi mai mare 
(important) decât chipul greşelii. Şi aşa, după câtăva scuturare 
(dezbaterere) a  chitelelor (intenţiilor), aleseră sentenția 
(hotărârea) ca, ori cu ce mijloc ar putea fi, numai Inorogul să le 
vină la mână (să le cadă în mână). Pentru care aşezământ 
(învoială) puseră între dânşii mare şi vârtos legământ cu 
jurământ, ca, de lucrul ce se va lucra, Șoimul, în viaţă, să nu 
aibă ştire. —O, minune mare, călcătorii de jurământ se jură a nu 
călca jurământul! - Şi mai cu de-adins, chipul vicleniei acesteia 
îl socotiră a fi mai subţire (subtil) şi mai frumos, adică să scrie 
răutatea (ticăloşia) lor sub titlul (numele) altuia şi, cum zice 
prostul cuvânt (proverbul), să ţină jăraticul cu cleştele şi să 
scoată şarpele din bortă cu mâna altuia, şi ei să se arate ca cum 
ar fi neatinşi şi neştiutori lucrului acestuia, de vreme ce tot 
prepusul (bănuiala) Inorogului va cădea asupra Șoimului. Şi 
aşa, ca cum i-ar da pinteni calului fără zăbală, dădură voie şi 
slobozenie răutăţii Hameleonului ca să nu lase nici o cale 

nestropşită (necălcată în picoare) şi nici o piatră neclătită 
(neclintită) până când nu ar băga dreptatea Inorogului în silța 
strâmbătății lor. Hameleonul, ascultând cu mare dragoste 
lătrăturile şi brehăiturile (hămăiturile) dulăilor, după porunca 
ce-i dădură, ieşi voios de la dânşii. De unde, vrând să se 
întoarcă iarăşi la Şoim - ca să i le descânte acum câte întâi îi 
cântase -, întâmpină (întâlni) în cale pe Bâtlan, cu a cărui pâră 
se izgonise Vidra din soboare (adunări). Care, întrebându-l pe 
Hameleon de unde vine, el răspunse precum acum nu vine de la 
vreun loc aşa însemnat, ci zise: 

„Mai dinioare am venit de la Inorog, ce va să aibă mâine 
împreunare cu Șoimul, şi, de nu l-aş fi încredinţat eu, cu multe 
şi vârtoase jurăminte, nicicum nu s-ar fi lăsat pe cărțile 
(scisorile) şi jurămintele Șoimului. Ci acum eu, ca un bun 
prieten şi dreaptă slugă, m-am pus la mijlocul trebii acesteia, 
însă nu puţină frică duc ca nu cumva vânătorii, călcând 
jurământul, să facă vreun vicleşug Inorogului, şi apoi ocara şi 
pedeapsa sufletului meu unde se vor duce? Şi cum îmi voi mai 
arăta obrazul în lume?" 

Acest fel de seminţe de minciuni semăna întâi către 
Bâtlan, care mai pe urmă erau să răsară în iveală a toată lumea 
şi se arăta într-un chip ca cum ar purta grijă pentru cinstea 
numelui. Iară mai într-adevăr era că, de nu şi-ar fi deschis gura, 
şi de nu şi-ar li scos către cineva, nu numai limba cea lungă, ci 
aşeşi (chiar) şi maţele, îi părea că, umflându-se de cuvântul 
ascuns pe care îl ştia, va crăpa ca căpuşele. Că rar se află 
mincinos nelăudăros, şi mai rar falnicul (îngâmfatul) tainic. 
Apoi şi el îl întrebă pe Bâtlan: 

„Dar tu unde mergi?" 

El zise: 

„ȘI eu merg către Şoim, de vreme ce şi eu, acum de 
curând, am venit, fiind trimis cu porunca Corbului, ca să fiu 
pentru paza la strâmtorile gârlelor”. 

Hameleonul zise: 

„De vreme ce vrei să mergi la Şoim, te rog să nu 
pomeneşti către dânsul ceva din cuvintele mele, căci singur 
(însuși) mi-a dat poruncă ca lucrul acesta să-l ţin tăinuit şi 
acoperit de către (faţă de) toți". 

Pe Hameleon apăsându-l căinţa descoperirii cuvântului, 
adăuga, zicând către Bâtlan, că, ştiindu-l, încă de demult, bun 
şi deplin prieten, lucru ca acesta i-a arătat (spus), neavând nici 
un prepus (îndoială) că-l va putea tăinui. Că precum curvarul, 
după stâmpărarea poftei, arde în focul căielii, tot aşa netainicul, 
după slobozirea cuvântului, se chinuieşte în prepusul 
descoperirii. 

Bâtlanul zise: 

„Pentru aceasta, poartă grijă nu de mine, ci de tine, şi 
pasă (mergi) unde îți este a merge”. 

De-aci, Hameleonul, venind la Şoim, într-acest chip îi 
VorovI: 

„Eu, după porunca ta, eram să mă duc întins la Inorog, ci, 
venindu-mi un lucru în minte, de la mijlocul căii iarăşi m-am 
întors. Zic, dară, că de vreme ce aşa ai socotit a fi cinsteş şi cu 
cale, ca nu ce poruncește pofta, ci ce pofteşte dreptatea să faci 
şi jurământul dat să-l ţii nebetejit, aceasta să-ţi fie în grijă: ca 
nu cumva vreunul din dulăi, aflându-se aproape de prundiş, să 
adulmece mirosul Inorogului, şi ei, neştiind gândul tău cel 
drept, şi sfatul (hotărârea) cel de astăzi, să nu cumva ceva, din 
neştiință, să lucreze după sfatul cel de ieri, şi să aducă, fără 
veste, vreo stricăciune Inorogului. Şi nu numai căci eu pierd 
cinstea şi credinţa (încrederea) lui - că de cel fără folos puţină 
grijă se poartă -, ci încă mai mult de tine se va atinge ocara, de 
care nu vei putea să te speli nici cu toată apa ocheanului. Că 
ocara descoperită este asemenea cu pieliţa arapului, care 
nicicum nu ştie a se înălbi. 

Şoimul, ştiind precum dulăii nu pot să facă ceva din capul 
lor, nici nu îndrăznesc să lucreze ceva peste voia lui, zise 
Hameleonului: 

„Tu nu băga în seamă pentru acest lucru (tu nu te 
preocupa de acest lucru), căci eu ştiu până unde pot alerga 
dulăii”. 

Împleticindu-şi într-acest chip urmele minciunii şi paşii 
vicleşugului, că de s-ar întâmpla a-i lua cineva urma, să nu 
poată a o scoate la vreo cale. Hameleonul de-aici alergă într-un 
suflet la crocodil, către care, cu multe feluri de schimate 
(mimici) şi schimosite (schimonosite), cucirituri (temenele), 
zise: 

„Bucură-te, domnul şi cruţătorul meu! Am venit, eu, 
nerăscumpărat robul tău, să-ţi vestesc veste bună de pradă 
bişugoasă (îmbelşugată) şi vânătoare săţioasă. Şi domnul meu 
milostiv să ştie adevărat că mâine dimineaţă, Inorogul, jigania 
cea vestită şi de colții a tuturor dulăilor aşa mult dorită, este să 
se pogoare din munţii înalți la prundişul apei. Unde, dinspre 
strâmtorile potecilor, pentru ca să nu mai poată să dea înapoi, 
sînt păzitori toți câinii şi dulăii. Deci ei, precum să-l gonească 
îl vor goni, dară, precum să-l ajungă, robul tău ştie foarte bine, 
nu-l vor putea ajunge. Ci Inorogul, iarăşi altă cale deschisă 
neavând şi simțindu-se, acum, din dos înconjurat de câini, până 
mai pe urmă bizuindu-se înotului, va să se arunce în apă. Că 
primejdia, cât de grea, însă pe mâine viitoare, se pare mai 
uşoară decât cea cât de uşoară, însă, dinaintea ochilor 
stătătoare. Deci, căzând el în apă, nu picioare de înotat, ci aşeşi 
(chiar) aripi de zburat de-ar avea, adeverit sînt precum 
dinaintea iuţimii domnului meu nu va putea scăpa. Şi iată, eu, 
fără altă zăbavă, mă voi sui la Inorog, în munte, şi, însemnând 
ceasul vremii coborârii lui, fără preget îţi voi da ştire. Numai 
nu te îndepărta de pe-aici, ca, în vremea trebuitoare, fără 
zăbavă să te pot afla. Că punctul vremii trebuitoare la a lucrului 
isprăvire este ca măsura căldurii focului la vărsarea (turnarea) 
zmalţului." 

Crocodilul foarte veselindu-se de vânatul ce-i fă găduia, i 
se jurui din toată inima precum că-i va da cartea (scrisoarea) de 

iertat. Însă foarte îl înteţi (îmboldi) să nu-i iasă cumva 
cuvintele în deşert. Hameleonul, iarăşi, cu mari jurăminte se 
afurisea precum minciună din gura lui nu iese, ci toate, precum 
sînt, aşa i le povesteşte. Că făcătorii răului (ticăloșiei), când se 
află mulți într-un gând asupra unei răutăţi, sînt obişnuiţi unul 
pe altul a nu amăgi, ca nu cumva, cu vicleşugul mic, să piardă 
din mână fărălegea mare a isprăvi. 

Aşadară şi într-acest chip, după ce Hameleonul, cât putu 
către toți minciunile fierse, coapse, sără, pipară, înghiţi şi borî, 
alergă într-un duh la locul unde se afla Inorogul. Căruia, 
închinându-fe după politicescul obicei şi urându-i şi menindu-i 
toată fericirea, zise: 

„Toate le-am împlinit după porunca domnului şi 
cruțătorului meu, şi câte încă pofteşte vechiul prieteşug şi 
adevărata dragoste, şi peste poruncă, am adaus cele căzute 
(cuvenite), de vreme ce câte am grăit şi am întărit către Şoim 
spre folosul şi binele tău a le povesti nici început, nici săvârşit 
nu au. - O, bat-o urgia cerească, jiganie vicleană, cât de pestrit 
şi de vărgat grăieşte! - Ci, în scurt - precum zice cuvântul 
(proverbul), că gura care singură pe sine se laudă pute, mai 
mult a mă lăuda cum am chivernisit şi cum m-am silit a 
chivernisi şi lucrurile împreunării a le tocmi, nu mi se cade, de 
vreme ce, seara, va arăta împreunarea (întâlnirea), şi dimineaţă, 
răsunarea (ecoul) lucrului, căci toate vor ieşi după poftă şi după 
voie. — Caută (te uită) chipul voroavei viclenei jigănii, ce se 
aseamănă unor icoane (tablouri) care, mutându-se din loc, li se 
schimbă fața (aspectul). - Căci mijloacele ce prepus 
(suspiciune) aveai le-am ridicai din mijloc, pe dulăi, şi de 
ştiinţă şi de loc departe i-am depărtat, ochiul cu rău căutător l- 
am astupat detot, pe unde au fost măiestrii (capcane)şi silțe 
(curse) întinse, le-am stricat şi le-am fărâmat, toată piedica din 
cărare şi piatra poticnelii am mutat, inimile amândorura am 
gătat (pregătit) spre primirea dragostei, şi toată surceaua sub 
focul începăturii şi toată ciraua (specie de arbore răşinos) pe 

Jăraticul săvârşirii (înfăptuirii) am pus şi am supus. Una a 
rămas, şi aceea foarte lesne: adică oricând aţi vrea, atunci vă 
puteţi avea împreunarea. Deci, cât este despre partea Şoimului, 
eu, robul tău, atâta i-am uns sufletul şi i-am înmuiat inima, cât 
cu mare dor şi cu nespusă poftă aşteaptă a se împreuna 
nesăţioasei (mistuitoarei) privelii străluminatei tale feţe şi să se 
învrednicească şi cu dulcele şi mângâioasele tale voroave." 

Inorogul, măcar că nu avea aşa crezute jurămintele, 
neprepuse  (neîndoielnice) cuvintele şi  neprimejdioase 
împreunările - că în inima neprietenească ce prepus nu încape, 
şi gândul vrăjmăşesc ce lucru împotrivă nu scorneşte? - însă 
bizuindu-se întâi dreptăţii - căci ascunsul inimii sale îşi ştia 
Chiar curat de pricina (impulsul) vrăjbii -, apoi o parte a 
socotelii dând evgheniei (neamului bun al) Șoimului -, căci 
neamul vechi şi cel de bună rudă (familiei) cu nevoie primeşte, 
după a minţii întregiune (integritate), pete şi imăciuni de ocară 
nouă. Că Şoimul acela, din neamul său, era persesc, care, cu 
mult mai buni sînt decăt aceştia evropeşti - însă de nu se va lua 
în seamă bunătatea (virtutea) Șoimului în vrăjmăşie şi în 
iuţime. - De aceea socotea că nu va suferi în numele vechi 
poreclă nouă, şi în neamul cinstit (respectat) o hulă ocărâtă 
(defăimătoare). Şi aşa, dădu cuvânt către Hameleon precum în 
deseară se va cobori la prundiş. 

Hameleonul, răspuns ca acesta luând, se întoarse vesel 
înapoi, de unde, mergând întâi la crocodil, întâi lui îi dădu ştire 
de venirea Inorogului într-acea seară: îi arătă pe unde este să 
intre şi pe unde este să iasă, unde trebuie să păzească şi cum să 
pândească vremea înturnării (întoarcerii) lui, foarte bine şi de 
toate, pe amănuntul, îl învăţă. 

De acolo, apoi, se duse la ogari, la cotei şi la ceilalți 
spurcaţi dulăi, cărora, aşijderea, le povesti împlinirea bucuriei 
şi venirea vânatului. După aceea şi mai pe urmă veni la Şoim, 
căruia, ca şi celorlalţi, îi spuse de adunarea în deseară. Încă 
iarăşi adăugând capacul minciunii deasupra  tingirii 

vicleşugului, arăta către Şoim chip de mare rugăminte şi îl jura 
pe toți dumnezeii să nu cumva sfârşitul împreunării bune să 
iasă în capul începăturii rele, şi el să cadă în chipul măiestriei 
răutăţii. Şi altele multe pe lângă acestea dicăind (zicând) şi în 
uscat înghițind, îngăima cuvinte căptuşite (mincinoase) şi lega 
teie de curmeie. Acestea într-acest chip fățarnica lighioaie 
zămintind (amestecând) şi vânturând, cu lingura vrăjmăşiei, în 
oala farălegii, zeama nedumnezeirii (ticăloşiei) ca cum slujba 
ar fi îndeplinit, îşi ceru voie şi iertăciune de la Şoim ca într- 
acea seară să se ducă la culcuşul său, spre odihnă, arătând că 
este ostenită detot şi obosită de multe alergări şi zbuciumări. 
Însă şi aceasta o făcea pe mai mare căptuşeală a vicleşugului, 
pentru ca, în ziua ce va luci, ştiind ce va să se nască peste 
noapte, să poată avea obraz încă mai obraznic. Adică precum 
el, fiind biruit de multă trudă, a fost dat somnului ca morţii, şi 
de faptele care s-au întâmplat peste noapte, ca cum ştire n-ar fi 
avut. Că socotea precum ziua multe descoperă, aşa mai multe 
noaptea acoperă. 

Şi aşa, ieşind de la Şoim, Hameleonul se duse la stratul 
(aşternutul) culcuşului său, dormire fără dormire să dormiteze 
şi somn fără somn să somneze. 

O, mai bine în veci să fi murit, decât dormite ca aceasta 
să fi dormit! O, mai bine mort să se fi sculat, decât somn ca 
acesta să fi somnat! O, mai bine într-o faţă, şi aceea de piatră, 
să se fi întors (să se fi schimbat) decât aşa, în multe feluri de 
stricăciune şi fără folos! O, faptă spurcată şi lucru scârnav, o, 
batjocură de batjocorit şi ocară de ocărât, vino, dintele şarpelui, 
aleargă, coada scorpiei şi mărturisiți adevărul, de se află la voi 
venin şi toapsăc (otravă) ca acesta, ca care din fire izvorăşte 
sub limba Hameleonului, din meşteşug (viclenie) se înmulţeşte 
şi se dospeşte şi se mesteşte (pregăteşte) spre băutură la inima 
curaţilor! Că otrava limbii cu mult covârşeşte pe tot toapsăcul, 
cât de vrăjmaş, a toată jigănia, cât de cumplită. Măsură-te, 
minciună, şi vezi minciună decât toată minciuna mai mare! 

Cumpăneşte-te, vicleşug, şi cunoaşte vicleşug mai greu decât 
tot vicleşugul! Târâieşte-te, boală, şi simte boală mai lâncedă 
decât toată boala! Sai, moarte, şi gustă moarte mai amară şi 
mai omorâtoare decât toată moartea! Spune, răutate (ticăloşie), 
de este în tine răutate atât de rea cât este această răutate! O, 
răutate, răutate, de trei ori răutate şi iar răutate! 

Deci Hameleonul, după ce întărâtă pe cât putu mai mult 
amuţăturile (asmuţirile) şi năvrăpiturile (năpustirile) dulăilor, îl 
aţâţă pe cât ştiu mai rău şi cât mai vrăjmaş pe crocodil, şi toate 
cele spre vicleşugul (înşelarea) şi scăderea (paguba) Inorogului, 
pe cât prin mână îi veni, gândi, grăi, lipi, dezlipi, aşeză, făcu şi 
isprăvi, peste noapte, în loc de somn, cu răutatea, singur şie 
(însuși) nu numai ochii şi tot trupul îşi acoperi, ci încă şi inima 
şi sufletul căptuşindu-şi peste, tot cu grele întunerice îşi 
ponegri, de unde, a doua zi, cu sete aştepta, din ceas în ceas, să 
audă glasul dimpotrivă peste văi răsunate, al sunetului 
tâmpenei (timpanului) de cu seară lovit. 


PARTEA A VIII-A 


Răspunsurile  venindu-le  într-acest chip  amânduror 
părților, dulăii îndată descoperiră faţă de Hameleon a Corbului 
socoteală şi îl rugară cu multe juruinţe să-i fie foarte amintea 
(atent) la venirea Inorogului la împreunare. Ci pietrei rotunde 
din vârful dealului puţină urnire îi trebuie. Căci el altă treabă 
nu avea fără numai ce ziua împreunării lor păzea. lară Şoimul, 
văzând că nu-i venise răspunsul după făgăduinţa pe care o 
făcuse către Inorog, nici că inima Corbului nu se plecase (nu 
înclinase) spre pofta adevărului, ci că-i poruncește să facă, sub 
nume credinţei, vicleşuguri încă mai mari şi mai fără lege, 
socoti că este mai bine de-a muri de o mie de ori într-o zi, decât 
o dată a amăgi ochiul cel ce toate într-ascuns vede. Şi alese tot 
adevărul, către [norog descoperind, să-i dobândească 
adevăratul prieteşug, pentru ca, norocul de nu va învoi să-l 

ferească de viitoarea-i primejdie, încailea pe dânsul să-l 
cunoască curat de acea imăciune (murdărie) de neimat 
(nemânjit). 

Deci, Șoimul, neavând nicicum de ştire de cartea vicleană 
pe care dulăii o scriseseră către Corb, şi nicicum prepuind 
despre vicleşugul Hameleonului, trimise ştire Hameleonului ca 
să vie cât mai curând, căci are cuvânt să-i grăiască şi poruncă 
să-i poruncească. 

Hameleonul, purtând pururea grija vremii răspunsului şi a 
împreunării lor, sărind, fără altă zăbavă, se duse la Şoim. Către 
care Şoimul zise: 

„Du-te, o, prietene, şi dă ştire Inorogului precum 
răspunsul ce aşteptam mi-a venit, deci îl poftesc, oricând va 
putea, iarăşi la locul dintâi să avem împreunare, căci, de-ar fi 
cu putință, singur (însumi) aş merge unde se află, dară multe 
pricini înainte se pun, care mă împiedică de la acea cale. Întâi, 
că, mergând eu acolo, ceilalți tovarăşi pot să intre într-alte 
prepusuri (bănuieli), a doua, că măcar că nu mi-ar fi atâta 
aminte (nu aş da atâta atenție) despre prepusuri vănturoase 
(neîntemeiate) ca acestea, ci, în trecutele zile, slobozindu-mă 
mai vârtos decât s-ar fi căzut după vânarea unei Potârnichi, mi- 
am betejit câteva pene din aripa dreaptă, deci, pentru ca să se 
îndrepte, doftorii mi-au poruncit să mă aflu câteva zile în 
odihnă; şi, îmi este peste putință a mă sui la înălțimea 
munților.” 

Hameleonul, auzind porunca lui, plăcută şi dorită, ca 
aceasta, luă mare bucurie şi iarăşi tare apucă a nădăjdui în 
talcuirea visului său cea dintâi. În gand, dară, ca acestea-i 
clocoteau, iar din cuvânt, zise către Şoim, grăind cu 
îndrăzneală, şi pomenind despre cuviinţa dreptății: 

„O, domnul meu, înţelepţii sînt obişnuiţi a suferi (a 
îngădui) cuvintele îndesite (concentrate) sentenţe cu care, şi eu 
sprijiindu-mă, mă rog să am iertăciunea de voi arăta față de 
tine, pentru adevăratul meu prieten, o obrăznicie căzută 

279 


(îndrăzneală cuvenită) şi o asupreală (exagerare) plăcută 
întregilor la minte. Mă rog, dară, domnul meu milostiv, ca nu 
cumva ostenințele mele să iasă în zadar, adică împreunarea 
aceasta să nu cumva să fie spre scăderea cinstei (prestigiului) 
Inorogului, că precum bine ai cunoscut, dreptului acestuia 1 s- 
au făcut grele necazuri şi nespuse strâmbătăţi, şi încă altele mai 
mari urătorii cu multe chipuri ai dreptății mă tem - pe cât pot 
cunoaşte - că nevoiesc (se străduiesc) a i se face, că, precum 
am zis şi mai dinainte, cine iubeşte adevărat, gânduri de 
negândit gândeşte şi prepusuri de neprepus prepune. De aceea, 
iarăşi mă rog obrăznicia mea să nu se ţină în vină, şi eu, iată, 
după porunca ta, îi voi da ştire, iar el, după cuvântul care l-a 
dat, soarele poate să se întoarcă îndărăt, iară el să se mute (să 
se abată) din socoteală-şi sînt adeverit (încredinţat) precum este 
peste putinţă. Deci el, venind acum, să nu cumva să fie alte 
meşteşuguri de vicleşuguri, şi apoi toată ocara va rămâne 
asupra mea şi toată lumea mie îmi va pune numele vânzătorului 
şi porecla de răufăcător. Ci nu atât pentru strâmbă (nedreaptă) 
poreclitura mea m-aş pedepsi (m-aş chinui), cât pentru 
doseditura lui fără cale (ocara lui nemeritată).” 

O, jiganie făţamică, o, vas spurcat şi lingură scărnavă, 
cum amestecând în inimă răutatea (ticăloşia), cele ce ştia că-i 
vor veni (că i se vor întâmpla), pentru ca să cadă asupra altora, 
cale cu gura le găteşte! 

Șoimul, aşeşi (chiar) nicicum prepunând (bănuind) de 
spurcat vicleşugul lui, tare îl adeveri să nu poarte nicicum grijă 
de acestea ce-şi prepune (de aceste presupuneri), şi îi zicea 
precum socoteşte a fi mai bine fără purtarea duhului 
(neînsuflețit), decât cu purtarea ocării (decât să trăieşti în 
ocară). 

Hameleonul, cunoscând (înțlegând) acum deplin precum 
gândul Şoimului nicicum nu se pleacă (înclină) spre răul 
Inorogului, ci ţine (consideră) cinstea cuvântului mai scumpă 
decât viaţa, ieşind de acolo, se duse întâi la dulăi şi le spuse 

toate câte poruncise Șoimul şi despre venirea Inorogului la 
împreunare precum este să fie peste puţine zile. Apoi alergă la 
crocodil, către care, cu mare îndrăzneală, zise: 

„Bucură-te, domnul şi stăpânul meu milostiv!" 

Crocodilul: 

„Ce poate fi această lascavă (bucuroasă) şi voioasă 
arătare a ta? Oare ai simțit ție vreun bine, au (sau) altuia, 
undeva, vreun rau?” 

Că zavistnicii se bucură mai mult pentru răul altora, decât 
de binele lor. Hameleonul zise: 

„Amândouă părțile întrebării, o, domnul meu, adevărate 
şi precum sunt le-ai cunoscut. Şi cum să nu mă bucur, de vreme 
ce prada ţi-am apropiat-o, vânatul la strâmtori ţi l-am încuiat, 
masă întinsă ţi-am deschis şi bucate săţioase ţi-am gătat şi, în 
scurt să zic,toate după poftă şi după voie s-au întâmplat. Că, 
iată, în această seară, Inorogul se coboară la prundiş, dulăii stau 
gata să pună zăvoare la uşile a toate potecile, toate intrările şi 
ieşirile lui vitejii vânători şi neosteniţii gonitori tare le 
străjuiesc şi vârtos le păzesc (căci aşa se vorovise (se 
înțelesese) cu dulăii. Deci altă cale de scăpare şi potecă de fugă 
nu-i rămâne fără numai doară să se arunce în apă, unde domnul 
meu, de nu se va leni a străjui câteva ceasuri, fără greş domnul 
meu pradă de biv (din belşug) va dobândi, eu asupra 
neprietenului voi izbândi (mă voi răzbuna) şi preţul înzecit şi 
însutit îmi voi plăti. Pogorârea la prundiş îi va fi la straja dintâi 
a nopţii, dinspre alte părți paza dulăilor nu va lipsi, şi aşa, 
precum socotesc, bucată gata în gura domnului meu va veni." 

Crocodilul, auzind acestea, se veseli, însă într-acest chip 
puse către Hameleon întrebarea vrăjbii: 

„Eu, pe cât din sunetele cuvintelor lumii am putut 
înţelege, tu şi cu Inorogul aveaţi mare dragoste şi odinioară 
locuiaţi nedespărțiţi într-un loc, atâta cât sufletul tău părea să fi 
fost lipit de al lui. Dară acum din ce pricină să se fi întâmplat 

această vrăjmaşă neprietenie şi de moarte asupră-i viclenie? 
Vreau să-mi spui cu dreptul (drept)." 

Hameleonul, deodată (în prima clipă) tare se ului (se 
buimăci) de nenădăjduită (neașteptată) întrebare ca aceasta. Că 
mincinoşii se dezvelesc (se fac cunoscuţi) în voroavele tocmite 
(vorbirile ticluite), iară la întrebările fără veste se uluiesc ca 
bezmeticii. lară mai pe urmă - precum se zice cuvântul 
(proverbul), mincinosul este tatăl minciunii şi minciuna fata 
mincinosului -, îndată zămisli minciuna şi născu spurcata basnă 
(scornitură) zicând: 

„Această întrebare, în care se cuprind lucruri ascunse şi 
taine de nedescoperit, până acum nici din prieteni, nici din 
neprieteni cineva nu m-a mai întrebat, nici faţă de alt chip 
(persoană) odată cu moartea nu le-aş descoperi (dezvălui). Ci 
de vieme ce domnul meu în voieşte (consimte) a mă întreba 
acest lucru şi a afla dreptatea care aş avea-o asupra lui, pre cât 
mai pe scurt voi putea - de vreme ce vremea mă grăbeşte a mă 
duce la Inorog -, mă voi nevoi a te înştiinţa (informa). Va şti 
dară domnul meu milostiv că părintele meu era apar, care era 
obişnuit în toate zilele să aducă apă de la fântânile de sânge. 
După ce am sosit şi eu mai la vârstă şi am început a putea cofa 
în mână a ridica, apa din fântână a scoate şi coromâslă 
(cobilița) pe umeri a purta, cercetam (mă duceam) adese, 
împreună cu tată-meu, fântânile cele izvorâtoare de sânge de la 
rădăcinile Munţilor Vrăjbii. Munţii aceştia se află departe, în 
țara ce se cheamă Pizma, dinspre partea răsăritului, pe 
marginea ocheanului, în sus, spre crivăţ (nord-est), şi în jos, 
spre miază-zi, atât de mult se trag în lung şi în lat, încât cei ce 
nepărăsit (neîntrerupt) au ţinut drumul care merge pe la 
rădăcinile lor zic precum ocolesc până la ocheanul apusului şi 
îngrădesc de jur-împrejur, ca un zid, toată rotunjeala 
pământului. Aşadară, noi, mergând adese, pentru trasul 
(scoaterea) apei, la acei munţi şi ispitind (căutând) din care 
izvor ar fi apa mai cruntă (însângerată) şi mai fierbinte - căci 

apa aceea cu fierbinţeala, iară nu cu răceala astâmpără setea -, 
odată ne-am urcat în vârful unui munte foarte înalt, în vârful 
căruia am aflat un puț foarte adânc şi mai să zic fără fund. 
Slobozind, din gura puţului, ciutura cu hârzobul, după ce a 
mers cât era funia de lungă, după ce am adăugat, la capete, 
învelitorile capetelor şi cingătorile mijlocurilor, cu mare nevoie 
(dificultate) ajungând la fundul puţului, am simţit precum 
ciutura să o fi umplut cu o umezeală (un lichid). Iară după ce 
scoaserăm vasul afară, văzurăm că nu era umezeală roşie, ci 
albă, din care gustând, am cunoscut precum este adevărat lapte, 
şi îndată ne-am adus a minte (ne-a venit în minte) precum 
muntele să fie acela ce izvorăşte lapte. Îndată ce gustai laptele, 
din fundul puţului un glas tânguios: «Vai, ţâțişoarele mele, vai, 
lăptişorul meu! Cine dintre muritori te-a tras? Cine din cei 
nemuritori te-a băut vreodată? Cine este îndrăznețul şi 
obraznicul acesta care nu s-a temut pieptul Biruinţei a pipăi şi a 
suge de gurguie ţâțişoarele fiicei mele?» Tată-meu, auzind 
glasul acela aşa de tânguios şi aşa de mângâios, îndată începu a 
descânta asupra laptelui descântecul necromandiei, căci 
pricepuse precum duhul Biruinţei să fi strigat într-acest chip. 
După descântec, laptele îndată începu a se închega, şi 
mădularele, unul de altul, începură a se lega. După aceea 
văzurăm vinele (muşchii) întinzându-se peste oase, toate părțile 
trupului a se clăti (a se mișca) şi subţirea pielicioară peste 
dânsele a se lipi. Şi aşa, îndată, stătea dinainte-ne, în picioare, o 
fecioară ghizdavă (graţioasă) şi frumoasă, care cu ochii săgeta, 
cu sprâncenele arcul încorda, cu faţa sânge vărsa, cu buzele 
inima spinteca, cu mijlocul viaţa curma, cu statul (astatura) 
morţii ridica (învia) cu cuvântul zilele în cumpănă măsura, cu 
răspunsul sufletul de la mormânt înturna, iar cu singur (numai) 
numele Biruinţei toată frumuseţea biruia şi covârşea. Văzând-o 
pe aceasta într-acest chip, o, domnul meu, îndată în inimă 
simţii rană nesuferită (de nesuferit) şi boală netămăduită (de 
netămăduit), şi către părintele meu: «O, tată, dacă m-ai născut 

pentni a vedea lucru primejdios ca acesta - că nici țirulicii 
(vracii) nu au văzut, nici doftorii nu au auzit decât rana 
dragostelor şi decât boala iubostelo (iubirilor) mai primejdioase 
-, şi decât să fi învăţat meşteşugul de a-i învia pe morți, mai 
bine să fi învăţat meşteşugul a mă omori pe mine sau a nu mă 
naşte». Că în statul (starea) acesta al vieţii, pătimitoare de 
dragoste, moartea este mai pofiită (dorită) decât viaţa. Tatăl 
meu, văzându-mă legat şi aşa de tare înfăşurat în nerupt (de 
nerupt) lănţugul dragostelor, zise: «Bozul (zeul) dragostei, o, 
fiule, este fiul Afroditei, pe care, cei ce-l măsoară, nu după 
micşorimea vârstei - căci este pururea copil - îl cunosc, ci după 
tare arcul ce trage şi după ascuţită săgeata ce în ficaţi înfige. Ci 
oricât ar pofti lucrul despre această patimă a ta de curând 
scornită, fii cu bună inimă că, acela ce, cu cuvântul şi cu 
meşteşugul farmecului necromandiei, a putut a face din lapte 
fecioară, cu mult mai pre lesne va putea a-i pleca (înclina) 
inima din fecioară spre pofta nevestirii. Numai atâta, căci îmi 
pare foarte rău de norocul tău împotrivnic, care niciodată nu le 
vine deplin muritorilor, de vreme ce fecioara aceasta, fiind 
născută din lapte, din fire firea a lăsai-o a fi stearpă, nici 
pântecele ei nu şi-a gătat locuri spre zămislirea seminţiei. 
Leacul i-ar fi unul - precât adânc meşteşugul meu poate afla -, 
ci şi acela, pe cât cu anevoie îi este aflarea, cu atât este mai cu 
anevoie, aflându-l, cineva cu dânsul a se sluji după voie.» Eu 
zisei către tată-meu: «A cerca (a căuta) leac pentru stârpie şi 
pentru zămislire este lucru mai pe urmă trebuitor, ci acum, 
deodată (deocamdată), fără zăbavă, aflând leacul nesuferelii 
(antipatiei) mele, celelalte leacuri, de vor trebui, le vom putea 
cerca mai cu vremea, că înţelepţii caută întâi nevoia, apoi 
treaba (că înțelepții îşi caută întâi de necaz, apoi se ocupă de 
ceea ce trebuie să facă)». Şi, o, domnul meu, ce mai mult să 
ocolesc cu voroava? Tatăl meu îndată descântă descântecul 
dragostelor în capul fecioarei şi, smulgăndu-i trei peri din 
cosiţă-i, îmi învălătuci unul la grumaji, altul la braţe, iară al 

treilea la mijloc, cu care îi păru precum sufletul fecioarei de tot 
trupul meu să se fi legat şi inima ei în sufletul meu să fi intrat. 
Şi aşa, ea ochii de la pământ ridicându-şi, ca lumina soarelui în 
stele oglinda frumuseţilor ei mă făcu, şi în mine pe sine, şi în 
grozăvia (urâţenia) mea frumuseţea ei i se părea a vedea. Că 
ochii dragostelor nu văd ce este, ci precum le place, în scurt, pe 
Biruinţă o biruiră dragostele, şi Diana primi să se facă 
Afroditis. lară a doua zi părintele meu, deşteptându-mă din 
somn, zise: «Eu, o, fiule, sunt bătrân în zile şi învechit la ani, ci 
pomeneşte cuvintele mele. Într-ale lumii jigănii se ailă 
Inorogul, care poartă în vârful cornului mare vârtute şi are 
putere împotriva a toată pătimirea. Deci de ţi se va-ntâmpla 
vreodinioară (vreodată) a te împreun (a te întâlni) cu dânsul, 
sileşte pe cât vei putea a te lega vârtos în prieteşugul lui, că 
numai el poate deschide pântecele Biruinţei spre roada 
seminţiei neamului tău.» Aşadară, părintele meu, aparul, 
dându-mi învăţătură, a ieşit dintre cei vii. lară eu, în multă 
vreme vieţuind la un loc şi într-un pat cu Biruinţa, nicicum nu 
m-am învrednicit să iau de la dânsa următo (urmaş) numelui şi 
adăugitor neamului. 

Deci mai pe urmă, târziu, aducându-mi aminte de 
învăţătura părintelui meu, care îmi dăduse despre Inorog, nu m- 
am părăsit (nu am renunţat) a cerca toate pustiile Arabiei şi a 
cutreiera toate părții (ținuturile) lumii, până am aflat locul şi 
lăcaşul Inorogului. Aflându-le, m-am lipit de dânsul cu mare 
cinste tovarăş nedespărţit în toate căile şi m-am făcutu-i slugă 
în toate slujbele neostenit, nici in viaţa mea altă plată sau 
simbrie i-am poftit (cerut), fără numai am nădăjduit o dată 
măcar vârful cornului lui să-l lipească de moale pântecele 
Biruinţei mele. Şi pentru că pologul (învelşitoarea) stidirii 
(ruşinii) să se ridice (să se înlăture), şi acoperământul 
necunoştinţei (necunoașterii) să se arunce sub singurătate, de 
multe ori şi mai in toate zilele, la culcatul şi la sculatul lui, eu 
îmi scorneam treburi în câmp, iară Biruinţei îi porunceam să se 

afle lângă dânsul. Ci, nicicum împietrită inima lui nu s-a muiat 
a se milostivi de stârnirea pântecelui ei, ci a stătut neclăti (a 
rămas neclintit) în zavistia neamului şi seminției mele. Eu, 
văzându-l într-această asprime şi neînduplecare, cerându-i 
aievea (pe faţă) simbria slujbei şi care îmi era pofta inimii, a 
tăgăduit (a refuzat), cu mare urgie şi mânie, a-mi da simbrie ca 
aceasta, şi mi-a răspuns apofasisticos (ritos) precum el să fie 
închinat Dianei şi nu Afroditei. 

Acum, dară, o, domnul meu, ce dreptate mai mare şi ce 
pricină mai dreaptă de izbânda (răzbunare) lui poate a mi se 
da? Şi ce iască mai uscată se poate afla spre aţâţarea răsplătirii 
decât opreala simbriei şi tăgada dreptei pofte (cereri)? Şi 
aceasta este pricina vrăjbii cu care nu voi părăsi a nu-l întiri (a 
nu/l prigoni) până la moartea mea şi, precum am bună nădejde, 
astăzi se vor împlini izbânda mea şi plata (pedeapsa) lui, 
precum ţi-am spus, înzecit şi însutit." 

Aşadar  Hameleonul, punând sfârşit spurcatei şi 
năpăstuitoarei basne (scornituri) şi toate vicleşugurile pe cât 
putu mai pe ascuns alcătuindu-le, se sui în munte, la Inorog, 
către care, cu multă plecăciune, plină de mare înşelăciune, 
închinân-du-se, zise: 

„Fie în veci lăudaţi Leul şi Vulturul ceresc şi peste veci 
slăvite să fie toate păsările şi dobitoacele cereşti care m-au 
învrednicit să văd fața domnului meu cea slobozitoare de 
lumină şi, în statul (starea) său, sănătatea lui ceea ce-i lumii 
trebuitoare. Pe lângă acestea, dumnealui Șoimul, cu plecăciune 
sănătate trimițând, roagă şi pofteşte ca, după făgada care aţi 
dat, în această seară să poată avea, de iznoavă (din nou), dorita- 
ți împreunare, căci are a-ţi vesti toate după voie şi a-ţi povesti 
toate de fericire." 

Inorogul,  amânduror  închinăciunilor dând acele 
răspunsuri de primire ce li se cuveneau, zise: 

„De împreunarea Șoimului sînt bucuros cu dragoste, că a 
avea cineva împreunare şi voroavă trebuitoare cu prietenul 

adevărat şi vrednic de credinţă (încredere) se numără între cele 
de frunte fericiri, însă în această seară o pricină, şi aceasta 
dreaptă, precum mi se pare, mă opreşte a face după pofta-i, de 
vreme ce noi pusesem sorocul neprieteşugului şi ziua 
prieteşugului până în 1500 de minute, şi acum, răspunsul 
trecând peste soroc, urmează ca şi legătura cuvintelor date să se 
fi rupt. De aceea, socotesc a fi folositoare şi trebuitoare într- 
îmbe părțile înnoirea jurământului şi întărirea cuvintelor, cu 
care odihnindu-ne (liniştindu-ne), să ne împreunăm iarăşi la 
locul ştiut, afară din tot prepusul (în afara oricărei suspiciuni). 
Că măcar că despre (ţinând seama de) omenia şi întregimea 
(integritatea) Șoimului, nu-mi prepun lucru împotrivă (nu mă 
expun la ceva împotrivă-mi), nici nu socotesc, la jurămintele 
odată date, urgia cerească a se răsufla cu vremea. Că tot cel ce 
se arată la tot cuvântul neîncrezător şi la tot jurământul 
prepuitor, acela este pururea gata de călcarea a tot jurământul. 
Ci, de la buni prieteni, mi-a venit la ureche precum crocodilul 
să fi păzind la țărmurile apei, de la care, poate ceva prin 
neştiință, să mi se facă înaljosul (nedreptatea). 

Hameleonul, auzind de numele crocodilului din gura 
Inorogului, vicleşugul ascunsului inimii tare îl tulbură, căci pe 
cât aduce mângâiere, în tulburare, ştiinţa bună 
(încunoştiinţarea), tot pe-atâta tulburare aduce, în linişte, ştiinţa 
rea. Şi începu să se jure şi să se blesteme cu grele jurăminte şi 
straşnice blesteme, precum acestea să fie neghina neprietenului 
între sămânţa grâului şi mugurul pădureţ în hultoana (altoiul) 
domesnică: 

„Însă, iarăşi, o, domnul meu, de vreme ce ca acestea la 
ureche-ţi s-au sfârâit, aibi grijă, că vicleşugul înţeleptului este 
cu mult mai cumplit decât al nebunului! (O, pielea de diavol 
sub părul dracului! Cu ce fel de împleticituri sileşte ca mai 
dinainte ocara-şi următoare sub numele altuia a o vâri!) Că 
domnul meu ştie bine că firea este mai veche decât 
deprinderea, şi întotdeauna clevetele rele strică obiceiurile 

bune, de unde poţi prepune că dintr-aceste sunate (veşti) să fie 
vreunele şi adevărate. lară cât este despre partea mea, mă jur pe 
chipul nezugrăvit (chipul lui lisus Christos imprimat pe 
năframa cu care Maria din Magdala a şters de sudoare faţa 
Mântuitorului pe când acesta urca spre Golgota) că despre 
partea Șoimului nici în voroavă-i meşteşug (şiretenie) şi-n 
faptă-i vicleşug măcar ceva şi n-am priceput. (Caută (iată) 
aicea jurământul vicleanului acoperit sub numele dreptului!). 
Însă eu, spre toată porunca de binelui meu făcător măcar cum 
(deloc) nu mă voi lenevi, ci, iată, în pripă mă voi întoarce 
înapoi şi foarte tare voi sili a te adeveri şi a te odihni de aceste 
prepusuri.” 

Aşadară, Hameleonul, întorcându-se, în cale gândurile 
cele fără cale le procitea (le repeta) şi de pomenirea străjii 
crocodilului nu puţină întristare simţea. Ci, ca valurile 
țărmurile, chitelele, una după alta, inima îi izbeau, socotind 
precum silţa (cursa) i s-a vădit şi laţul i s-a descoperit. Apoi, 
iarăşi singur şie facându-şi parigorie (consolare) şi mângâiere, 
zicea în sine: «Şoimul nu ştie măcar cevaşi (cît de puţin) despre 
crocodil, care, de ar fi ştiut cu adevărat, i-ar fi dat ştire. Dulăii 
şi Râsul, de-ar fi vrut să-i spuie, n-ar fi putut, căci nici vremea 
nu i-a lăsat, nici strâmtorile drumurilor acestora cale nu le-au 
dat. Eu singur (însumi), nu lui, nu altuia să-i spun, ci de aş şti 
că aşeşi (măcar) pielea de pe mine ştie cele ce zac în mine, 
singur mie seamă făcându-mi, de care brad este mai înalt în 
această pădure, de acela m-aş spânzura. Ci altă nu este, fără 
numai Inorogul, nelăsând nici o parte a primejdiei neadusă în 
prepusul gândului (ipoteză), căci înțeleptul chiteşte (ţine 
seamă) mai mult de cele împotrivă decât de cele după voie, 
pentru ca să agonisească adevărul ştiinţei, zice de lucrul ce-şi 
prepune (de lucru pe care îl presupune) precum să-l fi înţeles ca 
adevărat şi ce nu ştie arată că ştie.» Ci, după liniştea mângâierii 
acesteia, iarăşi 1 se scornea furtuna întristării, zicându-şi: «Bine 
măcar că nu are ştiinţă adevărată de crocodil, dar iată că de 

dânsul are prepus, de ce are prepus are şi grijă, de ce are grijă 
are şi pază, şi, cu paza bună, poate să scape din primejdia rea. 
De aceea acum trebuie să-mi cheltuiesc toată puterea 
meşteşugurilor pentru ca să-l scot din prepusul în care a intrat 
şi să-l cobor, după pofta voii mele, la locul prundişului, în care 
se sprijină toate nădejdea tâlcuirii visului meu.» 

Acestea răul rău (ticălosul ticăloşeşte) gândind şi cu 
chiteala (chibzuiala) învelindu-le şi dezvelindu-le, sosi la Şoim, 
către care, după închinăciune, într-acest chip grăi: 

„Am fost la Inorog, de cât poruncă mi-ai dat, pe 
amănuntul i-am spus. L-am aflat la lucru gata şi la cuvânt 
stătător, numai pentru venirea-i îndată află o pricină, ci şi aceea 
este cu întreagă şi înţeleaptă socoteală, de vreme ce zice că 
sorocul care ați fost pus să fi trecut, pentru care pofteşte de 
iznoav (iarăşi) adeverinţa (încredințarea) cuvântului. Mai este 
şi altă pricină care, punându-l oarece în gânduri, nu puţin 
împiedică venirea-1, adică precum să fi înţeles de un crocodil, 
care, sau pentru dânsul, sau după obiceiul lor, să fi păzind 
trecătorile apelor şi, sau cu ştiinţa altor dulăi, să nu cumva să i 
se întâmple, peste ştiinţa ta, ce nu gândeşte el şi ce nu-i pofteşti 
tu. De aceea, cât am putut m-am nevoit a-l mângâia, cu fel de 
fel de socotele (argumente) şi cu multe jurăminte a-l scoate din 
prepus şi să nu creadă precum acestea sunt. (la aminte vicleană 
voroava a viclenei jigănii!). Aşijderea, l-am adeverit - căci eu, 
robul tău, aşa ştiu, aşa şi cred -, din partea ta, unele ca acestea, 
lumea de s-ar clăti (cutremura), este peste putinţă să se lucreze; 
nici dulăii sau altcineva, peste ştiinţa ta, să nu poată nu numai a 
face, ci aşeşi mai nici a gândi. Ci el, în cuvintele mele poate să 
nu poată a se odihni (a se linişti) detot. De aceea trebuie, cu tot 
de-adinsul, să-l scoţi din prepusuri ca acestea, ca binele cu bine 
făcând, toate să se isprăvească deplin şi cum se cade cinste 
(rangului) tale." 

Că pescarii  răutăţii  (ticăloşiei) aruncă  undiţele 
vicleşugului spre vânarea şi moartea binelui, din față până în 
fundul mării necunoştinţei (ignoranței). 

Șoimul, ştiindu-se curat despre inima sa, se apucă a cerca 
(a analiza) lucrul (activitatea) altora, şi aşa, îndată, chemând la 
sine pe dulăi, îi întrebă vârtos de au ceva ştire despre umbletele 
crocodilului. Ei, ascunzând celălalt vicleşug, se jurau tare, într- 
adevăr, despre crocodil, precum să nu ştie de umbletele lui şi 
aşeşi nici de nume-i să nu fi auzit până acum. Aşa, dulăii se 
jurau în strâmbătate pe dreptate -căci spurcata lighioaie, 
Hameleonul, până într-atât şuvăise (întortochease) urmele 
vicleşugului, încât nici soțiile (părtaşii) vicleşugului nu puteau 
a i le cunoaşte deplin - şi ridicau (eliminau) cu vârtoase 
blesteme tot prepusul de la mijloc. 

Șoimul, în multe istet şi providet (prevăzător) iară într- 
aceasta bizuindu-se pristăvia (autoritatea) sa, se arătă prost şi 
lesne-ncrezător. Deci, crezând dulăilor şi neavând nicicum 
prepus despre Hameleon, vându foarte ieftin dreptatea şi 
bunătatea sa sub răutatea (ticăloşia) altora, adeverindu-l pe 
Inorog, cu scrisoarea, într-acest chip: 

După Închinăciune: „Câte prin Hameleon mi s-au zis, m- 
am înștiințat (am luat la cunoştinţă). Deci despre prepusurile 
care ţi le-a scornit grija, să fi adeverit că de nu sunt din singură 
(însăşi) grija, ci altcineva din creieri le-a plăsmuit, unul ca 
acela nu este nici al nostru prieten, nici al vostru, fără grijă, 
dară, vino la împreunarea de folos. Şi crede-mă că mă Jur pe 
numele nenăscutului Vultur, pe sângele nevinovatului Miel şi 
pe duhul a toată viaţa („nenăscutul Vultur, nevinovatul Miel, 
duhul a toată viața — Sfânta Troiță — Dimitire Cantemir), că în 
inima mea nici nu a fost, nici nu este, nici nu va fi vicleşug, 
nici la alții nu am simțit a fi. Ci orice ar li pentru folosul vostru, 
aceia silesc, nevoiesc şi invoiesc." 

Hameleonul, luând acest răspuns de la Şoim, îndată se 
întoarse înapoi la Inorog, căruia, după citeala slovelor, adăugă 
de la sine ca acestea: 

„Vezi, zise, o, domnul meu, că Şoimul, cu ale sale drepte 
jurăminte, adevereşte ale mele adevărate cuvinte, zise mainte 
(mai înainte), şi mai vârtos eu, care în dragostea ta (dragostea 
față de tine), nimănui al doilea nu m-oi număra, în tot chipul, şi 
pe dânsul şi pe dulăi, tare i-am ispitit (iscodit), şi dintr-alţii ai 
lor, ce au iscoade pe din afară, cu mare osârdie i-am iscodit, ci 
măcar cât negrul sub unghie lucrul acesta nu l-am aflat a fi aşa. 
Acum, dară, scoțând din socoteală celelalte prepusuri în deşert 
(şi, iartă-mă, căci, pornit din adevărata dragoste, slobod cuvinte 
cam necioplite), îl primeşte la poftita-ţi împreunare. Căci 
pricinile poftorite (înnoite)' pentru îndelungarea vremii arată, 
pe o parte, micropsihie (frică), iară pe alta, apsifisie (dispreţ, 
aroganță), care scornesc prietenului răceală, iar neprietenului 
fierbinţeală." 

Inorogul, măcar că grija pe care o avea nu era născută 
nici din fantazie, nici după spurcată socoteala Hameleonului, 
adică să scoată adevărul grăind minciuna, ci era înștiințat din 
adevărate  argumenturi a buni prieteni (însă pronia 
dumnezeiască calcă socoteala muritorească), apoi, lăsându-se 
în seama dreptăţii sale şi sprijinindu-se în megalopsihia 
(curajul), dădu cuvântul precum în deseară se va cobori la locul 
ştiut. Că sângele care este să cură, cu anevoie este a rămâne în 
vine. 

Hameleonul, plin de duhul răutăţii (ticăloşiei) şi umflat de 
vântul fărălegii, cu mare bucurie, din vârful muntelui, nu numai 
cu picioarele vicleniei alerga, ci şi cu aripile diavoliei zbura, 
căci, în săvârşirea răutăților (ticăloşiilor), i se părea să fi 
agonisit aripi, ca furnica în pieirea sa, care şi pe Hameleon îl 
aştepta în ziua izbânzii (răzbunării). 

Aşadară el, cu atâta agerie slobozindu-se, alergă întâi la 
crocodil, pentru ca să-l adeverească (încrediţeze) de venirea 

Inorogului într-acea seară, apoi la dulăi, cărora le vesti să aibă 
bună nădejde, căci sfârşitul tuturor ostenelilor s-a apropiat şi 
neprietenul s-a încuiat (a fost încuiat) în lavirintul neştiinţei. lar 
de aici înainte zicea, toată treaba rămâne nu în nevoinţă 
(strădanie), ci în voinţa lor şi îi adeverea precum vor pofti, aşa 
vor putea face cu dânsul. 

De acolo, întorcându-se la Şoim, îl înştiință de venirea 
Inorogului, fără prepus, în deseară. Aşijderea, din inimă 
cumplite, iar din gură cuvinte zugrăvite (nesincere) şi şicuite 
(prefăcute) arunca, zicând: 

„lată, acum, o, domnul meu, că după sudoroasele 
ostenituri şi în toate părțile fără preget alergături, slujba care 
am luat-o asupră-mi nădăjduiesc a se isprăvi, spre cel de obşte 
folos, în această seară. Numai iarăşi îndrăznesc a te ruga - că 
tremurătoare este inima aceluia care se îngrijliveşte (care 
poartă de grijă) de prietenul său - să nu cumva, peste ştiinţa ta, 
jigâniile fără socoteală să facă ceva împotriva Inorogului, şi 
aşa, mare necinste şi ocară se va lipi de numele tuturor mai tare 
decât pripoiul (spoiala) de aramă. Atâta numai că, în lume, eu 
voi putea a mă curați mai pre lesne, de vreme ce, nădăjduindu- 
mă (bazându-mă) în adeverinţa (loialitatea) cuvintelor tale, cu 
multe ale mele jurăminte şi, cum s-ar zice, cu cuvinte crunte 
(„legături cu jurământ” — Dimitrie Cantemir) l-am adeverit şi la 
locul prundişului l-am coborât." 

Șoimul, oarecum cam cu mânie, zise: 

„Lasă, rogu-te, că destul îţi sunt cuvintele deşarte şi 
şicuite, cu care până acum mi-ai mâncat urechile. (Că de multe 
ori sufletul sămăluitor (care judecă prin comparație) izbucneşte 
cuvinte mai nimeritoare (potrivite) decât vrăjile Pithiei.) Că ce 
fărălege ar fi aceasta ca, după atâtea legături (angajamente) şi 
întărituri (confirmări de angajamente), să se facă lucru 
împotriva precum a muritorilor, aşa a nemuritorilor? (Să nu dea 
Dumnezeu în curată inima mea să intre împuţite spurcăciuni ca 
acestea.) Ci du-te de te odihneşte, căci ştiu că vei ti ostenit, şi 

de acestea, nu umbla purtând în zadar, mai multă grijă, căci eu 
o ştiu păzi grija cinstei cuvântului şi numelui meu." 

Hamelconul zise: 

„Facă cereştii ca toate după poftă să iasă. Iară eu, 
ducându-mă la odihnă, aceasta te poftesc (îți cer), ca în ceasul 
când veţi avea împreunare să am ştire, şi aceasta nu pentru altă, 
ci numai,  înştiinţându-mă de împlinirea cuvintelor 
(legămintelor) lui, să petrec somn cu linişte şi noapte fără 
gânduri." 

Șoimul zicându-i „Fi-va!"-, el se duse la borta lui. Însă nu 
mai curând s-a aruncat în strat (pat) până nu s-a înștiințat de 
tare străjuirea crocodilului. Că toţi viclenii sînt grijlivi (grijulii) 
în răutate, iară în bunătate trândavi. 

Iară Inorogul, după datul cuvânt, dacă ochiul cel de obşte 
îşi slobozi peste lumini genele orizontului, coborî la locul 
orânduit, unde îndată sosi şi Șoimul. 

Deci, după ce se isprăviră dinir-îmbe părţile căzutele 
(cuvenitele) ţeremonii, Șoimul într-a-cest chip începu voroava: 

„Împreunarea aceasta între noi acum este a doua. lară 
începătura adevăratei dragoste s-a zămislit în inimile noastre 
din împreunarea dintâi şi a crescut până la cel deplin stat al 
bunelor vreri, că în curată casa sufletului painjina minciunii nu 
are loc să se prindă. De vreme ce, dară, dintâi de sfânta-ţi 
dreptate m-am înștiințat, acum voi să calc pe calea dreptăţii şi 
să pun urmele (peceţile) credinţei în cărarea adeverinţei 
(încrederii). Va şti dară iubitul meu prieten că, după voroava 
dintâi, m-am silit, cu gândul, cu cuvântul, cu lucrul şi cu totul 
în tot chipul a isprăvi aceea ce ar fi mai de folos şi mai de 
cinste dintr-îmbe părțile. Ci voia slobodă (libertatea) este o 
împărăție mare, în care nici dreapta socoteală, nici strâmba 
asupreală nu poate avea biruință. Iară acum, peste toată 
nădejdea, luând (primind) răspuns nenădăjduit, am cunoscut 
(am înţeles) precum cuvintele Corbului nu se aşează pe vreun 
temei stătător. De aceea nu pot nădăjdui nici vreun lucru cu 

aşezare (statornic) sau cu adeverinţă, căci cu toţii cunosc după 
unghie leul, iară după cuvânt numai înţelepții inima pot iscodi. 
Iară pricina acestei nenădăjduiri a mele este că din slovele 
Corbului i se cunoaşte toapsăcul răului (otrava ticălosului), 
care sileşte să se facă, prin a mea nevoinţă (strădanie) aceea 
care nu într-îmbe părțile, ci numai ce i se pare, după a sa voie, 
şie a fi de folos, adică sârguieşte ţie cădere în viaţă (moarte), 
iară mie scădere în cinste (rang), de vreme ce, după porunca pe 
care o aveam dintâi de la dânsul, înțelegeam că pofteşte pacea 
şi dragostea adevărată, iară acum, de pe cărțile ce-mi scrie, o 
cunosc şicuită şi vicleană, lucru care inimii mele îi este foarte 
scărăndăvicios (scârbavnic), şi dreptăţii foarte urâcios. Pentru 
care, în viaţă, nici gura nu mi se va deschide, nici limba nu mi 
se va întinde, nici mâna mea nu îl va cuprinde, însă adeverit să 
fii, o, prietene, că nici viclean (trădător) stăpânului meu nu mă 
voi face, dar nici voi primi (accepta) a fi călcător de lege, nici 
vânzător al dreptului (al celuide partea căruia este dreptatea). 
Să cunoaştem (să înţelegem că voia dumnezeiască trebuie să 
fie cu mult mai straşnică decât porunca stăpânească. Deci tot 
adevărul este că acelea de care îmi poruncesc să mă păzesc față 
de tine, acelea ei le au şi în gând şi în cuvânt. Cărora ochiul cel 
ce ascunsele inimii şi zilele veacului le priveşte, să le 
răsplătească după faptă în trup şi-n suflet. lară pe tine să te 
păzească nesupărat şi nebetejit de tot văzutul şi nevăzutul 
neprieten. Deci de acum înainte îți trebuie şi mai tare şi mai 
bună pază, nici să nu aibi încredințare în cuvintele cuiva, 
devreme ce nu numai pe tine, ci a învoit a mă încărca şi pe 
mine pentru tine cu toată greuimea necinstei, ca sub numele 
doftoriei, prin cinstea credinţei mele, să vândă otrava care să 
vie (să ajungă) în pântecele celor ce o vor întinde sau o vor 
vinde nevinovatului. Iară pe mine, numărându-mă în catalogul 
adevăraţilor prieteni, mă jur, înaintea cerescului Vultur, cu 
toată adeverinţa (credinţa) inimii, că în viaţa mea să-ţi fiu de 

bine voitor şi cuvânt îți dau că nu mă voi lenevi a-ţi sluji 
oricând şi ori în ce voi putea." 

Inorogul, ascultând aceste cuvinte cu  fierbinţeala 
adeverinţii, precum grăieşte de necazul pe care-l vedea că vine 
asupra dreptăţii, pricepu în scurt şi, mai mult altă voroavă 
nelungind, făcu mulţumită Șoimului căci n-a ascuns faţă de 
dânsul tot adevărul şi, după mulțumită, într-acest chip îi grăi: 

„După Jurămintele care din singură (însăşi) a inimii tale 
plecare le-ai făcut spre dragostea şi prieteşugul între noi, mă 
îndeamnă a te numi de-acum înainte frate. Deci, frăţiorul meu, 
să-ţi spun, cam pe scurt, o poveste. Te poftesc să nu te leneşti 
cu ascultarea, că în trei chipuri şi ca cum prin trei porți putem 
intra înlăuntrul palaturilor cunoştinţei lucrurilor: prin pildele 
celor trecute, prin deprinderea acestor de acum şi prin bună 
socoteala celor viitoare. Deci, istoriile (istorisirile) fiind încă o 
parte a acestei sentenţe, una din cele multe este aceasta: 

Era odinioară, frate, un păstor de râmatori care îşi 
sprijinea viața din zi în zi, cu simbria a tot satului în care 
locuia. Acesta, petrecându-şi zilele în proastă (mizeră) viaţă ca 
aceasta, altceva nu învățase nici cu auzul fără (decât) grohăitul 
porcilor, nici cu vederea fără prostia (sărăcia) salului aceluia. 
Iară într-o zi, căzând în voroavă cu altul, care, venind din 
cetate, i se întâmplase a trece pe acolo, numele cetăţii răsună în 
urechile porcarului. Deci, cetatea, ce şi cum ar fi nicicum în 
mintea lui nu putea să încapă, ci fantazia i-o zugrăvea uneori ca 
un cuptor, alteori ca un cotlon, iară alteori ca pe o şură de 
dobitoace, că fantazia la proşti (cei fără învățătură) numai cele 
văzute poate a închipui. Deci, aprinzându-se cu pofta ca să se 
înştiinţeze cum şi ce ar putea fi cetatea, lăsând râmatorii pustii 
(fără paznic), în câmp, şi luând în glugă oarece fărmuşuri de 
pâine care avea cu sine, purcese vârtos pe drumul pe care 
venise drumeţul. Aşa, călătorind într-acea zi până în seară, 
unde îl apucă întunericul acolo îşi făcu popasul şi masul 
(culcuşul de noapte). Ci norocul, care şi pe porcar şi pe olar tot 

cu o orbime caută (cu aceeași privire oarbă se uită lşa ei), îl 
adusese pe porcar aproape de porțile cetăţii şi de norocirea ce-l 
aştepta. De vreme ce împăratul care avea stăpânirea acelor 
olaturi (regiuni) şi împărăţea într-acea cetate, în ziua ce trecuse 
ieşise dintre numărul viilor şi, nelăsând moştenitor din trupul 
său, între domnii şi senatorii acelei monarhii se făcu mare 
dihonie (dezbinare) şi zarvă, cine în scaun s-ar sui. Căci toţi se 
socotesc vrednici la stăpânire, iară la supunere nici unul nu 
primeşte de bunăvoie. În scurt, nesocotindu-se nicicum unul 
altuia al doilea, aleseră (hotărâră) cu sfatul de obşte ca a doua 
zi să iasă pe poarta cetăţii care caută (se deschide) spre răsărit, 
şi pe oricine, mai înainte, ar întâmpina (ar întâlni) pe cale, veri 
(fie) din străini, veri din cetăţeni, pe acela să-l ridice la scaunul 
împărăției şi la coroana monarhiei. Deci, după sfatul de-cu- 
seară, sculându-se de dimineaţă - căci nici norocul porcarului 
nu dormea -, aflară, lângă drum, pe porcar, sculându-se din 
pajişte şi frecându-se cu mâinile la urduroşii ochi. Pe care 
îndată cu cinste ridicâncu-l și din rufoase sumane primenindu-l 
în porfiră, îl aşezară în lectică împărătească şi, petrecându-l cu 
mare alai până la curțile împărăteşti, făcură, după obiceiul 
locului, ţeremoniile cele ce se cădeau spre încoronarea lui, de 
unde s-a luat cuvântul care se zice: Seara ghigar (porcar), 
dimineaţa spătar (comandat al armatei în Ţările Române). 
Porcarului, lucrul care aievea şi adevărat se făcuse, uneori i se 
părea a fi vis, uneori părere, alteori ca o basnă (scornitură) de 
poveste. Iară unul dintre senatori zise către ceilalți: «Cele ce 
face norocul, nici mintea, nici socoteala nu pot a desface, însă 
oul cioarei de s-ar cloci o mie de ani de pieptul păunului, din 
găoace tot pui de cioară va ieşi, iar nu de păun. În care chip şi 
împăratul acesta cu vreme va arăta nu la ce l-a adus norocul, ci 
spre ce l-a născut firea, şi această prorocie a mea să nu o 
socotiți scornită din deşartă fantazie, ci îi luaţi aminte cuvintele 
şi faptele. Căci iată, îndată ce s-a suit la puterea împărăției, nu 
s-a apucat de omenie, ci de porcie, de vreme ce, pe câţi avea 

pizmă pentru ceva în satul în care păştea porcii, a stătut (şi-a 
folosit puterea politică) pe unii a-i omori, pe alţii a-i izgoni 
(persecuta), şi cu alte feluri de pedepse a-i domoli (umili). Că 
spurcat lucru este stăpânul nou a izbândi 

( ase răzbuna) după pizma veche.» Şi adevărat că împărăţia 
aceea, până mai pe urmă, sosind, de tirania lui, la mare 
primejdie de povârnire, şi acum răutatea-i (ticăloşia) lăţindu-se 
şi ijdărindu-se (zămislindu-se) în toate părţile ca un pojar în 
fânul uscat, se cunoscu a fi tuturor lucru nesuferit (de 
nesuferit). Şi aşa, cu toţii sculându-se (răzvrătindu-se) şi 
aflându-l în aşternutul unde cu fel de fel de spurcăciuni se 
tăvălea, şi zilelor şi tiraniei le puseră sfârşit. 

Îtr-acest chip arată, o, frate, şi epitropia Corbului, că 
precum el Corb, tot aşa, de Corb, îi sunt cuvintele 
(legămintele), zisele şi faptele; şi, cu vremea, singur şie îşi va 
fi, cu glasul ce are, şi menitor şi chezilor (piezelor rele) 
izbânditor (rizbunător). Iară când şi cum s-ar întâmpla aceasta, 
ochiul muritorului nu poate izvodul norocului a-l citi vreodată." 

Aşadară, Inorogul şi Șoimul, prin câtăva vreme a nopţii 
pilduind şi vorovind, se sculară şi, amândoi frăţeşte 
îmbrâţişându-se şi sărutându-se, iarăşi se jurară pe numele 
cerescului Vultur ca până la moarte prieteni nedespărțiţi şi în 
toate primejdiile sa-şi fie unul altuia popreaua (propteaua) 
răzimării şi mână sprijinirii, şi dragoste veşnică şi neimată 
(neîntinată) să-şi ţină. 

Şi aşa, despărţindu-se, Șoimul, ieşind, la locul său se 
duse, iară Inorogul, ştiind că după coborârea lui potecile 
munţilor s-au închis - că cei ce locuiau în munţi erau obişnuiţi 
potecile a le ţine încuiate, nopțile, până în revărsatul zorilor - şi 
socotind precum a nu fi cu putinţă să se întoarcă înapoi, se lăsă 
in credinţa valurilor, a trece peste apă cu înotatul. 

O, lucru jalnic şi neajuns (nepătruns) de socoteala 
muritorilor, cum lasă pronia cerească pe dreptul a se dosedi (a 
fi asuprit) de cel viclean şi suferă cel curat a cădea în laţul 

spurcatului (ticălosului)? Este adevărat dară că de n-ar dezlega 
dovezile căderilor (întâmplărilor) vechi aporia (problemă de 
nerezolvat) a acestui lucru, filosolia atomiştilor ar stăpâni nu cu 
puţina înăduşeală (silnicire) a tot sufletul, socotelile muritorilor 
ŞI, împreună cu dănsele, lucrurile lumești. Ci ridicând 
(eliminând) prepusul (presupunerea) ton avtomaton (cauză 
accidentală), chiverniseala necunoscută a necunoscutului pe 
toate, din capăt până la sfârşit atingându-le şi pe fiecare cădere 
la vremea şi orânduiala sa tare aşezându-o, rămâne ca tot 
prostul să poată a vedea, cu ochiul sufletului, din cele văzute, 
pe cele nevăzute, şi să înţeleagă precum răul din ziua rea se 
păzeşte, iar bunul cu nevoile (mecazurile), ca metalul în foc se 
lămureşte (se curăță de impurități). 

Deci Inorogul, dându-se pe seama nestătătoarelor unde 
ale apei - măcar că şi această cale nu-i era fără mare prepus de 
primejdie, precum mai pe urmă s-a văzut, că nu socoteala lui, 
ci nemutată (neschimbată) orânduiala norocului l-a amăgit, însă 
din multe chipurile primejdiei este înţelept lucru a înţelege pe 
cel mai mic şi mai uşor -, şi pe marginea apei în sus, spre crivăţ 
înotând, prădătorul lacom la pradă, în straja mare a nopții, 
păzea, străjuind calea trecătorii. 

Unde Inorogul sosind — o, furtună în apă lină! o, 
sfărâmare a corăbiei în liman! o, faptă nefăcută (de nefăcut) şi 
poveste nepovestită (de nepovestit) şi auzită, îndată de toți 
hulită! O, lucrul diavolului sub meşteşugul (viclenia) 
Hameleonului! O, Hameleon, decât diavolul mai diavol! O, 
Jiganie spurcată (ticăloasă), şi decât toată fiara mai vrăjmaşă şi 
mai sălbatică! -, iată, de năpraznă (cu furie), crocodilul, în 
valurile apei sunând (cu zgomot) şi vâjâitul, asupră-i 
(împotrivă-l) sosi. Inorogul, întâi vuietul apei auzind, apoi şi 
chipul groaznicei jigănii văzând, îndată simţi vicleşugul mai 
dinainte gătit şi, fără nici o împotrivire, se dădu spre nesăţioasă 
vânarea lui. 

Crocodilul acum fălcile căscând pentru ca să-l inghită. 
Inorogul, toată faţa (întregul aspect) vicleşugului şi izbânda 
(răzbunarea) vicleanului cuprinzând într-un cuvânt, zise: 

„Satură-te, Coarbe, de sânge nevinovat, de care pururea 
flămând şi nesăturat ai fost!" 

Crocodilul, auzind cuvânt ca acesta de la Inorog, îşi 
înfrâna lăcomia fălcilor şi cercetă cu de-adins ce va să fie 
numele Corbului adus la mijloc, că spurcatul Hameleon nu 
descoperise nici crocodilului lot vicleşugul. 

Inorogul, deodată (deocamdată), nerăspunzând ceva nici 
împotrivă, nici după voie, tăcea molcom, ca mielul adus spre 
înjunghiere, şi numai într-adâncul inimii striga: «O, dreptate! 
O, izbândă!». Că în nevoi fapta pe făcător oarecum peste 
cunoştinţă (cunoaştere) cunoscându-l, se jeluieşte ca fiul către 
părinte de apăsul ce are. lară după câtăva vreme socoti că este 
lucrul înţelepților, la vremea de trebuinţă, a se sluji bine şi tare 
a se nevoi cu cuvântul. De aceea începu, către jiganie, voroavă 
ca aceasta: 

„Nu socoti, o, jiganie, că doară de groaznic chipul tău in 
ceva (cât de cât) m-am speriat sau căci acum mă aflu în puterea 
ta, port de tine vreo grijă (teamă) ca aceea, încât întreagă 
socoteala sa nu-i poată afla vreo mângâiere (încurajare), mai 
ales că bine cunosc că nici trupul meu nu poate a se mistui de 
stomahul tău, nici cornul meu nu poate a se înghiți de gâtlejul 
tău. Aşijderea, nici să nu ţi se pară precum sufletului meu îi vei 
fi dat vreo întristare nouă, de vreme ce din tinereţe şi aşeşi 
(chiar) din copilărie sunt obişnuit şi deprins a mă juca şi în tot 
chipul a mă lupta cu fortuna, atâta cât (așa încât) socotesc că 
nici ei să nu-i fi rămas ceva din urgiile sale neazvârlit în mine, 
nici mie să nu-mi mai fi rămas ceva nesuferit de la dânsa. ŞI, 
mai vârtos, cu aceasta mi se pare că toate săgețile din tolbă să- 
şi fi vărsat, cu care s-au orânduiala veşnică să se împlinească 
într-un chip, sau, de-acum înainte a mea îngăduinţă este să-i 
batjocorească ispitele (încercările). Căci, pe cât primejdia s-ar 

socoti mai mare, pe atât sfârşitul ei se nădăjduieşte mai tare. 
Toţi muritorii purtăm pururea în sân doi sorţi, care sunt unul al 
morţii, altul al vieţii, şi amândoi, din ceasul zămislirii, se 
întovărăşesc, din fire, împreună cu noi, în toate părţile, în toate 
locurile şi în toate vremile. Deci, oricare povaţă (călăuză) ne- 
ar merge înainte, vrând-nevrând este s-o urmăm. Dintre 
muritori nu lipsesc unii care pe sorțul morţii îl hotărăsc 
(consideră) groaza cea mai de pe urmă, însă, la cei adevărat 
înţelepţi, aceasta s-a ţinut pururea de batjocură. Zic, de 
batjocură, căci altora spaimă aduce, iară lor socoteală 
(înțelepciune). Zic, altora spaimă, căci trăind, nu se învaţă a 
muri. Socoteală le aduce, căci, trăind princet (cu băgare de 
seamă), se învaţă a muri, şi, aşa, nu se îngrozesc de spaima cea 
mai groaznică, ci, orice întâmplare ar fi, cutreierând periodul 
firii (străbătând ciclul naturii), ocolesc (îl parcurg), săvârşesc 
şi, scăpând din robia fortunilor, se mântuiesc. De aceea 
moartea nu le este cea mai mare speriere, ci li se pare şi le este 
cea de pe urmă mângâiere. Deci, de vreme ce sorțul firesc îmi 
este ştiut, aşteptat şi nebăgat în seamă (considerat cu 
indiferenţă), cu atât mai vârtos va fi mai nebăgat în seamă şi 
mai înfruntat sorţul întâmplător, al căruia punct (țintă) este 
neînsemnat, pe care îndărătnica fortună aducându-l, i se cade a- 
l sprijini (a-l înfrunta) scutul sunetului vitejesc. Adevărat, dară, 
amară întristare inima mi-ar fi simţit când neprietenul m-ar fi 
amăgit din a mea lenevire sau proastă socoteală, căci cu bună 
seamă atunci 1 se cade cuiva a se întrista, când, prin a sa trufie 
şi nebăgare în seamă, singur şie îşi aduce scădere (neajuns) şi 
nevoie (necaz). Iară acum, orânduiala viitoare stând nebiruită şi 
din toate părțile neclătită (neclintită), nu trebuie nici asupra 
(împotriva) vântului vetrelele (pânzele corabiei) a întinde, nici 
a părăsi cârma, fără nădejde, în mijlocul furtunii, căci acesta 
este lucrul fricosului, iar celălalt al nebunului. Deci furtuna, 
punând mai dinainte (propunându-şi) a-şi împlini în mine 
urgia, sub numele cereştilor, viclenii muritori, cu îndemnarea şi 

sihorisini (îngăduinţa) alor mele îndrăptnice (potrivnice) 
norociri, m-au vândut fălcilor tale. Şi măcar că înţeleptului 
sfetnic nu-i este a zice «ah! m-am amăgit, ah! că eu nu 
socoteam că lucrul va veni (se va întâmpla) aşa», însă când 
pământescul se supune la numele cerescului, îi rămâne mare 
mângâiere şi nădejde de izbândă (răzbunare) pentru amăgirea 
ce ar veni, ca numele pe care cei fără de lege l-au făcut organ şi 
măiestrie răutăţii lor (l-au făcut unealtă şi capcană ticăloşiei 
lor), să-i fie scutitor (ocrotitor) în nevoi, ajutor în strâmtori 
(împrejurări potrivnice) şi izbânditor (răzbunător) în ziua 
mâniei sale. Deci, o, jiganie, cereştii de nu se amăgesc ca 
pământeştii, după fapta pe care au lucrat-o, am bună şi 
neîndoită (neîndoielnică) nădejde în sfântul pe care cu mare 
nebăgare în seamă l-au spurcat, că în curândă vreme - că la cel 
ce ştie suferi toată vremea este scurtă - să-şi ia plată ceea ce li 
se cuvine. Iară de nu, meşteşugul fortunii este a supăra, iară al 
meu este a răbda toate cu bună inimă. Ci tu, acum, o, jiganie - 
de este la neamul crocodililor pomenirea binelui -, adu-ţi 
aminte că odinioară ne aflam în marginea a trei ape, la cetatea 
care este cheia a două monarhii. Unde tu, neavând cu ce să-ţi 
domoleşti foamea, eu te-am ajutat cu hrană de biv (din belșug) 
şi te-am mântuit (te-am slavat) din gura morţii, care este jiganie 
mai rea şi mai vrăjmaşă decât tine. Deci sau pentru binefacerea 
trecută, sau pentru nădejdea viitoare - că piatra din zidire cu 
vremea iară la zidire se pune -, nu te uita (nu da atenție) 
îndemnărilor neprieteneşti, ci până mâine lasă-mă slobod de- 
aici, că până în ziuă, veri (ori) binele, veri răul care mi s-a 
întâmpla sub titlul numelui tău va rămâne. lară de mâine 
încolo, nici răul să-mi faci nu vei fi vrednic, nici bine a-mi 
face, de vei vrea, nu îţi va veni prin mână (nu-ți va fi la 
îndemână). Căci sau dulăii gonaşi chipul fortunii îmi vor muta 
(mi-l vor schimba), sau eu voi strămuta (voi schimba cu totul) a 
lor nevoinţă (osârdie). Că de multe ori noaptea fată, şi ziua ține 
în braţe." 

Crocodilul, auzind aceste vârtoase cuvinte ale Inorogului, 
nici detot nu înţelegea ce vorovea, nici nu alegea (nu-şi dădea 
seama) ce ar face şi de care s-ar apuca mai întâi. Una, căci bine 
vedea dinţii lui a nu fi, după cuvântul Inorogului, de acea 
poamă, şi grumajii de acea bucăţea: alta, că, aducându-şi 
aminte-i de binele care odinioară de la Inorog îl văzuse, şi 
ruşine îi venea, şi mânie i se scornea, că la cei ce nu ştiu să 
răsplătească binele, întâi, din pomenire, li se scorneşte ruşine, 
iară din ruşine, mânie. Ci, până mai pe urmă, răutatea din fire 
biruind binele obiceinic - căci neamul crocodililor este vestit cu 
nemilostivirea -, îl duse pe Inorog la bârlogul său, unde îl ţinu 
poprit peste acea noapte. 

Iară după ce se ridică negura nopţii şi se arătă seninul de 
ziuă, împăratul crocodililor şi ceilalți, cu toţii, luară de veste 
despre vânatul care căzuse peste noapte. Căci anevoie era să se 
prindă fiară vestită ca aceea şi la urechile tuturor să nu sune (să 
nu se audă). 

Deci împăratul crocodililor trimise îndată, la Inorog, pe 
un credincios al său ca într-un chip faţă de priinţă (bunăvoință), 
iar într-altul, de înfricoşare şi de speriere să-i arate, căci 
împăratul crocodililor avea ştire despre vânătoarea şi vrajba pe 
care Corbul le scornise asupra Inorogului. Deci crocodilul, 
după porunca stăpânu-său mergând, zise către Inorog: 

„Primejdia de astăzi mâine noroc să-ți aducă, şi fii cu 
bună inimă, căci ce nădăjduiesc dulăii vânători, de-această dată 
nu au putere ca aceea. Numai acum am înţeles precum luând 
ştire de prinderea ta, cu toţii să se fi revărsat în toți munţii ca 
măiestriile (cursele) care le aveau întinse pe aiurea să le ridice 
de pe acolo şi să le întindă pe aici pe aproape, ca de aci într-altă 
parte să nu mai poţi scăpa. Deci îți caută lucrul (îngrijeşte-te de 
treaba ta) cu un ceas mai înainte şi tocmeşte-te cu împăratul 
nostru din preţ, căci bine ştii că el nu are ceva a face cu vreuna 
din monarhiile voastre, ci îşi caută numai dobânda şi folosinţa 

lui, care, lăcându-se, slobod vei ieşi de aici şi vei merge, fără 
nici o primejdie, încotro vei pofti." 

Inorogul, măsurând în tot chipul cuvintele trimise de la 
împăratul crocodililor, şi, trăgându-le în cumpăna socotelii, află 
a fi mai bine, în vreme ce nu-i dă mâna a merge din faţă, a se 
apropia din dos, ca printr-un răspuns plăcut să domolească 
firea jigăniei lacomă şi sireapă. De aceea față de trimis într- 
acest chip răspunse: 

„Eu foarte bine cunosc (înțeleg) precum fortuna m-a 
aruncat spre aceasta şi îmi pricep această dosadă (înfruntare) 
de la îndrăptnicul (vrăjmaşul) meu noroc. Iară împăratul vostru, 
de va face cu mine omenie, binele primit de la dânsul voi 
cunoaşte (voi fi recunoscător pentru binele primit de la dânsul). 
Pentru care bine în aceasta dată altă răsplătire nu pot să-i fac 
fără numai, ştiind că firea lui pururea, în apă, se frige de sete, îi 
voi da puţin praf ras de pe cornul meu, care nu puţină putere 
are spre potolirea arsurii lui." 

Crocodilul, auzind aceasta, se întoarse înapoi, de care 
împăratului său spunând, primi foarte cu dragoste darul, că sula 
de aur zidurile pătrunde. Aceasta juruind Inorogul şi acum şi 
dând, unul din crocodili făcu asupra lui pâră dreaptă ca aceasta, 
precum el, odată, vânând pe IHameleon şi vrând să-l înghită, 
după multă rugăminte, cu mari chezăşii, să se fi slobozit, însă 
cu această tocmeală ca să-i aducă alt vânat, mai mare, sau să-i 
dea o mie de dramuri (cca. 323 kg.) de paidzehr („bani pentru 
datorie dreaptă” - Dimitrie Cantemir). 

„Deci ieri noapte, Hameleonul mi-a adus spre vânare 
această fiară, pe care nu cu puţină osteneală, trudă şi priveghere 
am prins-o. Şi aşa fiind preţul Hameleonului, nu primesc a se 
slobozi până preţul Hameleonului nu-mi va plăti." 

Împăratul crocodililor, înțelegând această poveste, îi 
trimise ştire de pâra care i se face asupră-i şi de plătirea 
preţului Hameleonului, zicând că altminterea nicicum nu poate 
a-l slobozi. Inorogul, auzind acestea, cunoscu atunci tot 

vicleşugul Hameleonului, care şi într-alte chitele' (gânduri) mai 
adânci îl băgară, adică precum singur Hameleonul, măcar că ar 
fi îndrăznit spre atâta răutate (ticăloşie), însă fără ajutorul şi 
îndemnarea altora n-ar fi putut să aducă lucrul până într-atâta. 
De aceea socoti că de va face ceva mai mult zăbavă la opreală, 
poate ceva şi mai aspru fortuna să-i arate, şi aşa, dădu cuvânt 
precum va plăti prețul Hameleonului, şi deodată cu cuvântul şi 
lucrul isprăvind, peste nădejdea tutror neprietenilor, scăpă cu 
subțire meşteşug, slobod şi nebetejit, din gătate silţele (laţurile) 
împotrivnicilor. 

Iară Inorogul fiind încă în opreala Crocodilului, şi vestea 
precum că în blestemate vicleşugurile ale Hameleonului să fi 
căzut, se împrăștie prin urechile tuturor, şi totți munţii şi codri 
de fapta ce se făcuse se răsunau și toate văile și holmurile 
(colnicele) de huetul glasului se cutremurau, atâta cât glasurile 
răsunării (ecoului) se păreau precum ca o muzică să fie tocmite 
(alcătuite, compuse), care la toată urechea aducea o armonie 
tânguioasă, nici cineva altceva nu auzea fără numai: 

„Plecatu-s-au cornul Inorogului, împiedicatu-s-au paşii 
celui iute, închisu-s-au cărările cele neumblate, aflatu-s-au 
locurile cele necălcate, în silțele întinse a căzut, puterii 
vrăjmaşului s-a vândut (a fost vândut). Surcelele i-au uscat, 
focul i-au aţâţat, temeliile de la pământ în nori i-au aruncat, 
neprieten de cap (neprieten de moarte), Corbul, gonaşi 
neosteniţi, dulăii, iscoadă neadormită, Hameleonul, şi toți, în 
toată viaţa, îl pândesc. De traiul, de viaţa şi de fiinţa lui ce 
nădejde a mai rămas? Nici una! Toate puterile i s-au curmat, 
toţi prietenii l-au lăsat, în lănţuge nedezlegate (de nedezlegat) l- 
au legat, toată greutatea (apăsarea) neprietenului în opreala 
Inorogului a stătut. Iară de acum, în cer de-ar zbura n-ar scăpa, 
o mie de capele de ar avea, iarbă n-ar mai mânca. Unul, Lupul, 
ci şi acela depărtat, n-are cum îi folosi, nu-l poate ajutori. De 
nu altă, încaile să-l lânguiască, încailea să-l jeluiască, încai să-l 
olccăiască (să-l bocească). Filul, măcar că (chiar de) într- 

această parte s-ar afla, însă greuimea a sări nu-l lasă, grosimea 
în sine îl apasă, în strâmtori primejdioase, în valuri aşa 
holmuroase (cât dealurile de înalte) să se arunce nu-ndrăzneşte, 
şi micşorimea sufletului dinlăuntru-l opreşte. De-cu-seară, Filul 
a luat ştire (a aflat) de preţul tăiat (convenit) s-a înștiințat, ce ar 
fi putut să şi vrea 1 s-ar fi căzut (s-ar fi cuvenit), ci, în locul 
mângâierii, răspunsul curmării (desolidarizării) îl dădu: «O mie 
de ani la opreală de-ar fi, un dram de panzehr n-aş putea găsi». 
Ce mângâiere i-a rămas? Nici una! Ce sprijineală i-a rămas? 
Nici una! Ce prieten i se arată? Nici unul! Munţi - crăpați, 
copaci - vă despicaţi, pietre - vă fărâmaţi! Asupra lucrului ce s- 
a făcut plângă piatra cu izvoare, munţii puhoaie pogoare, 
lăcaşele Inorogului, păşunile, grădinile cernească-se, pălească- 
se, veştejească-se, nu înflorească, nu înverzească, nici să 
odrăslească şi pe domnul lor cu jale, pe stăpânul lor negrele 
(bocitoarele), suspinând, tânguind, ne-ncetat să-l pomenească. 
Ochi de cocoare, voi, limpezi izvoare, a izvorî vă părăsiţi 
(încetaţi) şi-n amar vă primeniţi. Gliganul sălbatic (mistrețul) 
vier, şi-n livezile lui ursul uşier să se facă, în grădini târvelişte 
(una cu pământul) în pomăt bătelişte (bătătură) să se prefacă, 
Clătească-se (cutremură-se cerul, tremure pământul, aerul 
trăsnet, norii plesnet, potop de holbură (furtună), întuneric de 
negură vântul să aducă. Soarele zimții să-și reteze, luna, siindu- 
se (sfiindu-se) să se ruşineze, stelele nu scânteieze, nici 
Galacteea (Calea Lactee) să nu lumineze. Tot dobitocul ceresc 
(constelație cu nume de animal) glasul să-şi sloboadă, faptă 
nevăzută, plecându-se, vadă, Cloşca (Pleiadele) puii risipească, 
Lebăda Lira să-şi zdrobească, Leul răcnească, Taurul 
mugească, Aretele (Berbecul) fruntea să-şi slăbească, Racul în 
coajă neagră să se primenească, Capricornul coarnele să-şi 
plece, Peştii fără apă să se înece, Gemenii să se desfrăţească, 
Fecioara frumuseţea să-şi grozăvească (urâţească) , cosiţa 
galbenă în negru vopsească, Scorpia ascuţit acul să-şi 
tâmpească (tocească), Streleţul (Săgetătorul) arcul frângând, 

ținta nu lovească. Cumpăna dreptatea nu mai arate, Aparul 
(Vărsătorul) topeas-că-se-n sete, Mars vârtutea în slăbiciune să- 
şi primenească, Mercurie între planete nu mai crăinicească, 
Zevs monarhia (puterea absolută) în veci să-şi robească, 
Vinerea, (Venus) floarea frumseţii să-şi veştejească, Cronos 
scaunul să-şi coboare de sus în jos, Finicul (Pasărea Phoenix) 
în foc de aromate moară, Oltarul jertfe nu primească, Paharul 
(Cupa) băutură să nu mai mestească (să nu mai pregătească), 
Chitul (Balena) să crape în apa Aridanului, Iepurele cadă-n 
gura Sirianului (Câinele-Mare), Musculiţa cu jale să bâzâiască, 
Urşii (Ursa-Mare) greu să mormăiască, Pletele Verenicăi (Părul 
Berenicei) să se pleşuvească, Coroana (Coroana Boreală) 
frumoasă nu le-mpodobească, Pigasos de Andromeda să se 
depărteze, Perseos de Casiopa să se-nstrăineze, Zmeul capul cu 
coada să-şi împleticească, Chivotul lui Noe (Corabia Argo) în 
liman să primejduiască, Porumbul, frunza măslinului cercând 
(căutând), rătăcească, îndărăt a se întoarce nu mai nimerească. 
Acestea, dară, toate jelind, tânguiască, vâlva Inorogului cu 
arsuri (ardoare) dorească. Singur numai Corbul vesel să 
crângăiască, tuturor în lume spre chezi răi (de piază rea) 
menească. Numai Câinele Mare (Sirius) cu Câinele Mic 
(Procyon) lătrând, brehăiască şi de faptul scâniav să se 
veselească. Mute-se Arcticul, strămute-se Antarcticul, osia 
sferească (Axul sferei cosmice) în două se frângă, toată 
uşurimea (substanţele uşoare) în chentru să-mpingă, stihiile 
(apa, aerul, focul, pământul) toate întocmirea să-şi piardă, 
orânduiala bună în veci să nu mai vadă, toate îndărăt şi-n 
stânga să se-nvârtească, de jale să se uluiască, de ciudă (uimire) 
să se amorţească şi dreptatea Inorogului în veci povestească." 
Sunete (răsunete) jalnice, eleghii căielnice şi traghiceşti 
ca acestea, prin potecile tuturor munților şi prin vârtoapele 
tuturor  holmurilor  sunând, răsunând şi  rătăcindu-se 
(răspândidu-se) Hameleonul, ca cum ceva ştire n-ar fi avut, ca 
cum de lucru străin s-ar fi uluit, ca cum de primejdia fără veste 

mintea şi-ar fi pierdut, umbla cutreierând încoace şi încolea, 
întrebând de unul şi de altul şi către toţi arăta chip de zălud şi 
faţă de lovit (epileptic). 

„Ce poate fi aceasta? zicea. Ce poate fi sunetul acesta 
jalnic? Ce pot fi huietele acestea lăcrămoase? Ce pot fi 
cântecele cernite ce aud? Ce pot fi stihurile ponegrite (versurile 
triste) şi-ntr-însele necrezute (de necrezut) cuvintele care îmi 
vin la urechi? Oare ce aud adevărat aud, au demonul, ispitindu- 
mă, simţirile îmi batjocoreşte?" 

Apoi, după câtăva vreme, ca cum lucrul de neştiut ar fi 
înţeles, ca cum alţii i-ar fi spus de patima Inorogului, ca cum, 
auzind, s-ar fi umplut cu amărăciune şi s-ar fi otrăvit de voia 
rea, cu o falcă în cer şi cu alta în pământ - cum se zice cuvântul 
(zicala) -, alergă la Şoim, faţă de care, ochii întorcând (rotindu- 
i în cap), faţa în divuri, în chipuri (în fel și chip), mutând 
(schimonosindu-şi-o), voroava amestecând, limba 
bolborosindu-i, balele-i mergându-i (curgându-i) şi gura 
aspumându-i (spumegându-i) scrâşnetul glasului îi astupa 
articulul (articularea) şi înţelegerea cuvântului. Între cele multe 
brehăite (hămăite) de-abia se-nţelegeau aceste puţine cuvinte 
căptuşite (mincinoase): 

„O, faptă nefăcută (de nefăcut) şi poveste neauzită (de 
neauzit), o, lucru nelucrat (de nelucrat) şi vicleşug spurcat, o, 
cinste ocărâtă şi ocară necinstită, o, Şoaime, de cumplit rău 
făcător şi de sânge vărsător, ce poate fi care ai ispitit (ce oare ai 
încercat)? 

Ce poate fi lucrul spurcat care ai isprăvit, şi de astăzi 
înainte, în toată lumea, pe tine de viclenitor, iară pe mine de 
prieten vânzător ai vădit? Unde-ţi sunt jurămintele? Ce ţi-ai 
făcut legămintele? O, Zevs, o, Zevs, cine va mai putea spăla 
vreodată imăciunea (murdăria) care a căzut astăzi pe obrazele 
noastre? Ce ploaie a norului, ce rouă a seninului, ce mare a 
ocheanului va ajunge pentru curățirea acestora? Dară nu 
gândeam eu, dară nu ziceam eu, dară nu-mi prepuneam (nu-mi 

închipuiam) eu, dară nu mă temeam eu de una ca aceasta? Dară 
de vreme ce, o, vrăjmăşule, sub numele cereştilor ai îndrăznit a 
pune vicleşuguri ca acestea, alt organ (unealtă) în afară de 
mine, o, ticălosul (nenorocitul), n-ai putut afla? (Ci rău 
(ticăloşii) se nevoiesc lumea părtaşă a fi şi cu toţii tovarăşi 
răutăţilor țticăloşiilor) lor.) O, ticăloase Hameleon, ce floare în 
chip (culoare la față) îți vei schimba ca cineva să nu te 
cunoască, când te-ar întreba, ca de cleveta limbilor să scapi, ca 
din gurile sicofanților (calmniatorilor) să te mântuieşti (să te 
salvezi)? De acum înainte umbrele iadului să te învelească (să 
te învăluie), întunericul veacului să te căptuşească (să te 
ascundă), ca razele soarelui să nu te mai lovească (bată), ca 
lumina zilei să nu te mai ivească (scoată la iveeală), ca 
cunoştinţa cunoscuţilor să nu te mai vădească. Unde te-i (te 
vei) ascunde, sărace, unde te-i supune (te vei piti), blestemate, 
unde te-i mistui, pedepsite, unde te-i ivi, urgisite? lată, munţii 
strigă, văile răsună, iată, dealurile grăiesc, câmpii mărturisesc, 
iată, pietrele vorovesc, lemnele povestesc, iată, iarba cu 
îngălbenirea şi florile cu vestejirea arătând, vădesc, cu mult 
glas retoricesc, cu surde sunete tuturor vestesc, asupra lucrului 
ce s-a lucrat toată fiinţa (de fapta făptuită lumea întreagă) se 
uluieşte şi toată zidirea (creaţia) a se ciudi (a se mira) nu 
sfârşeşte. Acestea toate, dară, sub numele tău se pun şi sub 
titlul tău se scriu, măcar că, de bunăvoie, părtaş vicleşugului nu 
te-ar fi aflat, măcar că, prin neştiinţă (din necunoaștere), organ 
al răutăţii (ticăloșiei) te-ar fi arătat, măcar că, de lucrul ce s-a 
lucrat, inima ca nuca ţi s-a despicat, măcar că, în viaţă, ceața 
jalei acesteia de pe suflet nu ţi se va mai ridica. O, dară lucrul 
spurcat la începătură şi încă mai spurcat la săvârşitură (sfârșit). 
Ci cereştii, ale căror nume împreună cu al meu s-au batjocorit, 
vicleşugul nu vor tăcea, izbânda nu vor trece (răzbunarea nu o 
vor uita), şi dreptatea nici nu s-a lenevi, nici nu va peşti 
(întârzia) a răsplăti." 

Șoimul, după ce prin multă vreme, nu cu puţină dosadă 
(supărare) ascultă bolbăituri (bolborosiri) şi buiguituri (aiureli) 
ca acestea de la Hameleon, mai mult nu putu a-l mai răbda, ci 
în chip ca acesta îi întoarse voroava, zicând: 

„O,  Hameleoane,  Hameleoane,  jiganie  spurcată, 
Hameleoane, o, câte vopsele (culori) ai pe piele, atâtea pedepse 
să-ţi dea sub piele puterile cereşti! O, pricaz (piază rea) de 
necaz şi pacoste pricaznică (aducătoare de nenorocire), 
Hameleoane, balaur mic şi zmeu în venin, Hameleoane, 
domnul diavolului şi dascălul cacodemonului, Hameleoanc, 
fundul răutăuilor şi vârful vicleşugurilor, Hameleoane, mreaja 
dracului şi painjina Tartarului (Capcana iadului), Hameleoane, 
o, răutatea răutăților (ticăloşia ticăloşiilor) şi vicleşugul 
vicleşugurilor, Hameleoane! O, duh spurcat de tulburare şi 
vifor necurat de amestecare (uneltire) IHameleoane! Cine 
pustiul te-a învăţat a grămădi răutate peste răutate (ticăloşie 
peste ticăloșie) şi păcat peste păcat? Cine răul te-a îndemnat a 
nu face sfârşit vicleşugurilor şi amăgelilor? Au socoteşti, 
osânditule, că vei astupa cu cuvinte şicuite şi cu voroave 
căptuşite greţoasele-ţi şi scâmavele-ţi fapte? Au socoteşti, cu 
acest chip, că vei ascunde, sub căpătâiul altuia, puiul balaurului 
pe care în viclenie l-ai zămislit şi în răutate (ticăloşie) tu l-ai 
născut? Au nu m-am înștiințat eu că umbrele diavoliilor tale s- 
au lungit din deal peste vale şi s-au întins din zare până peste 
zare? Şi încă acum îmi arăţi chip de jale şi faţă de nemâgâiere? 
Şi pentru spurcat lucrul care l-ai început şi n-ai putut a-l sfârşi, 
te faci că te întristezi? N-ai putut, zic, a-l sfârşi, de vreme ce 
răutăţile tale nu pot avea nici sfârşit, nici început, iară veri (ori) 
în lucruri grele, veri în lucruri uşoare, cumpăna dreptăţii tot va 
birui, care şi pe Inorog, fără nici o zăbavă, îl va scoate dintr- 
această nevoie şi-l va mântui. Au nu tu, vicleanule, facându-te 
laţul dracului şi undiţa demonului, pândind din malul răutăţilor 
(ticăloşiilor), te nevoieşti de atâta vreme să-l vânezi? Au nu tu, 
spurcatule, pentru muced trupul tău, pe preţul nepreţuit l-ai 

vândut crocodilului în dar (pe degeaba)? Au nu ştii că răutatea- 
i (ticăloşia-i) stătătoare şi minciuna picioare n-are, ci amândouă 
curând şi lesne se povârnesc? Au nu ştii că haina vicleşugului 
curând se învecheşte şi, destrămându-se în toate părțile, ruşinea 
i se dezgoleşte? Ce ocară este aceasta? Ocara obrazul şi maiul 
capul să-ţi bată. Ce diavol, iarăşi zic, te-a aţâţat spre aceasta? Şi 
ce drac te-a îndemnat spre a-ceasta?” 

Ci adevărat că vicleanului inima sa destul drac şi sufletul 
său de prisosit diavol este. 

Hameleonul, simțindu-se în tot chipul oblicit (dibuit) şi 
din toate părțile vădit, nu mai putu încotro să şuvăiască (să 
şerpuiască) şi nu mai avu ce alta să meşteşuguiască (si 
dibăcească), ci făcând obrăznicia calcan (zid de apărarea) şi 
nestidirea (nesimţirea) meteriz (meterez) obrazului, cu mare 
neruşinare rumpse (irupse) în cuvinte ca acestea: 

„Diavolul sărăciei şi cacodemonul robiei m-au învăţat a 
gândi, a grăi şi a începe aceasta, şi m-au îndemnat a ispiti (a 
încerca tot răul) spre tot răul (orice ticăloşie). Numai pre cât 
socotesc n-am făcut măcară cevaşi (nicidecum ceva) împotriva 
monarhiilor, ci, mai vârtos, cât am putut, am silit (m-am 
străduit) spre plăcerea (pentru interesul) şi folosul lor. Căci cea 
chiară fireşie a vicleanului este să ţină vicleşugul vrednicie şi 
răutatea, bunătate (căci cea mai limpede însuşire a trădătorului 
este să considere trădarea vrednicie şi ticăloşia virtute). De 
aceea, n-ar fi fost să-i pară cuiva rău până într-atâta, mai ales 
aceluia care este dreaptă slugă Corbului şi bun prieten 
amânduror monarhiilor, în ce, dară, până într-atâta am greşit 
încât să mă supui sub atâtea ocări şi defăimări? Pentru binele 
de obşte am silit şi, cât am putut, m-am nevoit pentru 
prăpădenia (distrugerea) neprietenului amânduror monarhiilor. 
Că, precum se zice Cuvântul adevărului, mai bine să piară unul 
pentru (decît) tot norodul. Au socoteşti, Şoaime, că fiara aceea 
îşi va întoarce vreodinioară (vreodată) în veci (pentru 
totdeauna) inima spre adevăratul prieteşug? Ba! De la mine 

adeverit să fii! Că cine în lume îi va sluji precât i-am slujit eu? 
Şi cine, sub soare, îi va prii precât i-am priit eu? Nimeni, crede- 
mă. Care, pentru atâtea slujbe arătate de mine, nu numai căci 
mi-a tăgăduit zămislirea (însărcinarea) Biruinţii — care, de ar fi 
vrut, şi putea şi vreme avea -, şi în loc de ce-ar fi fost de plătit 
cu mulțumită, nu numai căci slujba nu mi-a recunoscut, ci încă 
şi crocodilului m-a vândut să-i fiu în veci rob nerăscumpărat 
(de nerăsumpărat). 

Eu, dară, o, Şoaime, acum, aievea şi fără nici o sială, 
mintea inimii mele o mărturisesc şi ce este adevărul, aceia 
grăiesc, că vicleşugul față de neprieten, iară slujba faţă de 
prieten şi ştiu, şi cât nu ştiu mă nevoiesc a învăţa. Nici nu 
cunosc alt stăpân în afară de epitropii monarhiilor, ci tot care 
pândeşte a le frânge acestora un tulei, eu aceluia nu mă 
îndestulez cu zdrobirea capului, că vrednicia prietenului este, 
pentru părul prietenului, a-i smulge capul neprietenului. De 
aceea, pe unul ca acela, oriunde, oricând şi oricum nu voi 
părăsi (voi renunţa) a mă nevoi să-l mut din gazda (casa) vieții 
în veşnică casa morții. Iară altminteri, visul meu de nu se va 
împlini după tâlcuire, ci de va ieşi precum zici tu, adică în 
curândă vreme, precum şi din fălcile crocodilului va scăpa, 
pomeneşte (aminteşte-ţi) cuvintele mele: că viaţa lui sârguiește 
(grăbeşte) moartea multora, şi liniştea lui, cu vremea - şi în 
scurtă vreme - va aduce monarhiilor tulburare de neaşezat (de 
nepotolit).” 

Într-acest chip,  Hameleonul, nepărăsit mutându-şi 
(neîncetat schimbându-și) după feţe (culori) şi gândul şi 
cuvântul, şi lucrul, bora ca acestea, cu nedogorit obraz, față de 
Şoim, a cărora greață el, nemaiputând a suferi, zise: 

„Piei de aici, o, jiganie spurcată şi fățarnică! Că eu mai 
mult a-ţi răspunde, nici nu îmi trebuie, nici nu mi se cade, de 
vreme ce singură răutatea (însăşi ticăloşia) ta destul îţi 
răspunde şi fapta care ai lucrat de saţ (din destul) în toată lumea 
o povesteşte! Că, într-adevăr, cel ce din'ceput ai fost, tot acela 

eşti şi tot acela vei fi, până când, umplându-te de sânge ca 
căpuşele, şi beşicându-te ca cârceii (căpușele), plesnind, vei 
crăpa." 


PARTEA A XII-A 


ară după ce cineşi (fiecare) se întoarse la locurile sale, 
dulăii scriseră carte către Corb într-acest chip: 

„Uleul şi toți dulăii, Corbului, stăpânului milostiv, cu 
plecate capete, sănătate! După ce încă de demult, după a 
domnului nostru poruncă, în tot chipul am nevoit ca doară l-am 
fi putut aduce pe vrăjmaşul Inorog după a noastră voie - 
nevoinţe despre care martore ne sunt şi cerul şi pământul, 
numai, de vreme ce vrăjile nu ne-au slujit, mrejele nu l-au ţinut, 
laţurile nu l-au oprit, seciurile (opriturile) nu l-au încuiat (nu i- 
au închis potecile) şi tot felul de măiestrii (meșteşugiri) nu l-au 
putut domoli, de mare nevoie, ne-a căutat a face nu ce-am vrut, 
ci ce-am putut. Şi mai vârtos, înştiinţându-ne, de la trimisul 
Uleu, precum spre aceasta şi voia domnului nostru să se fi 
plecat (înduplecat), că păsările rumpătoare (răpitoare), când nu 
pot came proaspătă a câştiga (a dobândi), sunt obişnuite să-şi 
domolească foamea prin stârvuri şi împuţiciuni. De aceea, 
văzând noi că din zi în zi căldura norocului nostru se răceşte şi 
oarecum a împotrivnicului se încălzeşte, am socotit ca să nu 
aşteptăm până răceala ei de tot ne va cuprinde şi ne va amorţi 
toate mădularele, ci, cu un ceas mai înainte, primind-o cu 
blândeţe, să nu-i stăm împotrivă, că norocul plecare 
(înduplecare), iară nu asprime' (neînduplecare) primeşte 
Încuviinţează). Aşijderea, de multe ori s-a văzut că trestia, 
plecându-se după vânt, se îndoaie şi iară se scoală, iară bradul, 
punându-se împotrivă, din rădăcină se prăvăleşte, cu a cărui 
răsturnare, cele de primprejur, mlădiţe şi smicele, stropşindu- 
se, cu pământul se amestecă. De aceea, împreună cu tot sfatul, 
l-am rugat pe Camilopardalul ca, punându-se în mijlocul 

nostru, să alcătuiască acea pace dorită între domnul nostru şi 
vrăjmaşul Inorog. Ci Camilopardalul, măcar că s-a arătat a 
primi această osteneală, însă a cerşut de la noi un hirograf ca 
acela (înscris special), care să întărească şi să adeverească 
alegerea (hotărârea) lui, oricum ar fi. Ci noi, de la domnul 
nostru, neavând pozvolenie (permisiune) ca aceasta, altceva 
mai mult n-am avut a-i, răspunde, fără numai cât am cerşut 
soroc, ca despre aceasta să facem ştire domnului nostru. Deci 
acum, iată, avem soroc până în două-zeci de ani, în care ne 
rugăm să avem răspuns aievea după pofta si plăcerea domnului 
nostru. Iară noi gata şi neobosiţi vom fi în toată slujba ". 

La această scrisoare a dulăilor, Corbul într-acest chip 
răspunse: 

„Cu mila cerescului Vultur, Corbul, mai-marele epitrop al 
monarhiei tuturor pasărilor. Uleului şi dulăilor, care se află în 
munţi, sănătate! Cartea care ne-aţi scris am luat-o (am părimit- 
o), cele ce ne scrieți înțeles-am. La care mai mult altceva a vă 
răspunde nu avem, fără cât, iată că, având aicea, lângă noi, pe 
Bivolul de Cina, cât mai curând într-acea parte l-am trimis, 
căruia toată plinirea puterii (deplină putere) i-am dat, ca şi el, 
împreună cu prietenul nostru, Camilopardalul, orice mai spre 
folosul nostru ar cunoaşte (consideră) aceea să facă." 

Bivolul de Cina la trup este negru, la cap alb, la picioare 
pag, la coamă comos ca caii de Schiţia, la isteţime de vulpe nu 
rămânea (nu era inferior vulpii). Iară fireşia (particularitatea) 
lui cea mai chiară (clară) este totdeauna a rage şi nepărăsit 
(necontenit) a mugi. 

Deci după sosirea Bivolului la lăcaşul Camilopardalului, 
se făcu iarăşi, de iznoavă (din nou), mare adunare, unde 
Camilopardalul făcu un prolog ca acesta: 

"Duhurile (virtuțile) a toată jigania, o, prietenilor, în două 
chipuri fac clătirea (evoluează) lor: unul, iute şi netocmit 
(nestăpânit), care naşte vrajba şi mânia, altul moale şi tocmit, 
care, începând liniştea, scorneşte între dânsele dragostea, o 

înmulţeşte şi netulbu-rată o păzeşte. Aşijderea, de multe ori, 
dintr-acea iute şi netocmită repejune (repeziciune), muritorii, 
răpiți (inconştienţi) fiind, din care trezindu-se ca dintr-o 
ameţeală şi deşteptân-du-se ca dintr-un vis speriat (înfricoşător) 
şi tulburat (tulburător), se nevoiesc să se întoarcă spre odihnă şi 
linişte, ca să le dea celor obosite şi oarecum înădușşite duhuri, 
odihnă şi repaus. De aceea în clătiri (tulburări) ca acestea, mai 
cu de-adins sunt de socotit două: una să stabilească mai 
dinainte şi aşeşi (chiar) începutul clătirii, care, unde şi când va 
să fie ţenchiul (țelul) odihnei. Alta că până va sosi la 
însemnatul tenchi, măcar cum (nicidecum) cevaşi loc să nu dea 
lenevirii, ci toate mijloacele şi împrejuistările (circumstanţele) 
cu foarte mare osârdie să se păzească şi dintr-îmbe părțile să se 
păzească. Că duhurile muritorilor sunt asemenea vânturilor 
clătitului (nestatornicului) aer, care pot sufla şi plăcut şi 
împotrivă. Inimile corăbieri plutesc pe nestătătoare lucrurile 
întâmplărilor ca pe umerii valurilor, sfârșitul lucrurilor este 
liman, intrarea la liman, aflarea liniştii şi scăparea din furtună. 
Deci precum adeseori s-a văzut, că din nepaza (neatenția) 
cârmaciului şi din lenevirea corăbierilor, acum, intraţi fiind în 
sânul limanului, păţesc aceea de care au scăpat între groaznice 
undele valurilor. Într-acest chip şi lucrurile voastre, ca un vas 
de multe valuri şi din multe părți izbit şi zdruncinat, socotesc să 
fi ajuns acum la limanul adăpostirii și la liniștea odihnirii. Cea 
mai multă primejdie, precum se vede, a trecut. Rămas-a acum 
ca, în adăpost, pentru paza viforului (ocrotirea de furtună), să 
se arunce fierul (ancora), să se învelească (strîngă) pânzele, 
funiile să se întărească şi vasul să se sprijinească (să fie 
imobilizat), legându-se la margine (țărm) cu nerupte (de 
nerupt) odgoane, ca nu cândailea (cumva), scornindu-se fără 
veste, dinspre uscat, viforul duhurilor (forţelor elementare) să 
silească a poftori (a repeta) iarăşi mările odată călătorite şi 
valurile mai dinainte trecute, când poate să 1 se întâmple, de nu 

cea detot prăpădenie, însă cea mai rea decât cea dintâi 
primejdie. 

Lată, de o parte, Inorogul singur carmaci, singur vasul 
voii sale ştie şi poate să-l pornească încotro ar pofti, care, în 
liman intrând, singur din sine (de la sine însuşi) a lăsat la voia 
şi la alegerea noastră cu ce odgon şi la ce stâncă s-ar lega vasul. 
Deci despre această parte sînt fără prepus (nu mă îndoiesc), că, 
vasul inimii sale se va lega în adăpostul odihnei, fără nici o 
primejdie, cu odgoane groase, cu funii tari şi la locuri 
credincioase (de încredere), unde, neclătit (neclintit) rămânând, 
vifor cât de repede, furtună cât de mare şi holbură (uragan) cât 
de năprasnă (neaşteptat) nu-l va putea a mai urni. Că mai lesne 
îi este vântului o mie de odgoane a rupe şi o mie de fiare a 
smulge, decât sufletului purtător al cinstei să se întoarcă din 
cuvântul dat (să revină asupra cuvântului dat). Acuma, dară, 
lucrul rămâne că, de vreme ce vasul Corbului este să se 
chivernisească (administreze) prin epitropie (mandat), care 
dintre voi ar fi acela care să aibă voie slobodă (libertate) şi 
toată puterea ca, la locul ce vom cunoaşte (socoti) noi că-i mai 
de credinţă, cu funia care vom zice că-i mai tare şi cu fierul 
care vom pricepe că-i mai de nădejde, acolo şi cu acelea să se 
lege şi să se priponească. Deci să mi se arate (înfățişeze) care 
ar avea epitropia navarhului (conducătorului corăbiei), ca cu 
acela cuvintele obştindu-mi (ideile punîndu-mi/le de acord), să 
vorovească cele ce ar căuta (sili) spre sfârşitul lucrului." 

La aceste cuvinte ale Camilopardalului, Uleul arăta 
precum lui i s-au pus nu numai piedicile la picioare, ci şi gârlița 
(inelul cu lănțug) la grumaji, de vreme ce Corbul scrie precum 
tot lucrul l-a lăsat pe seama Bivolului. 

Dulăii acum nici nu latrau, nici nu scânceau, ci, ca cei ce 
muşcă pe furiş, numai prin semne se cucireau (se lingușeau), 
locul nu le da mâna să muşte, să-l latre, iarăşi, socoteau, că 
adese şi de multe ori lătrând, acum urechile tuturor să se fi 

deprins cu lătrăturile lor, că minciuna adese grăită, şi adevărul 
grăit îl preface în minciună. 

Aceştia tăcând, Bivolul într-acesl chip începu să ragă: 

„Între noi, o, Camilopardare, nu este cineva fireş (cu 
adevărat) şi cu deplină putere epitrop al Corbului, nici nu are 
cineva pozvolenie ca aceea (permisiune specială), care ce ar 
lega, legat să fie, şi ce ar dezlega, dezlegat să fie, fără numai, 
ascultând a îmbe părţilor pofte (dorinţe), să fim cuvintelor 
judecători, dreptăţii alegători (hotărâtori) şi asupra folosului 
celui de obşte sfătuitori şi îndemnători. Nici nu aş socoti a fi cu 
cale ca lucrul acesta să cadă sub siloghismurile aristoteleşti şi 
sentenţele platoniceşti, nici nu ar trebui scociorât până într-atât 
de adânc, ci numai inimile, acum plecate (îndupelcate), cu un 
chip mai pre usor să le atcătuim (să le unim). Că funiile 
socotelii întinzându-se şi destinzându-se mai mult decât 
pofteşte vremea, din socoteală socoteală naşte si din cuvânt 
cuvât izbucnește, şi aşa, cele vechi trecând, altele, noi, ca în 
roată se întorc. Ci de este lucrul vrăjbii să se săvârşească în 
pace, ei înde ei să-şi arate voroavele (opiniile) şi poftele, iară 
noi, alegând cele cu cuviinţă de cele cu necuviinţă, să judecăm 
după dreptate. După care, de vor vrea a se odihni, bine, iară de 
nu, voia lor în mâna lor este, şi precum le va fi pofta aşa facă." 

Camilopardalul, cunoscând (înțelegând) că socoteala 
(intenţia) Bivolului este să facă lucru spulberat (superficial) şi 
nu întemeiat - căci răutatea (ticăloşia) Corbului nu ştie pocăinţa 
-, foarte se mânie şi într-acest chip răspunse: 

„De vreme ce socoteala lor a fost, o, prietene, pentru ca 
numai între dânşii să se vorovească, să-şi fi căutat alt loc de 
împreunare. lară de a fost lucrul acesta să se caute (să se 
rezolve) cu mijlocia (mijolcirea) noastră - precum Corbul, 
scriindu-ne, ne roagă -, atunci ar fi trebuit să fie de față chipul 
al treilea, adică adevărat epitropul Corbului, care, ce noi vom 
judeca, ca cum singur (însuşi) Corbul ar fi să se arate sau astăzi 
primitor, sau astăzi neprimitor al judecății noastre. Ci acum 

aievea (adevărat) este că şi aceste ispite (încercări) sunnt şi apă 
bătută în piuă. Însă ispită ca aceasta să o facă printr-un alt chip, 
lor asemenea, iar nu prin mine, căci nu port grijă mai puţin de 
cinstea altora decât de cinstea mea, şi inima care şi-a pus voia 
în mâna mea, aşa mi se cade a sta pentru a lui precum pentru a 
mea." 

Şi aşa, Camilopardalul, aprins de mânie, sculându-se, ieşi 
dintre dânşii. 

ară după ieşirea Camilopardalului din adunare, văzând 
cu toţii firea-i tulburată, intrară într-o întristare amestecată cu 
tăcere. Şi mai vârtos Inorogul, cunoscând (ştiind) că din toate 
părțile (tagmele) nu lipsea vicleşugul în voroavă şi în faptă, 
ales că Corbul, măcar că-i dăduse Bivolului toată pozvolenia, 
Bivolul însă, ştiind nestătătoare socoteala Corbului, nu vrea să 
se lege sub darea cuvântului. Dulăii, de vreme ce toată cinstea 
şi agonisita lor se sprijinea pe vânători şi vrăjituri (înşelăciuni) 
ca acelea, aşeşi din'ceput se sileau, ca piatra la deal, spre 
isprăvirea lucrului. Uleul, măcar că într-adevăr tare năzuia spre 
săvârşirea lucrului, însă slujba aceasta poftea s-o ia sub titlul 
numelui lui, care lucru văzând că Corbul l-a orânduit Bivolului, 
amesteca oarecum căldura cu răceala şi, zicând precum la 
dânsul nu este vreo putere, arunca tot lucrul asupra Bivolului. 
Camilopardalul, aşijderea, nădăjduind numai singur schiptrul 
judecătoriei, apoi, auzindu-l pe Bivol a se numi judecător iar nu 
epitrop, arunca pricini, măcar că adevărate, însă nu fără venin 
amestecate, şi silea lucrul a-l arăta oarecum mai greu decât era. 
Inorogul, bine socotind precum cuvintele tot aşa chipurile 
tuturor, după semnele ce le vedea la iveală, cunoştea adevărat 
că toată greuimea lucrului nu atât în sine rămăsese, pe cât în 
lăcomia titlului. De aceea într-acest chip le vorovi: 

„Această vrajbă a noastră, pe care, încă de la părinţi, ca 
datorie, rea moştenire, peste voie şi cu mâinile ciunte au 
apucat-o, nu proaspătă, ci, precum am zice, de veche, acum 
este împuţită. Aceasta, dară, având aruncate (răspândite) atâtea 

rădăcini în toate părțile, în lat, lung şi adânc, nu este cu divă 
(de mirare) de se arată aşa de cu greu de dezrădăcinat, că vrajba 
neprieteniei, ca piatra cu var lucrată, până în patruzeci de ani 
tot fierbe. 

Ci cât ar fi despre partea mea, precum pururea gata am 
fost şi în răbdare şi în aşteptare, şi de acum înainte, nu mă voi 
feri, încă vreo câtăva vreme, loc îngăduinţei a da. Şi pentru ca 
să nu mă arăt a fi eu pricina rămânerii (dăinuirii) vrajbei, am 
încă un sfat a vă statui, pe care, auzindu-l, de va fi plăcut, 
socotesc noi înde noi lucrul să putem a-l duce la săvârşit. Iară 
de nu, fiecare cu voia sa se slujeşte la punctul său cel dintâi să 
se întoarcă. Sfatul meu, dară, este acesta: întâiaşi dată, precum 
se cade, să-i facem mulţumită prieteneşte Camilopardalului 
pentru ostenința pe care până acum a făcut în treaba noastră. 
După aceasta, într-alt loc undeva, de iznoavă, să ne 
împreunăm, unde ce cu nevoie şi ce pre lesne în lucrurile 
noastre ar fi să înţelegem. De-aci, care ar rămâne mai aspre 
(greu de rezolvat), de acelea, să-l înştiințăm pe Camilopardal, 
ca, cu mijlocirea şi socoteala lui, şi acelea aşezându-se 
(soluţionându-se) să-l punem ca pe un martor şi întăritor al 
aşeză-mânturilor (convenirilor) noastre." 

Sfatul acesta îi plăcu Uleului, Bivolul nu-l lepădă 
(respinse), dulăii, încă (de asmenea), pentru bunătatea sfatului, 
cu capetele aplecând, arătară semnul primirii (acceptării). Ci 
nici sfatul Inorogului nu era lipsit de îngemănarea gândului. 
Întâi, că, văzând Inorogul pe Camilopardal precum asupra 
celorlalți oarecum s-a mâniat, silea ca şi mai mult să-l 
pornească (întărâte) asupră-le, ca doară, pentru mânie, ar uita 
lăcomia şi, în fierbinţeala sângelui, ar grăi cuvântul dreptăţii. 
Că nu puţin prepus era ca nu cumva, cu această pricină, să se fi 
adaos obrocul (tainul) Camilopardalului de la Corb, care lucru 
s-a şi întâmplat, precum mai jos se va zice. A doua, ca doară ar 
putea cunoaşte la ce sfârşit bate a lor socoteală, ce ar avea să 

ceară de la dânsul şi în ce fel ar pofti să se aşeze (să se 
potolească) acea neîncălzită (de neîncălzit) răceală între dânşii. 

Aşadară, cu toţii împreună sculându-se (plecând), a doua 
zi într-alt loc se împreunară (se întruniră), unde întâi Uleul într- 
acest chip voroavă făcu (vorbi): 

„Eu, o, prietenilor, unde nădăjduiam că vom avea mai 
mult folos şi ajutorinţă spre a lucrului isprăvire, acolo văzui 
semne împotrivnice şi cuvinte amestecate cu zgrăbunţi de 
gheaţă. Însă despre aceasta, într-această dată, nu pot mai mult a 
face voroavă. De aceea după întreaga (sănătoasa) sfătuire a 
Inorogului, lăsând la o parte sfătuirile altora în chip de 
proorocii paradigmate (pilduitoare), acum, între noi, cu suflete 
line (liniștite) şi inimi împăcate, să cercăm (să analizăm) cu 
osârdie ce şi ce uşor ne-ar ieşi înainte, ca așa, după trebuinţa 
lucrului, lăsându-ne într-o parte (optând pentru o tagmă), să ne 
alcătuim (să ne unim) spre ce ar fi cinsteşi (corect) şi cu 
cuviință”. 

Atunci, Inorogul, văzând că boldurile Uleului împung în 
pielea Camilopardalului, zise: 

„Eu încă, o, prietene, mult m-am mirat că chipul pe care 
singuri (înşişi) voi l-aţi ales de cinstit şi de drept, acela acum 
amestecă fiere în miere, şi foarte rău îmi pare căci nu pot 
cunoaşte pricina mai dintr-adânc. Că pricina fiind cunoscută, 
oricât de aspră ar fi, nu se poate să nu se afle vreun leac spre 
netezirea ei." 

Bivolul zise: 

„Ucenicii Epithimiei se supun sub dascălul Pleonexiei, ci 
acum, nefiind vremea acestor provlimate (probleme) să ne 
întoarcem la ale noastre enthimemate (silogisme eliptice). 
Inorogul trage într-o parte. Corbul într-altă parte, iar dreptatea 
va merge pe calea sa. Ci acum, întâi trebuie să ştim pofta 
(cerința) Inorogului - ce şi care ar fi - de la Corb." 

Inorogul zise: 

„Eu, o, prietenilor, nu poftesc de la Corb ceva greu şi fără 
cale (care nu se cuvine), fără numai el singur în sine socotindu- 
se, să îndrepte ce va afla strâmb, şi ce dreptatea pofteşte să 
poftească şi să învoiască. Acum, dară asemenea şi eu aş pofti 
(aş dori) să ştiu ce ce ar cere Corbul de la mine." 

Uleul zise: 

„Corbul de la tine altceva nu pofteşte fără numai 
prieteşug şi dragoste adevărată”. 

Inorogul răspunse: 

„De vreme ce el prieteşug şi dragoste adevărată pofteşte, 
iată că şi lui i se cade a ne da ca aceleaşi, că toată pofta bună cu 
binele pofteşte către altul a se obşti (a se pune de acord). Însă 
de pe ce vom putea într-adevăr a cunoaşte că unul către altul 
îndeplineşte aceeaşi cerere şi dare? Că voile de bine voitoare 
încep din cuvânt şi fără zăbavă sfârşesc în faptă. Deci cât ar fi 
despre partea mea, părăsind vrăjmăşia neprieteniei, îndată şi 
îndeplinesc toată juruinţa, că nici ceva mai mult Corbul nu are 
a pofti de la mine. Care lucru nu poate a-i sluji deplin Corbului, 
de vreme ce eu, în toată lumea este ştiut, precum să fi având 
asupra lui, deosebi de aceasta, şi altfel de dreptate. Aşadar, 
numai atunci se va dovedi că precum adevărat, întorcându-se 
din vrăjmăşie, să fi purces spre dragoste, când, lăsând 
strâmbătatea, va începe a lucra dreptatea. Aşijderea, este de 
socotit lucrul împotrivă, că, despre mine, dându-i-se pace 
Corbului îndată, îşi agoniseşte toată odihna (liniştea), care la 
mine nu este aşa, căci sunt şi altele care îmi pricinesc neodihna, 
şi toate acelea de nu se vor alcătui spre odihnă, nici eu nu mă 
pot aşeza detot şi a mă odihni. Că prieteşugul adevărat este 
închisoarea de bunăvoie a sufletului în trupul străin şi 
pătimirile străine a le suferi ca pe ale sale. Însă nici cu 
socoteala întreagă se poate numi acela care, aţâţând focul, ar 
sta cu ochii în fum, că măcar că focul se aţâţă spre trebuinţă, 
însă mai dinainte trebuie a socoti că, dându-se fumului loc de 
răsuflare, să nu facă înăduşeală (înăbuşeală) celui ce-l aprinde. 

Deci, de vă este socoteala ca această dragoste deplină şi 
adevărată să se facă, întâi trebuie să se cerce (să se analizeze) 
toate peristasele (circumstanțele) şi, aflându-se, precum se cade 
să se aşeze (să se stabilească) şi, aşezându-se, cinsteş să se 
păzească (să se păstreze)". 

Bivolul zise: 

„Ce şi care pot fi acele țircumstanții?" 

Inorogul zise: 

„După socoteala mea. sînt acestea; 

Întâi: Rănile împuţite ale vrăjmăşiei, ungându-se cu 
mehlemul (alifia tămăduitoare) dragostei adevărate, să se 
tămăduiască şi toate asuprelele dintr-îmbe părțile, ca şi cum 
nici n-ar fi fost, să nu se mai pomenească, pentru că pomenirea 
asuprelelor înnoieşte şi ijdăreşte (produce) neprietenia. 

A doua: Bună pază (multă precauţie) pentru cele viitoare 
lovituri, că de vor şi veni, să nu poată lovi, iară de vor şi lovi, 
să nu aibă putere a răni, căci ce s-a întâmplat o dată se poate 
întâmpla şi altă dată. 

A treia: Să se părăsească vrăjmăşia nu numai din gură, ci, 
deodată cu cuvântul, să se lepede din mâini şi ciniile (uneltele) 
răutăţii (ticăloşiei), să se părăsească (să se renunţe la) ispitele 
(iscodirile), uşile şi ferestrele simțirilor dinspre tot aburul şi 
vântul tulburării astupându-se, tare să se păzească, ca nu cândai 
neprimitorii (cei care nu vor să accepte) acestui lucru bun, 
aflând vreme şi loc, să poată băga oaspetele tulburării în casa 
liniştii. Că vântul răutăţii şi vicleşugului este atât de subțire, că 
nu numai prin găuricea urechii destupate poate să răzbată, ci şi 
prin inima încuiată sub lăcata socotelii (rațiunii). 

A patra şi cea mai de treabă (folositoare) este ca toată 
dreptatea să se împlinească, pentru ca nu cumva, rămânând în 
pagubă unul despre (față de) altul, mosorâtura (umflătura) 
acelei lovituri să aducă în minte dureri vechi. Că, la muritori, 
paguba avuţiei se socoteşte a fi din rădăcina sufletului, pentru 
aceea se zice, şi la cei mai mulţi aşa se crede, precum averea să 

fie din suflet. Deci trebuie să căutăm cu bună osârdie ca să 
aflăm cine este sub pagubă şi care să fi fost pricina acelei 
păgubiri, de-aci, cumpănindu-se cu cumpăna dreptăţii, 
fiecăruia, partea ce i s-ar cădea, dreaptă împărțeală să i se facă. 
Nu zic. o, prietenilor, să se pomenească pagube ca acelea care 
unul le-ar fi pierdut în pizma altuia pe la vrăjitori şi pe la 
vânători, ci ca acelea care, tirăneşte străinele prădând, le ţine ca 
cum ar fi ale sale şi le stăpâneşte fără nici o pravilă a dreptăţii." 

Uleul zise: 

„Adevărat că şi nouă şi altora ştiut este precum în multe 
ai dreptate. Însă am pofti ca şi acum să auzim de la tine ce ar fi 
acea dreptate şi cum s-ar putea împlini." 

Inorogul zise: 

Întâi: Bârlogul care ne este de moşie şi, până acum, de 
câteva ori Corbul, tirăneşte, cu siloghismurile sale, l-a dat 
unora şi altora, de-acum înainte aceasta să nu mai adaoge a 
face. 

A doua: Păsările să nu aibă amestec în monarhia 
dobitoacelor, nici pliscul Corbului să nu se mai atingă de pielea 
Boului. 

A treia: Toate cuiburile Corbului, care mai dinainte de 
acesta a fost epitrop al păsărilor, Corbul de acum într-însele 
nici să se ouă, nici pui să scoată, nici altor păsări să le dea ci, 
după dreptate, puilor Corbului, care au rămas săraci de părinte 
(orfani), înapoi să se întoarcă (să se restituie). 

A patra: Penele, aripele şi toți fulgii şi toate tuleiele 
Corbului trecut, Corbul de acum să nu le amestece între penele 
sale, ci le dea înapoi moştenitorilor. Căci penele Corbului 
trecut se cunosc foarte bine dintr-acestuia de acum, căci ale 
aceluia sunt cu două feţe, pe o parte negre, ca ale Corbului, iar 
pe altă parte pestriţe, ca de pajură, şi sure, ca de vultur. 

Acestea, dară, o, prietenilor, Corbul cu fapta împlinind, 
voi putea cunoaşte precum s-a întors spre adevărata dragoste. 
Iară altminteri, măcar cum nu voi putea a mă încredința. Că 

Juruinţele cuvintelor fără îndeplinirea lucrurilor, sunt ca ouăle 
fără plod şi ca seminţele fără roadă." 

Bivolul, măcar că avea toată puterea şi pozvolenia 
epitropiei, însă, din ne-încredinţarea în lesne a se muta (a se 
schimba) socoteala Corbului, nu îndrăznea din sine să facă 
apofesin asupra lucrului (să ia o hotărâtre categorică asupra 
lucrului). De aceea, vremea cumpănind - că Bivolul din fire 
nesuferitor este precum la căldură, aşa la frig -, într-acest chip 
răspunse: 

„Toate poftele tale sunt drepte şi pe cale (justificate), şi 
aşa, s-ar cădea ca să se împlinească toată dreptatea. Însă despre 
tuleiele Corbului trecut am auzit din gura Corbului acestuia, cu 
jurământ asupra numelui Vulturului ceresc, precum nici 
vreodată să nu le fi luat, nici să se afle acum la dânsul. De 
aceea, măcar că bine ştim cu toţii că nu grăieşte adevărul, însă 
noi, ca prieteni ai îmbe părţilor, vom fi nevoitori (ne vom 
strădui) ca nici el să nu se ruşineze de minciună, nici dreptatea 
ta să nu rămână acoperită (ascunsă) şi călcată. Şi de vreme ce 
poftele ce sunt acum le-am înţeles cum se cade şi lucrul a sosit 
(a ajuns) până la atâta (în acest stadiu), te poftim cu toţii să fii 
încă puţină vreme îngăduitor, şi toate acestea de nu se vor face, 
încă mai cu multul decât ai poftit, atunci amăgeala către mine 
să o ţii (să mi-o atribui mie)”. 

Aşadară, atâta punându-se (încheindu-se) cuvintele şi 
voroavele între dânşii şi rămânând a le săvârşi cu lucrul 
(realiza), cineşi se duse la ale sale. Iară Bivolul scrise carte 
către Corb într-acest chip: 

„Bivolul Cinei, Corbului Dealurilor, sănătate! Pentru 
pricina între tine şi între Inorog, pe care tare m-ai rugat să o 
caut (cercetez) şi să o isprăvesc, şi voie slobodă mi-ai dat în 
orice chip voi alege (hotărî) aşa să şi fac, iată, cu puţine 
cuvinte, vei şti că lucrul la aceasta a venit (lucrul a ajuns la 
această încheiere). În tot anul să dai Inorogului, ori din tuleiele 
Corbului trecut, ori dintr-ale tale, patru mii de tuleie, adică în 

toate trei lunile câte o mie, şi tuleiele să nu fie negre, de pe 
spate, ci albe, smulse de pe sub pântece. Din toate cuiburile 
câte a avut Corbul trecut şi acum se află în monarhia păsărilor, 
a treia parte să se dea în puterea şi oblăduirea (stăpânirea) 
Inorogului, căci se cade a fi acestora adevărat şi drept 
moştenitor. Apoi, clonţul tău să nu mai umble pe pielea Boului, 
nici să nu te mai amesteci în monarhia dobitoacelor. Acestea 
le-am ales (stabilit) noi, măcar că ştim cu toţii că dreptatea lui 
ar pofti mai multă şi mai mare parte. Aceasta sfătuim a fi spre 
folosul obştii şi spre odihna ta. Deci într-acest chip de vei vrea 
să legi prieteşugul cu dânsul, răspuns chiar (clar) şi adevărat 
(sincer) să ne dai spre întăritura (confirmarea) aşezământului 
(convenției), ca, împreună cu Camilopardalul şi cu alții ai tăi 
care se află aici, să dăm şi să luăm cuvânt stătător. Şi nu mai 
ispiti (încerca) alt lucru a cerca (căuta) şi a zbate (discuta), că 
leneşul mai mult aleargă şi scumpul mai mult păgubeşte." 

Corbul de acestea înțelegând, trimise înapoi, cât mai 
curând, răspuns ca acesta: 

„Pentru câte mi-ai scris, am înţeles foarte bine. Deci vei 
ştii că toate acestea, primindu-le cu toată inima, le întăresc şi le 
adeveresc şi, după al vostru aşezământ, vom fi nevoitori (ne 
vom strădui) a le împlini cu fapta. Numai şi eu aceasta deosebit 
poftesc: ca tuleiele care le voi da pe an, să fie nu sub numele 
dării, ci sub chipul darului. Pentru cuiburi, aşijderea, să nu se 
facă vreo scrisoare la mijloc (prin mijlocirea vreunui înscris), 
pentru ca să nu se înțeleagă că doară vreodinioară fiind sub 
mâna (sub stăpânirea) noastră, acum au ieşit de sub mâna 
noastră." 

Corbul scrise ca acestea şi către Camilopardal, şi pe 
amândoi tare îi ruga ca să fie foarte nevoitori (străduitori), să 
nu cumva lucrul să rămână neisprăvit, pentru care har şi mare 
prieteşug de la dânşii va cunoaşte, a căruia mulțumită şi 
răsplătire o va face fără zăbavă pe larg. 

Luând răspuns ca acesta, Bivolul se duse, împreună cu 
Uleul, la Camilopardal, pe care în multe feluri rugându-l căci, 
precum s-a pomenit mai sus, mâniindu-se, la aducerea dintâi, 
de lucru mai se părăsise (aproape că renunțase), îl pofteau ca 
să-l poftească pe Inorog şi să-l îndemne ca cele ce la mijloc se 
pun (se mediază) să le primească. Deci Camilopardalul, 
văzând, de o parte, adăogirea obrocului - căci acesta încă de 
demult i se giuruise (i se promisese) -, iară, de altă parte, 
înduplecându-l plecată rugămintea lor, chemându-l la sine pe 
Inorog, întâi pe taină (creşterea tainului), iar apoi la iveală, îi 
lăudă, cu multe chipuri şi tropuri retoriceşti, pacea, iară vrajba 
o huli că retorii nu pot afla mai multă materie de zis decât în 
lauda păcii şi in hula vrajbei, apoi începu să domolească inima 
Inorogului cu alte feluri de dulci voroave şi juruinţe, până mai 
pe urmă, venind la deschiderea cuvântului (ajungând la 
desfășurarea cuvântării), îi spunea Corbul la cât s-a lăsat (a 
renunţat) din mândria lui, şi îi zicea precum primeşte (acceptă) 
să dea atâta dare pe an. Aşijderea, îi juruia, crescând dragostea, 
precum, şi darurile vor creşte. 

„De-aci, zice, de socoteşti căci sunt prieten, cuvântul şi 
sfatul prietenului tău ascultând, acestea, de la Corb, de această 
dată, primeşte. Acestea făcând, pare-mi-se că nu vei greşi." 

Aşadară, de o parte Camilopardalul, de alta, Bivolul şi cu 
Uleul îl rugau. Inorogul încă, pe o parte, fiind supărat şi săturat 
de viaţă primejdioasă, iar pe altă parte, neputând călca 
îndemnarea şi pofta prietenilor, primi aşezământul păcii pe 
pomenitele condiţii. 

După aceea, sculându-se cu toţii de acolo, se duseră iarăşi 
la lăcaşul Bivolului, unde toţi dulăii, ogarii, coteii, adunându-se 
împreună cu Uleul, aşezară (stabiliră) pe cinstea numelui şi pe 
credința cuvântului legământul păcii - căci amândoi nu primiră 
să se lege pe numele Vulturului ceresc, de vreme ce cine nu 
păzeşte a sa cinste, de abia va cunoaşte cinstea celor cereşti. 
Apoi, sculându-se cu toţii, sărutau, cu capetele plecate, copitele 

Inorogului. Inorogul, încaşi (de asemenea), cu cinste îi primea, 
îmbrăţişându-i, precum i-ar săruta şi semn de pace le-ar arăta. 

Şi aşa, într-acest chip, îşi luă sfârşitul vrajba de o mie 
şapte sute de ani între Corb şi între Inorog. 

Iară toată cuprinderea acestei istorii este: că Vulturul şi 
Leul, vrând de puternici împărați să se slăvească, muştele îi 
batjocoriră. Vidra, cu neştiinţa în fericire petrecând, cu sfatul, 
fără vreme (după sfatul la nevreme dat), o pricepură cine să fie 
şi dintr-a-mândouă monarhiile o izgoniră. Liliacul le batjocori 
pe jigăniile şi pe păsările viclene (trădătoare), Cămila, coarne 
încercând, şi-a pierdut şi urechile, Corbul, vrând să stăpânească 
în două monarhii, s-a legat mai-micului său sub cea pe an dare. 

Şi precum toate au sfârşitul lor, tot aşa şi dreptatea îşi află 
vremea, locul, puterea şi biruinţa sa. 

IZVODITORUL (AUTORUL) CITITORULUI, 
SANATATE 


Foarte bine cunosc, o, iubitule, precum de toată 
probozirea (mustrarea)- vrednic să fiu (că osteninţa cheltuită nu 
se jeleşte, fără numai când nu aduce, cumva, în urmă, vreun 
folos), de vreme ce acea aievea istorie a lucrurilor trecute pe 
această vreme precum este mai pre lesne mi-ar fi fost precum 
este a se înşirui şi după cursul vremilor, carea-şi la locul să a se 
alcătui, cu care chip mai mult ai fi putut a te îndulci şi de ştiinţa 
lor mai de saţ a te îndestuli. Şi aşa, nici truda mea nu ar fi 
rămas până-ntr-atât în deşert, fără mulţumită şi fără folos. Ci 
întâi bucuros mărturisesc sfârşirea untdelemnului şi pierderea 
vremii mele. Apoi te poftesc să fii judecător al asuprelelor 
(constrângerilor) mele şi drept sămâluitor (socotitor). Că câteva 
şi nu uşoare pricini sunt care tare m-au asuprit a nu slobozi 
condeiul spre această istorie ieroglifică. Întâi: că cu pomenirea 
istoriei se dezvelesc nu mai mult a străinelor fapte decât a 
fireşelor (propriilor) case. Alor noastre a le huli de proaste 
(adevărul să mărturisim) frageda fire nu primeşte (delicata mea 
fire nu este de acord). A le lăuda de bune şi după pofta 
adevărului precum sunt a le obştii, ascunsul inimii (conștiința 
morală) şi stidirea (sfiala) ne pedepseşte (ne chinuie). Ale 
străinilor (care mai cu toţii sunt încă între vii) cele de laudă 
vrednice vrednicii (virtuţi) măcar că foarte primitor aş fi fost 
cu dânsele condeiul a-mi împodobi, însă celelalte, care sunt 
abătute din calea laudei, numere (nume), nevoinţe şi fapte, aşa 
detot dezvelite a le scoate în mijlocul theatrului (mulțimii) 
cititorilor şi faptele într-ascuns lucrate a le lovi în faţă, fără nici 
o sială, am putut judeca a fi nici cinsteş, nici de folos. A doua: 
Că istoria aceasta nu este a vreunei țări katoliki (particulare) ci 
numai a unor case şi meriki (particulare). De aceea, pentru 
asupreala mai sus pomenită, tare m-am nevoit pre fietecare 
chip (persoană) a-l supune sub numele vreuneia din păsări sau 

a vreuneia din dobitoace, ca să-şi răducă (a se asemăna) firea 
chipului cu firea dihaniei. A treia şi cea mai cu de-adins pricină 
este că nu atâta cursul istoriei mi-a fost în minte, precât, 
nevoindu-mă spre deprinderea retoricească, am socotit, la 
simcea (lamă) groasă ca aceasta, prea aspră piatră, multă şi 
îndelungată ascuţitură să-i fi trebuit. Din care unele sentenţe 
(putea-le-am zice cuvinte alese), care (de ochiul zavistiei sub 
scutul  umilinţei  aciuându-mă) din tâmpa  (necizelată) 
prietenului tău pricepere născându-se şi prin osteninţa a câtăva 
vreme dobândindu-se, m-am silit prin voroava îndelungată a le 
semăna şi la loc cu cuviinţă, după voroavă, a le alătura, spre 
care prin parenthesii (...) încuiate şi pre margine câte cu două 
puncturi roşii însemnate le vei vedea (Dimitrie Cantemir se 
referă la semnele din manuscris). Deci de vei pofii a ţine 
stâlpul voroavei (începutul discursului) neamestecat, după 
obiceiul parenthesii, din mijloc ţâr-calamul care sentenţa 
cuprinde, cu ochii ridicându-l (eliminându-l), cursul istoriei 
necurmat şi stâlpul voroavei nefărâmat îl vei afla (premisa 
acestei ediții nu a fost respectarea riguroasă a normelor 
filologice de transcriere a textului, ci „ticluirea”, adică 
redactarea lui într-o formă care să înlesnească citirea 
romanului, am profitat de acest îndemn a lui Cantemir și am 
ridicat mai toate „parathesiile”). 

Pentru aceasta, dară, iubitule, dăruindu-mi întâi o 
ienăciune, pentru încă una rămâne să mă rog, pe care, de vreme 
ce eşti cunoscător al brudii (necoapătei) noastre limbi, 
nădăjduiesc, de la tine, prea lesne curând a o dobândi. Căci în 
unele hotare loghiceşti sau filosofeşti, cii (ici) şi colea vei afla a 
limbi străine, elineşti, zic, şi latineşti cuvinte şi numere după 
asupreala voroavei aruncate, care pot să aducă nu puţină 
întunecare înţelegerii discursului nostru. Ca după a ta voioasă 
synipathia pre acestea cu osebită scară, după numărul feţelor 
însemnate, pre cât mai chiar (îl caută) a le descoperi s-a putut, 
mi-a căutat a ţi le tâlcui după înţelegerea limbii noastre. Deci 

fietecare cuvânt străin şi neînțeles, oriunde înainte ţi-ar ieşi, 
după rândul azbuchelor (alfaberului) şi după numărul feţelor 
(paginilor) la scară îl cearcă (îl caută), că aşa nădăjduiesc să ţi 
se plinească pofta (dorinţa). 

Aşijderea te rog să-ţi fie în minte că, ca moimâţa omului, 
aşa eu, călcând urmele lui Iliodor (Heliodoros sec. III p. Chr., 
autor al romanului Airhiopika), scriitorul Istoriei ethiopiceşti, 
mijlocul istoriei la început şi începutul la mijloc, iară sfârşitul 
scaunul (locul) său păzindu-şi, am făcut, pe cât slăbiciunea mea 
a putut, mijlocul şi capul să stea pe picioare. Către aceasta dar, 
măcar că tot trupul istoriei este unul şi nedespărțit, însă am 
socotit a-l împărți în douăsprezece părți precum pentru mai 
lesne alcătuirea scării, aşa alegând pentru mai uşor pecetluirea 
istoriei în ceara pomenirii. 

Acestea dară de la mine, oricum şi cât de proaste ar fi, ţi 
le pun cu thorros (încredere) înainte. Iară de la tine, ce din bună 
vrere ţi-ar izvori, într-îmbe părțile învoind şi primind, îţi 
poftesc sănătate şi toate cele sufletului şi trupului folositoare. 

IARĂȘI CĂTRE CITITOR 


Vei şti, iubitule, că nu pentru cei care sunt pedepsiți 
(învăţaţi) într-aceste limbi am pus aci scara, ci pentru ca de 
împrumutarea cuvintelor străine, cei mai nedeprinşi lkovindu- 
se, vreare-aşi ca aşa a le înţelege și în dialectul străin să se 
deprindă. Că așa unul după altul nepărăsit urmând, spre cele 
mai adânci învățături, prin fireșă (proprie) limba noastră a 
purcede a se îndrăzni, cu putinţă ar fi, precum toate celelalte 
limbi de la cea elinească întâi îndămnându-se, cu deprinderea 
îndelungă și a limbii sale subțiere şi a cuvintelor însemnare şi- 
au agonisit. Aşa că, ce va să zică Hypothesis înţelege latinul, 
leahul, italul și alții, Hypothesis, măcar că cuvântul acesta ar fi 
singur numai al elinei. Într/acest chip, spre celelate învățături 
grele, numere şi cuvinte trebuitoare dându-te (alăturându-te), 
ale moldoveni sau ale români silește, în moldovenie elinește şi 
în elinie moldovenește. 

Însă cu atâta îndestulit să nu fii, foarte bine cunoscând pre 
Dumnezeu a toate darurile deplin dăruitorul, noi amândoi 
rîmâne a-l ruga ca toată învățătura loghicăi pre limba noastră în 
curând să vedem, care, învoind Puternicul, în curând de la noi o 
nădăjduiește. 

